
 Отчет за осъществената контролна дейност от РИОСВ - Русе през  месец декември 2024 г.
Кратка обобщена информация за осъществената контролна дейност за периода и резултати от извършената контролна дейност
През месец декември 2024 г. експертите от РИОСВ - Русе са извършили 40 проверки, в т.ч. 17 - планови и 23 - извънредни. Броят на проверените обекти е 40, като 28 са планови и 12 са извънпланови. В рамките на осъществения контрол са дадени 23 предписания за отстраняване на констатирани несъответствия с екологичното законодателство.   
През месец декември 2024 г. не са съставяни  актове за установяване на административни нарушения.
От директора на РИОСВ-Русе са издадени: 4 наказателни постановления, с които на физически и юридически лица са наложени глоби и имуществени санкции в общ размер на 562 000 (петстотин шестдесет и две хиляди) лв.
На основание чл. 58г, ал. 1 от Закона за административните нарушения и наказания Директорът на РИОСВ – Русе е сключила три споразумения по съставени АУАН. Наложени са наказания „глоби“ и „имуществени санкции“ на обща сума 10 570 лв., като до 31 декември 2024 г. са прeведени 7 070 лв.
От структурите на НАП през месец декември 2024 г. по наложени административни мерки са постъпили 128,70 лв.   
От получените суми през месец ноември 2024 г., на общините, през месец декември 2024 г. са преведени 2 986,73 лв. Най-голяма сума е получила Община Исперих в размер на 2003,20 лв.
През отчетния месец с наказателни постановления са наложени 3 броя санкции за замърсяване на компонентите на околната среда, издавани по реда на чл.69 от ЗООС.
В изпълнение на годишния план за контролна дейност на РИОСВ – Русе в предходни периоди е извършено пробонабиране на отпадъчни води, както следва:
- на 22.10.2024 г. от Пункт № 1 на изходен колектор на площадката на „Тракция“ АД, с. Самуил, е взета проба пречистени отпадъчни води, преди заустването им във водоприемник – „сухо дере“, десен приток на р. Бели Лом. След анализ, Регионална лаборатория - Русе е представила протоколи от изпитване с резултатите На 25.11.2024 г. е съставен и връчен на оператора констативен протокол по чл. 69б от ЗООС. В деловодството на РИОСВ - Русе е заведено изготвеното предложение до директора на РИОСВ - Русе за намаляване на текущата месечна санкция във връзка с установено намаляване замърсяването на водния обект. През  м. декември е издадена заповед  на Директора на РИОСВ - Русе за намаляване на текуща месечна санкция (ТМС) в размер от 77 лв. на 69 лв.
- на 25.09.2024 г. от изход ПСОВ на „Фазерлес“ АД, гр. Силистра е взета проба пречистени отпадъчни води, преди заустването им във водоприемник – река Дунав. След анализ, Регионална лаборатория - Русе е представила протоколи от изпитване с резултатите. На 04.11.2024 г. е съставен и връчен на оператора констативен протокол по чл. 69б от ЗООС. В деловодството на РИОСВ - Русе е заведено изготвеното предложение до директора на РИОСВ - Русе за намаляване на текущата месечна санкция във връзка с установено намаляване замърсяването на водния обект. През м. декември е издадена заповед  на Директора на РИОСВ - Русе за намаляване на ТМС в размер от 5708 лв. на 191 лв.
- на 10.10.2024 г. от последна РШ на площадката на „Борисов и син“ ООД, МПП в с. Лъвино, Община Исперих е взета проба пречистени отпадъчни води, преди заустването им във водоприемник – дере, част  от водосбора на р. Сенкьовица. След анализ, Регионална лаборатория - Русе е представила протоколи от изпитване с резултатите на 22.10.2024 г. На 05.11.2024 г. е съставен и връчен на оператора констативен протокол по чл. 69 от ЗООС. В деловодството на РИОСВ - Русе е заведено изготвеното предложение до директора на РИОСВ - Русе за увеличаване на текущата месечна санкция във връзка с установено увеличаване замърсяването на водния обект. През м. декември е издадена заповед  на директора на РИОСВ - Русе за отмяна на действаща ТМС в размер от 22 лв. и с наказателно постановление е наложена нова ТМС в размер на 98 лв.
В изпълнение на годишния план за контролна дейност на РИОСВ – Русе, отново в предходни периоди, е извършено контролно измерване на източници на вредни емисии, както следва:
- на 17.10.2024 г. на ИУ № 2 към инсталация за млени варовици – микро инсталация в с. Басарбово, Община Русе, с оператор „Скални материали“ АД. С писмо от 22.10.2024 г. Регионална лаборатория Русе е представила протокол от изпитване. На 08.11.2024 г. е съставен и връчен на оператора констативен протокол по чл. 69 от ЗООС. В деловодството на РИОСВ - Русе е заведено изготвеното предложение до директора на РИОСВ - Русе за увеличаване на текущата месечна санкция във връзка с установено увеличаване замърсяването на атмосферния въздух с вредни емисии. През м. декември е издадена заповед  на Директора на РИОСВ - Русе за отмяна на действаща ТМС в размер от 22 лв. и с наказателно постановление е наложена нова ТМС в размер на 33 лв.
- на 23.10.2024 г. е представен Доклад от Собствени периодични измервания (СПИ) на източниците на вредни емисии на площадката на „Марисан и Колев“ АД, гр. Русе. След преглед и утвърждаване на доклада, на 06.11.2024 г. на оператора е съставен и връчен констативен протокол по чл. 69б от ЗООС. В деловодството на РИОСВ - Русе е заведено изготвеното предложение до директора на РИОСВ - Русе за увеличаване на текущата месечна санкция във връзка с установено увеличаване замърсяването на атмосферния въздух с вредни емисии. През м. декември е издадена заповед  на Директора на РИОСВ - Русе за отмяна на действаща ТМС в размер от 35 лв. и с наказателно постановление е наложена нова ТМС в размер на 96 лв.
За периода от 01.12 до 31.12.2024 г. не са постъпвали жалби в деловодството на РИОСВ – Русе.
Сигналите, постъпили в инспекцията са общо 59, както следва:
· В деловодството на РИОСВ-Русе – 15 бр.;
· На Зелен телефон – 33 бр.;
· Получени на електронна поща – 11 бр.
От тях 3 са препратени по компетентност, а 56 са основателни.
През месец декември са постъпили два сигнала за нерегламентирано изхвърляне на отпадъци на територията на община Разград. Експерти на  РИОСВ – Русе са извършили проверки, като на отговорните лица са дадени задължителни предписания. По сигнал за горене на отпадъци и замърсяване на атмосферният въздух на булевард „Трети март“ №74 – бивш завод „Славянско изкуство“, експерти на РИОСВ – Русе са извършили проверка на въпросните обекти, като на операторите са дадени задължителни предписания.
Разпределението на сигналите по общини е както следва: Община Русе – 55; Община Разград – 2; Община Силистра – 2.
През месеца преобладаващи са сигналите, свързани със Закона за чистотата на атмосферния въздух (ЗЧАВ) за усещане на неприятни миризми, 2 сигнала за нерегламентирани дейности с отпадъци, 4 сигнала по Закона за биологичното разнообразие (ЗБР) и 2 сигнала по Закона за водите (ЗВ), както и 1 свързан със Закон за шума (ЗШ). Общо сигналите са били в следните направления:
· неприятни миризми и замърсяване на въздуха, като множеството от постъпилите сигнали (около 90%) са за неприятна миризма на територията на Община Русе. Сигналите са приети като основателни по отношение на наличие на миризми, но при проследяване на основните показатели за качество на атмосферния въздух не са отчетени превишения в нормите. Продължава засиления контрол на РИОСВ - Русе за идентифициране на източниците на специфични миризми на територията на Община Русе.
· нерегламентирано изхвърляне на отпадъци;
· намерени в безпомощно състояние бозайници и птици;
За постъпилите през месец декември сигнали са извършени 9 проверки, като са проверени 5 обекта на територията на РИОСВ - Русе. През отчетния период не са давани предписания, свързани със сигнали и жалби. През отчетния период не са съставени актове за установяване на административни нарушения (АУАН).
Акценти от извършената месечна контролна и административно наказателна дейност
Основен акцент в работата през отчетния месец е извършването на проверки по: приключване изпълнението на годишния план, във връзка със сигнали, по изпълнение на дадени предписания и др. Друг основен акцент през месеца е участието в съдебни заседания по обжалвани наказателни постановления, наложени на оператори с комплексни разрешителни.
Експертите от инспекцията са участвали в 8 заседания на Държавни приемателни комисии (ДПК) през месеца.
Превантивен контрол
През отчетния период продължава работата по административните процедури, свързани с прилагане на превантивния контрол по реда на Глава шеста на ЗООС и ЗБР на всички депозирани инвестиционни инициативи, свързани с разширение на съществуващи и изграждането на нови обекти и/или инсталации, извършване на стопански дейности, както и на елементите от устройственото планиране.
По отношение на процедурите по ОВОС и ЕО, регламентирани в Глава шеста на ЗООС, експертите от Дирекция „Превантивна дейност“ работиха по депозирани нови и започнали  през предходен период процедури (текущи), като осъществяваха и необходимите консултации с други специализирани компетентни органи и институции. В резултат от разгледаните документации, депозирани в РИОСВ - Русе, за 8 разгледани инвестиционни предложения/планове/програми са указани стъпките за провеждане на последващи процедури по реда на Глава шеста на ЗООС, от които:
· 4 бр. за планове/програми, за които е необходимо провеждане на процедура по преценяване на необходимостта от извършване на ЕО;
· 4 бр. за инвестиционни предложения, за които е необходимо провеждане на процедура за преценяване на необходимостта от извършване на ОВОС.
Издадени са 5 индивидуални административни акта – решения по преценяване на необходимостта от извършване на ОВОС: 4 бр. с разпоредителна част „да не се извършва ОВОСˮ и 1 бр. с разпоредителна част „да се извърши ОВОСˮ. Финализирани са и 4 процедури по реда на Глава шеста, Раздел II от ЗООС с решения по преценяване на необходимостта от извършване на ЕО, с разпоредителна част „да не се извършва ЕОˮ. Прекратена е една процедура, започнала по реда на Глава шеста от ЗООС с уведомление за инвестиционно предложение.
През отчетния период експерти на Дирекция „Превантивна дейност“ взеха участие в междуведомствени комисии към Висшия експертен екологичен съвет на МОСВ, на които се разглеждаха доклади за екологична оценка на Планове за управление на речните басейни в Дунавски и Черноморски район 2022-2027 г.
Текущ контрол:
През месец декември 2024 г. са извършени следните проверки:
     –    Проверки по сигнали и жалби на граждани: 9;
· Проверки по Закона за управление на отпадъците: 14 извънредни, както следва: 7 по сигнал, от които едната е и по фактор ОХВ, 3 по самосезиране, една по условие на решение за дейности с отпадъци, една по изпълнение на предписание, една по заповед на министъра на околната среда и една по преустановяване образуването на отпадъци;
· Проверки по Закона за чистотата на атмосферния въздух: 3 планови и 1 извънредна проверки;
· Проверки във връзка с емисионен контрол на отпадъчните води и правилната експлоатация на пречиствателните съоръжения – 3 бр. извънредни проверки на обекти с едно пробонабиране на отпадъчни води;
· Проверки за нивата на шума, излъчван в околната среда: 2 бр. планови с едно измерване на нивата на излъчван шум от производствеk обект;
· Проверки по Закона за защитените територии – 31 извънредни (ежедневни) проверки на ПР „Сребърна“ и 2 планови на ПЗ „Скално образувание Пещерата“ и ПР „Сребърна“;
· Проверки по Закона за биологичното разнообразие – 1 извънредна на физическо лице, размножаващо екземпляри по чл. 70.
Засилен последващ контрол
През периода са осъществени 2 проверки по дадени предписания, като е установено, че са предприети действия по изпълнението им.
Кратък анализ на постигнатите резултати в областта на опазване на околната среда, от осъществената контролна дейност
Атмосферен въздух
През месец декември 2024 г. данните за качеството на атмосферния въздух, регистрирани в пунктовете за мониторинг в гр. Русе и в гр. Силистра, отчитат 3 денонощия с превишения на средноденощнaта норма на ФПЧ10 за град Русе и нито едно денонощие за град Силистра. Поради спецификата на метода на измерване на ФПЧ10 в гр. Силистра резултатите от измерванията касаят само периода 01.12.-16.12.2024 г. Превишенията основно се дължат на използваните твърди горива за битово отопление през зимния сезон. Нивата на всички останали атмосферни замърсители се запазват трайно ниски.
При анализ на данните за 2024 г. за Община Русе се отчита съответствие с максимално разрешения брой превишения годишно на средноденонощната норма за опазване на човешкото здраве (СДН) за ФПЧ10. СДН за ФПЧ10 не следва да бъде превишавана повече от 35 пъти в рамките на една календарна година, като за календарната 2024 г. са регистрирани 26 броя превишения на ПС на СДН за ФПЧ10. Средногодишната стойност от измерване на концентрацията на фини прахови частици с размер под 10 микрoметра за 2024 г. - 31,0 μg/m3 за град Русе, също е спазена и е под годишната норма от 40 μg/m3.
През отчетния период по компонент „Атмосферен въздух“ са извършени 3 планови проверки и една извънредна проверка. При проверките не са давани предписания и не са съставени АУАН.
През месеца, с наказателни постановления са издадени 2 броя текущи месечни санкции на оператори, с установени превишения на нормите за допустими емисии при извършени контролни и собствени периодични измервания на организирани източници на вредни емисии в обектите им.
През месеца в РИОСВ - Русе са постъпили и са утвърдени 9 Доклада на оператори, за извършени Собствени периодични измервания (СПИ) и 2 месечни доклада на оператори, за извършени Собствени непрекъснати измервания (СНИ). Утвърдено е разположението и оборудването на една пробовземна точка за неподвижен източник и два Плана за мониторинг.
През м. декември са издадени: 7 броя вътрешни становища за Дирекция „ПД” по компонент „Атмосферен Въздух“.
Шум
През месец декември 2024 г. са извършени две проверки, във връзка с емисионен контрол по фактор „Шум”, на: „Топлофикация-Разград“ АД и „Автоман“ ЕООД, гр. Русе.
В РИОСВ - Русе, през месец декември, е постъпил 1 Доклад с резултати от извършени СПИ по фактор „Шум“ на „Каменовско пиле“ ООД.
При преглед на информацията и протоколите от измерване не са установени превишения на граничните стойности на нивата на шум, съгласно Таблица №2, Приложение №2 на Наредба №6/26.06.2006 г.
Изготвени са 2 вътрешни становища по глава Шеста от ЗООС по фактор шум, на: (1) Задание на Доклад за ОВОС, във връзка с инвестиционно предложение (ИП) за „Разработване и усвояване на находище за подземни богатства „Ветово-ТГ, участък Юг”, разположено в землищата на гр. Ветово и с. Писанец, община Ветово, област Русе” с възложител: „Каолин“ ЕАД и (2) Информация за преценяване на необходимостта от извършване на ОВОС за инвестиционно предложение: „Възстановяване на производствената дейност на свинеферма в град Мартен“, с възложител „Свинекомплекс Голямо Враново – Инвест“ АД.
През месец декември експертът от направлението е участвал в извършване на 55 проверки, в изпълнение на проекти, финансирани по кампания „Чиста околна среда“ на ПУДООС.
Води
През месец декември 2024 г. са извършени общо 3 контролни проверки на обекти както следва:
- извънредна проверка на „Оргахим Резинс“ АД по изпълнение на предписание;
- съвместно с представители на РЛ Варна към ИАОС е извършено извънредно 24 часово пробонабиране на пречистените отпадъчни води от изход на ГПСОВ Исперих, зауставани във водоприемник – сухо дере;
- по постъпил сигнал за заустване на битово-фекални води от частен имот в с. Балкански, Община Разград, в р. Каловска, приток на р. Бели лом е извършена извънредна проверка. Не е констатирано заустване.
През отчетния период не са съставени АУАН.  
Съгласно разпоредбите на чл. 69 от ЗООС, през периода са издадени: едно наказателно постановление за налагане, 2 броя заповеди за отмяна и 2 броя за намаляване на ТМС за замърсяване на водни обекти.
През месец декември приоритетите в направлението са били следните:
     - попълване на информационната система за Разрешителни и мониторинг при управление на водите;
     - вътрешни становища по процедури по Глава Шеста от ЗООС – 7 бр.;
     - становища по процедури по продължаване действието на РЗ – 10 бр.
Почви
През месец ноември 2024 г. по компонент „Почви” е извършена една извънредна проверка
През месец декември не са установени нарушения, съответно не са давани предписания и не са съставяни АУАН.
През м. декември, експертът от направление е изготвил справки до ИАОС и МОСВ относно складовете за съхранение на негодни за употреба пестициди.
Експертът от направлението е участвал и в две проверки по условия в комплексно разрешително, извършвал е проверки по фактор отпадъци, и е работил по утвърждаване на работни листи по Закона за управление на отпадъците, както и по предоставяне на вътрешни становища по Глава Шеста от ЗООС.
Биологично разнообразие и НЕМ
През месец декември е извършена 1 извънредна проверка на физическо лице, размножаващо екземпляри по чл. 70 от Закона за биологичното разнообразие (ЗБР, ДВ бр. 77/2002 г.).
Издаденa e 1 брой регистрационнa картa съгласно чл. 90 от Закона за биологичното разнообразие (ЗБР, ДВ бр. 77/2002 г.) за защита на видовете от дивата флора и фауна, чрез регулиране на търговията с тях.
Закон за лечебните растения
През отчетния период няма регистрирани книги за билки, нито са били организирани нови билкозаготвителни пунктове.
Не са извършвани проверки на пунктове за изкупуване на лечебни растения, но се осъществява контрол на постъпващите в инспекцията годишни справки за изкупените и реализирани количества билки.
Защитени територии
През м. декември са извършени ежедневни проверки на територията на ПР „Сребърна“, които са 31 бр.
През месеца са извършени две планови проверки на ПЗ „Скално образувание Пещерата“ и ПР „Сребърна“, при които не са констатирани нарушения.
Отпадъци
През отчетния период са извършени 14  извънредни проверки, както следва: 7 по сигнал, от които едната съвместна с експерт по фактор „Опасни химични вещества“, 3 по самосезиране, една по условие на решение за дейности с отпадъци, една по изпълнение на предписание, една по заповед на министъра на околната среда и една по преустановяване образуването на отпадъци;
 Дадени са 11 бр. задължителни предписания.
През месеца няма съставени АУАН. Издадени са две наказателни постановления на „И-Уейст Силистра“ АД, гр. Силистра на обща стойност 12 000 лв. Във връзка със съставен АУАН през предходен период за неизпълнено условия във връзка с управление на отпадъците, съставен на Община Разград, е сключено споразумение по реда на чл. 58 от ЗАН на стойност 7000 лв.       
Приоритетно през месец декември е извършено:
· Проверки по Заповед на Министъра на ОСВ на подизпълнители на Организации по оползотворяване на отработените масла и отпадъчните нефтопродукти;
· Контрол по подадени сигнали нерегламентирано изгаряне на отпадъци; Предстоят проверки за изпълнение да дадените предписания;
През периода са изготвени и изпратени:
- информация до МОСВ  за резултатите от извършен контрол на „Лубрика“ ООД във връзка със Заповед на министъра на околната среда и водите.
 - писмо до НКЦ относно трансграничен превоз на отпадъци;
- ежемесечен отчет в МОСВ за извършени проверки и съставени АУАН по ЗУО;
 - информация за резултатите от извършен контрол на дружества, относно спазване разпоредбите на Регламент 1013/2006 г;
Изготвени са 5 броя вътрешни становища във връзка с провеждани процедури по реда на глава шеста от ЗООС.
През месец декември в РИОСВ - Русе са постъпили общо  3 сигнала. Те са за нерегламентирано замърсяване с отпадъци, включително и тяхното нерегламентирано изгаряне. Съвместно с НАП-Силистра е извършена проверка за нерегламентирани авторемонтни дейности в с. Боил, община Силистра. Вторият сигнал касае нерегламентирано изхвърлени отпадъци на територията на с. Българка, община Силистра. При проверката е установено, че във връзка с проверка на ОД на ОДБХ – Силистра, торовите маси са почистени. По постъпил сигнал за системно изпускане на дим от производствена сграда и наличие в резултат на това на силна задушлива миризма, са извършени четири проверки в района на бивш завод „Славянско изкуство“ гр. Русе. Дадени са 11 задължителни предписания.
Химикали
През отчетния период експертите от направление „Опасни химични вещества и смеси“ са извършили 2 извънредни проверки по писма на МОСВ за предприемане на действия по компетентност по получено уведомление по системата за бърз обмен на информа-ция Safety Gate RAPEX. Не са установени нотифицираните артикули.
Извършена е и една съвместна проверка с експерти от направления отпадъци по сигнал. Дадени са 4 предписания със срок януари 2025 г.
Актуализиран е регистъра на обектите за контрол по ОХВС.
Експертите от отдела са изготвили 2 вътрешни становища към Дирекция „Превантивна дейност“ по постъпили инвестиционни намерения и процедури по преценяване необходимостта от оценка въздействието върху околната среда.
ОВОС и ЕО
Спазвайки утвърдения план за контролна дейност на РИОСВ - Русе, през отчетния период, експертите в направление ОВОС и ЕО са извършили 10 проверки на издадени по реда на Глава Шеста от ЗООС административни актове, както следва:
· 7 проверки по документи за правно действие на Решения по преценяване на необходимостта от извършване на ОВОС и ЕО, като със съставените протоколи е установено, че два административни акта са изгубили правното си действие;
· 3 проверки по документи на представени от съответните общини годишни доклади по изпълнение на условия и мерки, поставени в становището по ЕО за съответния общ устройствен план (ОУП). Представените годишни доклади са приети.
Експерти от дирекцията са взели участие в заседания на 6 държавни приемателни комисии (ДПК) за завършени строежи.
Комплексни разрешителни
През отчетния месец са съгласувани два плана за собствен мониторинг на площадки за интензивно отглеждане на птици - бройлери.
Извършена е проверка за изпълнение на предписанията през календарната година и не са установени несъответствия или неизпълнени такива.
Комплексни проверки по компоненти и фактори на околната среда
През месец декември 2024 г. не са извършвани планови контролни проверки по компоненти и фактори на околната среда. Годишният  план за 2024 г. за извършване на контролни проверки по компоненти и фактори на околната среда е изпълнен на 100%.
По постъпил в РИОСВ – Русе сигнал е извършена една извънредна съвместна проверка на:
· „Интеледжънт Партнър Констракшънс" ЕООД, гр. Русе, цех за металообработване в гр. Русе (по фактори отпадъци и ОХВ);
При проверката, на оператора са дадени 7 бр. предписания. Не са съставени АУАН.
СЕВЕЗО:
През месец декември не са извършвани планови проверки, тъй като комисията по чл. 157а, ал. 2 от Закона за опазване на околната среда (ЗООС) е приключила с плановия контрол за 2024 г. на всички предприятия, класифициране с висок и нисък рисков потенциал.
През отчетния период са изпратени писма и получени отговори за определянето на основни и резервни представители, като членове на комисиите за рисковите обекти на територията на всяка община, във връзка с планиране на контролната дейност за 2025 г.
Експерт от направлението е взел участие в щаб за практическа тренировка за проиграване на Външен авариен план на предприятие, класифицирано с висок рисков потенциал.
През отчетния период не са констатирани случая на аварии.
През месеца са проведени три текущи процедури по актуализация на ДППГА и една за вътрешно становище по ДБ.
ЗОПОЕЩ:
Изпратени са две писма относно покана за съставяне на АУАН за неизпълнение на Заповед на директора на РИОСВ – Русе за прилагане на превантивни мерки по ЗОПОЕЩ – едно до нарушителя и едно до ОД МВР – Варна за съдействие за връчването на поканата.
АУАН, НП и ПАМ 
През отчетния период няма съставени АУАН.
Издадени Наказателни постановления: 
1. „Оргахим Резинс“ АД, гр. Русе, НП № 30/09.12.2024 г., за нарушение на чл. 123в, т. 2 от Закона за опазване на околната среда, в размер на 50 000 лв. – не е изпълнило условие в КР, да извършва дейност по начин ограничаващ разпространението на миризми извън работната площадка.
2. „Оргахим Резинс“ АД, гр. Русе, НП № 31/18.12.2024 г., за нарушение на чл. 123в, т. 2 от Закона за опазване на околната среда, в размер на 500 000 лв. – не е изпълнило условие в КР, да извършва дейност по начин ограничаващ разпространението на миризми извън работната площадка.
3. „И-Уейст Силистра“ АД, гр. Силистра, НП № 32/19.12.2024 г., за нарушение на чл. 8, ал. 2, т. 1 от Закона за управление на отпадъците, в размер на 7 000 лв. – съхранява отпадъци в срок , по – дълъг от 3 год. при последващо предаване за оползотворяване.
4. „И-Уейст Силистра“ АД, гр. Силистра, НП № 33/19.12.2024 г., за нарушение на чл. 120, вр. чл. 156, ал. 1 от Закона за управление на отпадъците - ЗУО, в размер на 5 000 лв. – не е изпълнило дадено задължително предписание на основание чл. 120 от ЗУО.
Споразумения
На основание чл. 58г, ал. 1 от Закона за административните нарушения и наказания Директорът на РИОСВ – Русе е сключил споразумения с:
       1. Община Разград, гр. Разград, по съставен АУАН № 0002891/14.11.2024 г., неизпълнение на условие 11.2.1. от КР,  нарушение на чл. 123в, т. 2 от Закона за опазване на околната среда , в размер на 10 000,00 лева, която след редуциране, на основание чл. 58г, ал. 8 от ЗАНН е в размер на 7 000,00 лева.
       2. „Карисмо“ ЕООД, гр. Русе, по съставен АУАН № 0002794/13.11.2024 г., не е провело емисионен контрол, като не е извършило СПИ,  нарушение на чл. 18, ал. 1 от Закона за чистотата на атмосферния въздух, вр. чл. 31, ал. 1, т. 2 от Наредба № 6/26.03.1999 г., в размер на 100,00 лева, която след редуциране, на основание чл. 58г, ал. 8 от ЗАНН е в размер на 70,00 лева.
       3. „Калърбет“ ЕООД, с. Осенец, общ. Разград, по съставен АУАН № 0002870/20.11.2024 г., не е изпълнило задължението си по чл. 95, ал. 1 от Закона за опазване на околната среда, да уведоми директора на РИОСВ – Русе за своето инвестиционно намерение,   нарушение на чл. 95, ал. 1 от Закона за опазване на околната среда, в размер на 5 000,00 лева, която след редуциране, на основание чл. 58г, ал. 8 от ЗАНН е в размер на 3 500,00 лева.
Писмено предупреждение:           
На основание чл. 28 от Закона за административните нарушения и наказания Директорът на РИОСВ – Русе има едно издадено писмено предупреждение за отчетния период.
 1. „ОМВ-България“ ООД, гр. София, по съставен АУАН № 0002944/02.10.2024 г., неизпълнение на дадени задължителни предписания в срок, нарушение на разпоредбата чл. 166, т. 3, вр. чл. 155, ал. 2 от  Закона за опазване на околната среда.
Резолюция за прекратяване:
Прекратени административонаказателни процедури на основание чл. 54 от ЗАНН през отчетния период – няма.
През отчетния период няма наложена  принудителна административна мярка.
Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност
Околната среда
През отчетния период са установени три минимални превишения на нивата на ФПЧ10 в град Русе, което се дължи на стартиралия отоплителен сезон.
Сигналите за наличие на химически миризми в град Русе намаляват, като данните от пунктовете за КАВ, измерващи концентрациите на органични замърсители не отчитат превишения на нормите.
Един оператор е преустановили замърсяването на воден обект, като е отменена издадената му текуща месечна санкция. Друг оператор е намалил замърсяването на воден обект от дейността си, като издадената ТМС е намалена.
Бизнеса
През месец декември 2024 г. са издадени становища, указателни писма и административни актове във връзка с провеждане на процедури по реда на Глава Шеста от ЗООС и чл. 31 от ЗБР, както следва:
· 287 писма по реда на Наредбата за ОС по внесени уведомления за инвестиционни предложения, горскостопански програми, и уведомления за план/програми, от които 1 указателно писмо за последваща процедура по ОС;
· 21 бр. писма във връзка с депозирани запитвания и заявления от физически/юридически лица и различни ведомства;
· 8 бр. указателни писма за провеждане на последваща процедура по Глава шеста на ЗООС, от които:
· 4 указателни писма за провеждане на процедура по преценяване на необходимостта от извършване на ОВОС;
· 4 указателни писма за провеждане на процедура по преценяване на необходимостта от извършване на ЕО;
· 43 писма във връзка с текущи процедури по реда на Глава шеста от ЗООС, в т.ч. писма до възложители за предоставяне на допълнителна информация, писма за консултации с РЗИ/БДДР/ИАОС/МРРБ, писма до общини и кметства за обявяване на инвестиционни предложения по чл. 95, ал.1 от ЗООС; писма до общини и кметства за осигуряване на обществен достъп до информации за преценяване на необходимостта от ОВОС;
· 4 мотивирани решения за преценяване на необходимостта от извършване на ОВОС, с разпоредителна част „Да не се извършва ОВОС”;
· Едно мотивирано решение за преценяване на необходимостта от извършване на ОВОС, с разпоредителна част „Да се извърши ОВОС”;
· 4 мотивирани решения за преценяване на необходимостта от извършване на ЕО, с разпоредителна част „Да не се извършва ЕО”;
· Едно решение за прекратяване на процедура започнала по реда на Глава шеста от ЗООС;
· 20 броя писма до физически/юридически лица, общини, институции във връзка с ежедневната работа на Дирекция „Превантивна дейност”;
· 3 броя Решения по преценяване на необходимостта от провеждане на ОС за ППП/ИП с разпоредителна част „съгласува“.
През отчетния период по Закона за управление на отпадъците са издадени:
- 3 регистрационни документа,.
Издадените в периода от 01.12.2024 г. до 31.12.2024 г. документи по чл. 35 от ЗУО са въведени в Националната информационна система „отпадъци”.
В НИСО са утвърдени 38 работни листи.
През периода е взето участие в осем заседания на ДПК за приемане на строежи.
Обществеността
Своевременно са актуализирани публичните регистри с данни за извършване на процедурите по ОВОС и ЕО (http://regis.moew.government.bg/eo/; http://regis.moew.government.bg/ovos/).
Издадените административни актове по Глава шеста на ЗООС са публично оповестявани чрез интернет страницата на РИОСВ - Русе, както и на информационното табло в административната сграда на инспекцията.
За инвестиционно предложение – „Добив на строителни материали в находище „Ценово-2” – варовици за хидротехнически съоръжения в землището на с. Ценово, общ. Ценово, обл. Русе” е необходимо да се организира ново обществено обсъждане. Същото е поради обстоятелството, че с указателно писмо на РИОСВ - Русе, от 30.12.2024 г., е изискано извършване на допълнителни проучвания и анализи и събиране на допълнителна научна информация, като са приложени разпоредбите на чл. 17, ал. 8 от Наредбата за условията и реда за извършване на оценка на въздействието върху околната среда (Наредбата за ОВОС).
На 10 декември 2024 г., директорът на РИОСВ - Русе Дауд Ибрям отличи със специални грамоти и награди от името на министъра на околната среда Петър Димитров част от участниците, причастни към изработването на арт-инсталацията, посветена на Дунав и неговите обитатели. Русенският „Отбор на мечтите“ участва за втора поредна година в международното състезание Danube Art Master, което се организира от Глобално партньорство по водите в Централна и Източна Европа (GWP CEE) и Международната комисия за опазване на река Дунав (ICPDR). Децата дариха на РИОСВ - Русе уникалното арт-произведение „Дунавското жабче Скоки“, което е  експорнирано в Информационния център, за да може да бъде видяно и оценено от посетителите и бенефициентите на услуги на екоинспекцията.
На 11 декември 2024 г., участници в клуба по „Екология и опазване на околната среда“ при ПГ по облекло „Недка Иван Лазарова“, с ръководител Мая Миндева посетиха Информационния център на РИОСВ - Русе. Това е вторта от общо четири планирани срещи и бе посветена на влиянието на замърсената околна среда върху здравето на хората. Околната среда е природата, която ни заобикаля, от чието състояние се определя качеството на живот на планетата.  Всичко, което ни заобикаля, все повече носи отпечатък от дейността на хората.
От 13 декември  2024 г., във фоайето на Регионална инспекция по околната среда и водите - Русе са изложени рисунки и фотографии на отличени автори в Националния конкурс „Да уловиш мига 2024 г.“ Конкурсът се организира за девети пореден път от ОУ „ Отец Паисий “, като инспекцията е партньор и осигурява част от наградния фонд. Конкурсът  се обявява й  е насочен към творческите изяви на учениците от цялата страна на възраст от 7 до 18 години и е част  от мероприятията, посветени на патронния празник на училището. ОУ „Отец Паисий“ гр. Русе има 158 годишна история с богати традиции и постижения.
През декември 2024 г., в местността „Бабушко блато“, в резервата „Сребърна“ е изградена нова  наколна платформа за гнездене на къдроглавия пеликан. Материалът е закупен от Института по биоразнообразие и екосистемни изследвания (ИБЕИ) при БАН, като за изграждането й е положен изцяло доброволен труд от представители на Българското дружество за защита на птиците (БДЗП), ИБЕИ - БАН и РИОСВ - Русе. Платформата ще бъде покрита с тръстика. 
Решението за изграждането на платформата е взето по време на еднодневния семинар, проведен в средата на септември, посветен на дейностите по опазване на къдроглавия пеликан в България. Съвместната инициатива е част от планираните прояви за отбелязване на Международния ден на биосферните паркове – 3 ноември 2024 г. 
През месеца са извършени проверки на изпълнението на 52 проекта, финансирани по кампания ЧОС на ПУДООС.

       Отчет за осъществената контролна дейност от РИОСВ - Русе през месец ноември 2024 г.
Кратка обобщена информация за осъществената контролна дейност за периода и резултати от извършената контролна дейност
През месец ноември 2024 г. експертите от РИОСВ - Русе са извършили 89 проверки, от които 67 са планови, а 22 – извънредни. Броят на проверените обекти е 80, като 67 са планови и 13 са извънпланови. В рамките на осъществения контрол са дадени 55 предписания за отстраняване на констатирани нарушения. 
През месец ноември 2024 г. са съставени 7 акта за установяване на административни нарушения.
От директора на РИОСВ - Русе не са издавани наказателни постановления.
През месец ноември Директорът на РИОСВ - Русе не е сключвал споразумения с юридически и физически лица по съставени АУАН на основание чл. 58г, ал. 1 от Закона за административните нарушения и наказания.
Общо събраните суми от РИОСВ - Русе по наложени глоби, имуществени санкции са 2 400 лв. и по еднократни и текущи санкции (чл. 69 от ЗООС) са 3 733,42 лв. По сключени споразумения по чл. 58г от ЗАНН  не са постъпвали суми през отчетния период. От структурите на НАП през месец ноември 2024 г. по наложени административни мерки са постъпили 2 347,40 лв.   
От получените суми през месец октомври 2024 г., на общините, през месец ноември 2024 г. са преведени 11 980 лв. Най-голяма сума е получила Община Силистра в размер на 9 132,80 лв.
През месец ноември 2024 г. не са налагани санкции за замърсяване на компонентите на околната среда, издавани по реда на чл.69 от ЗООС.
В изпълнение на годишния план за контролна дейност на РИОСВ - Русе е извършено пробонабиране на отпадъчни води, както следва:
- на 19.09.2024 г. от ТП 2 – приемна шахта на помпена станция на площадката на „Астра Грийнплант“ ЕООД, гр. Сливо поле, е взета проба пречистени отпадъчни води, преди заустването им във водоприемник – река Дунав. След анализ, Регионална лаборатория - Русе е представила протоколи от изпитване с резултатите. На 22.10.2024 г. е съставен и връчен на оператора констативен протокол по чл. 69б от ЗООС. В деловодството на РИОСВ - Русе е заведено изготвеното предложение до Директора на РИОСВ - Русе за намаляване на текущата месечна санкция във връзка с установено намаляване замърсяването на водния обект. През м. ноември е издадена заповед  на Директора на РИОСВ - Русе за намаляване на текущата месечна санкция (ТМС) от 30 лв. на 20 лв.
- на 11.09.2024 г. от изход ПСОВ на „Биовет“ АД, гр. Пещера, клон Разград е взета проба пречистени отпадъчни води, преди заустването им във водоприемник – река Бели Лом. След анализ, Регионална лаборатория - Русе е представила протоколи от изпитване с резултатите на На 17.10.2024 г. е съставен и връчен на оператора констативен протокол по чл. 69б от ЗООС. В деловодството на РИОСВ - Русе е заведено изготвеното предложение до Директора на РИОСВ - Русе за отмяна на текущата месечна санкция във връзка с установено преустановяване замърсяването на водния обект. През м. ноември е издадена заповед  на Директора на РИОСВ - Русе за отмяна на ТМС в размер на 299 лв.
В периода от 01.11 до 30.11.2024 г. не са постъпвали жалби в деловодството на РИОСВ - Русе.
Сигналите, постъпили в инспекцията са общо 142, както следва:
· В деловодството на РИОСВ - Русе – 27 бр.;
· На Зелен телефон – 63 бр.;
· Получени на електронна поща – 51 бр.
· Един от сигналите е за извършващо се учение на площадката на оператор, класифициран с висок рисков потенциал.
От тях 4 са препратени по компетентност, 133 са основателни и 4 са неоснователни.
През месец ноември са постъпили два сигнала за възникнали пожари на територията на производствени предприятия „Линамар Лайтс Металс“  на територията на град Русе и в цех за производство на спагети, намиращ се на територията на град Кубрат. Експерти на  РИОСВ - Русе са извършили проверки, като на въпросните оператори са дадени задължителни предписания.
Разпределението на сигналите по общини е както следва : Община Русе – 134; Община Разград – 3; Община Силистра – 1; Община – Дулово – 2; Община – Кубрат – 1.
През месеца преобладаващи са сигналите, свързани с усещане на миризми с различен характер, 4 сигнала са за нерегламентирани дейности с отпадъци, 3 сигнала са по ЗБР, 2 сигнала са по ЗВ, както и 2 свързани с ЗШ.
Общо сигналите са били в следните направления:
· неприятни миризми и замърсяване на въздуха, като множеството от постъпилите сигнали (около 90%) са за неприятна миризма на територията на Община Русе. Част от сигналите са отчетени като основателни по отношение на наличие на миризми, но при проследяване на основните показатели за качество на атмосферния въздух не са отчетени превишения в нормите. Продължава засиленият контрол на РИОСВ - Русе за идентифициране на източниците на специфични миризми на територията на Община Русе.
· нерегламентирано изхвърляне на отпадъци;
· намерени в безпомощно състояние птици.
За постъпилите, през месец ноември, сигнали са извършени 5 проверки, като са проверени 5 обекта на територията на РИОСВ - Русе. През отчетния период са дадени 18 предписания, свързани със сигнали. Изготвени и изпратени са 14 официални писма до сигналоподатели. Институции по компетентност,  във връзка с постъпили сигнали за „специфични миризми“, замърсяване на околната среда и дейности, нарушаващи разпоредбите на екологичното законодателство.
През отчетния период са съставени общо 3 акта за установяване на административни нарушения (АУАН), от които 2 акта за установяване на административни нарушения на оператори с комплексно разрешително, свързани със сигнали за усетени миризми, извън производствените площадки. Един АУАН е съставен по постъпил сигнал от министерство на икономиката и растежа (МИР) за обект-цех за производство на вододисрерсни бои и лакове в село Осенец, община Разград. При проверката е установено, че обектът е изграден и функционира, като не  е проведена процедура по Глава Шеста от ЗООС.за реализирането му.
Акценти от извършената месечна контролна и административно наказателна дейност
Основен акцент в работата през отчетния месец е извършването на проверки по: изпълнението на годишния план, във връзка със сигнали за миризми; както и по сигнали от други институции.
Друг основен акцент през месеца е участието в съдебни заседания по обжалвани наказателни постановления, наложени на оператори с комплексни разрешителни, както и изготвяне и предоставяне на писмена информация на органите на Прокуратурата и МВР по преписки, образувани по сигнали на граждани на град Русе.
Експертите са участвали в 14 заседания на ДПК през месеца.
Превантивен контрол
През отчетния период продължава работата по административните процедури, свързани с прилагане на превантивния контрол по реда на Глава Шеста на ЗООС и ЗБР на всички депозирани инвестиционни инициативи, свързани с разширение на съществуващи и изграждането на нови обекти и/или инсталации, извършване на стопански дейности, както и на елементите от устройственото планиране.
По отношение на процедурите по ОВОС и ЕО, регламентирани в Глава Шеста на ЗООС, експертите от дирекция ПД работиха по депозирани нови и/или стартирали през предходен период процедури (текущи), като осъществяваха и необходимите консултации с други специализирани компетентни органи и институции. В резултат от разгледаните документации, депозирани в РИОСВ - Русе, за 13 депозирани инвестиционни предложения/планове/програми са указани стъпките за провеждане на последващи  процедури по реда на Глава Шеста на ЗООС, от които:
· 2 бр. планове/програми, за които е необходимо провеждане на процедура по преценяване на необходимостта от извършване на ЕО;
· 11 бр. инвестиционни предложения, за които е необходимо провеждане на необходимостта от извършване на ОВОС.
Издадени са 8 индивидуални административни акта – решения по преценяване на необходимостта от извършване на ОВОС, всичките с характер „да не се извършва ОВОСˮ. Финализирани са 6 процедури по реда на Глава Шеста, Раздел II от ЗООС с решения по преценяване на необходимостта от извършване на ЕО с характер „да не се извършва ЕОˮ. Прекратени са 4 процедури, започнали по реда на Глава Шеста от ЗООС с уведомления за инвестиционни предложения.
През отчетния период експерти на Дирекция „ПДˮ са взели участие в обществено обсъждане на ДОВОС за ИП „Добив на строителни материали в находище Ценово-2 - варовици за хидротехнически съоръжения в землището на с. Ценовоˮ.
Текущ контрол:
През месец ноември 2024 г. са извършени следните проверки:
     –    Проверки по сигнали и жалби на граждани: 12;
· Проверки по Закона за управление на отпадъците: общо 30 бр.: 18 планови, от които 2 екипни по компоненти и фактори на околната среда и 12 бр. извънредни, както следва: 1 бр. по изпълнение на предписания, 1 бр. по Заповед на Министъра на околната среда и водите, 1 бр. по подадено заявление за дейности с отпадъци и 6 бр. по сигнали за извършване на нерегламентирани дейности с отпадъци и замърсяване с отпадъци;
· Проверки по Закона за чистотата на атмосферния въздух: 15 планови, от които 11 самостоятелни и 4 от участие в комплексни по компоненти и фактори на околната среда и 4 извънредни проверки;
· Проверки във връзка с емисионен контрол на отпадъчните води и правилната експлоатация на пречиствателните съоръжения – 14 бр. контролни проверки на планови обекти, от които 9 бр. планови проверки с 3 пробонабирания и 5 бр. извънредни проверки на планови обекти;
· Проверки по Закона за защитените територии – 30 извънредни (ежедневни) на територията на ПР „Сребърна“;
· Проверки по Закона за биологичното разнообразие – 1 планова на РИМ-Русе, 3 планови проверки на издадени разрешителни на основание чл. 49, ал. 1, т. 1, във връзка с чл. 48, ал. 2, т. 5 от ЗБР, 1 извънреднa по сигнал за бедстващи защитени екземпляри.
Засилен последващ контрол
През периода са осъществени 2 проверки по дадени предписания, като е установено, че са предприети действия по изпълнението им. Съставен е един  АУАН на оператор, неизпълнил в срок дадено предписание.
Кратък анализ на постигнатите резултати в областта на опазване на околната среда, от осъществената контролна дейност
Атмосферен въздух
През месец ноември 2024 г. данните за качеството на атмосферния въздух, регистрирани в пунктовете за мониторинг в гр. Русе и в гр. Силистра, отчитат 6 денонощия с превишения на средноденощнaта норма на ФПЧ10 за град Русе и нито едно денонощие за град Силистра. Поради спецификата на метода на измерване на ФПЧ10 в гр. Силистра резултатите от измерванията се отнасят само за периода 01.11.- 16.11.2024 г. Причината за регистрираните превишения в град Русе е започналият отоплителен сезон, като използването на твърди горива и лошите метеорологични условия – безветрие и мъгли са причина на недобро разсейване на емисиите от битовия сектор.
През месеца са намалели постъпващите сигнали от жители на град Русе за наличие на химически миризми с различен характер – бакелит, разтворители, смоли и др. При проверка на данните от пунктовете за КАВ в града, в които се измерват нивата на органични замърсители, не са констатирани превишения на нормите, определени в Наредба № 14.
МАС на РЛ Русе към ИАОС е извършила планово измерване на КАВ в гр. Разград. Получените резултати не показват превишения на следените атмосферни замърсители, вкл. и на сероводород.
През отчетния период по компонент „Атмосферен въздух“ са извършени 15 планови и 4 извънредни проверки. Експертите от направлението са участвали и в 3 планови проверки на оператори с издадени комплексни разрешителни. Извършен е емисионен контрол на 5 броя неподвижни източници, съгласно утвърдения график на РИОСВ - Русе за 2024 г. Съставен е един АУАН на оператор, незавършил в срок Собствени периодични измервания (СПИ).
Изготвени и изпратени са 13 официални писма до сигналоподатели и Институции по компетентност,  във връзка с постъпили жалби/ сигнали за „специфични миризми“, замърсяване на околната среда и дейности, нарушаващи разпоредбите на екологичното законодателство.
През месеца в РИОСВ - Русе са постъпили и са утвърдени 6 Доклада на оператори, за извършени СПИ и 2 броя месечни доклади на оператори, за извършени Собствени непрекъснати измервания (СНИ).
През м. ноември са издадени: 6 броя вътрешни становища по процедури по издаване/актуализация на комплексни разрешителни и по процедури по Глава Шеста от ЗООС по компонент „Атмосферен Въздух“
Шум
През месец ноември 2024 г. не са извършвани проверки, във връзка с емисионен контрол по фактор „Шум”.
През месеца е постъпил един сигнал за високи нива на шум от преминаващите тежкотоварни автомобили по мост в град Русе. Сигналът е изпратен по компетентност до Община Русе и МРРБ.
В РИОСВ - Русе, през месец ноември, са постъпили 3 Доклада с резултати от извършени СПИ по фактор „Шум“. При преглед на информацията и протоколите от измерване не са установени превишения на граничните стойности на нивата на шум, съгласно Таблица №2, Приложение № 2 на Наредба № 6/26.06.2006 г.
Изготвени са 4 Доклада до Директора на РИОСВ - Русе по съответните процедури.
Изготвено е едно вътрешно становище по Глава Шеста от ЗООС по фактор шум, на: Искане за ПНОВОС за инвестиционно предложение за „Изграждане на линия за производство на заготовки за коани бутала за двигатели с вътрешно горене в част от ПИ с идентификатор 63427.8.1461 по КККР на град Русе“, с Възложител – „Булпистонс Верке“ ООД.
Експертът е участвал в едно заседание на ДПК и в 3 проверки по изпълнението на проекти по ЧОС, финансирани от ПУДООС.
Води
През месец ноември 2024 г. са извършени общо 14 бр. контролни проверки на планови обекти както следва:
8 бр. самостоятелни планови, с 3 бр. пробонабирания  на „Топлофикация-Русе” ЕАД - гр. Русе, ГПСОВ-Русе и „Винпром Русе Трейд” ЕООД - гр. Русе.                    
Взето е участие в една планова комплексна проверка по компоненти и фактори на околната среда на „Дион“ ЕООД, гр. Русе;
Извършени са две извънредни проверки на „Оргахим Резинс“ АД и „Оргахим“ АД по изпълнение на предписание.
Съставени са 3 бр. Констативни протокола по чл. 69 от ЗООС за ТМС.
Освен това, експертите от направлението са участвали в проверки по условията по компонент „Води” на четири оператори с комплексни разрешителни: „Оргахим Резинс“ АД, гр. Русе, „Астра Грийнплант” ЕООД - гр. Сливо поле, „Топлофикация-Русе” ЕАД - гр. Русе и „Биовет” АД, гр. Пещера, клон Разград.
На проверените оператори не са давани предписания. 
През отчетния период не са съставени АУАН.  
Съгласно разпоредбите на чл. 69 от ЗООС, през периода са издадени заповеди за отмяна и за намаляване на ТМС.
В продължение на стартиралите в края на месец октомври проверки по сигнали на жители на с. Попина, с. Ветрен и с. Ситово, на 04.11.2024 г. са извършени две извънредни съвместни проверки на „Инсталация за интензивно отглеждане на свине“ в село Попина и на месопреработвателно предприятие в град Силистра - „Оливия“ ЕООД. При проверката на конкретните имоти от землищата на село Попина не са установени разливи на торови маси и СЖП.
През месец ноември приоритетите в направлението са били следните:
     - попълване на информационната система за Разрешителни и мониторинг при управление на водите;
     - вътрешни становища по Глава Шеста от ЗООС – 5 бр.;
     - кореспонденция с други институции.
Почви
През месец ноември 2024 г. по компонент „Почви” са  извършени две извънредни проверки, както следва:
· за изпълнение на дадено предписание на Кметство-селоТодорово, община Исперих, област Разград за ограничаване на замърсяване на почвите и водите с устойчиви замърсители от ББ-кубове, в които се съхраняват ПРЗ;
· по сигнал за нерегламентирано заустване на отпадъчни води във воден обект и нерегламентирано изхвърлени торови маси.
При проверките не са установени нарушения, съответно не са давани предписания и не са съставяни АУАН.
През отчетния период експертът от направлението е участвал в две проверки по условия в комплексно разрешително, извършвал е проверки по фактор отпадъци, и е работил по утвърждаване на работни листи по Закона за управление на отпадъците, както и по предоставяне на вътрешни становища по Глава Шеста от ЗООС.
Биологично разнообразие и НЕМ
През месец ноември са извършени общо 5 броя проверки, от които 1 извънредна и 4 планови.
Една от проверките е по сигнал за 2 екземпляра в безпомощно състояние. С разпореждане на Директора на РИОСВ - Русе двата екземпляра от вида шипобедрена костенурка (Testudo graeca) са изпратени в Центъра за рехабилитация и размножаване на сухоземни костенурки – с. Баня, област Бургас.
През периода е извършена планова проверка на Регионален исторически музей – гр. Русе, във връзка с настъпили промени в колекцията. Нарушения не са констатирани.
Извършени са три планови проверки по документи на издадени разрешителни на основание чл. 49, ал. 1, т. 1, във връзка с чл. 48, ал. 2, т. 5 от ЗБР. За трите разрешителни през настоящата година, в РИОСВ - Русе не са постъпвали уведомления за извършване на дейности по същите, което е видно и от предоставените доклади на НПМ-БАН, „Пали Пест Протект“ ЕООД и ИБЕИ-БАН.
Издадени са 7 броя регистрационни карти съгласно чл. 90 от Закона за биологичното разнообразие (ЗБР, ДВ бр. 77/2002 г.) за защита на видовете от дивата флора и фауна, чрез регулиране на търговията с тях.
Закон за лечебните растения
През отчетния период няма регистрирани книги за билки, нито са били организирани нови билкозаготвителни пунктове.
Не са извършвани проверки на пунктове за изкупуване на лечебни растения.
Защитени територии
През отчетния период са извършени ежедневни проверки на територията на ПР „Сребърна“, които са 30 бр.
Отпадъци
През отчетния период са извършени общо 30 бр. проверки: 18 планови, от които 2 екипни по компоненти и фактори на околната среда и 12 бр. извънредни, както следва: 1 бр. по изпълнение на предписания, 1 бр. по Заповед на Министъра на околната среда и водите, 1 бр. по подадено заявление за дейности с отпадъци и  6 бр. по сигнали за извършване на нерегламентирани дейности с  отпадъци и замърсяване с отпадъци. Дадени са 10 бр. задължителни предписания.
През отчетния период е съставен един АУАН за неизпълнени предписания и за това, че не са предприети действия за обезвреждане или оползотворяване на отпадъците в законоустановения срок.  Не са издадени наказателни постановления. Издаденото е Писмено предупреждение по съставен през предходен период АУАН за непредставена в срок от един месец  преди да изтече, банкова гаранция.         
Приоритетно през месец ноември е извършено следното:
· Проверки на подизпълнители на Организации по оползотворяване на излели от употреба гуми по Заповед на Министъра на ОСВ;
· Планови проверки на площадки за дейности с отпадъци и дружества, пускащи на пазара опаковани стоки;
· Осъществен е контрол по подадени сигнали за наличие на замърсени терени по общини. Предстоят проверки за изпълнение да дадените предписания;
Експерти от направлението са участвали в четири проверки по условия в издадени комплексни разрешителни.
През периода са изготвени и изпратени:
- информация до МОСВ  за резултатите от извършен контрол на подизпълнители на Организации по оползотворяване на излели от употреба гуми;
- информация за инвентаризация на банковите гаранции на  дружествата/едноличните търговци, притежаващи документи за извършване на дейности с ОЧЦМ, ИУМПС и ИУЕЕО;
- писмо до НКЦ относно трансграничен превоз на отпадъци;
- ежемесечен отчет в МОСВ за извършени проверки и съставени АУАН по ЗУО;
- информация за резултатите от извършен контрол на дружества, относно спазване разпоредбите на Регламент 1013/2006 г;
Изготвени са 10 броя вътрешни становища във връзка с провеждани процедури по реда на глава шеста от ЗООС.
През месец ноември в РИОСВ - Русе са постъпили общо сигнала. Сигналите са за нерегламентирано замърсяване с отпадъци, включително и тяхното нерегламентирано изгаряне. По единия сигнал за с. Каменово, община Кубрат са извършени две проверки на кметството за замърсяване на прилежащите терени на р. Топчийска, с отпадъци от опаковки. За установените замърсявания са дадени предписания за почистване. Същите са изпълнени. По сигнал, получен на дежурния телефон за изгаряне на отпадъци, е проверено дружество, производител на макаронени изделия в с. Каменово, на което са дадени предписания. По два сигнала, получени през месец ноември предстоят проверки през месец декември. Съвместно с НАП-Силистра ще се провери сигнал за извършени нерегламентирани авторемонтни дейности в с. Боил, община Силистра. Вторият сигнал е препратен от ОДБХ – Силистра за изхвърлени отпадъци на неразрешени за това места в с. Българка, община Силистра. По постъпили от месец октомври 2024 г. са извършени проверки на:
 - „Оливия“ ООД – месопреработвателно предприятие в гр. Силистра;
- „Калърбет” ЕООД, с. Осенец, Община Разград, цех за производство на вододисперсни бои и лакове в с. Осенец, община Разград;
- „Бултранс“ ЕООД – автосервиз в  гр. Разград;
- „ А-Никс 7” ООД, гр. Русе, автосервиз за ел.услуги и диагностика в гр. Русе;
- „Ник - транс -90” ЕООД, гр. Разград, транспортна фирма в гр. Разград;
 - „Добреви транс груп” ООД, гр. Разград, автосарвиз в гр. Разград.
При проверките не са установени нарушения по ЗУО.
Химикали
Експертите от направление „Опасни химични вещества и смеси“ са извършвали 8 проверки от които 1 извънредна, 2 самостоятелни и 5 комплексни по компоненти и фактори, както следва:
1. „Девали“ООД, гр. Русе, магазин ,,ТТ Маркет” в гр. Русе – без предписания;
2. „ГИП” ЕООД, гр. Русе, производство на антифриз и течност за чистачки в с. Мечка, Община Иваново – проверката е приключила с 2 предписания;
3. „В и К” ООД - гр. Русе, ГПСОВ на гр. Русе – проверката е приключила с 6 предписания;
4. „Лодкостроител” ЕАД - град Тутракан, производство на плавателни съдове в гр. Тутракан – проверката е приключила с 2 предписания;
5. „ФААК България” ЕООД, гр. Русе, производство на паркинг автомати в гр. Тутракан – проверката е приключила с 3 предписания;
6. „Фазерлес” АД - град Силистра, производство на дървесновлакнести плочи в гр. Силистра –без предписания;
7. „Калърбет” ЕООД, с. Осенец, Община Разград, цех за производство на вододисперсни бои и лакове в с. Осенец – извънредна
8. „Булмаркет ДМ” ООД, гр. Русе, терминал за горива ,,Тегра” в гр. Русе – проверката е приключила с 1 предписание
При проверките са дадени общо 14 предписания, като 11 от тях са изпълнени, а останалите 3 са в процес на изпълнение.
Експертите от отдела са изготвили 2 вътрешни становища към Дирекция „Превантивна дейност“ по постъпили инвестиционни намерения и процедури по преценяване необходимостта от оценка въздействието върху околната среда.
ОВОС и ЕО
Съгласно утвърдения план за контролна дейност на РИОСВ-Русе, през отчетния период, експертите по ОВОС и ЕО са извършили 7 проверки на издадени по реда на Глава Шеста от ЗООС административни актове, както следва:
· 2 проверки по документи за правно действие:
· на Решения по преценяване на необходимостта от извършване на ОВОС, като със съставените протоколи е установено, че Решенията по преценяване на необходимостта от извършване на ОВОС, са изгубили правно действие. 
· 4 проверки на място:
· за изпълнение на мерки и условия, постановени в издадените административни актове – Решения по преценяване на необходимостта от извършване на ОВОС. При една от проверките е установено, че не е започнала реализация на ИП и издаденото Решение е изгубило правно действие. В един от съставените протоколи е дадено предписание, което е изпълнено в указания срок в същия отчетен период. 
· 1 годишен доклад по изпълнение на мерки, поставени в становище по ЕО на ОУП:
· депозираният годишен доклад по мерките за наблюдение и контрол е одобрен.
         Експертите от направление ОВОС и ЕО са извършили 3 бр. извънредни проверки, от които:
· 1 проверка (осъществена на място) във връзка с писмо от Министерството на иновациите и растежа – съставен е констативен протокол с едно предписание, което е изпълнено в указания срок.
Експерти от дирекцията са взели участие в заседания на 12 държавни приемателни комисии /ДПК/ и 1 общински експертен съвет по устройство на територията /ОЕСУТ/.
Комплексни разрешителни
През месец ноември са извършени 5 проверки, от които 3 планови и 1 извънредна:
1. „Оргахим Резинс” АД – гр. Русе, производство на смоли, лакове и лепила в гр. Русе – проверката е приключила с 8 предписания
2. „Астра Грийнплант” ЕООД - гр. Сливо поле, производство на биодизел в гр. Сливо поле – без предписания
3. „Топлофикация-Русе” ЕАД - гр. Русе, ТЕЦ „Русе Изток” в гр. Русе – без предписания
4. „Биовет” АД, гр. Пещева, клон Разград, инсталация за производство на имуногенни фармацевтични продукти в гр. Разград – без предписания
5. Извънредна - „Линамар лайт металс Русе” ЕООД, гр. София производство на алуминиеви автомобилни части в гр. Русе – проверката е приключила с 3 предписания
Дадени са общо 11 предписания от извършените проверки, 7 от които са изпълнени в срок, другите предстои изтичането на срока.     
Изготвени са две становища по процедури по реда на Глава Седма, Раздел Втори от ЗООС за актуализация на КР.
За неизпълнение на условие в комплексно разрешително са съставени 2 АУАН на оператора „Оргахим Резинс” АД – гр. Русе.
Комплексни проверки по компоненти и фактори на околната среда
През месец ноември 2024 г. са извършени шест планови контролни проверки по компоненти и фактори на околната среда, съответстващи на 14 самостоятелни проверки на:
· „В и К” ООД - гр. Русе, ГПСОВ на гр. Русе (по фактор ОХВ и ЗОПОЕЩ);
· „Лодкостроител” ЕАД - град Тутракан, производство на плавателни съдове в гр. Тутракан (по компонент въздух и фактор ОХВ);
· „ФААК България” ЕООД, гр. Русе, производство на паркинг автомати в гр. Тутракан (по компонент въздух, фактор ОХВ и ЗОПОЕЩ);
· „Фазерлес” АД - град Силистра, производство на дървесновлакнести плочи в гр. Силистра (по фактори отпадъци и ОХВ);
· „Дион” ООД - гр. Русе, производство на яйчен меланж в гр. Русе (по компоненти въздух и води и фактор отпадъци);
· „Булмаркет ДМ” ООД, гр. Русе, терминал за горива ,,Тегра” в гр. Русе (по компонент въздух и фактор ОХВ);
При проверките са дадени общо 13 бр. предписания. Не са съставени АУАН.
По постъпили сигнали от жители на с. Ветрен, с. Попина и с. Ситово, област Силистра, експерти на РИОСВ – Русе, съвместно с представители на БДДР-Плевен и ОДБХ-Силистра са извършили съвместни проверки на оператор за интензивно отглеждане на свине в с. Попина и месопреработвателно предприятие в гр. Силистра. При проверките не са установени замърсявания с опасни отпадъци на земеделски терени. Контролът по отношение на третирането на странични животински продукти (СЖП) се осъществява от ОДБХ-Силистра.
По постъпил сигнал за нередности от Министерство на иновациите и растежа (МИР) през месеца екип на инспекцията е извършил комплексна проверка на цех за производство на вододисперсни бои в с. Осенец, Община Разград. При проверката е констатирано, че производството е реализирано, без възложителят да е провел необходимата по Глава Шеста от ЗООС процедура. За установеното нарушение е съставен АУАН.
По постъпил сигнал от жител на с. Каменово, Община Кубрат, на обект „Цех за производство на спагети“ е извършена комплексна проверка по компоненти и фактори на околната среда. При проверката на оператора са дадени 13 бр. предписания.
СЕВЕЗО:
През месец ноември са извършени 2 проверки на следните оператори:
1. „Биовет” АД - гр. Пещера , клон Разград, производство на антибиотици.
2. „Петър Караминчев” АД - град Русе, терминал за горива в гр. Русе.
При проверките не са давани предписания от извършените проверки.
В процедура по Актуализацията на ДППГА са 4 оператори на предприятия с нисък рисков потенциал на територията на град Русе, град Разгради град Сливо поле, както следва:
· ,,РОМПЕТРОЛ БЪЛГАРИЯ“ ЕАД - приемане, съхранение и експедиция на дизелово гориво и бензин.
· „АДМ Разград“ ЕАД - предприятие за производство на хранителни продукти в гр. Разград.
· „Астра Грийнплант” ЕООД - производство на биодизел в гр. Сливо поле.
· „Оргахим“ АД – производство на вододисперсни бои и лакове.
ЗОПОЕЩ:
През отчетния период са извършени 2 комплексни проверки, съответно по ЗЗВВХВС и ЗОПОЕЩ, като са дадени две предписания, които са изпълнени в срок.  
Съставени АУАН през отчетния период:.  
1. „Оргахим Резинс“ АД, гр. Русе, АУАН № 0002019/12.11.2024 г. – не е изпълнило условие по КР, да извършва дейност по начин, ограничаващ разпространението на миризми извън работната площадка, нарушение по чл. 123в, т. 2 от Закон за опазване на околната среда.
2. „Карисмо“ ЕООД, гр. Русе, АУАН № 0002794/13.11.2024 г. – не е провело емисионен контрол, не е извършило СПИ на концентрациите на вредни вещества в отпадъчните газове за 2021 – 2022 г., нарушение по чл. 18, т. 1 от  Закон за чистотата на атмосферния въздух, вр. чл. 31, ал. 1, т. 2 от Наредба № 6/1999 г.
3. Община Разград, АУАН № 0002891/14.11.2024 г. – приемани са отпадъци в нарушение на условие № 11.2.1 от КР, нарушение по чл. 123в, т. 2 от Закон за опазване на околната среда.
4. „Оргахим Резинс“ АД, гр. Русе, АУАН № 0002869/18.11.2024 г. – не е изпълнило условие по КР, да извършва дейност по начин, ограничаващ разпространението на миризми извън работната площадка, нарушение по чл. 123в, т. 2 от Закон за опазване на околната среда.
5. „Калърбет“ ЕООД, с. Осенец, община Разград, АУАН № 0002870/20.11.2024 г. – не е информирал писмено компетентния орган за своето инвестиционно предложение и извършените действия на обекта, нарушение по чл. 95, ал. 1 от Закон за опазване на околната среда.
6. „И-Уейст Силистра“ АД, гр. Силистра, АУАН № 0002892/25.11.2024 г. – съхранява отпадъци в срок по – дълъг от 3 год., при последващо предаване за оползотворяване, нарушение по чл. 8, ал. 2, т. 1, вр. ал. 2, т. 1 от Закон за управление на отпадъците.
7. „И-Уейст Силистра“ АД, гр. Силистра, АУАН № 0002893/25.11.2024 г. – не е изпълнило дадено на основание чл. 120 от ЗУО задължително предписание , нарушение по 120, вр. чл. 156, ал. 1 от Закон за управление на отпадъците.
НП и ПАМ:  През отчетния период няма издадени НП и не са налагани ПАМ.
Споразумения: През отчетния период не са сключвани споразумения на основание чл. 58г, ал. 1 от Закона за административните нарушения и наказания.
Писмени предупреждения: През отчетния период са издадени две писмени предупреждения на основание чл. 28 от Закона за административните нарушения и наказания на:
1. „Алимет“ ЕООД, гр. Бяла, ПП № 08/14.11.2024 г., по съставен АУАН № 0002146/09.08.2024 г., не е изпълнило задължението си да осъществява дейността си по начин, който не предизвиква шум в околната среда над граничните стойности, съгласно разпоредбата на чл. 16, т. 1 от Закона за защита от шума в околната среда.
2. „Сид грийн“ ЕООД, гр. Русе, ПП № 08/14.11.2024 г., по съставен АУАН № 0002890/17.10.2024 г., не е представило в срока по чл. 69, ал. 7 от ЗУО подновени и нови банкови гаранции.
Резолюция за прекратяване: През отчетния период е прекратена една административонаказателни процедури на основание чл. 54 от ЗАНН:
„Лумакс транс“ ЕООД, гр. Русе, РП № 3/05.11.2024 г., по съставен АУАН № 0002475/03.11.2023 г. – на основание чл. 54, ал. 1, т. 6  от Закона за административните нарушения и наказания. 
Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност
Околната среда
През отчетния период са установени шест минимални превишения на нивата на ФПЧ10 в град Русе, което се дължи на стартиралия отоплителен сезон.
Сигналите за наличие на химически миризми в град Русе намаляха, като данните от пунктовете за КАВ, измерващи концентрациите на органични замърсители не отчитат превишения на нормите.
През месеца не са налагани санкции по чл. 69 от ЗООС за замърсяване на компонентите на околната среда. Един оператор е преустановили замърсяването на воден обект, като е отменена издадената му текуща месечна санкция. Друг оператор е намалил замърсяването на воден обект от дейността си, като издадената ТМС е намалена.
Своевременно е почистено коритото на река Бели Лом в землището на селата  Дряновец и Осенец, община Разград от изхвърлени отпадъци.
Изпратени са две шипобедрени костенурки в спасителния център в село Баня, област Бургас.
Бизнеса
През месец ноември 2024 г. са издадени становища, указателни писма и административни актове във връзка с провеждане на процедури по реда на Глава Шеста от ЗООС и чл. 31 от ЗБР, както следва:
· 153 писма по реда на Наредбата за ОС по внесени уведомления за инвестиционни предложения, горскостопански програми, и уведомления за план/програми, от които 2 указателни писма за последваща процедура по ОС;
· 20 писма във връзка с депозирани запитвания и заявления от физически/юридически лица или други институции;
· 13 указателни писма за провеждане на последваща процедура по преценяване на необходимостта от ОВОС, от които:
- 11 указателни писма за провеждане на процедура по преценяване на необходимостта от извършване на ОВОС;
- 2 указателни писма за провеждане на процедура по преценяване на необходимостта от извършване на ЕО;
· 42 писма във връзка с текущи процедури по реда на Глава Шеста от ЗООС, в т.ч. писма до възложители за предоставяне на допълнителна информация, писма за консултации с РЗИ/БДДР/ИАОС/МРРБ, писма до общини и кметства за обявяване на инвестиционни предложения по чл. 95, ал.1 от ЗООС; писма до общини и кметства за осигуряване на обществен достъп до информации за преценяване на необходимостта от ОВОС;
· 8 мотивирани решения за преценяване на необходимостта от извършване на ОВОС, с разпоредителна част „Да не се извършва ОВОС”;
· 6 мотивирани решения за преценяване на необходимостта от извършване на ЕО, с разпоредителна част „Да не се извършва ЕО”;
· 4 решения за прекратяване на процедури започнали по реда на Глава Шеста от ЗООС.
· 41 броя писма до физически/юридически лица, общини, институции във връзка с ежедневната работа на Дирекция „Превантивна дейност”;
· 5 броя Решения по преценяване на необходимостта от провеждане на ОС за ППП/ИП с разпоредителна част „съгласува“.
През отчетния период по Закона за управление на отпадъците са издадени:
- 1 разрешение за дейности с отпадъци;
- 6 регистрационни документа, от които един отказ от издаване, един за третиране на отпадъци и четири за събиране и транспортиране на отпадъци.
Издадените в периода от 01.11.2024 г. до 30.11.2024 г. документи по чл. 35 от ЗУО са въведени в Националната информационна система „отпадъци”.
В НИСО са утвърдени 53 работни листи.
През периода е взето участие в четиринадесет заседания на ДПК за приемане на строежи.
 Обществеността
През месец ноември РИОСВ - Русе проведе няколко инициативи за отбелязване на Международния ден на биосферните паркове 3 - ти ноември. През периода екоинспекцията реализира „Седмица на отворените врати“. В сектор „Център за административно обслужване“, в сградата на РИОСВ – Русе (бул. „Придунавски“ № 20, партер) се раздаваха рекламни материали, свързани с БП „Сребърна“, а за природолюбителите, посетили Информационния център са предоставяни материали и филми за защитената територия.
През ноември са изработени дървени магнини за Биосферен парк „Сребърна“, както е извършена подготовка и закупуване на материали за изработване на дървена платформа за гнездене на къдроглави пеликати в местността „Бабушко блато“ на територията на биосферния парк. Инициативата е съвместна между БДЗП И РИОСВ-Русе. 
-На 6 ноември 2024 г., участниците в клуб „Екология и опазване на околната среда“ при Професионална гимназия по облекло „Недка Иван Лазарова“ посетиха Информационния център на РИОСВ-Русе. Това е първата от общо четири планирани съвместни инициативи за учебната 2024/2025 г. и е посветена на замърсената атмосфера. По време на беседата участниците в специализирания клуб се запознаха с основните замърсители на атмосферния въздух, мониторинга на КАВ в гр. Русе и конкретните ангажименти на всяка община в осигуряването на чист въздух за нейните граждани.
На 21 ноември 2024 г. РИОСВ - Русе отличи с грамоти и награди участници в Националния конкурс  „Да уловиш мига - 2024 г.“. Конкурсът се организира и провежда за девета поредна година от Основно училище „Отец Паисий“ -  Русе, с партньорството на екоинспекцията. Наградите са обявени в Пленарна зала, по време на  патронния празник на учебното заведение, с който се отбеляза 158- годишнината от основаването му. Сред отличените участници от страната е Елена Неделчева от I ви б клас, която е възпитаник на училището. РИОСВ-Русе отправи поздравителен адрес към ръководството и педагогическия състав на учебното заведение и покана най-добрите рисунки и фотографии да бъдат изложени във фоайето на инспекцията през декември.
На 22 ноември представител на РИОСВ-Русе взе участие в конференцията, посветена на 55-годишнината на организираната извънкласна дейност в България и Русе.Събитието се проведе в АГ „Гео Милев“, под домакинството на ЦУТНТ – Русе.
Извършени са проверки на изпълнението на 3 проекта, финансирани по кампания ЧОС на ПУДООС.
През месец ноември, в периода от 11.11. – 16.11.2024 г., служители на РИОСВ-Русе посетиха град Beja, Portugal за участие в работна среща по проект „Възстановяване на Дунавски влажни зони и заливни равнини чрез системни, ангажирани с общността устойчиви иновативни действия“, с акроним DaWetRest. Проектът е съфинансиран по Програмата на Европейския съюз „Хоризонт Европа“ и включва 46 партньори от 11 държави.

 Отчет за  осъществената контролна дейност от РИОСВ - Русе през  месец октомври 2024 г.
Кратка обобщена информация за осъществената контролна дейност за периода и резултати от извършената контролна дейност
През месец октомври 2024 г. експертите от РИОСВ - Русе са извършили 139 проверки, в т.ч. планови - 96 бр., а 43 бр. са извънредни. Броят на проверените обекти е 122, като 106 са планови и 16 - извънпланови. В рамките на осъществения контрол са дадени 62 предписания за отстраняване на констатирани нарушения. 
През месец октомври 2024 г. са съставени 3 акта за установяване на административни нарушения. От директора на РИОСВ - Русе са издадени 3 бр. наказателни постановления, с което на юридическо лице са наложени имуществени санкции в общ размер 1 020 000 (един милион и двадесет хиляди лева) лв.
На основание чл. 58г, ал. 1 от Закона за административните нарушения и наказания Директорът на РИОСВ - Русе е сключил 1 споразумение с юридическо лице през месец октомври на стойност 1 400 лв.
Общо събраните суми от РИОСВ - Русе по наложени глоби, имуществени санкции са 200 лв. и по еднократни и текущи санкции (чл. 69 от ЗООС) са 14 975 лв. По сключени споразумения по чл. 58г от ЗАНН са постъпили 1 400 лв. през отчетния период. От структурите на Национална агенция по приходите (НАП) през месец октомври 2024 г. по наложени административни мерки са постъпили 295,54 лв.   
От получените суми през месец септември 2024 г., на общините, през месец октомври 2024 г. са преведени 4 986,34 лв. Най-голяма сума е получила Община Исперих в размер на 4 055,14 лв.
През месец октомври 2024 г. не са налагани санкции за замърсяване на компонентите на околната среда, издавани по реда на чл.69 от ЗООС.
В изпълнение на годишния план за контролна дейност на РИОСВ-Русе е извършено пробонабиране на отпадъчни води, както следва:
- на 08.08.2024 г. изход ГПСОВ – Тутракан, с оператор „Водоснабдяване и канализация “ ООД, гр. Силистра, е взета съставна проба пречистени отпадъчни води, преди заустването им във водоприемник – река Дунав. След анализ, Регионална лаборатория - Русе е представила протоколи от изпитване с резултатите на 25.08.2024 г. Съставен е и връчен на оператора констативен протокол по чл. 69б от ЗООС. В деловодството на РИОСВ - Русе е заведено изготвеното предложение до Директора на РИОСВ - Русе за отмяна на текущата месечна санкция във връзка с установено преустановяване замърсяването на водния обект. През м. октомври е издадена заповед  на Директора на РИОСВ - Русе за отмяна на ТМС в размер на 161 лв.
- на 08.08.2024 г. от Пункт № 1 – изход ПСОВ на „Калатея“ ООД, гр. Силистра, млекопреработвателно предприятие в с Белица, Община Тутракан е взета проба пречистени отпадъчни води, преди заустването им във водоприемник – „сухо дере“. След анализ, Регионална лаборатория - Русе е представила протоколи от изпитване с резултатите. Съставен е и връчен на оператора констативен протокол по чл. 69б от ЗООС. В деловодството на РИОСВ - Русе е заведено изготвеното предложение до Директора на РИОСВ - Русе за намаляване на текущата месечна санкция във връзка с установено намаляване замърсяването на водния обект. През м. октомври е издадена заповед  на Директора на РИОСВ - Русе за намаляване на ТМС от 1005 лв. на 911 лв.
- на 15.08.2024 г. от Пункт № 1 – изход ПСОВ на „Интер ЕС 2000“ ООД, с. Ситово, е взета проба пречистени отпадъчни води, преди заустването им във водоприемник – „сухо дере“. След анализ, Регионална лаборатория - Русе е представила протоколи от изпитване с резултатите. На 25.09.2024 г. е съставен и връчен на оператора констативен протокол по чл. 69б от ЗООС. В деловодството на РИОСВ - Русе е заведено изготвеното предложение до Директора на РИОСВ - Русе за отмяна на текущата месечна санкция във връзка с установено преустановяване на замърсяването на водния обект. През м. октомври е издадена заповед  на Директора на РИОСВ - Русе за отмяна на ТМС в размер на 667 лв.
За периода от 01.10 до 31.10.2024 г. е постъпила една писмена жалба във връзка със системно замърсяване на въздуха от производствената дейност на „ Оргахим“ АД, с миризми извън територията на производствената площадка на дружеството.
Сигналите, постъпили в инспекцията са общо 489, както следва:
· В деловодството на РИОСВ-Русе – 54 бр.;
· На Зелен телефон – 199 бр.;
· Получени на електронна поща – 236 бр.
При обработката на същите е установено, че 2 от тях не са в правомощията на РИОСВ и са препратени по компетентност, 447 са основателни и 40 са неоснователни.
През месец октомври са постъпили сигнали за незаконни сметища на територията на село Каменово, община Кубрат, нерегламентирано изхвърляне на отпадъци в град Разград и село Басарбово, община Русе. В РИОСВ – Русе е постъпил сигнал за изпускане на отпадни води по международния път (бул. България) от цех за преработване на месо „Балкански Легенди“. Подаден е и сигнал за замърсяване на река Бели Лом на първият мост преди село Дряновец, където са забелязани чували с отпадъци, които плуват в реката.
Разпределение на сигналите по общини е както следва: Община Русе – 473; Община Разград – 5; Община Силистра – 4; Община Исперих – 1;  Община – Дулово – 2; Община – Кубрат – 2; Община – Ситово – 2;                          
През месеца преобладаващи са сигналите, свързани с усещане на неприятни миризми, 15 сигнала за нерегламентирани дейности с отпадъци, 7 сигнала по ЗБР и 1 сигнал по ЗВ, както и 1 един сигнал свързан с ЗШ.
Общо сигналите са били в следните направления:
· неприятни миризми и замърсяване на въздуха, като множеството от постъпилите сигнали (около 90%) са за неприятна миризма на територията на Община Русе. Част от сигналите са отчетени като основателни по отношение на наличие на миризми, но при проследяване на основните показатели за качество на атмосферния въздух не са отчетени превишения в нормите. Продължава засиленият контрол на РИОСВ - Русе за идентифициране на източниците на специфични миризми на територията на Община Русе;
· нерегламентирано изхвърляне на отпадъци;
· намерени в безпомощно състояние птици;
За постъпилите, през месец октомври, сигнали са извършени 11 броя проверки, като са проверени 11 обекта на територията на РИОСВ - Русе. През отчетния период не са давани предписания свързани със сигнали и жалби.
През отчетния период е съставен акт за установяване на административно нарушение на оператора „Линамар Лайтс Металс“, във връзка с множеството постъпили сигнали за миризми, характерни за производството на дружеството.
Акценти от извършената месечна контролна и административно наказателна дейност
Основен акцент в работата през отчетния месец е извършването на проверки по: изпълнението на годишния план, във връзка със сигнали за миризми; както и по други постъпили сигнали и жалби.
Друг основен акцент през месеца бе извършване на извънредни проверки по заповед на Директора на РИОСВ - Русе в извънработно време по постъпили сигнали за наличие на химически миризми в различни жилищни квартали на град Русе.  
Превантивен контрол
През отчетния период продължава работата по административните процедури, свързани с прилагане на превантивния контрол по реда на Глава шеста на ЗООС и ЗБР на всички депозирани инвестиционни инициативи по разширението на съществуващи и изграждането на нови обекти, стопански дейности, инсталации, както и на елементите от устройственото планиране.
По отношение на процедурите по ОВОС и ЕО, регламентирани в Глава шеста на ЗООС, експертите от дирекция ПД работиха по депозирани нови и/или стартирали през предходен период процедури (текущи), като осъществяваха и необходимите консултации с други специализирани компетентни органи и институции. В резултат от разгледаните документации, депозирани в РИОСВ - Русе, за 13 депозирани инвестиционни предложения/планове/програми са указани стъпките за провеждане на последващи  процедури по реда на Глава шеста на ЗООС, от които:
· 8 бр. планове/програми, за които е необходимо провеждане на процедура по преценяване на необходимостта от извършване на ЕО;
· 5 бр. инвестиционни предложения, за които е необходимо провеждане на необходимостта от извършване на ОВОС.
Издадени са 5 индивидуални административни акта - решения по преценяване на необходимостта от извършване на ОВОС, всичките с характер „да не се извършва ОВОСˮ. Приключени са 5 процедури по реда на Глава шеста, Раздел II от ЗООС с решения по преценяване на необходимостта от извършване на ЕО с характер „да не се извършва ЕОˮ. Прекратени са 2 процедури, започнали по реда на Глава шеста от ЗООС с уведомления за инвестиционни предложения.
През отчетния период е оценен преработен ДОВОС за ИП „Добив на строителни материали в находище Ценово-2 - варовици за хидротехнически съоръжения в землището на с. Ценовоˮ с положителна оценка качество.
Текущ контрол:
През месец октомври 2024 г. са извършени следните проверки:
- Проверки по сигнали и жалби на граждани: 11;
· Проверки по Закона за управление на отпадъците: 67 бр. проверки: 46 планови, от които 2 екипни по компоненти и фактори на околната среда и 21 бр. извънредни, както следва: 7 броя по постъпили сигнали, 4 броя по изпълнение на предписания, 1 брой по писмо на оператора, 5 броя по Заповед на Министъра на ОСВ, 2 броя по подадено заявление за ДО, 2 броя по самосезиране;
· Проверки по Закона за чистотата на атмосферния въздух: 17 планови, от които 14 самостоятелни и 3 от участие в комплексни по компоненти и фактори на околната среда и 9 извънредни проверки;
· Проверки за нивата на шума, излъчван в околната среда: 1 бр. планова за измерване нивата на шум;
· Проверки във връзка с емисионен контрол на отпадъчните води и правилната експлоатация на пречиствателните съоръжения – 15 бр. контролни проверки на планови обекти, от които 14 бр. планови проверки с 10 пробонабирания и 1 бр. извънредна проверка на планов обект;
· Проверки по Закона за защитените територии – 31 извънредни (ежедневни) проверки на ПР „Сребърна“;
· Проверки по Закона за биологичното разнообразие – 1 планова проверка на зоокът в гр. Разград, 1 извънредна проверка по сигнал за отглеждане на животни с неизяснен произход, 1 извънреднa по сигнал за бедстващ защитен екземпляр.
Засилен последващ контрол
През периода са осъществени 6 проверки по дадени предписания, като е установено, че са предприети действия по изпълнението им. Съставен е един  АУАН на оператор, неизпълнил в срок дадено предписание.
Кратък анализ на постигнатите резултати в областта на опазване на околната среда от осъществената контролна дейност
Атмосферен въздух
През месец октомври 2024 г. данните за качеството на атмосферния въздух, регистрирани в пунктовете за мониторинг в гр. Русе и в гр. Силистра, отчитат 4 денонощия с превишения на средноденощнaта норма на ФПЧ10 за град Русе и едно денонощие за град Силистра. Поради спецификата на метода на измерване на ФПЧ10 в гр. Силистра резултатите от измервания касаят само периода 01.10.- 16.10.2024 г. В периода на регистрираните превишения на ФПЧ10 през територията на Р България е регистриран трансграничен пренос на прахови частици. Нивата на всички останали атмосферни замърсители се запазват трайно ниски.
През месеца са постъпвали сигнали от жители на град Русе за наличие на химически миризми с различен характер – бакелит, разтворители, смоли и др. Голяма част от извънредните проверки (9) са във връзка с подаваните сигнали за замърсяване от жителите на гр. Русе. При проверка на данните от пунктовете за качество на атмосферния въздух (КАВ) в града, в които се измерват нивата на органични замърсители, не са констатирани превишения на нормите, определени в Наредба № 14.
През отчетния период по компонент „Атмосферен въздух“ са извършени 17 планови и 9 извънредни проверки. Експертите от направлението са участвали и в 4 планови проверки на оператори с издадени комплексни разрешителни. Извършен е емисионен контрол на 5 броя неподвижни източници, съгласно утвърдения график на РИОСВ - Русе за 2024 г. Изготвени и изпратени са 41 официални писма до сигналоподатели и Институции по компетентност,  във връзка с постъпили жалби/ сигнали за „специфични миризми“, замърсяване на околната среда и дейности, нарушаващи разпоредбите на екологичното законодателство.
През месеца в РИОСВ - Русе са постъпили и са утвърдени 7 броя Доклади на оператори, за извършени Собствени периодични измервания (СПИ) и 2 броя месечни доклади на оператори, за извършени Собстевни непрекъснати измервания (СНИ).
През м. октомври са издадени: 4 броя вътрешни становища по процедури по издаване/актуализация на комплексни разрешителни и по процедури по Глава Шеста от ЗООС по компонент „Атмосферен Въздух“.
Шум
През месец октомври 2024 г. е извършена една проверка, във връзка с емисионен контрол по фактор „шум” на „Пътперфект - Т“ ЕАД – площадка село Зафирово, община Главиница. Резултатите показват, че няма превишение на граничните нива на шум, съгласно Наредба №6/26.06.2006 г. за показателите за шум в околната среда, отчитащи степента на дискомфорт през различните части на денонощието, граничните стойности на показателите за шум в околната среда.
През месеца е постъпил един сигнал за високи нива на шум от високоговорители, монтирани на джамията в село Поройно, община Дулово, област Силистра. Сигналът е изпратен по компетентност до РЗИ - Силистра.
В РИОСВ - Русе, през месец октомври, са постъпили 9 Доклада с резултати от извършени СПИ по фактор „Шум“. При преглед на информацията и протоколите от измерване не са установени превишения на граничните стойности на нивата на шум, съгласно Таблица №2, Приложение №2 на Наредба №6/26.06.2006 г.
Изготвено е едно вътрешно становище по Глава Седма от ЗООС по фактор шум, по Заявления за издаване на Комплексно разрешително на „Фуксия 2012” ЕООД за „Инсталация за интензивно отглеждане на птици“, площадка село Беловец, община Кубрат.
Води
През месец октомври 2024 г. са извършени общо 15 бр. контролни проверки на планови обекти както следва: 13 бр. планови, с 10 бр. пробонабирания  на „Борисов и син“ ООД, с. Лъвино, Община Исперих, ГПСОВ-Исперих, ГПСОВ-Разград, ГПСОВ-Лозница, ГПСОВ-Кубрат, „Водстрой“ АД, гр. Разград, „Ейч енд Ес транспорт България“ ЕООД, гр. Разград, „Маклер комерс“ ЕООД, с Брестовене, Община Завет и „Каолин“ ЕАД, гр. Сеново и база в гр. Ветово;
· Взето е участие в една планова комплексна проверка по компоненти и фактори на околната среда на „Винпром Лудогорие“ ЕООД, гр. Рзград;
· Извършена е една извънредна проверка на „Оргахим Резинс“ АД по изпълнение на предписание.
Съставени са 3 бр. Констативни протокола по чл. 69 от ЗООС за ТМС.
Проверени са условията по компонент „води” на четири оператори с комплексни разрешителни: „Хан Аспарух“ АД, гр. Исперих, „Б-контакт“ ООД, гр. Бяла, „Екогалваник“ ЕООД, гр. Русе и Регионално депо за неопасни отпадъци - Разград.
На проверените оператори не са давани предписания. 
През отчетния период не са съставени актове за установяване на административно нарушения (АУАН).       
Съгласно разпоредбите на чл. 69 от ЗООС, през периода са издадени 2 заповеди за отмяна и една заповед за намаляване на ТМС.
В изпълнение на дадени предписания на „Оргахим Резинс“ АД,гр. Русе е извършено допълнително пломбиране на част от сифоните за приемане на отпадъчни води в цех „Смоли“, с цел предотвратяване изпускането на органични химични вещества (суровини или продукти) към потока охлаждащи води, което е източник на интензивни миризми при включването им в градската канализация.
През месец октомври  в РИОСВ - Русе е постъпила жалба от жители на с. Ветрен, общ. Силистра, с. Попина, общ. Ситово и на с. Ситово, област Силистра за нерегламентирано изхвърляне на торови маси от дейността на свинекомплексите в село Ветрен и село Попина, както и за изливане на СЖП 3 (кръв) от кланицата в село Ситово. Оператор на животновъдните комплекси и кланицата е „Екопродукт“ ЕООД, с. Попина, Община Ситово.
На 31.10.2024 г. е извършена съвместна проверка на „Инсталация за интензивно отглеждане на свине“ в село Ветрен и на кланицата в село Ситово, като са обходени местата описани в подадената жалба. При огледа на конкретните имоти от землищата на село Ветрен и село Ситово не са установени разливи на торови маси и СЖП. Налични са стари сухи остатъци от оборска тор, която дружеството използва за наторяване на собствени земеделски земи, както и малък мокър участък с неустановен произход. Проверката по жалбата продължава и през месец ноември.
През месец октомври приоритетите в направлението са били следните:
- попълване на информационната система за Разрешителни и мониторинг при управление на водите;
- становища по процедури по Глава Шеста от ЗООС – 4 бр.;
- становища за БДДР по процедури по Разрешителни за заустване – 4 бр.;
- становище за процедури по издаване/актуализация на КР – 3 бр.;
- съгласуване на план за собствен мониторинг по условия от КР – 2 бр.;
- кореспонденция с други институции.
Почви
През месец октомври 2024 г. по компонент „Почви” са  извършени три планови проверки на складове за негодни за употреба ПРЗ, както следва:
· „Агро Север мар” ЕООД, с. Смилец, Община Силистра, склад за пестициди в с. Смилец, Община Силистра;
· кметство Подлес, Община Главиница, склад за пестициди в с. Подлес;
· кметство Суходол, Община Гланиница, склад за пестициди в с. Главиница;
При проверките не са установени нарушения, съответно не са давани предписания и не са съставяни АУАН.
През отчетния период експертът от направлението е участвал в две проверки по условия в комплексно разрешително, извършвал е проверки по фактор отпадъци, и е работил по утвърждаване на работни листи по Закона за управление на отпадъците, както и по предоставяне на вътрешни становища по Глава Шеста от ЗООС.
отпадъците, както и по предоставяне на вътрешни становища по Глава Шеста от ЗООС.
Биологично разнообразие и НЕМ
През месец октомври са извършени общо 3 броя проверки, от които 2 извънредни и 1 планова.
Една от проверките е по сигнал за 1 екземпляр в безпомощно състояние. С нарочно разпореждане на Директора на РИОСВ - Русе един екземпляр от вида козодой (Caprimulgus europaeus) е изпратен за рехабилитация в „Центъра за размножаване и рехабилитация на редки видове“ на СНЦ „Зелени Балкани“ в гр. Стара Загора.
Извършена е една планова проверка на Зоокът - гр. Разград. Същата е във връзка с контрол върху условията в които се отглеждат животните в обекта. Към момента на проверката зоокътът има издаден лиценз за дейността по смисъла на чл. 62 от ЗБР. Лицензът на зоологическата градина е с № 37/24.09.2020 г. и е със срок на валидност – 09.2025 г. Животните отглеждащи към момента са: лами, виетнамска свиня, елени лопатари, патагонска мара, етиопска зелена морска котка, пони, двойка лъвове, индийски пауни, камерунска мини коза, гривест козирог, обикновено нанду, гълъби, патици и токачки.
С цел отстраняване на пропуски в условията при които се отглеждат животните в „Зоокът-Разград“, според Становище на Фондация „Четири лапи“, са извършени следните мероприятия:
      1. Изложено е копие на лиценза на публично и достъпно място;
      2. Извършват се ежегодни и регулярни ремонти на части от материалната база – заградни съоръжения, навеси и заслони;
      3. Насипано е необходимото количество пясък и са обособени места за къпане на птиците нанду в заграждението им;
      4. Изграден е навес за защита от неблагоприятни условия на птиците нанду;
      5. Обновени са хранилките за фураж и пясъчната настилка за търкаляне и лежане на понитата;
      6. Подновени са пъновете в загражденията на лъвовете;
      7. Елените лопатари се отглеждат на естествена настилка;
      8. Приматите се отглеждат след проведена комисия, назначена със Заповед РД-945/19.10.2022 г. на Министъра на околната среда и водите.
Извършена е една извънредна проверка по сигнал за отглеждане на голямо количество животни с неизяснен произход. При извършена проверка на място е установено, че във фермата се отглеждат животни, притежаващи необходимите регистрационни карти/паспорти/документи, както и домашни животни, неподлежащи на регистрация в РИОСВ - Русе. Не бяха констатирани нарушения на екологичното законодателство.
Издадени са 3 броя регистрационни карти съгласно чл. 90 от Закона за биологичното разнообразие (ЗБР, ДВ бр. 77/2002 г.) за защита на видовете от дивата флора и фауна, чрез регулиране на търговията с тях и 1 брой регистрационна карта на основание чл. 22, ал. 1, във връзка с чл. 22а от Закона за защита на животните
Закон за лечебните растения
През отчетния период не са извършвани проверки по закона.
 Защитени територии
През отчетния период са извършени ежедневни проверки на територията на ПР „Сребърна“, които са 31 бр.
Отпадъци
През отчетния период са извършени общо 67 бр. проверки: 46 планови, от които 2 екипни по компоненти и фактори на околната среда и 21 бр. извънредни, както следва: 4 бр. по изпълнение на предписания, 1 бр. по писмо на оператора, 5 бр. по Заповед на Министъра на ОСВ, 2 бр. по подадено заявление за ДО, 2 бр. по самосезиране. Дадени са 25 бр. задължителни предписания.
През отчетния период е съставен един брой АУАН за неспазване на изискванията на чл. 69, ал. 7, вр. чл. 71, ал. 3, т. 13 от ЗУО.  Не са издадени наказателни постановления. На основание чл. 58г, ал. 1 от Закона за административните нарушения и наказания, Директорът на РИОСВ - Русе е сключил едно споразумение за нарушение на ЗУО.
Приоритетно през месец октомври е извършено следното:
· Проверки на подизпълнители на Организации по оползотворяване на излели от употреба гуми по Заповед на Министъра на ОСВ;
· Панови проверки на площадки за дейности с отпадъци и дружества, пускащи на пазара опаковани стоки;
· Осъществен е контрол по подадени сигнали за наличие на замърсени терени по общини. Предстоят проверки за изпълнение да дадените предписания;
Експерти от направлението са участвали в четири проверки по условия в издадени комплексни разрешителни.
През периода са изготвени и изпратени:
- информация до МОСВ  за резултатите от извършен контрол на подизпълнители на Организации по оползотворяване на излели от употреба гуми;
- информация за инвентаризация на банковите гаранции на  дружествата/едноличните търговци, притежаващи документи за извършване на дейности с ОЧЦМ, ИУМПС и ИУЕЕО;
- писмо до НКЦ относно трансграничен превоз на отпадъци;
- ежемесечен отчет в МОСВ за извършени проверки и съставени АУАН по ЗУО;
- информация за резултатите от извършен контрол на дружества, относно спазване разпоредбите на Регламент 1013/2006 г;
Изготвени са 19 броя вътрешни становища във връзка с провеждани процедури по реда на глава шеста от ЗООС.
През месец октовмри в РИОСВ - Русе са постъпили общо 13 бр. сигнала. От тах 8 бр. са  за нерегламентирани замърсявания. През октомври са извършени проверки на територията на община Дулово и община Главиница за наличие на замърсени с отпадъци терени по подадени сигнали. Дадени са предписания за почистването им, като предстои проверка на място за изпълнениети им. Получени са 5 бр. за наличие на миризми от изгаряне на отпадъци.Същите са препратени по компетеност към Община Русе. Сигналите относно нерегламентирано изхвърлените отпадъци в с. Каменово, община Кубрат,  гр. Мартен, община Русе и с. Раковски, община Разград са препратени по покомпетентност. Предстои проверка на място през месец ноември на същите. Подаден е сигнал за систематично замърсяване на околната среда в Област Силистра от фирми „Екопродукт“ ООД, „Месони“ ООД и „Оливия“ ООД с токсични материали. Извършена  е проверка  с представители на ОДБХ-Силистра и БДДР-Плевен  на „Екопродукт“ ООД  - свинеферма в с . Ветрен и кланица вс.Ситово. Предстои проверка на място с представители на ОДБХ-Силистра и БДДР-Плевен на „Екопродукт“ ООД  - свинеферма с. Попина и „Оливия“ ООД.
Извършена е проверка, относно сигнал за нерегламентирано изхвърлените отпадъци в село Сейдол. Сигналът е неоснователен, като не са констатирани замърсени с отпадъци площи.
Химикали
Експертите от направление „Опасни химични вещества и смеси“ са извършвали  проверки от които: 1 планова, 2 от участия в комплексни проверки и 1 извънредна, както следва:
1. „Лео газ“ ЕООД  - пълначна станция за технически газове в гр. Русе – 1 предписание;
2. „Марисан и Колев” ООД - производство на сухи строителни смеси и експандиран полистирол – 6 предписания;
3.  „Син Фу”  ООД - магазин с китайски стоки –  без предписания;
4. „Адванс техник композит" ЕАД - производство на изделия от стъклопласти в гр. Русе – без предписания;
Дадени са 7 предписания, като 1 от тях е изпълнено в срок, а останалите са в срок на изпълнение.
Експертите от отдела са изготвили 1 вътрешно становище към Дирекция „Превантивна дейност“ по постъпили инвестиционни намерения и процедури по преценяване необходимостта от оценка въздействието върху околната среда.
ОВОС и ЕО
Спазвайки утвърдения план за контролна дейност на РИОСВ-Русе, през отчетния период, експертите по ОВОС и ЕО са извършили 9 проверки на издадени по реда на Глава Шеста от ЗООС административни актове, както следва:
· 6 проверки по документи за правно действие, от които:
· 4 решения по преценяване на необходимостта от извършване на ОВОС и 2 решения за преценяване на необходимостта от извършване на ЕО са проверени за правно действие, като със съставените протоколи е установено, че само едно от Решенията за ПНОВОС, е изгубило правно действие. 
· 2 проверки на място:
· 1 проверка за изпълнение на мерки и условия, постановени в издадения административен акт – Решение по преценяване на необходимостта от извършване на ОВОС. При проверката е установено, че не е започнала реализация на ИП и издаденото Решение е изгубило правно действие;
· 1 екипна проверка за установяване правното действие на издадено Решение по преценяване на необходимостта от извършване на ОВОС. При проверката е установено че ИП е реализирано, в съставеният КП са дадени предписания, със срок за изпълнение – следващ отчетен период;
- 1 годишен доклад по изпълнение на мерки, поставени в становище по ЕО на ОУП:
· депозираният годишен доклади по мерките за наблюдение и контрол е одобрен.
         Експертите от направление ОВОС и ЕО са извършили 3бр. извънредни проверки, от които:
· 1 проверка (осъществена по документи) във връзка с подадено уведомление за ИП;
· 1 проверка (осъществена на място) във връзка с подадена информация за ПНОВОС;
· 1 проверка с извършване на обход за наличие на миризми от промишлен произход.
Експерти от дирекцията са взели участие в заседания на 12 държавни приемателни комисии - ДПК.
Комплексни разрешителни
През месец октомври са извършени 9 проверки, от които 4 планови и 5 извънредни:
- „Хан Аспарух” АД, гр. Исперих, производство на керамични изделия в гр. Исперих – без предписания;
-  „Б – контакт” ООД, гр. Бяла,  производство на калциев и натриев хипохлорид в гр. Бяла– без предписания;
- „Екогалваник” ООД гр. Русе, инсталация за галванични покрития на метали в гр. Русе – 2 предписания;
- 4 броя извънредни проверки на „Линамар лайт металс Русе” ЕООД - производство на алуминиеви автомобилни части в гр. Русе – без предписания и 1 АУАН;
-  Регионално депо за отпадъци – гр. Разград – 2 предписания и една покана за АУАН;
- Извънредна проверка на „Оргахим Резинс“ АД - производство на смоли, лакове и лепила в гр. Русе – 2 предписания и 1 покана за АУАН;
Дадени са общо 4 предписания от извършените проверки, които са изпълнени в срок.
Съставен е 1 брой АУАН и са връчени две покани за съставяне на АУАН.
Издадени са 3 бр. Наказателни постановления на един оператор за нарушения на условия в КР на обща стойност 1 020 000 лв. Стартирана е планова проверка по условия в издадено КР на „Оргахим Резинс“ АД, която продължава и през месец ноември.
Изготвени са две становища по процедури по реда на Глава Седма, Раздел Втори от ЗООС за издаване на ново КР и актуализация.
Комплексни проверки по компоненти и фактори на околната среда
През месец октомври 2024 г. са извършени пет планови контролни проверки по компоненти и фактори на околната среда, съответстващи на 10 самостоятелни проверки на:
· „Марисан и Колев” ООД - град Русе, производство на сухи строителни смеси и експандиран полистирол (по фактор ОХВ и ЗОПОЕЩ);
· „Лео газ” ЕООД, гр. Мартен, пълначна станция за технически газове в гр. Русе (по фактор ОХВ и ПД);
· „РАЛОМЕКС” АД, гр. Завет, производство на земеделска техника в гр. Завет (по компонент въздух и фактор отпадъци);
· „Първи май” АД - гр. Силистра, цех за почистване и белене на слънчоглед в с. Ситово (по компонент въздух и фактор отпадъци);
· „Винпром Лудогорие” ООД - гр. Разград, производство на спиртни напитки в гр. Разград (по компоненти въздух и води);
При проверките са дадени общо 9 бр. предписания. Не са съставени АУАН.
СЕВЕЗО:
През месец октомври са извършени 3 планови проверки на следните оператори:
1. „Л.А.Т. Найтроджен България” ЕООД - складова база за ПРЗ в с. Ценово - без предписания.
2. „АДМ Разград” ЕАД -  производство на хранителни съставки от царевица в гр. Разград – 4 предписания.
3. „Семпе 2” ООД складова база за азотни торове и ПРЗ в гр. Разград – 2 предписания
Дадени са общо 6 предписания от извършените проверки, срокът на които е през следващия отчетен период.
В процедура по Актуализацията на ДППГА са двама оператори на предприятия с висок и нисък рисков потенциал на територията на град Русе и град Разград, както следва:
· ,,РОМПЕТРОЛ БЪЛГАРИЯ“ ЕАД с предмет на дейност приемане, съхранение и експедиция на дизелово гориво и бензин. През отчетният период е открит обществен достъп до документи по чл. 106, ал. 2 от ЗООС.
· „АДМ Разград“ ЕАД - предприятие за производство на хранителни продукти в гр. Разград. През отчетният период е открит обществен достъп до документи по чл. 106, ал. 2 от ЗООС.
След преглед на представената документация и последвало съгласуване с представители на регионалните структури: РДПБЗН, ДИТ и кметовете на населените места, същата е върната за коригиране и допълване със срок един месец.
ЗОПОЕЩ:
През отчетният период е извършена една планова комплексна проверка, с проверка на изискванията на ЗОПОЕЩ , като е дадено едно предписание, което е изпълнено в срок. 
Съставени АУАН през отчетния период:  
1. „ОМВ България“ ЕООД, гр. София, АУАН № 0002944/02.10.2024 г. – не е изпълнило дадени задължителни предписания в КП, нарушение по чл. 166, т. 3, вр. чл. 155, ал. 2 от Закон за опазване на околната среда.
2. „Линамар Лайт Металс Русе“ ЕООД, гр. Русе, АУАН № 0002147/16.10.2024 г. – не е изпълнило условие № 9.4.1 от КР, нарушение по чл. 164, ал. 1, вр. чл. 123в, т. 2 от Закон за опазване на околната среда.
3. „Сид Грийн“ ЕООД, гр. Русе, АУАН № 0002890/17.10.2024 г. – не е представил банкова гаранция за дейности с ОЧЦМ в законоустановеният срок, нарушение по чл. 69, ал. 7, вр. чл. 71, ал. 3, т. 13 от Закон за управление на отпадъците.
Издадени Наказателни постановления: 
1. „Линамар Лайт Металс Русе“ ЕООД, гр. София, НП № 27/29.10.2024 г., за нарушение на чл. 166, т. 3, вр. чл. 14, ал. 4 от Закона за опазване на околната среда, в размер на 20 000 лв. – не е изпълнило дадени задължителни предписания на основание чл. 14, ал. 4 от ЗООС.
2. „Линамар Лайт Металс Русе“ ЕООД, гр. София, НП № 28/30.10.2024 г., за нарушение на чл. 164, ал. 1, вр. чл. 123в, т. 2 от Закона за опазване на околната среда, в размер на 500 000 лв. – не е изпълнило условие № 10.1.2.1. от КР.
3. „Линамар Лайт Металс   Русе“   ЕООД,   гр. София,    НП   №    29/31.10.2024 г.,  за нарушение на чл. 164, ал. 1, вр. чл. 123в, т. 2 от Закона за опазване на околната среда, в размер на 500 000 лв. – не е изпълнило условие № 9.4.1. от КР.
Споразумения
На основание чл. 58г, ал. 1 от Закона за административните нарушения и наказания Директорът на РИОСВ – Русе е сключил следното  споразумение:
1. „Палет сървиз“ ООД, гр. Русе, по съставен АУАН № 0002850/19.09.2024 г., не попълва генерираните в НИСО електронни отчетни книги, нарушение на чл. 8, ал. 2, т. 6 от ЗУО, в размер на 2000,00 лева, която след редуциране, на основание чл. 58г, ал. 8 от ЗАНН е в размер на 1400,00 лева.
Писмено предупреждение:    
На основание чл. 28 от Закона за административните нарушения и наказания през отчетния период Директорът на РИОСВ - Русе не е издавал писмени предупреждения.
Резолюция за прекратяване:
Прекратени административонаказателни процедури на основание чл. 54 от ЗАНН през отчетния период: Няма.
През отчетния период не са налагани принудителни административни мерки.
Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност
Околната среда
През отчетния период са установени четири минимални превишения на нивата на ФПЧ10 в град Русе и едно в гр. Силистра, което се дължи на пренос на прахови частици извън територията на Р. България.
През месеца не са налагани санкции по чл. 69 от ЗООС за замърсяване на компонентите на околната среда. Два оператора са преустановили замърсяването на водни обекти, като са отменени издадените им текущи месечни санкции. Друг оператор е намалил замърсяването на воден обект от дейността си, като издадената ТМС е намалена.
Оператор на мелница в гр. Бяла е предприел технически мерки за ограничаване на нивата на излъчван шум в околната среда. Представените резултати от собствени измервания доказват ефективността им.
В резултат на проведени работни срещи с ръководствата на предприятия в гр. Русе е постигнато частично решение на проблема с изпускането на миризми, като работата по случая продължава.
Бизнеса
През месец октомври 2024 г. са издадени становища, указателни писма и административни актове във връзка с провеждане на процедури по реда на Глава Шеста от ЗООС и чл. 31 от ЗБР, както следва:
· 172 писма по реда на Наредбата за ОС по внесени уведомления за инвестиционни предложения, горскостопански програми, и уведомления за план/програми, от които 2 указателни писма за последваща процедура по ОС;
· 15 писма във връзка с депозирани запитвания и заявления от физически/юридически лица или други институции;
· 13 указателни писма за провеждане на последваща процедура по преценяване на необходимостта от ОВОС, от които:
· 5 указателни писма за провеждане на процедура по преценяване на необходимостта от извършване на ОВОС;
· 8 указателни писма за провеждане на процедура по преценяване на необходимостта от извършване на ЕО;
· 60 писма във връзка с текущи процедури по реда на Глава шеста от ЗООС, в т.ч. писма до възложители за предоставяне на допълнителна информация, писма за консултации с РЗИ/БДДР/ИАОС/МРРБ, писма до общини и кметства за обявяване на инвестиционни предложения по чл. 95, ал.1 от ЗООС; писма до общини и кметства за осигуряване на обществен достъп до информации за преценяване на необходимостта от ОВОС;
· 5 мотивирани решения за преценяване на необходимостта от извършване на ОВОС, с разпоредителна част „Да не се извършва ОВОС”;
· 5 мотивирани решения за преценяване на необходимостта от извършване на ЕО, с разпоредителна част „Да не се извършва ЕО”;
· 2 решения за прекратяване на процедури започнали по реда на Глава шеста от ЗООС.
· 55 броя писма до физически/юридически лица, общини, институции във връзка с ежедневната работа на Дирекция „Превантивна дейност”;
· 1 брой Решение по преценяване на необходимостта от провеждане на ОС за ППП/ИП с разпоредителна част „съгласува“.
През отчетния период по Закона за управление на отпадъците са издадени:
- 2 разрешение за дейности с отпадъци ;
- 7 регистрационни документа, от които три са за прекратяване на дейността.
Издадените в периода от 01.10.2024 г. до 31.10.2024 г. документи по чл. 35 от ЗУО са въведени в Националната информационна система „отпадъци”.
В НИСО са утвърдени 60 работни листи на 27 оператори. Прекратени са 3 работни листа.
През периода е взето участие в шестнадесет заседания на ДПК за приемане на строежи.
Обществеността
През периода 28 октомври – 1 ноември 2024 г. РИОСВ - Русе  проведе „Седмица на отворените врати“. В сектор „Център за административно обслужване“, в сградата на РИОСВ – Русе (бул. „Придунавски“ № 20, партер) се раздаваха рекламни материали, свързани с БП „Сребърна“, а при посещение на природолюбители, в Информационния център ще бъдат предоставяни материали и филми за защитената територия. С тази и още инициативи инспекцията отбеляза Международния ден на биосферните паркове 3 - ти ноември, определен с Решение на Генералната конференция на ЮНЕСКО.
Служители на РИОСВ - Русе, БДДР и РЛ - Русе се присъединиха към символичния протест, като заявиха исканията си към Министерския съвет и парламента за повишаване на основните трудови възнаграждения и регулиране на условията на труд. Протестиращите изтъкнаха още, че непрекъснато увеличаващите се изисквания на европейското законодателство ежедневно повишават и изискванията към специалистите в тези структури и заплащането по никакъв начин не отговаря на техните задължения.
През отчетния период експерти от Дирекция „Превантивна дейност“ са взели участие в организирани 3 работни срещи с дружества-възложители, депозирали в РИОСВ документации, свързани със спазване изискванията на Закона за опазване на околната среда.

 Отчет за осъществената контролна дейност от РИОСВ - Русе през  месец септември 2024 г.
Кратка обобщена информация за осъществената контролна дейност за периода и резултати от извършената контролна дейност
През месец септември 2024 г. експертите от РИОСВ - Русе са извършили 129 проверки, в т.ч. планови - 88 бр., а 41 бр.- извънредни. Броят на проверените обекти е 108, като 93 са планови и 15 са извънпланови. В рамките на осъществения контрол са дадени 69 предписания за отстраняване на констатирани нарушения. През месец септември 2024 г. са съставени 5 акта за установяване на административни нарушения. От директора на РИОСВ - Русе са издадени 4 бр. наказателни постановления, с което на юридически и физически лица са наложени глоби или имуществени санкции в общ размер 8 000 ( осем хиляди лева) лв. На основание чл. 58г, ал. 1 от Закона за административните нарушения и наказания Директорът на РИОСВ - Русе е сключил 2 споразумения с физически и юридически лица през месец септември на обща стойност 3 500 лв.
Общо събраните суми от РИОСВ - Русе по наложени глоби, имуществени санкции са 9 000 лв. и по еднократни и текущи санкции (чл. 69 от ЗООС) са 6 232,93 лв. По сключени споразумения по чл. 58г от ЗАНН са постъпили 3 500 лв. през отчетния период. От структурите на НАП през месец септември 2024 г. по наложени административни мерки са постъпили 98,08 лв.   
От получените суми през месец август 2024 г., на общините, през месец септември 2024 г. са преведени 6 251,76 лв. Най-голяма сума е получила Община Силистра в размер на 4 695,20 лв.
През месец септември 2024 г. е проведена процедура по отмяна на текуща месечна санкция за замърсяване на атмосферния въздух, както следва:
На 25.08.2024 г. е проведен емисионен контрол на организираните източници на вредни емисии в обект „Цех за млени варовици“ в с. Басарбово, Община Русе, с оператор „Скални материали“ АД, гр. Русе. Регионалната лаборатория Русе е предоставила протокол от изпитване. На 16.09.2024 г. е съставен констативен протокол по чл.69 б от ЗООС, който е връчен на оператора. В деловодството на РИОСВ - Русе е заведено предложение за отмяна на текуща месечна санкция (ТМС), във връзка с преустановяване на замърсяването на атмосферния въздух от дейността на обекта. Издадена е заповед на Директора на РИОСВ - Русе за отмяна на ТМС в размер на 100 лв.
В периода от 01.09 до 30.09.2024 г. са постъпили три писмени жалби, във връзка със системно замърсяване на въздуха.
Сигналите, постъпили в инспекцията са общо 189, както следва:
· в деловодството на РИОСВ - Русе - 22 бр.;
· на Зелен телефон - 88 бр.;
· получени на електронна поща – 79 бр.
От тях 5 сигнала са препратени по компетентност, 177 са основателни и 7 са неоснователни.
През месец септември са постъпили сигнали за незаконни сметища на територията на с. Сейдол, община Лозница и с. Калипетрово, община Силистра. По първия сигнал предстои проверка. По втория сигнал е извършена проверка на място, при която е установено, че територията, на която се намира сметището в с. Калипетрово, община Силистра, е почистено. 
Разпределението на сигналите по общини е както следва:
Община Русе – 173; Община Разград – 2; Община Силистра – 8; Община Исперих – 2;  Община – Дулово – 1; Община – Лозница – 2; Община – Алфатар – 1.                         
През месеца преобладаващи са сигналите, свързани с химически миризми с различен характер, 5 сигнала са за нерегламентирани дейности с отпадъци и 6 сигнала са по ЗБР.
Общо сигналите са били в следните направления:
· миризми и замърсяване на въздуха, като множеството от постъпилите сигнали (около 90%) са за миризми на територията на Община Русе. Част от сигналите са отчетени като основателни по отношение на наличие на миризми, но при проследяване на основните показатели за качество на атмосферния въздух, не са отчетени превишения в нормите. Продължава засиленият контрол на РИОСВ - Русе за идентифициране на конкретните източници на специфични миризми на територията на Община Русе.
· нерегламентирано изхвърляне на отпадъци;
· намерени в безпомощно състояние птици.
По постъпилите през месец септември сигнали са извършени 19 проверки на 9 обекта на територията на РИОСВ - Русе. През отчетния период не са давани предписания, свързани със сигнали и жалби, както и не са съставяни актове за установяване на административни нарушения.
Акценти от извършената месечна контролна и административно наказателна дейност
Основен акцент в работата през отчетния месец е извършването на проверки по: изпълнението на годишния план, във връзка със сигнали за миризми; както и по други постъпили сигнали и жалби.
Друг основен акцент е провеждането на работни срещи с: кметовете на общините Русе, Разград и Силистра и с областния управител на област Силистра, на които са обсъдени въпроси, свързани със Закона за управление на отпадъците, както и с ръководствата на дружествата на територията на град Русе: „Оргахим Резинс“ АД, „Оргахим“ АД и „Линамар Лайт Металс Русе“ ЕООД за решаване на проблемите с изпускането на интензивно миришещи вещества извън работните им площадки.   
През периода са обработени писмени отговори по две питания на народни представители.
Превантивен контрол
През отчетния период продължава работата по административните процедури, свързани с прилагане на превантивния контрол по реда на Глава Шеста на ЗООС и ЗБР на всички депозирани инвестиционни инициативи по разширението на съществуващи и изграждането на нови обекти, стопански дейности, инсталации, както и на елементите от устройственото планиране.
По отношение на процедурите по ОВОС и ЕО, регламентирани в Глава Шеста на ЗООС, експертите от дирекция ПД работиха по депозирани нови и/или стартирали през предходен период процедури (текущи), като осъществяваха и необходимите консултации с други специализирани компетентни органи и институции. В резултат от разгледаните документации, внесени в РИОСВ - Русе, за 7 инвестиционни предложения са указани стъпките за провеждане на последващи процедури, предвид попадането им в обхвата на Приложение № 1 към чл.92, т.1 и Приложение № 2 към чл.93, ал.1, т.1 и 2 на ЗООС. Определените процедури по преценяване на необходимостта от извършване на екологична оценка са 2 бр. на планове/програми, инициирани от възложители. Инвестиционните предложения, за които са определени процедури по преценяване на необходимостта от извършване на оценка на въздействието върху околната среда, са 5 бр. Издадени са 10 индивидуални административни акта - решения по преценяване на необходимостта от извършване на ОВОС, всичките с характер „да не се извършва ОВОСˮ. Приключени са 3 процедури по реда на Глава Шеста, Раздел II от ЗООС с решения по преценяване на необходимостта от извършване на ЕО с характер „да не се извършва ЕОˮ. Прекратени са 2 процедури, започнали по реда на Глава Шеста от ЗООС с уведомления за инвестиционни предложения.
Текущ контрол:
През месец август 2024 г. са извършени следните проверки:
· Проверки по сигнали и жалби на граждани: 28;
· Проверки по Закона за управление на отпадъците: 46 бр. проверки: 26 планови, от които 4 екипни по компоненти и фактори на околната среда и 16 бр. извънредни, както следва: шест по изпълнение на предписания, една по писмо на оператора, една по писмо на МОСВ по Наредбата за излезлите от употреба гуми, две проверки по Заповед на Директора на РИОСВ, една по искане на Районно управление на МВР – Кубрат. Извършени са 6 проверки на оператори с издадено комплексно разрешително 4 планови и 2 извънредни по изпълнение на предписания;
· Проверки по Закона за чистотата на атмосферния въздух: 10 планови, от които 6 самостоятелни и 4 от участие в комплексни по компоненти и фактори на околната среда и 15 извънредни проверки;
· Проверки за нивата на шума, излъчван в околната среда: 2 бр. планови за измерване нивата на шум и една извънредна;
· Проверки във връзка с емисионен контрол на отпадъчните води и правилната експлоатация на пречиствателните съоръжения –22 бр. контролни проверки на планови обекти, от които 18 бр. планови проверки с 8 пробонабирания и 4 бр. извънредни проверки на планови обекти;
· Проверки по Закона за защитените територии – 30 извънредни (ежедневни) проверки на ПР „Сребърна“ и 1 планова на ПЗ „Скално образувание „Вратата“;
· Проверки по Закона за биологичното разнообразие – 2 планови проверки на вековни дървета, 3 планови проверки за спазване на забраните в заповедите за обявяване на ЗЗ, 3 извънредни по сигнали за бедстващи защитени екземпляри;
· Проверки по Закона за лечебните растения – 3 планови на пунктове за билки, 1 планова на администрация за издадени позволителни за лечебни растения.
Засилен последващ контрол
През периода са осъществени 12 проверки по дадени предписания, като е установено, че са предприети действия по изпълнението им. Съставен е един  акт за установяване на административно нарушение (АУАН) на оператор, неизпълнил в срок дадено предписание.
Кратък анализ на постигнатите резултати в областта на опазване на околната среда, от осъществената контролна дейност
Атмосферен въздух
През месец септември 2024 г. данните за качеството на атмосферния въздух, регистрирани в пунктовете за мониторинг в гр. Русе и в гр. Силистра, отчитат 4 денонощия с превишения на средноденощнaта норма на ФПЧ10 за град Русе и нито едно за град Силистра. Поради спецификата на метода на измерване на ФПЧ10 в гр. Силистра резултатите от измервания се отнасят само за периода 01.09. - 16.09.2024 г. Нивата на всички останали атмосферни замърсители се запазват трайно ниски. Превишенията се дължат на пренос на прахови частици извън териорията на Р България.
През месеца са постъпвали сигнали от жители на град Русе за наличие на химически миризми с различен характер – бакелит, разтворители, смоли и др. Голяма част от извънредните проверки (13) са във връзка с подаваните сигнали за замърсяване от жителите на гр. Русе. При проверка на данните от пунктовете за КАВ в града, в които се измерват нивата на органични замърсители, не са констатирани превишения на нормите, определени в Наредба № 14. При проверка на потенциалните източници на тези миризми, не са констатирани нарушения с изпускане на интензивно миришещи вещества от организирани източници на вредни емисии.
През отчетния период по компонент „Атмосферен въздух“ са извършени 10 планови и 15 извънредни проверки. Експертите от направлението са участвали и в 3 планови проверки на оператори с издадени комплексни разрешителни и са взели участие в 3 държавни приемателни комисии. Извършен е емисионен контрол на 3 броя неподвижни източници, съгласно утвърдения график на РИОСВ - Русе за 2024 г.
През месеца в РИОСВ - Русе са постъпили и са утвърдени 9 Доклада на оператори за извършени Собствени периодични измервания (СПИ) и 2 броя месечни доклади на оператори за извършени Собствени непрекъснати измервания (СНИ).
През отчетния период е заверен един дневник на оператор на бензиностанция, в изпълнение на изикванията на Наредба №16/1999 г. за ограничаване емисиите на летливи органични вещества при съхранение, товарене или разтоварване и превоз на бензини.
През м. септември са издадени: 2 броя вътрешни становища за отдел „КПКЗОХВ”, едно становище за Дирекция „Превантиван дейност” по компонент „Атмосферен Въздух“. Издадено е едно становище за Агенция „Митници“ за осъществяване на внос на хладилен агент.
Шум
През месец септември 2024 г. са извършени общо три проверки, във връзка с емисионен контрол по фактор „Шум”, от които две планови на: Производствена Кооперация „Зора“ – село Тръстеник, община Иваново, на обект за производство на екобрикети и продукти от дървесина, с оператор „Гораинвест“ АД – площадка град Кубрат, и една извънредна по постъпила жалба в РИОСВ - Русе за повишени нива на шум от обект за дървообработка, с оператор „Александър Лес“ ЕООД, площадка село Полковник Ламбриново, община Силистра. На оператора са дадени задължителни предписания за предприемане на действия по намаляване нивата на шума, излъчван в околната среда, с цел недопускане на превишение на нормата.
В РИОСВ - Русе, през месец септември, са постъпили 3 Доклада с резултати от извършени СПИ по фактор „Шум“, на: „Хан Аспарух“ АД – град Исперих, „Айлин Дизайнс“ ЕООД – село Дянково и на „Труд“ АД – град Русе, във връзка с изпълнение на дадено предписание от РИОСВ - Русе. При преглед на информацията и протоколите от измерване не са установени превишения на граничните стойности на нивата на шум, съгласно Таблица №2, Приложение №2 на Наредба № 6/26.06.2006 г. за показателите за шум в околната среда, отчитащи степента на дискомфорт през различните части на денонощието, граничните стойности на показателите за шум в околната среда. По съответните процедури са изготвени 4 доклада до директора на РИОСВ - Русе.
Изготвено е едно вътрешно становище по Глава Шеста от ЗООС по фактор шум на: „Искане за преценяване необходимостта от ОВОС за ИП „Производствена база, включваща мобилен бетонов център, склад за бетонови елементи и мобилна инсталация за производство на асфалтобетонови смеси (контейнерен тип), в част от поземлен имот 80460.285.470, община Русе, местност „Баламата“, землище на село Червена вода“, с Възложител: „Нетсолар“ ЕООД.
През отчетния период не са съставяни АУАН по ЗЗШОС. Експертът е взел участие в една държавна приемателна комисия.
През месец септември са съставени 13 констативни протокола, във връзка със сигнали за „специфични“ миризми и замърсяване на въздуха, на територията на Община Русе.
Изготвени и изпратени са 14 официални писма до сигналоподатели и Институции по компетентност, във връзка с постъпили жалби/ сигнали за „специфични миризми“, замърсяване на околната среда и дейности, нарушаващи разпоредбите на екологичното законодателство.
Води
През месец септември 2024 г. са извършени общо 22 бр. контролни проверки на планови обекти както следва:
· 18 бр. планови, с 8 пробонабирания на „АДМ Разград” ЕАД - гр. Разград, „Биовет” АД - гр. Пещера, клон Разград, „Пилко” ЕООД - град Разград, „Астра Грийнплант” ЕООД - гр. Сливо поле, „Фишери 2009” ООД, с. Ряхово, Община Сливо поле, РПСОВ на гр. Силистра, „Фазерлес” АД - град Силистра и „Дестан” ЕООД, гр. София, млекопреработвателно предприятие в с. Искра, Община Ситово;
· 4 бр. извънредни проверки – 3 броя по изпъление на предписания на „Оргахим Резинс“ АД и една на „Жити“ АД по постъпило заявление за продължаване срока на действие на Разрешителното за заустване (РЗ).
Съставени са 3 констативни протокола по чл. 69 от ЗООС за ТМС.
Проверени са условията по компонент „Води” на четири оператори с комплексни разрешителни: „АДМ Разград” ЕАД - гр. Разград, „Биовет” АД - гр. Пещера , клон Разград, „Линамар лайт металс Русе” ЕООД, гр. Русе и „Агро Инфра” ЕООД, с. Острово, Община Завет.
На операторите са дадени общо 10 бр. предписания. 
През отчетния период не са съставени АУАН.  
Съгласно разпоредбите на чл. 69 от ЗООС, през периода не са издавани заповеди и наказателни постановления.
В изпълнение на дадени предписания на „Оргахим Резинс“ АД - гр. Русе е извършено пломбиране на сифоните за приемане на отпадъчни води в цех „Смоли“, с цел предотвратяване изпускането на органични химични вещества (суровини или продукти) към потока охлаждащи води, което е източник на интензивни миризми при включването им в градската канализация.
През месец септември в РИОСВ - Русе не са постъпили сигнали за замърсяване на водни обекти.
През месец септември приоритетите в направлението са били следните:
· попълване на информационната система за Разрешителни и мониторинг при управление на водите;
· становища за ПД – 6 бр.;
· становища за БДДР за РЗ – 4 бр.;
· информация за Прокуратура Разград;
· кореспонденция с други институции.
Почви
През месец септември 2024 г. по компонент „Почви” са  извършени шест планови проверки, пет от които са на кариери за добив на подземни богатства както следва:
· „Скални материали” АД – кариера с. Тетово;
· „Скални материали” АД – кариера с. Топчии;
· „Терекс и Ко“ ЕООД кариера с. Могилино;
· „Терекс и Ко“ ЕООД кариера с. Копривец;
· ББ кубове с. Тодорово;
· ББ кубове гр. Алфатар.
При проверките не са установени нарушения, съответно не са давани предписания и не са съставяни АУАН.
Изпълнено е даденото предписание за обезопасяване на склада в с. Зафирово, стопанисван от „Зора“ АД.
През отчетния период експертът от направлението е участвал в една проверка по условия в комплексно разрешително, извършвал е проверки по фактор отпадъци, и е работил по утвърждаване на работни листи по Закона за управление на отпадъците, както и по предоставяне на вътрешни становища по Глава Шеста от ЗООС.
Биологично разнообразие и НЕМ
През месец септември са извършени общо 13 проверки, от които 3 извънредни и 10 планови.
Три от проверките са по сигнали за 5 екземпляра в безпомощно състояние. С нарочно разпореждане на Директора на РИОСВ - Русе един екземпляр от вида бял щъркел (Ciconia ciconia), един екземпляр от вида градска лястовица (Delichon urbicum), един екземпляр от вида щиглец (Carduelis carduelis) и един екземпляр от вида черен щъркел (Ciconia nigra) са изпратени за рехабилитация в „Центъра за размножаване и рехабилитация на редки видове“ на СНЦ „Зелени Балкани“ в гр. Стара Загора. Един екземпляр от вида средиземноморско прилепче (Pipistrellus kuhlii) е предоставен за препариране на Регионален исторически музей – гр. Русе.
Извършени са 2 планови проверки на вековни дървета в землищата на с. Звенимир и с. Листец, общ. Главиница. При проверките на място е установено, че дърветата са в добро биологично състояние. Нарушения не са констатирани.
Извършени са три планови проверки за спазване на режимите визирани в заповедите за обявяване на защитени зони BG0000107 „Суха река“, BG0002048 „Суха река“, BG0002024 „Рибарница Мечка“. Направен е обход на землищата на с. Мечка, общ. Иваново, с. Горно Абланово, общ. Борово, с. Краново и с. Голеш, общ. Кайнарджа. Обходени са рибарници, обработваеми земи и горски масиви. Не са констатирани мероприятия и действия, които да водят до увреждане на природни местообитания, предмет на опазване в ЗЗ BG0000107 „Суха река“, ЗЗ BG0002048 „Суха река“, ЗЗ BG0002024 „Рибарници Мечка“, както и нарушения на режима на дейности, визиран в заповедите за обявяване на ЗЗ.
Закон за лечебните растения
През отчетния период са извършени 4 планови проверки. Три от тях са на пунктове за изкупуване на лечевни растения в с. Китанчево, стопанисван от „Харвести“ ЕООД, като при проверката не са установени нарушения на екологичното законодателство.
Една планова проверка е извършена в Община Главиница, като предмет на контрол са издадените позволителни за ползване на лечебни растения. Нарушения на екологичното законодателство не са констатирани.
Защитени територии
През отчетния период са извършени 30 ежедневни проверки на територията на ПР „Сребърна“. Осъществена е една планова проверка на защитена територия по смисъла на Закона за защитените територии – ПЗ „Скално образувание „Вратата“. При проверката не са констатирани нарушения в режима на дейности, регламентиран в заповедта за обявяването й.      Отпадъци
През отчетния период са извършени общо 46 бр. проверки, от които 26 - планови, 4 - екипни по компоненти и фактори на околната среда и 16 са извънредни, както следва: шест по изпълнение на предписания, една по писмо на оператора, една по писмо на МОСВ по Наредбата за излезлите от употреба гуми, две  проверки по Заповед на Директора на РИОСВ, една по искане на Районно управление на МВР – Кубрат. Дадени са 27 бр. задължителни предписания.
През отчетния период са съставени три броя административни акта за неспазване на изискванията на чл. 8, ал. 2 от ЗУО.  Не са издадени наказателни постановления за нарушения на ЗУО и подзаконовите актове по неговото прилагане.
Приоритетно през месец септември е извършено следното:
· Осъществен е контрол на дадените предписания за почистване на замърсени терени. При проверките не е установено неизпълнение на предписанията;
· Експерти от направлението са участвали в три проверки по условия в издадени комплексни разрешителни.
През периода са изготвени и изпратени:
- информация до МОСВ за установени нарушения на изискванията на Наредбата за излязлото от употреба електронно и електрическо оборудване;
- писмо до НКЦ относно трансграничен превоз на отпадъци;
- отговор по заявление за достъп до обществена информация във връзка с Наредбата за намаляване въздействието на определени  пластмасови продукти върху околната среда;
- ежемесечен отчет в МОСВ за извършени проверки и съставени АУАН по ЗУО;
- информация за резултатите от извършен контрол на дружества, относно спазване разпоредбите на Регламент 1013/2006 г;
- изготвено е едно  Решение за възстановяване на отчисления по чл. 60 и чл. 64 от ЗУО;
- изготвена  е и е изпратена информация за налични замърсявания на контролираната от РИОСВ – Русе територия;
- информация относно „Пиролиза БГ“ ООД – Русе;
- информация относно дейността на Регионално депо – Разград и сепарираща инсталация
Изготвени са 15 становища на „Превантивна дейност“.
През месец септември в РИОСВ - Русе са постъпили шест сигнала за нерегламентирани замърсявания, като за едно и също замърсяване са постъпили по два сигнала. Сигналът относно нерегламентирано изхвърлените отпадъци в село Сейдол е препратен по ел. поща на община Лозница. Предстои проверка на място през месец октомври. По отношение на замърсените терени в с. Калипетрово, община Силистра е извършена проверка, при която е констатирано, че мястото е почистено. По сигнал за недобре почистени улици в гр. Мартен от страна на кмета на Община Русе, предстои да бъде извършена проверка съвместно с експерти на общината.
Химикали
Експертите от направление „Опасни химични вещества и смеси“ са извършвали 5 планови комплексни проверки по компоненти и фактори на околната среда , както следва:
· „Петрол” АД, гр. Ловеч, бензиностанция в гр. Две могили, проверката е приключила с 4 предписания;
· „Ромпетрол България” ЕАД, гр. София, бензиностанция в гр. Русе, проверката е приключила с 3 предписания;
· ЗММ „Стомана” АД - град Силистра, металообработващо предприятие в гр. Силистра, проверката е приключила с 2 предписания;
· „Сид Грийн” ЕООД - град Русе, леярна за черни метали в гр. Русе, проверката е приключила с 8 предписания;
· „Агротайм” ООД - гр. Исперих, цех за преработка на плодове и склад за ПРЗ в гр. Исперих – без предписания.
Общият брой на дадените предписания са 17, като 16 от тях са изпълнени, а едно е със срок - следващия месец. През отчетния период не са съставяни АУАН.
Експертите от отдела са изготвили 4 вътрешни становища към Дирекция „Превантивна дейност“ по постъпили инвестиционни намерения и процедури по преценяване необходимостта от оценка въздействието върху околната среда.
ОВОС и ЕО
Спазвайки утвърдения план за контролна дейност на РИОСВ- Русе, през отчетния период, експертите по ОВОС и ЕО са извършили 9 проверки на издадени по реда на Глава Шеста от ЗООС административни актове, както следва:
· проверки по правно действие:
· 6 административни акта – 4 решения по преценяване на необходимостта от извършване на ОВОС и 2 решения за преценяване на необходимостта от извършване на ЕО са проверени за правно действие, като със съставените протоколи е установено, че същите не са изгубили правно действие.
- годишни доклади по изпълнение на мерки, поставени в становища по ЕО на ОУП-ове:
· по 3 административни акта – становища по ЕО са депозирани в срок годишни доклади по мерките за наблюдение и контрол и в резултат на подадената информация в тях, същите са одобрени.
Експерти от дирекцията са взели участие в 9 заседания на Държавни приемателни комисии (ДПК) и в 2 заседания на Общински експертен съвет за устройство на територията. (ОЕСУТ) на Община Русе.
Комплексни разрешителни
През месец септември са извършени 6 проверки, от които 4 планови и 2 извънредни. Плановите проверки са на следните оператори:
1. „Лубрика” АД, гр. Русе, преработка на отработени масла в гр. Русе, проверката е приключила с едно предписание;
2. „Биовет” АД - гр. Пещера , клон Разград, производство на антибиотици в гр. Разград – без предписания;
3. „Линамар лайт металс Русе” ЕООД - производство на алуминиеви автомобилни части в гр. Русе, проверката е приключила с 6 предписания;
4. „Агро Инфра” ЕООД, с. Острово, интензивно отглеждане на птици в с. Острово, Община Завет – без предписания.
Извънредните проверки са на следните оператори:
1. „АДМ Разград” ЕАД - гр. Разград, производство на хранителни съставки от царевица в гр. Разград – без предписания;
2. „Линамар лайт металс Русе” ЕООД - производство на алуминиеви автомобилни части в гр. Русе - без предписания;
През месец септември е започнала планова проверка по условия в комплексното разрешително на Регионално депо за отпадъци с оператор на община Разград, която ще продължи през следващия месец.
Общият брой на дадените предписания е 7, от които 5 са изпълнени и на 2 срокът е през следващия отчетен период. Не са съставяни АУАН.
Изготвени са две вътрешни становища по процедури по реда на Глава Седма, Раздел Втори от ЗООС за актуализация на КР.
Комплексни проверки по компоненти и фактори на околната среда
През месец сетпември 2024 г. са извършени седем планови контролни проверки по компоненти и фактори на околната среда, съответстващи на 18 самостоятелни проверки на:
· „Палет сървис” ЕООД, гр. Русе, площадка за третиране на отпадъци гр. Русе (по фактор отпадъци и ПД);
· „ПЕТРОЛ” АД, гр. Ловеч, бензиностанция 6109 в гр. Две могили (по компонент въздух и фактор ОХВ);
· „Ромпетрол България” ЕАД, гр. София, бензиностанция в гр. Русе (по компонент въздух и фактор ОХВ);
· ЗММ „Стомана” АД - град Силистра, металообработващо предпирятие в гр. Силистра (по фактори отпадъци и ОХВ и ЗОПОЕЩ);
· „Сид Грийн” ЕООД - град Русе, леярна за черни метали в гр. Русе (по компонент въздух и фактори отпадъци и ОХВ и ЗОПОЕЩ);
· „Йордан Йорданов Яйца и птици” ЕООД, с. Бъзовец, Община Две могили, производство и търговия с яйца в гр. Две могили (по фактор отпадъци и ПД);
· „Агротайм” ООД - гр. Исперих, цех за преработка на плодове и склад за ПРЗ в гр. Исперих (по компонент въздух, фактор ОХВ и ЗОПОЕЩ);
При проверките са дадени общо 19 бр. предписания. Съставен е един АУАН за установено нарушение на ЗУО.
СЕВЕЗО:
През месец септември са извършени две планови проверки на следните оператори:
1. „Сакса” ООД, гр. Долна Баня, Област София, терминал за горива в гр. Русе - без предписания.
2. „Оргахим” АД, гр. Русе, производство на вододисперсни бои в гр. Русе, проверката е приключила с едно предписание.
В процедура по Актуализацията на ДППГА са трима оператори на предприятия с нисък рисков потенциал на територията на град Русе и град Разград, както следва:
· ДМВ ПЕТРОЛ“ ЕООД с предмет на дейност приемане, съхранение и експедиция (търговия) на петролни продукти. През отчетния период е открит обществен достъп до проекта на решение по чл. 106, ал. 4 от ЗООС и е издадено решението за актуали-зация на ДППГА;
· ,,РОМПЕТРОЛ БЪЛГАРИЯ“ ЕАД с предмет на дейност приемане, съхранение и екс-педиция на дизелово гориво и бензин. През отчетния период е открит обществен дос-тъп до документи по чл. 106, ал. 2 от ЗООС;
· „АДМ Разград“ ЕАД - предприятие за производство на хранителни продукти в гр. Разград. През отчетния период е открит обществен достъп до документи по чл. 106, ал. 2 от ЗООС.
Не са съставяни АУАН.
ЗОПОЕЩ:
През отчетния период са извършени три планови проверки по ЗОПОЕЩ, като част от комплексни проверки по компоненти и фактори на околната среда. Не са давани предписания и не са съставяни АУАН.  
Съставени АУАН през отчетния период:  
1. „КЛМ ЕКО“ ЕООД, гр. Варна, АУАН № 0002888/16.09.2024 г. – не води отчетност в НИСО, съгласно изискванията на ЗУО, нарушение по чл. 8, ал. 2, т. 6, вр. чл. 48 от Закон за управление на отпадъците, вр. чл. 11, наредба № 1/04.06.2014 г.
2. „КЛМ ЕКО“ ЕООД, гр. Варна, АУАН № 0002889/16.09.2024 г. – няма определено отговорно лице, което да организира безопасното управление на отпадъци, нарушение по чл. 8, ал. 2, т. 5 от Закон за управление на отпадъците.
3. „Палет сървиз“ ООД, гр. Русе, АУАН № 0002850/19.09.2024 г. – не е изпълнило задължението си да води отчетни книги за събиране и съхранение на отпадъци в НИСО, нарушение по чл. 8, ал. 2, т. 6, вр. чл. 48 от Закон за управление на отпадъците, вр. чл. 11, наредба № 1/04.06.2014 г.
4. „Линамар Лайт Металс Русе“ ЕООД, гр. Русе, АУАН № 0002928/26.09.2024 г. – не е изпълнило условие № 10.1.2.1 от КР, нарушение по чл. 164, ал. 1, вр. чл. 123в, т. 2 от Закона за опазване на околната среда.
5. „Линамар Лайт Металс Русе“ ЕООД, гр. Русе, АУАН № 0002618/26.09.2024 г. – не е изпълнило дадено задължително предписание на основание чл. 14, ал. 4 от Закона за опазване на околната среда, нарушение на разпоредбата на чл. 166, т. 3, вр. чл. 14, ал. 4 от Закон за опазване на околната среда.
Издадени Наказателни постановления: 
1. „Астра Грийнплант“ ЕООД, гр. Сливо поле, област Русе, НП № 23/02.09.2024 г., за нарушение на чл. 34, ал. 1, вр. чл. 16, т. 1 от Закона за защита от шума в околната среда, вр. чл. 5, Приложение № 2, табл. № 2, т. 8 от Наредба 6/26.06.2006 г., в размер на 3 000 лв. – не е осъществило дейността си по начин, който да не предизвиква шум в околната среда над граничните стойности.
2. „Меткер“ ООД, с. Калипетрово, община Силистра, НП № 24/12.09.2024 г., за нарушение на чл. 143, ал. 1, т. 2, вр. чл. 13 от Закона за управление на отпадъците, в размер на 3 000 лв. – не е изпълнило задължението си да въведе в действие компютърна информационна система за отчитане и контрол на издадени удостоверения за разкомплектоване на ИУМПС.
3. Община Дулово , гр. Дулово, НП № 25/12.09.2024 г., за нарушение на чл. 200, ал. 4, вр. ал. 1, т. 6 от Закона за водите, в размер на 1 000 лв. – изхвърля отпадъчни води, формирани от канализационната система на гр. Дулово, във воден обект „сухо дере“ поречие Дунав, в нарушение на индивидуалните емисионни ограничения (ИЕО).
4. Община Ситово , с. Ситово, област Силистра, НП № 26/12.09.2024 г., за нарушение на чл. 200, ал. 1, т.6 от Закона за водите, в размер на 1 000 лв. – изхвърля отпадъчни води, формирани от канализационната мрежа на населеното място, като превишава индивидуалните ИЕО.
Споразумения
На основание чл. 58г, ал. 1 от Закона за административните нарушения и наказания Директорът на РИОСВ – Русе е сключил следните две споразумения:
1. „Б - Контакт“ ООД, гр. Бяла, по съставен АУАН № 0002050/26.07.2024 г., не е изпълнил дадени задължителни предписания, нарушение на чл. 157б, ал. 1 от Закона за опазване на околната среда, в размер на 2000,00 лева, която след редуциране, на основание чл. 58г, ал. 8 от ЗАНН е в размер на 1400,00 лева.
2. „Октопод - С“ ООД, гр. Варна, по съставен АУАН № 0002145/29.07.2024 г., не предприемане на нужните мерки за намаляване нивата на шум в нормативно определените граници, нарушение на чл. 16, т. 1 от Закона за защита от шума в околната среда, вр. чл. 5, Приложение № 2, табл. № 2, т. 6 от Наредба 6/26.06.2006 г, в размер на 3000,00 лева, която след редуциране, на основание чл. 58г, ал. 8 от ЗАНН е в размер на 2100,00 лева.
Писмено предупреждение:    
На основание чл. 28 от Закона за административните нарушения и наказания през отчетния период Директорът на РИОСВ – Русе не е издавал писмени предупреждения.
Резолюция за прекратяване:
През отчетния период е прекратена една административонаказателна процедура на основание чл. 54 от ЗАНН:
„Берус“ ООД, гр. Русе, РП № 2/02.09.2024 г., по съставен АУАН № 0002806/23.07.2024 г. – на основание чл. 54, ал. 1, т. 1 и т. 3  от Закона за административните нарушения и наказания.
През отчетния период не са налагани принудителни административни мерки.
Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност
Околната среда
През отчетния период са установени четири минимални превишения на нивата на ФПЧ10 в град Русе, което се дължи на пренос на прахови частици извън територията на Р. България.
През месеца не са налагани санкции по чл. 69 от ЗООС за замърсяване на компонентите на околната среда.
Оператор на инсталация с КР е предприел технически мерки за ограничаване на нивата на излъчван шум в околната среда. Представените резултати от собствени измервания доказват ефективността им.
В резултат на проведени работни срещи с ръководствата на предприятия в гр. Русе е постигнато частично решение на проблема с изпускането на миризми, като работата по случая продължава.
Предприети са адекватни действия по спасяването на 5 птици в безпомощно състояние.
Бизнеса
През месец септември 2024 г. са издадени становища, указателни писма и административни актове във връзка с провеждане на процедури по реда на Глава Шеста от ЗООС и чл. 31 от ЗБР, както следва:
· 150 писма по реда на Наредбата за ОС по внесени уведомления за инвестиционни предложения, горскостопански програми, и уведомления за план/програми, от които 3 указателни писма за последваща процедура по ОС;
· 21 писма във връзка с депозирани запитвания и заявления от физически/юридически лица или други институции;
· 7 указателни писма за провеждане на последваща процедура по преценяване на необходимостта от ОВОС, от които:
· 5 указателни писма за провеждане на процедура по преценяване на необходимостта от извършване на ОВОС;
· 2 указателни писма за провеждане на процедура по преценяване на необходимостта от извършване на ЕО;
· 53 писма във връзка с текущи процедури по реда на Глава Шеста от ЗООС, в т.ч. писма до възложители за предоставяне на допълнителна информация, писма за консултации с РЗИ/БДДР/ИАОС/МРРБ, писма до общини и кметства за обявяване на инвестиционни предложения по чл. 95, ал.1 от ЗООС; писма до общини и кметства за осигуряване на обществен достъп до информации за преценяване на необходимостта от ОВОС;
· 10 мотивирани решения за преценяване на необходимостта от извършване на ОВОС, с разпоредителна част „Да не се извършва ОВОС”;
· 3 мотивирано решение за преценяване на необходимостта от извършване на ЕО, с разпоредителна част „Да не се извършва ЕО”;
· 2 решения за прекратяване на процедури започнали по реда на Глава Шеста от ЗООС.
· 29 писма до физически/юридически лица, общини, институции във връзка с ежедневната работа на Дирекция „Превантивна дейност”;
· 1 Решение по преценяване на необходимостта от провеждане на ОС за ППП/ИП с разпоредителна част „съгласува“.
През отчетния период по Закона за управление на отпадъците са издадени:
- 1 разрешение за дейности с отпадъци и 7 регистрационни документа, от които един за прекратяване на дейността.
Издадените в периода от 01.09.2024 г. до 30.09.2024 г. документи по чл. 35 от ЗУО са въведени в Националната информационна система „отпадъци”.
В НИСО са утвърдени 198 работни листи на 45 оператори. Прекратени са 50 работни листа.
През периода е взето участие в единадесет заседания на ДПК за приемане на строежи.
Обществеността 
На 02.09.2024 г. е проведена работна среща в РИОСВ - Русе с кмета на община Русе и неговия екип, отговорен за опазване на околната среда. Дискутирани са текущи екологични въпроси, свързани с управление на отпадъците - сметосъбиране, отчисления, почистване на замърсени терени, разпространението на химически миризми от оператори в Западната промишлена зона на град Русе, текущи процедури по Глава Шеста от ЗООС.
В два последователни дни, на 4 и 5 септември директорът на РИОСВ - Русе проведе срещи с изпълнителните директори на „Оргахим“ АД и „Оргахим Резинс“ АД. По време на срещите се обсъдиха текущи въпроси, свързани с реализацията на внесените инвестиционни намерения на двете дружества, изпълнението на дадените предписания от извънредния контрол и набелязване на временни мерки за ограничаване разпространението на миризми до реализацията на техническите проекти. РИОСВ - Русе предостави на дружествата резултатите от изпитване на пробите отпадъчни води за наличие на летливи органични съединения (ЛОС), за да послужат на предприятията за анализ и сравнение с тези от собствения им мониторинг, както и за набелязване на мерки за елиминиране на ЛОС в отпадъчните води. До реализиране на техническия проект, по препоръка на контролния орган, дружеството следва да намери решение да събира и предава за обезвреждане т.нар. „процесни води“, тъй като те са потенциален източник на миризми.
На 14 септември служители на екоинспекцията се включиха в кампанията „Да изчистим България заедно“, организирана от „БТВ Медия Груп“, под надслов „Да преобърнем играта“. Почистен е районът от МБАЛ „Канев“ - Русе, в посока бул. „Придунавски“. Находките от акцията са разнообразни, като най-масовите са отпадъците от опаковки. По ската са установени замърсени участъци от строителни отпадъци, стари автомобилни гуми, мебели и др., за които на общината ще бъдат дадени предписания за почистването им. Събрани са общо 13 чувала с вместимост 50 л. 14 от общо 22 общини на контролираната от РИОСВ - Русе територия са се включили в кампанията на „БТВ Медия Груп“. Количеството депонирани отпадъци на четирите регионални депа за отпадъци в Русе, Разград, Силистра и Бяла са 116,12 т. Почистени са общо 267 замърсени с отпадъци терени. В кампанията са участвали 7698 доброволци.
На 16 септември е изпълнено разпореждането на РИОСВ - Русе и иззетите в полза на държавата над 30 броя препарирани/замразени екземпляри или части от тях от физическо лице от гр. Разград са предадени на Регионален исторически музей - Русе за препариране и/или попълване на музейната сбирка.
С това приключва случаят, който датира от 2021 г., когато при извършен обиск от страна на служители на Областна дирекция към Министерство на вътрешните работи – Разград са конфискувани в полза на държавата установените защитени птици и бозайници – мъртви и препарирани. Сред тях преобладават ловни и пойни видове птици, видри, дива котка, дива коза, ловни трофеи и др. От страна на Районна прокуратура – Разград срещу лицето са преприети процесуално-следствени действия за незаконен лов на територията на Държавно ловно стопанство „Воден“.
На 17 септември в Русе се проведе еднодневен семинар в Информационния център на инспекцията, посветен на дейностите по опазване на къдроглавия пеликан в България. Целта на работната среща беше да се представи състоянието на гнездовата популация на вида в страната, действащите природозащитни мерки, информационните дейности и кампании, посветени на пеликана, както и да се дискутират и обсъдят бъдещи дейности, които трябва да бъдат предприети в най-близко време, за да се гарантира сигурното бъдеще на вида. Събитието се организира от Българско дружество за защита на птиците (БДЗП) с подкрепата на Регионалната инспекция по околна среда и водите (РИОСВ) – Русе и в рамките на проект „Животът на пеликана“. В семинара взеха участие 25 експерти от различни заинтересовани страни: природни паркове, Регионални инспекции по околна среда и води, Институт по биоразнообразие и екосистемни изследвания към Българска академия на науките (ИБЕИ-БАН), Регионални исторически музеи, Държавни горски стопанства, Общини, Ловно-рибарски дружества, туристически организации и дружества, представители на бизнеса, както и представители на природозащитни неправителствени организации. Дискутирани бяха и различни информационни и образователни дейности, целящи популяризирането на пеликаните сред широката общественост.
На 18 септември директорът на РИОСВ - Русе и ръководителите на  специализираните дирекции в екоинспекцията проведоха среща в Община Разград по проблемите на управлението на отпадъците днес. Конкретният повод е изградената Клетка 3 и  инсталацията за предварително третиране на смесени битови отпадъци към Регионалното депо (РД) за неопасни отпадъци за общините Разград, Кубрат, Исперих, Завет, Самуил, Лозница и Цар Калоян.
На 26 септември ръководството на РИОСВ - Русе проведе среща в Информационния център на инспекцията с областния управител на област Силистра и кмета на общината. По време на срещата са обсъдени възможностите за партньорство в проекти, свързани с резервата Сребърна и текущи въпроси, свързани с управлението на отпадъцитие и експлоатацията на Регионално депо – Силистра.
На 27 септември са проведени работни срещи с представители на операторите „Сид Грийн“ЕООД и „Оргахим“ АД и „Оргахим Резинс“ АД, на които са обсъдени текущи екологични въпроси, свързани с дейността им. Акцентът беше спазване на нормативните изисквания, резултати от приключилия контрол, предприемане на действия за недопускане на разпространението на интензивно миришещи вещества извън производствените площадки.
На 27 септември експерти на РИОСВ - Русе, а на 28 септември директорът на екоинспекцията се включиха в инициативата на Сдружение  „Въздух за здраве“. По време на срещите са споделени знания и опит с експерти в областите на здравето, науката и законодателството, както и са обсъдени мерки за подобряване на качеството на въздуха в Русе.
През отчетния период експерти от Дирекция „Превантивна дейност“ са взели участие в 2 работни срещи дружества-възложители по реда на Закона за опазване на околната среда и представители на общински администрации:
-     Със „СРС Българияˮ ООД, във връзка с бъдещо инвестиционно предложение за изграждане на ветроенергиен парк в с. Раковски, общ. Разград;
-     С Община Силистра, във връзка с реализиране на проект за подобряване на енергийната ефективност на административната сграда в ПР „Сребърна“.

 Отчет за осъществената контролна дейност от РИОСВ - Русе през  месец август 2024 г.
Кратка обобщена информация за осъществената контролна дейност за периода и резултати от извършената контролна дейност
През месец август 2024 г. експертите от РИОСВ - Русе са извършили 146 проверки, от които 86 бр. са  планови, а 60 -  извънредни. Броят на проверените обекти е 115, като 99 са планови и 16 са извънпланови. В рамките на осъществения контрол са дадени 78 предписания за отстраняване на констатирани нарушения. 
През месец август 2024 г. са съставени 7 акта за установяване на административни нарушения.
От директора на РИОСВ - Русе са издадени 7 бр. наказателни постановления, с което на юридически  и физически лица са наложени глоби или имуществени санкции в общ размер 28 300 (двадесет и осем хиляди и триста лева) лв.
На основание чл. 58г, ал. 1 от Закона за административните нарушения и наказания Директорът на РИОСВ - Русе не е сключвал споразумения с физически и юридически лица през месец август.
Общо събраните суми от РИОСВ - Русе по наложени глоби, имуществени санкции са 800 лв. и по еднократни и текущи санкции (чл. 69 от ЗООС) - 7 814,69 лв. По сключени споразумения по чл. 58г от ЗАНН не са постъпвали суми през отчетния период. От структурите на НАП през месец август 2024 г. по наложени административни мерки не са постъпили суми.   
От получените суми през месец юли 2024 г., на общините, през месец август 2024 г. са преведени 6 827,30 лв. Най-голяма сума е получила Община Силистра в размер на 4 695,20 лв.           
През месец август 2024 г. не са налагани, спирани, възобновявани и отменяни текущи месечни санкции за замърсяване на компонентите на околната среда, съгласно изискванията на чл. 69 от ЗООС.
В периода от 01.08 до 31.08.2024 г. е постъпила една писмена жалба.
Извършена е контролна проверка на РИОСВ – Русе с представител РЛ-Русе към ИАОС на  по жалба от месец август относно шумово замърсяване в непосредствена близост до частен имот  на територията на с. Полковник Ламбриново, Община Силистра. Жалбата е основателна  са предприети необходимите мерки.
Сигналите, постъпили в инспекцията са общо 174, както следва:
· В деловодството на РИОСВ-Русе – 19 бр.;
· На „Зелен телефон“ – 95 бр.;
· Получени на електронна поща – 60 бр.
От тях 17 са препратени по компетентност, 132 са основателни и 25 са неоснователни.
През месец август е извършена проверка по постъпил сигнал от предходния отчетен период за замърсяване на територията на Община Разград за замърсени води, при която е установено, че сигналът е неоснователен.
Разпределение на сигналите по общини е както следва:
Община Русе – 138; Община Разград – 15; Община Силистра – 1; Община Тутракан – 3; Община Исперих – 1; Община Кубрат – 2; Община Сливо поле – 1; Община Ситово – 2;
Община – Търговище – 1; Община – Иваново – 1; Община – Дулово – 1; Община – Бяла – 2; Община – Лозница – 1; Община – Ценово – 1; Община – Кайнарджа – 1; Община – Търговище – 1; Община – Главиница – 2.                          
През месеца преобладаващи са сигналите, свързани със Закона за чистотата на населеното място (ЗЧАВ) за усещане на неприятни миризми, 3 сигнала за нерегламентирани дейности с отпадъци, 21 сигнала по Закона за биологичното разнообразие (ЗБР) и 8 сигнала по Закона за водоте (ЗВ).
Общо сигналите са били в следните направления:
· миризми с различна характеристика и замърсяване на въздуха, като множеството от постъпилите сигнали (около 90%) са за миризми на територията на Община Русе. Част от сигналите са отчетени като основателни по отношение на наличие на миризми, но при проследяване на основните показатели за качество на атмосферния въздух не са отчетени превишения в нормите. Продължава засиленият контрол на РИОСВ-Русе за идентифициране на източниците на специфични миризми на територията на Община Русе.
· нерегламентирано изхвърляне и горене на отпадъци. Във връзка с постъпил сигнал за замърсяване на река Бели Лом е извършена проверка с участието на експерти на РИОСВ-Русе.
· намерени в безпомощно състояние птици.
За постъпилите през месец август, сигнали са извършени 28 проверки, като са проверени 76 обекта на територията на РИОСВ-Русе. Дадени са 2 броя  предписания.
През отчетния период не са съставяни актове за установяване на административни нарушения за неизпълнение на предписание.
Акценти от извършената месечна контролна и административно наказателна дейност
Основен акцент в работата през отчетния месец е извършването на проверки по: изпълнението на годишния план, във връзка със сигнали за миризми; както и по други постъпили сигнали и жалби.
Друг основен акцент е приключване на извънредните съвместни проверки по заповед на директора на РИОСВ-Русе на площадката на дружествата „Оргахим Резинс“ АД и „Оргахим“ АД.
През периода са изготвени  три  писмени отговора по питания на народни представители.
Превантивен контрол
През отчетния период продължава работата по административните процедури, свързани с прилагане на превантивния контрол по реда на Глава шеста на ЗООС на всички депозирани инвестиционни инициативи по разширението на съществуващи и изграждането на нови обекти, стопански дейности, инсталации, както и на елементите от устройственото планиране. По отношение на текущите процедури по ОВОС и ЕО, експертите от дирекция „Превантивна дейност“ (ПД) работиха по депозирани нови и/или стартирали през предходен период процедури (текущи). За 15 депозирани инвестиционни предложения е указана необходимостта от провеждане на процедури по реда на Глава Шеста от ЗООС. Депозирано е едно инвестиционно предложение, отнесено в Приложение № 1 към чл.92, т. 1 на ЗООС, предвид което, за същото е определена процедура по задължителна оценка на въздействие върху околната среда. Процедурите по преценяване на необходимостта от извършване на екологична оценка са 2 бр., във връзка с постъпили планове/програми от възложители. Инвестиционните предложения, за които са определени процедури по преценяване на необходимостта от извършване на оценка на въздействието върху околната среда, са 12 бр. Издадени са 7 решения по преценяване на необходимостта от извършване на ОВОС, всичките с характер „да не се извършва ОВОСˮ. Финализирани са 2 процедури с решения по преценяване на необходимостта от извършване на ЕО с характер „да не се извършва ЕОˮ. Прекратени са 5 процедури, започнали по реда на Глава Шеста от ЗООС. През отчетния период е внесен един преработен ДОВОС за ИП „Добив на строителни материали в находище Ценово-2 - варовици за хидротехнически съоръжения в землището на с. Ценовоˮ след втора отрицателна оценка.
Текущ контрол:
През месец август 2024 г. са извършени следните проверки:
Проверки по сигнали и жалби на граждани: 28;
· През отчетния период са извършени общо 46 бр. проверки: 27 планови, от които 3 екипни по компоненти и фактори на околната среда и 19 бр. извънредни, както следва: четири по изпълнение на предписания, две по писмо на оператора, една по писмо на МОСВ за пускане на пазара на електрическо и електронно оборудване, две съвместни проверки по Заповед на Директора на РИОСВ, две по искане на ОД на МВР – Разград и две по искане на РП Силистра, три за преустановяване образуването на отпадъци, две за самосезиране по ЗУО.
· Извършени са 8 проверки на оператори с издадено комплексно разрешително - 5 планови и три извънредни;
· Проверки по Закона за чистотата на атмосферния въздух: 10 планови, от които 4 самостоятелни и 6 от участие в комплексни по компоненти и фактори на околната среда и 12 извънредни проверки;
· Проверки за нивата на шума, излъчван в околната среда: 1 бр. планова за измерване нивата на шум.
· Проверки във връзка с емисионен контрол на отпадъчните води и правилната експлоатация на пречиствателните съоръжения – 34 бр. контролни проверки на планови обекти, от които 18 бр. планови проверки с 12 пробонабирания и 16 бр. извънредни проверки на планови обекти с 6 пробонабирания;
· Проверки по Закона за защитените територии – 31 извънредни (ежедневни) проверки на ПР „Сребърна“ и 2 планови на ЗМКБ и Резерват „Бели Лом“;
· Проверки по Закона за биологичното разнообразие – 1 извънредна проверка по процедура за обявяване на вековни дървета, 1 планова проверка на вековно дърво, 2 планови проверки за спазване на забраните в заповедите за обявяване на ЗЗ, 4 извънредни на физически лица, размножаващи екземпляри по чл. 70, 6 извънредни по сигнали за бедстващи защитени екземпляри;
· Проверки по Закона за лечебните растения – 1 планова на билкозаготвителен пункт, 2 планови на администрации за издадени позволителни за лечебни растения.
Засилен последващ контрол
През периода са осъществени 6 проверки по дадени предписания, като е установено, че са са предприети действия по изпълнението им. Съставени са 2 броя  АУАН на оператори, неизпълнили в срок дадените им предписания.
Кратък анализ на постигнатите резултати в областта на опазване на околната среда, от осъществената контролна дейност
Атмосферен въздух
През месец август 2024 г. данните за качеството на атмосферния въздух, регистрирани в пунктовете за мониторинг в гр. Русе и в гр. Силистра, не отчитат денонощия с превишение на средноденощнaта норма на ФПЧ10 за двата града. Поради спецификата на метода на измерване на ФПЧ10 в гр. Силистра резултатите от измервания касаят само периода 01.08.- 16.08.2024 г. Нивата на всички останали атмосферни замърсители се запазват трайно ниски.
През месеца са постъпвали сигнали от жители на град Русе за наличие на химически миризми с различен характер – бакелит, разтворители, смоли и др. При проверка на данните от пунктовете за КАВ в града, в които се измерват нивата на органични замърсители, не са констатирани превишения на нормите, определени в Наредба № 14. При проверка на потенциалните източници на тези миризми, не са констатирани нарушения с изпускане на интензивно миришещи вещества от организирани източници на вредни емисии.
През отчетния период по компонент „Атмосферен въздух“ са извършени 10 планови и 12 извънредни проверки. Експертите от направлението са участвали и в 5 планови проверки на оператори с издадени комплексни разрешителни и са взели участие в 3 държавни приемателни комисии.
През месеца в РИОСВ – Русе са постъпили и са утвърдени 7 Доклада на оператори, за извършени собствени периодични измервания (СПИ) и 2 месечни доклада на оператори, за извършени Собствени непрекъснати измервания (СНИ).
През отчетния период не са заверявани дневници на оператори на бензиностанции, в изпълнение на изикванията на Наредба №16/1999 г. за ограничаване емисиите на летливи органични вещества при съхранение, товарене или разтоварване и превоз на бензини.
През м. август са издадени: 2 броя вътрешни становища за отдел „КПКЗОХВ”, 5 броя вътрешни становища за Дирекция „ПД” по компонент „Атмосферен Въздух“. Съставено е едно предложение за отмяна на санкция на оператор на неподвижни източници за прекратяване на замърсяването по компонент атмосферен въздух.
Извършена е една регистрация, съгласно чл. 30 л от ЗЧАВ на инсталация извършваща дейност по приложение № 1 от Наредба № 7 от 2003 г. за норми за допустими емисии на летливи органични съединения, изпускани в околната среда, главно в атмосферния въздух, в резултат на употребата на разтворители в определени инсталации, независимо от консумацията на разтворител. 
Съставени са 6 констативни протокола, във връзка със сигнали за „неприятни“ миризми и замърсяване на въздуха, на територията на Община Русе.
Изготвени и изпратени са 16 писмени отговори до сигналоподатели и Институции по компетентност,  във връзка с постъпили жалби/ сигнали за „миризми“, замърсяване на околната среда и дейности, нарушаващи разпоредбите на екологичното законодателство.
Шум
През месец август 2024 г. е извършена една планова проверка, във връзка с емисионен контрол по фактор „Шум” – на „Биовет“ АД – клон Разград.
В РИОСВ – Русе, през месец август, са постъпили 4 Доклада с резултати от извършени СПИ по фактор „Шум“, на: „Оргахим“ АД, „Оргахим Резинс“ АД, на „Екопродукт“ ООД – площадка село Ветрен и на „Екопродукт“ ООД – площадка село Попина. При проверка на информацията и протоколите от измерване не са установени превишения на граничните стойности на нивата на шум, съгласно Таблица № 2, Приложение № 2 на Наредба № 6/26.06.2006 г.
Изготвени са 8 Доклада до Директора на РИОСВ-Русе по съответните процедури, както и две вътрешни становища по Глава Шеста от ЗООС по фактор шум.
През месец август е съставен и връчен един Акт за установяване на административно нарушение (АУАН), във връзка с повишени нива на шумовите емисии в околната среда, от промишлен източник, на „Алимет“ ООД – площадка град Бяла, за това, че дружеството не извършва дейността си по начин, който да не предизвиква повишени нива на шум в околната среда.
На Оператора са дадени за изпълнение задължителни предписания за постигане оптимизиране на инсталациите и намаляване на шумовите нива.
Съставени са 9 констативни протокола, във връзка със сигнали за „специфични“ миризми и замърсяване на въздуха, на територията на Община Русе.
Изготвени и изпратени са 16 официални писма до сигналоподатели и Институции по компетентност,  във връзка с постъпили жалби/ сигнали за „специфични миризми“, замърсяване на околната среда и дейности, нарушаващи разпоредбите на екологичното законодателство.
Води
През месец август 2024 г. са извършени общо 33 бр. контролни проверки на планови обекти, както следва:
18 бр. планови проверки, от които 12 с пробонабирания на отпадъчни води на: „Фешко ФСК“ ООД, ГПСОВ-Бяла, ГПСОВ-Главиница, ГПСОВ-Тутракан, „Моника 871“ ЕООД, „Мероне-Н“ ЕООД, „Калатея“ ООД, „Екопродукт“ ЕООД, „Интер ЕС 2000“ ЕООД, „Олео протеин“ ЕООД, „Оберьостерайхише биодизел“ ЕООД, „Екогалваник“ ЕООД.
Извършени са 15 бр. извънредни проверки на обекти: 9 бр. извънредни проверки на „Оргахим Резинс“ АД и „Оргахим“ АД, по заповед на Директора на РИОСВ - Русе, с шест извънредни пробонабирания, проверки за връчване на констативни прокотоли на Община Дулово и Община Ситово за съставяне на АУАН за нарушение по Закона за водите,  участие в извънредни съвместни проверки на „Блу текстил“ ЕООД – промишлена пералня в гр. Лозница по сигнал са заустване на отпадъчни води в зелени площи около обекта, проверка по сигнал за замърсяване на водите на р. Дунав от казан за ракия в гр. Тутракан, 2 извънредни проверки по сигнал за изтичане на непречистени отпадъчни води от канализацията на „Биовет“ АД, клон Разград.
Експертите са участвали в проверки по условията на издадени КР на 5 бр. обекти – „Лубрика“ АД, „Керос Керамика“ ЕАД, „Пилко“ ЕООД – площадка в с. Лъвино, Община Исперих, „Авис“ ЕООД, площадка в гр. Завет и „Авис“ ЕООД, площадка с. Брестовене, Община Завет.
При проверките на операторите са дадени 22 бр. предписания. Съставени са два АУАН за нарушения на Закона за водите.
През месец август в РИОСВ-Русе са постъпили следните сигнали:
 - сигнал за изхвърляне на химикали от промишлена пералня. Направена е проверка, като е установено, че на обекта се извършва пране на текстилни продукти при наличие на заявки от клиенти. На място не е установено разливане на отападъчни води и химикали. Формираните отпадъчни води се отвеждат в градската канализация на база сключен договор с ВиК оператор.
-  сигнал за замърсяване на река Дунав. При проверка се констатира, че няма отвеждане на отпадъчните води от казан за ракия в град Тутракан. При работа, формираните отпадъчни води от охлаждане на 5 бр. казани и от измиването им се отвеждат чрез 3 бр. открити канали отвън, до производствената сграда. Наблюдава се стар замърсен участък, който отстои на около 30 м от река Дунав. Не са усетени миризми и не са налични следи от нерегламентирано заустване във водния обект. Дадени са предписания за: почистване на замърсяването, за изграждане на събирателна шахта, за осигуряване на първично пречистване и за сключване на договор с ВиК оператор за предаване на отпадъчните води за пречистване.          
-  сигнал за намалено количество вода във водоем в землището на град Главиница. Сигналът е препратен по компетентност на БДДР-Плевен. Получен е писмен отговор за причините за безводието. Реката, захранваща водния обект е пресъхнала.
-  сигнал за замърсяване на питейна вода в село Трапище, община Лозница, област Разград. Сигналът е препратен по компетентност до РЗИ-Разград.
- във връзка с получени сигнали за разплостранение на химически миризми от канализацията на град Русе са извършени са 6 бр. извънредни пробонабирания на отпадъчни води в извън работно време на формираните отпадъчни води от „Оргахим Резинс“ АД и „Оргахим“ АД. Към показателите за анализ, определени в комплексното разрешително на „Оргахим Резинс“ АД са добавени и 23 бр. ЛОС.
- сигнал за изтичане на непречистени отпадъчни водив р. Бели Лом. При проверката на място е констатирано, че при извършването на ремонтни дейности на канализацията на „Биовет“ АД-клон Разград, е възникнала аварийна ситуация - изваждане на подаващ шланг от шахта, при което отпадъчната вода е замърсила тревни и тротоарни площи. Операторът е предприел незабавни мерки за ограничаването на разлива и почистването му, за което с писмо е уведомил РИОСВ-Русе. Не е установено замърсяване на водите на р. Бели Лом.
През месец август приоритетите в направлението са били следните:
- попълване на информационната система за Разрешителни и мониторинг при управление на водите;
-участие в он-лайн работна среща с МОСВ за ГИС;
- изготвяне на становища за ПД;
- кореспонденция с други институции.
Почви
През месец август 2024 г. по компонент „Почви” са  извършени седем планови проверки, пет от които са на кариери за добив на подземни богатства както следва:
 „Каолин” АД - град Сеново, рудник ,,Ветово VII участък” в гр. Ветово
 „Каолин” АД - град Сеново, рудник ,,Ветово IV и V участък” в гр. Ветово
 „Каолин” АД - град Сеново, рудник ,,Есенниците VIII участък” в гр. Ветово
„Пътперфект Т” АД - град Силистра, кариера „Богорово“ в  землището на с.Богорово,Община Силистра
„Пътперфект Т” АД - град Силистра, кариера за добив на скални материали землищата на с. Поп Кралево и с. Главан, Община Силистра, и две във връзка с „Мониторинг, контрол и обезвреждане на негодни за употреба препарати за растителна защита (ПРЗ) на ЗК „Царев дол”, с. Търновци, община Тутракан, склад за негодни за употреба ПРЗ и ЗК „Прогрес”- с. Варненци, община Тутракан, склад за негодни за употреба ПРЗ. Извършена е и една извънредна проверка по сигнал за заустване на отпадъчни води в блато, от кравеферма намираща се в с. Малък Преславец, община Главиница.
При проверките не са установени нарушения, съответно не са давани предписания и не са съставяни АУАН.
През отчетния период експертът от направлението е участвал в три проверки по комплексни разрешителни,  основно е извършвал проверки по фактор отпадъци, и е работил по утвърждаване на работни листи по Закона за управление на отпадъците, както и по предоставяне на вътрешни становища по Глава Шеста от ЗООС.
Биологично разнообразие и НЕМ
През месец август са извършени общо 14 броя проверки, от които 11 извънредни и 3 планови.
Шест от проверките са по сигнали за 6 екземпляра в безпомощно състояние. С разпореждане на Директора на РИОСВ-Русе пет екземпляра от вида бял щъркел (Ciconia ciconia) и един екземпляр от вида авлига (Oriolus oriolus) са изпратени за рехабилитация в „Центъра за размножаване и рехабилитация на редки видове“ на СНЦ „Зелени Балкани“ в гр. Стара Загора. Един екземпляр от вида белоопашат (обикновен) морски орел (Haliaeetus albicilla) е предоставен за препариране на Регионален исторически музей – гр. Русе.
Една извънредна проверка е извършена във връзка с постъпило в РИОСВ-Русе предложение за обявяване на вековни дървета, разположени в района на х. „Минзухар“ в гр. Русе. Поземлените имоти са собственост на ДЛС „Дунав“, предвид което е изискано съгласие на собственика за започване на процедурата. Получен е отговор, в който ДЛС не възразява да бъдат обявени за вековни, разположените в района на х. „Минзухар“ дървета. След направен обход на визирания в предложението район са определени характеристиките на 9 бр. дървета (3 бр. зимен дъб, 5 бр. космат дъб и 1 бр. благун), като с GPS устройство са взети координати на отделните обекти. Стартирала е процедурата за обявяване на вековните дървета (изпратено е писмо до МОСВ).
Извършена е една планова проверка на вековен полски бряст с ДР № 1435 в землището на с. Кошарна, община Сливо поле. При проверка на е  установено, че дървото е в добро биологично състояние. Нарушения не са констатирани.
Извършени са две планови проверки за спазване на режимите, визирани в заповедите за обявяване на защитени зони BG0000608 „Ломовете“ и BG0002025 „Ломовете“. Направен е обход на землищата на гр. Цар Калоян, общ. Цар Калоян и с. Кривня, община Ветово. Обходени са обработваеми земи и горски масиви. Не са констатирани мероприятия, които да водят до увреждане на природни местообитания, предмет на опазване в ЗЗ BG0000608 „Ломовете“ и ЗЗ BG0002025 „Ломовете“, както и нарушения на режима на дейности, визиран в заповедите за обявяване на ЗЗ.
Извършени са четири извънредни проверки на физически лица, размножаващи екземпляри по чл. 70 от Закона за биологичното разнообразие.
Издадени са 11 броя регистрационни карти съгласно чл. 90 от Закона за биологичното разнообразие (ЗБР, ДВ бр. 77/2002 г.) за защита на видовете от дивата флора и фауна, чрез регулиране на търговията с тях.
Закон за лечебните растения
През отчетния период са извършени 3 планови проверки. Една от тях е на пункт за изкупуване на лечебни растения в с. Китанчево, община Разград, стопанисван от „ХАРВЕСТИ“ ЕООД, като при проверката не са установени нарушения на екологичното законодателство.
Две планови проверки са извършени в ОП „Разградлес“ и Община Сливо поле, като предмет на контрол са издадените позволителни за ползване на лечебни растения. Нарушения на екологичното законодателство не са констатирани.
Защитени територии
През отчетния период са извършени ежедневни проверки на територията на ПР „Сребърна“, които са 31 бр.
Извършени са 2 планови проверки на защитени територии по смисъла на Закона за защитените територии – ЗМ „Калимок – Бръшлен“ и Резерват „Бели Лом“. При проверките не са констатирани нарушения в режима на дейности, регламентиран в заповедта за обявяване на защитените територии.
Отпадъци
През отчетния период са извършени общо 46 бр. проверки: 27 планови, от които 3 екипни по компоненти и фактори на околната среда и 19 бр. извънредни, както следва: четири по изпълнение на предписания, две по писмо на оператора, една по писмо на МОСВ за пускане на пазара на електрическо и електронно оборудване, две съвместни проверки по Заповед на Директора на РИОСВ, две по искане на ОД на МВР – Разград и две по искане на РП-Силистра, три за преустановяване образуването на отпадъци, две за самосезиране по ЗУО. Дадени са 24 бр. задължителни предписания.
По заповед на министъра на околната среда и водите експерти от Инспекцията са взели участие в извънредни проверки на две площадки на територията на РИОСВ-Варна.
През отчетния период са съставени два броя АУАН по ЗУО, за неспазване на изискванията на чл. 22 от Наредба № 1. Не са издадени наказателни постановления за нарушения на ЗУО и подзаконовите актове по неговото прилагане.
Приоритетно през месец август е извършено следното:
· Осъществен е контрол на дадените предписания за почистване на замърсени терени. При проверките не е установено неизпълнение на предписанията;
· По Заповед №РД-339/11.06.2024 г. на директора на РИОСВ - Русе са извършени проверки по фактор отпадъци на „Оргахим“ АД и „Оргахим Резинс“ АД;
· Експерти от направлението са участвали в пет проверки по условия в издадени комплексни разрешителни.
През периода са изготвени и изпратени:
- изпратена е информация до МОСВ за установени нарушения на изискванията на Наредбата за излязло от употреба електронно и електрическо оборудване;
- писмо до НКЦ относно трансграничен превоз на отпадъци;
- отговор по заявление за достъп до обществена информация във връзка с Наредбата за намаляване въздействието на определени  пластмасови продукти върху околната среда;
 - ежемесечен отчет в МОСВ за извършени проверки и съставени АУАН по ЗУО;
- информация за резултатите от извършен контрол на дружества, относно спазване разпоредбите на Регламент 1013/2006 г;
- извършени са проверки на територията на община Разград във връзка с писмо на ОД на МВР – Разград;
 - изготвено е едно  Решение за възстановяване на отчисления по чл. 60 и чл. 64 от ЗУО;
- изпратена е информация относно издаден отказ от възстановяване на финансови средства от натрупани отчисления на Община Силистра;
През отчетния период експерти от инспекцията са участвали в проверки на площадки за третиране на отпадъци, разположени на територията на РИОСВ – Варна.
През отчетния период са получени три сигнала за нарушения на Закона за управление на отпадъците, от които един се отнася за нерегламентирано изгаряне на отпадъци в село Балкански, община Разград, а други два са за друга форма на неконтролирано управление на отпадъците. Единият е препратен по компетентност до РИОСВ-Шумен, относно нерегламентирано сметище край село Попово, а другият е относно, проблеми със сметосъбирането в град Русе. Извършени са проверки на място в село Балкански и град Русе, при които е констатирано, че сигналите са основателни и са дадени предписания.
Химикали
Експертите от направление „Опасни химични вещества и смеси“ са извършили 11 проверки, от които 9 комплексни и 2 самостоятелни, както следва:
1. „Дружба” АД - гр. Разград, производство на бутала и сегменти в гр. Разград – на оператора са дадени 3 предписания ;
2. „Агроферт” ЕООД - гр. Русе, производство на печатни платки в гр. Русе – на оператора са дадени 5 предписания;
3. „Олео Протеин” ЕООД - гр. Русе, производство на растителни масла в гр. Русе – на оператора е дадено едно предписание;
4. „Дунарит” АД - гр. Русе, складове за съхранение на взвривни вещества в землището на гр. Две могили– проверката е приключила без предписания;
5. „Дунарит” АД - гр. Русе, производство на боеприпаси в гр. Русе – проверката е приключила без предписания;
6. „Дунарит” АД - гр. Русе, складове за съхранение на взривни вещества в землището на с. Долно Абланово, Община Русе;
7. „Тракция” АД - производство на ж.п. техника в с. Самуил – на оператора са дадени 7 предписания;
8. „Ем Петрол“ ЕООД („ПМ Ойл” ЕООД) - бензиностанция гр. Силистра, ГКПП – проверката е приключила без предписания;
9. „ОМВ България” ЕООД- бензиностанция в гр. Силистра – на оператора са дадени 3 предписания;
10. „Трейднет Варна” ЕООД, гр. Варна, бензиностанция в гр. Разград, ж.к. „Орел” – на оператора са дадени 2 предписания;
11. „Пътконсулт” ООД - гр. Разград, бензиностанция в с. Гецово, Община Разград – на оператора са дадени 4 предписания.
Дадени са общо 24 предписания, като 16 от тях са изпълнени, а 8 са със срок - през следващия месец. Не са съставяни АУАН.
Експертите от отдела са изготвили 5 вътрешни становища за Дирекция „Превантивна дейност“ по постъпили инвестиционни намерения и процедури по преценяване необходимостта от оценка въздействието върху околната среда.
ОВОС и ЕО
Във връзка с изпълнение на плана за контролна дейност на РИОСВ-Русе, през отчетния период, експертите от направление ОВОС и ЕО са извършили 5 проверки на издадени по реда на Глава Шеста от ЗООС административни актове, както следва:
- проверки на място за изпълнения на условия и мерки:
· на 2 административни акта – решения по преценяване на необходимостта от извършване на ОВОС са проверени поставени условия. Установено е, че за едното инвестиционно предложение е издадено разрешение за строеж, но същото не е реализирано, а другото инвестиционно предложение е реализирано, но няма установено неспазване на поставените в решението условия. Проверките са осъществени без дадени предписания. 
· проверки по правно действие:
· 3 административни акта – 1 решение по преценяване на необходимостта от извършване на ОВОС и 2 решения за преценяване на необходимостта от извършване на ЕО са проверени за правно действие, като със съставените протоколи е установено, че същите не са изгубили правно действие.
- годишни доклади по изпълнение на мерки, поставени в становища по ЕО на ОУП-ове:
· по 2 административни акта – становища по ЕО са депозирани в срок годишни доклади по наблюдение и контрол и в резултат на подадената информация в тях, същите са одобрени.
През отчетния период са извършени 2 извънредни проверки. Едната във връзка с текуща процедура по преценяване на необходимостта от извършване на ОВОС, като в съставения констативен протокол е дадено едно предписания, което е изпълнено в указания срок. Във връзка с подадено уведомление за инвестиционно предложение е извършена втората извънредна проверка. В съставения протокол, не са дадени предписания.
Експерти от дирекцията са взели участие в 6 ДПК.
Комплексни разрешителни
През месец август са извършени 7 проверки, от които 5 планови и 2 извънредни.
Плановите проверки са на следните оператори:
1. „Авис” ЕООД - гр. Завет, интензивно отглеждане на птици в гр. Завет–проверката е приключила без предписания;
2. „Авис” ЕООД - гр. Завет, интензивно отглеждане на птици в с. Брестовене, Община Завет – проверката е приключила без предписания;
3. „Керос Кермика” EАД, гр. Русе, производство на керамични изделия в гр. Русе – на оператора е дадено едно предписание;
4. „Лубрика” АД - преработка на отработени масла в гр. Русе – на оператора е дадено едно предписание
5. „Фри БГ” ЕООД- новият оператор е „Пилко“ ЕООД, интензивно отглеждане на птици в с. Лъвино, Община Исперих – проверката е приключила без предписания.
Извънредните проверки са на:
1. „Топлофикация-Русе” ЕАД - гр. Русе, ТЕЦ „Русе Изток” в гр. Русе – проверката е приключила без предписания;
2. „Линамар лайт металс Русе” ЕООД - гр. София, производство на алуминиеви автомобилни части в гр. Русе – на оператора е дадено едно предписание.
Общият брой на дадените предписания е 3. От тях две са изпълнени, а на едно, срокът е през следващия отчетен период. Не са съставяни АУАН.
Изготвени са две становища по процедури по реда на Глава Седма, Раздел Втори от ЗООС за актуализация на КР.
Комплексни проверки по компоненти и фактори на околната среда
През месец август 2024 г. са извършени единадесет планови контролни проверки по компоненти и фактори на околната среда, съответстващи на 23 самостоятелни проверки, една извънредна по сигнал и две по заповед на Директора на РИОСВ - Русе на:
„Ди Ес Смит България” ЕООД, гр. Пазарджик, производство на картонени опаковки гр. Разград (по компонент въздух и фактор отпадъци ).
„Пътконсулт” ООД - гр. Разград, бензиностанция в с. Гецово, Община Разград (по компонент въздух и фактор ОХВ);
„Трейднет Варна” ЕООД, гр. Варна, бензиностанция в гр. Разград (по компонент въздух и фактор ОХВ);
„Олео Протеин” ЕООД - гр. Русе,  производство на растителни масла в гр. Русе – (по фактори отпадъци и ОХВ);
„Дунарит” АД - гр. Русе, складове за съхранение на взривни вещества в землището на гр. Две могили (по фактор ОХВ и ЗОПОЕЩ);
„Дунарит” АД - гр. Русе, производство на боеприпаси в гр. Русе (по фактор ОХВ и ЗОПОЕЩ);
„Дунарит” АД - гр. Русе, складове за съхранение на взривни вещества в землището на с. Долно Абланово, Община Русе (по фактор ОХВ и ЗОПОЕЩ);
„Тракция” АД - село Самуил, производство на ж.п. техника в с. Самуил (по компонент въздух и фактори отпадъци и ОХВ);
„ПМ Ойл” ЕООД - гр. София,  бензиностанция в гр. Силистра (по компонент въздух и фактор ОХВ)
„ОМВ България” ЕООД - гр. София, бензиностанция в гр. Силистра (по компонент въздух и фактор ОХВ);
„Агроферт” ООД, с  Калипетрово, Община Силистра, складова база за съхранение на НПК торове и карбамид  в с. Калипетрово (по фактор ОХВ и ЗОПОЕЩ);
„Блу Текстил” ООД, гр. Лозница, промишлена пералня за дрехи в гр. Лозница (по компонентr въздух и води) – извънредна по сигнал;
„Оргахим” АД, гр. Русе,  производство на бои и лакове в гр. Русе (по компонентr води и фактор отпадъци) – извънредна по заповед на Директора на РИОСВ – Русе;
„Оргахим Резинс” АД – гр. Русе, производство на смоли, лакове и лепила в гр. Русе (по компонентr води и фактор отпадъци) – извънредна по заповед на Директора на РИОСВ – Русе;
При проверките са дадени общо 32 бр. предписания.
През месеца са приключили започналите през месец юни извънредни съвместни проверки по заповед на директора на РИОСВ-Русе на производствената площадка на „Оргахим” АД и „Оргахим Резинс” АД. В резултат на извършеното цялостно обследване на канализационната мрежа на площадката, на проверяваните дружества са дадени осем предписания, като целта е, чрез осигуряване на технически средства да се преустанови изпускането на химически вещества и продукти в отпадъчните води, водещо до емитиране на химическа миризма от канализационните шахти на градската канализационна система на град Русе.
СЕВЕЗО:
През месец август са извършени две планови проверки на следните оператори:
1. „Булмаркет ДМ” АД - гр. Русе, складово стопанство за пропан-бутан в гр. Бяла - без предписания.
2. „Булмаркет ДМ” АД - гр. Русе, терминал за светли горива в гр. Бяла– без предписания.
ЗОПОЕЩ:
През отчетния период са извършени три планови проверки по ЗОПОЕЩ, като част от комплексни проверки по компоненти и фактори на околната среда. Не са давани предписания и не са съставяни АУАН.  
Съставени АУАН през отчетния период:  
1. „Алимет“ ООД, гр. Бяла, обл. Русе, АУАН № 0002146/09.08.2024 г. – не е изпълнило задължението си да осъществява дейността си по начин, който не предизвиква шум в околната среда, нарушение по чл. 16, т. 1 от Закона за защита от шума в околната среда, вр. чл. 5, наредба № 6/26.06.2006 г.
2. „Грийн парк инвестмънт“ ЕООД, с. Пороище, общ. Разград, АУАН № 0002849/12.08.2024 г. – не води отчетност по реда на ЗУО в НИСО, нарушение по чл. 8, ал. 2, т. 6, вр. чл. 48 от Закона за управление на отпадъците, вр. чл. 11 от Наредба № 1/2014 г.
3. ЕТ „Синчец – Цветелин Сандов“, гр. София, АУАН № 0002713/23.07.2024 г. – не е предоставил справка за изкупените и обработени билки през 2023 г., нарушение по чл. 31, ал. 2, т. 6 от Закона за лечебните растения.
4. „Меткер“ ООД, с. Калипетрово, общ. Силистра, АУАН № 0002832/06.08.2024 г. – не е въвел информационна система за контрол на входящи и изходящи ИУМПС и налични компоненти и материали от разкомплектоване на ИУМПС, нарушение по чл. 13 Закона за управление на отпадъците, вр. чл. 22, ал. 1 и 2 от Наредба за ИУМПС.
5. „УОН“ ООД, гр. София , АУАН № 0002833/21.08.2024 г. – не е представена информация, не по – късно от един ден на натоварването на отпадъците, нарушение по чл. 22, ал. 4, от Наредба 1/2014, г., вр. чл. 48, ал. 1 от Закона за управление на отпадъците.
6. Община Дулово, гр. Дулово, АУАН № 0002292/22.08.2024 г. – изхвърля отпадъчни води от канализационната мрежа в р. Дулово, сухо дере – р. Дунав, в нарушение на ИЕО, нарушение по чл. 200, ал. 1, т. 6 от Закона за водите.
7. Община Ситово, с. Ситово, обл. Силистра, АУАН № 0002924/26.08.2024 г. – изхвърля отпадъчни води формирани от канализационната мрежа в населеното място, като превишава ИЕО, определени в разрешителните документи, нарушение по чл. 200, ал. 1, т. 6 от Закона за водите.
Издадени Наказателни постановления: 
1. „ЗО - ЗАМ“ ЕООД, с. Йонково, общ. Исперих, обл. Разград, НП № 16/20.08.2024 г., за нарушение на чл. 33, ал. 2, вр. чл. 35, т. , вр. чл. 16, т. 2 от Закона за защита от шума в околната среда, вр. чл. 27, т. 2 от Наредба №54/13.12.2010 г., в размер на 1 000 лв. – не е извършил емисионен контрол, СПИ за периода 2022-2023 г.
2. „Оргахим Резинс“ АД, гр. Русе, НП № 17/21.08.2024 г., за нарушение на чл. 162, ал. 1, вр. чл. 95, ал. 1 от Закона за опазване на околната среда, в размер на 15 000 лв. – не е информирало в срок компетентния орган за своето инвестиционно намерение.
3. „Оргахим“ АД, гр. Русе, НП № 18/23.08.2024 г., за нарушение на чл. 135, ал. 1, т. 3, вр. чл. 8, ал. 2, т. 6 от Закона за управление на отпадъците, в размер на 4 000 лв. – не е изпълнило задължението си да води вярна отчетност по реда определен по ЗУО и подзаконовите нормативни актове по прилагането му на образувания от дейността отпадък.
4. „Приста Комерс“ ООД, гр. Свищов, НП № 19/23.08.2024 г., за нарушение на чл. 166, т. 3, вр. чл. 155, ал. 2 от Закона за опазване на околната среда, в размер на 2 000 лв. – не е изпълнело дадено задължително предписание.
5. „Рамарис“ ЕООД, гр. София, НП № 20/23.08.2024 г., за нарушение на чл. 166, т. 3, вр. чл. 155, ал. 2 от Закона за опазване на околната среда, в размер на 4 000 лв. – не е изпълнело дадено задължително предписание.
6. ЕТ „Синчец – Цветелин Сандов“, гр. София, НП № 21/30.08.2024 г., за нарушение на чл. 74, вр. 31, ал. 2, т. 6 от Закона за лечебните растения, в размер на 300 лв. – не е предоставил справка за изкупените и обработени билки през 2023 г.
7. „Грийн парк инвестмънт“ ЕООД, с. Пороище, общ. Разград, НП № 22/30.08.2024 г. –, за нарушение чл. 135, ал. 1, т. 1, вр. чл. 8, ал. 2, т. 6, вр., чл. 48 от Закона за управление на отпадъците, вр. чл. 11 от Наредба № 1/2014 г.,  в размер на 2000 лв. - не води отчетност по реда на ЗУО в НИСО.
Споразумения
През месец август Директорът на РИОСВ – Русе не е сключвал споразумения по чл. 58г, ал. 1 от Закона за административните нарушения и наказания.         
Писмено предупреждение:           
На основание чл. 28 от Закона за административните нарушения и наказания Директорът на РИОСВ – Русе е издадено едно писмено предупреждение за отчетния период:
„Приста Комерс“ ООД, гр. Свищов, ПП № 07/21.08.2024 г., по съставен АУАН № 0002804/22.07.2024 г., не е изпълнило дадено задължително предписание на основание чл. 113, ал. 3 от Закона за управление на отпадъците.
През отчетния период няма Резолюции за прекратяване на административнонаказателни производства.
През отчетния период не са налагани  принудителни административни мерки.           
Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност
Околната среда
През отчетния период няма превишения на нивата на ФПЧ10 в град Русе и в град Силистра.
През месец август МАС на РЛ-Русе е извършила годишни планови измервания на КАВ в западната жилищна територия на град Русе. Резултатите от измерванията не показват превишения на следените атмосферни замърсители.
Със заповед на директора на Инспекцията е удължен срокът за извършване на проверка на дейността на дружествата „Оргахим“ АД и „Оргахим Резинс“ АД, във връзка с продължаващите сигнали за химически миризми. 
По предложение на РИОСВ-Русе е организирана и проведена работна среща с ръководството на „Водоснабдяване и канализация“ ООД-град Русе, на която са обсъдени резултатите от извършените извънредни проверки на дружествата „Оргахим“ АД и „Оргахим Резинс“ АД и предприемането на бъдещи действия от страна на ВиК оператора за решаване на проблема с разпространението на миризми от шахтите.
Във връзка с извършено и представено в РИОСВ-Русе обследване за източници на миризма на площадката на „Линамар Лайт Металс Русе“ ЕООД, е извършена извънредна проверка, при която са дадени предписания за предприемане на спешни действия за ограничаване разпространението на интензивно миришещи вещества извън работната площадка.
Предприети са действия по спасяването на 6 птици в безпомощно състояние и е започнала процедура по обявяването на вековни дървета в община Русе.
Бизнеса
През месец август 2024 г. са издадени становища, указателни писма и административни актове във връзка с провеждане на процедури по реда на Глава Шеста от ЗООС и чл. 31 от ЗБР, както следва:
· 156 писма по реда на Наредбата за ОС по внесени уведомления за инвестиционни предложения, горскостопански програми, и уведомления за план/програми, от които 0 указателни писма за последваща процедура по ОС;
· 8 писма във връзка с депозирани запитвания и заявления от физически/юридически лица или други институции;
· 15 указателни писма за провеждане на последваща процедура по преценяване на необходимостта от ОВОС, от които:
· 1 указателно писмо за провеждане на процедура по ОВОС;
· 12 указателни писма за провеждане на процедура по преценяване на необходимостта от извършване на ОВОС
· 2 указателни писма за провеждане на процедура по преценяване на необходимостта от извършване на ЕО;
· 58 писма във връзка с текущи процедури по реда на Глава Шеста от ЗООС, в т.ч. писма до възложители за предоставяне на допълнителна информация, писма за консултации с РЗИ/БДДР/ИАОС/МРРБ, писма до общини и кметства за обявяване на инвестиционни предложения по чл. 95, ал.1 от ЗООС; писма до общини и кметства за осигуряване на обществен достъп до информации за преценяване на необходимостта от ОВОС
· 7 мотивирани решения за преценяване на необходимостта от извършване на ОВОС, с разпоредителна част „Да не се извършва ОВОС”;
· 2 мотивирано решение за преценяване на необходимостта от извършване на ЕО, с разпоредителна част „Да не се извършва ЕО”;
· 5 решения за прекратяване на процедури започнали по реда на Глава Шеста от ЗООС.
· 42 броя писма до физически/юридически лица, общини, институции във връзка с ежедневната работа на Дирекция „Превантивна дейност”;
· 1 броя Решения по преценяване на необходимостта от провеждане на ОС за ППП/ИП с разпоредителна част „съгласува“;
· 1 брой Решение за прекратяване на процедура по оценка за съвместимост, на основание: чл. 56, ал. 1 от Административнопроцесуалния кодекс.
През отчетния период по Закона за управление на отпадъците са издадени:
 - 1 разрешение за дейности с отпадъци и 14 регистрационни документа, от които 11 са за събиране  и транспортиране на отпадъци.
Издадените в периода от 01.08.2024 г. до 31.08.2024 г. документи по чл. 35 от ЗУО са въведени в Националната информационна система „отпадъци”.
В НИСО са утвърдени 80 работни листи на 45 оператори. Прекратени са 20 работни листа.
През периода е взето участие в девет заседания на ДПК за приемане на строежи.
Обществеността
На 9 август директорът на РИОСВ - Русе и областният управител на област Русе Драгомир Драганов обсъдиха актуални екологични проблеми в област Русе на среща. За област Русе усилията ще бъдат насочени към контрол и решаване на проблема с разпространението на интензивно миришещи вещества, извън територията на площадките на предприятията в Източна и Западна промишлена зона на Русе. Обсъдена бе и ефективността на пречиствателните съоръжения на инсталацията за производство на хранителни добавки за фуражи в Долно Абланово, за дейността на която в областната управа и в екоинспекцията постъпват оплаквания от жителите на населеното място. Неправилното съхранение на опасни отпадъци в имот, собственост на юридическо лице също бе на фокус по време на срещата. Опасните отпадъци, вероятно негодни препарати за растителна защита, са с ограничен достъп и се съхраняват в помещение, собственост на „Имоти Бимас“ ЕООД. По случая към момента се провежда процедура по специализираното законодателство за екологичните щети, като ще се търсят възможности за извеждането им и последващо им обезреждане.
На 15 август 2024 г. децата от Комлекса за социални услуги за деца и семейства (КСУДС) - Русе посетиха Информационния център на инспекцията. Темата на занятието бе „Как да разпознаваме птиците в природата“. За да го правим не ни е необходим само бинокъл, но и търпение, познаниия за оперението, поведението, морфологични белези и  звуците, които издават, видът на полета и др.  Децата имаха възможност да затвърдят новите си знания чрез практическа задача, свързана с няколко водолюбиви птици – къдроглав пеликан, бяла чапча, тръстиков блатар и др.  А колко e красиво и пъстро земеродното рибарче се убедиха, след като „изчислиха“ цветовете и оцветиха контурите на тази малка и атрактивна птичка.

 Отчет за осъществената контролна дейност от РИОСВ - Русе през  месец юли 2024 г.
Кратка обобщена информация за осъществената контролна дейност за периода и резултати от извършената контролна дейност 
През месец юли 2024 г. експертите от РИОСВ - Русе са извършили 136 проверки, от които 86 са планови, а 50 са извънредни. Броят на проверените обекти е 119, като 94 са планови и 25 са извънпланови. В рамките на осъществения контрол са дадени 74 предписания за отстраняване на констатирани нарушения. 
През месец юли 2024 г. са съставени 10 акта за установяване на административни нарушения.
От директора на РИОСВ - Русе не са издавани наказателни постановления през месец юли.
На основание чл. 58г, ал. 1 от Закона за административните нарушения и наказания Директорът на РИОСВ - Русе е сключил 4 споразумения с физически и юридически лица на обща стойност 3 710 лв .
Общо събраните суми от РИОСВ - Русе по наложени глоби, имуществени санкции са 30 800 лв. и по еднократни и текущи санкции (чл. 69 от ЗООС) 8 534,13 лв. По сключени споразумения по чл. 58г от ЗАНН са постъпили 3 170 лв. От структурите на НАП през месец юли 2024 г. по наложени административни мерки са постъпили 900 лв.   
От получените суми през месец юни 2024 г., на общините, през месец юли 2024 г. са преведени 56 232,39 лв. Най-голяма сума е получила Община Разград в размер на 49 837,19 лв.
В изпълнение на годишния план за контролна дейност на РИОСВ - Русе е извършено пробонабиране на отпадъчни води, както следва:
- на 28.05.2024 г. от ТП № 2, приемна шахта (смесен поток производствени, охлаждащи и битово-фекали и дъждовни води)  на „Астра Грийнплант“ ЕООД, гр. Сливо поле, е взета проба пречистени отпадъчни води, преди заустването им във водоприемник - река Дунав. След анализ, Регионална лаборатория - Русе е представила протоколи от изпитване с резултатите. На 03.07.2024 г. е съставен и връчен на оператора констативен протокол по чл. 69а от ЗООС. В деловодството на РИОСВ - Русе е заведено изготвеното предложение до Директора на РИОСВ - Русе за налагане на текущата месечна санкция във връзка с установено замърсяване на водния обект. Издадено е наказателно постановление на Директора на РИОСВ - Русе за налагане на ТМС в размер на 30 лв.
В периода от 01.07. до 31.07.2024 г. не са постъпили писмени жалби.
Извършена е съвместна проверка на РИОСВ - Русе с представители на Община Русе по жалба от месец юни относно замърсен със строителни отпадъци терен в землището на с. Басарбово, Община Русе. Жалбата е неоснователна и не са установени замърсени площи.
Сигналите, постъпили в инспекцията са общо 244 сигнала, както следва:
· в деловодството на РИОСВ-Русе – 18 бр.;
· на „зелен телефон“ – 143 бр.;
· на електронна поща – 83 бр.
От тях 12 са препратени по компетентност, 186 са основателни и 46 са неоснователни.
През месец юли е извършена проверка по постъпил сигнал от предходния отчетен период за замърсяване на територията на Община Русе със замърсени води, при която е установено, че сигналът е неоснователен.
Във връзка с възникнал пожар на територията на склад за съхранение на слънчогледови фракции през месец юни, е извършена извънредна проверка, поради продължаващо тлеене на отпадъците след потушаването на  пожара. Дадени са две предписания за предприемане на спешни мерки за потушаване на тлеещите процеси в склада и за класификация на образуваните от пожара отпадъци. Двете предписания не са изпълнени и са предприети съответните административно наказателни действия - на отговорното лице са съставени два АУАН.
Разпределение на сигналите по общини е както следва: Община Русе – 196; Община Разград – 16; Община Силистра – 3; Община Тутракан – 3; Община Исперих – 1; Община Кубрат – 7; Община Сливо поле – 1; Община Ситово – 4;
Община – Търговище – 2; Община – Ветово – 1; Община – Дулово – 1; Община – Бяла – 5; Община – Лозница – 2; Община – Ценово – 2.         
През месеца преобладаващи са сигналите, свързани с усещане на миризми с различна характеристика и произход, 11-сигнала за нерегламентирани дейности с отпадъци, 33 сигнала по Закона за биологичното разнообразие (ЗБР) и 6 сигнала по Закона за водите (ЗВ).
Общо сигналите са били в следните направления:
· различни по характер миризми и замърсяване на въздуха, като множеството от постъпилите сигнали (около 90%) са за миризми на територията на Община Русе. Част от сигналите са отчетени като основателни по отношение на наличие на миризми, но при проследяване на основните показатели за качество на атмосферния въздух не са отчетени превишения в нормите. Продължава засиленият контрол на РИОСВ - Русе за идентифициране на източниците на специфични миризми на територията на Община Русе.
· нерегламентирано изхвърляне и горене на отпадъци. Във връзка с постъпил сигнал за замърсяване на язовир с изхвърляне на фекалии от кравеферма е извършена съвместна проверка с участието на експерти на РИОСВ - Русе, представители на ОДБХ- гр. Силистра и БДДР – гр. Плевен.
· намерени в безпомощно състояние птици.
За постъпилите, през месец юли, сигнали са извършени 23 броя проверки, като са проверени 76 обекта на територията на РИОСВ - Русе. Дадени са 9 предписания. Общо в резултат на проверките по сигнали са съставени три акта за установяване на административно нарушения (АУАН).
Акценти от извършената месечна контролна и административно наказателна дейност
Основен акцент в работата през отчетния месец е извършването на проверки по: изпълнението на годишния план, във връзка със сигнали за миризми; както и по други постъпили сигнали.
Друг основен акцент е продължаващият засилен контрол на площадката на дружествата „Оргахим Резинс“ АД и „Оргахим“ АД,  във връзка със сигнали за химически миризми от градската канализация. Проверките ще продължат и през следващия месец.
Превантивен контрол
През отчетния период продължава работата по административните процедури, свързани с прилагане на превантивния контрол по реда на Глава Шеста на ЗООС на всички депозирани инвестиционни инициативи по разширението на съществуващи и изграждането на нови обекти, стопански дейности, инсталации, както и на елементите от устройственото планиране. По отношение на текущите процедури по ОВОС и ЕО, експертите от дирекция „Превантивна дейност“ работиха по депозирани нови и/или стартирали през предходен период процедури (текущи). За 13 депозирани инвестиционни предложения е указана необходимостта от провеждане на процедури по реда на Глава Шеста от ЗООС - процедура по преценяване необходимостта от ОВОС. Депозирано е едно инвестиционно предложение, отнесено в Приложение № 1 към чл.92, т.1 на ЗООС, предвид което, за същото е определена процедура по задължителна оценка на въздействие върху околната среда. Определените процедури по преценяване на необходимостта от извършване на екологична оценка са 6 бр. във връзка с постъпили планове/програми от възложители. Издадени са 18 решения по преценяване на необходимостта от извършване на ОВОС, 2 от които с характер „да се извърши ОВОС“. Приключила  е една процедура с решение по преценяване на необходимостта от извършване на ЕО с характер „да не се извършва ЕО“. За инвестиционно предложени (ИП) „Добив на строителни материали в находище Ценово-2 - варовици за хидротехнически съоръжения в землището на с. Ценово“, възложителят е получил втора отрицателна оценка на депозиран в РИОСВ - Русе преработен доклад по ОВОС.
Текущ контрол:
През месец юли 2024 г. са извършени следните проверки:
· Проверки по сигнали на граждани: 23;
· През отчетния период са извършени общо 54 бр. проверки: 34 планови, от които 2 екипни по компоненти и фактори на околната среда и 20 извънредни, както следва: четири по изпълнение на предписания, 8 по сигнали, една самосезиране, две по заявления, една по писмо на оператора, една по писмо на МОСВ за нотификация, една по Заповед на Директора на РИОСВ, две по искане на ОД на МВР - Разград;
· Извършени са 5 проверки на оператори с издадено комплексно разрешително-4 планови и една извънредна;
· Проверки по Закона за чистотата на атмосферния въздух: 13 планови, от които 6 самостоятелни и 7 от участие в комплексни по компоненти и фактори на околната среда и 17 извънредни проверки;
· Проверки за нивата на шума, излъчван в околната среда: 3 бр. извънредни за съставяне на АУАН по ЗШШОС;
· Проверки във връзка с емисионен контрол на отпадъчните води и правилната експлоатация на пречиствателните съоръжения – 17 бр. контролни проверки на планови обекти, от които 13 бр. планови проверки с 5 пробонабирания, като една от плановите проверки 3 комплексна по компоненти и фактори на околната среда и 4 бр. извънредни проверки на планови обекти;
· Проверки по Закона за защитените територии – 31 извънредни (ежедневни) проверки на ПР „Сребърна“;
· Проверки по Закона за лечебните растения – 5 планови;
· Проверки по Закона за биологичното разнообразие – 1 извънредна проверка по внесени уведомления за ИП, 2 извънредни на физическо лице, размножаващо екземпляри по чл. 70, 5 планови на пунктове за билки, 1 планова на администрация за издадени позволителни за лечебни растения, 11 планови проверки и 1 извънредна по сигнали за бедстващи защитени екземпляри.
Засилен последващ контрол
През периода са осъществени 8 проверки по дадени предписания, като е установено, че са са предприети действия по изпълнението им. Съставени са 4 броя АУАН на оператори, неизпълнили в срок дадените им предписания.
Кратък анализ на постигнатите резултати в областта на опазване на околната среда, от осъществената контролна дейност
Атмосферен въздух
През месец юли 2024 г. данните за качеството на атмосферния въздух, регистрирани в пунктовете за мониторинг в гр. Русе и гр. Силистра, отчитат: едно денонощие с превишение на средноденощнaта норма на ФПЧ10 за град Русе, и нито едно превишение за град Силистра. Поради спецификата на метода на измерване на ФПЧ10 в гр. Силистра резултатите от измервания касаят само периода 01.07.- 16.07.2024 г. Нивата на всички останали атмосферни замърсители се запазват трайно ниски.
През месеца са постъпвали сигнали от жители на град Русе за наличие на химически миризми с различен характер – бакелит, разтворители, смоли и др. При проверка на данните от пунктовете за КАВ в града, в които се измерват нивата на органични замърсители, не са констатирани превишения на нормите, определени в Наредба № 14. При проверки на потенциалните източници на тези миризми, не са констатирани нарушения с изпускане на интензивно миришещи вещества от организирани източници на вредни емисии.
Във връзка с възникнал в края на месец юни пожар в склад за съхранение на слънчогледови фракции в промишлена зона на град Русе, през месец юли е извършена извънредна проверка. Установено е, че горивни процеси (тлеене) продължават, което води до емитиране на неприятна миризма в съседните жилищни квартали. На оператора е дадено предписание за предприемане на спешни мерки за ограничаване на горивните процеси, което не е изпълнено в определения срок. Съставен е АУАН.
През отчетния период по компонент „Атмосферен въздух“ са извършени 13 планови и 17 извънредни проверки. Експертите от направлението са участвали и в 4 планови проверки на оператори с издадени комплексни разрешителни и са взели участие в една държавна приемателна комисия. Извършен е емисионен контрол на 1 брой неподвижен източник, съгласно утвърдения график на РИОСВ - Русе за 2024 г.
Съставени са 12 констативни протокола, във връзка със сигнали за „неприятни“ миризми и замърсяване на въздуха, на територията на Община Русе.
Изготвени и изпратени са 22 писмени отговори до сигналоподатели и Институции по компетентност,  във връзка с постъпили жалби/ сигнали за „миризми“, замърсяване на околната среда и дейности, нарушаващи разпоредбите на екологичното законодателство.
През месеца в РИОСВ - Русе са постъпили и са утвърдени 7 Доклада на оператори, за извършени собствени периодични измервания (СПИ) и 2 броя месечни доклади на оператори, за извършени собствени непрекъснати измервания (СНИ).
През отчетния период не са заверявани дневници на оператори на бензиностанции, в изпълнение на изикванията на Наредба №16/1999 г. за ограничаване емисиите на летливи органични вещества при съхранение, товарене или разтоварване и превоз на бензини.
През месец юли са издадени: 3 броя вътрешни становища за отдел „КПКЗОХВ”, 8 броя вътрешни становища за Дирекция „ПД” и 2 броя становища по постъпили за утвърждаване Планове за собствен мониторинг по компонент „Атмосферен Въздух“.
Шум
През месец юли 2024 г. не са извършвани проверки, във връзка с емисионен контрол по фактор „Шум”.
В РИОСВ - Русе, през месец юли, са постъпили 4 Доклада с резултати от извършени СПИ по фактор „шум“, на: „Еберспехер“ ЕООД – площадка град Русе, „Агротайм“ ЕООД – площадка град Исперих, на „Зо-Зам“ ЕООД – площадка село Лъвино и на „Труд“ АД – град Русе. При преглед на информацията и протоколите от измерване не са установени превишения на граничните стойности на нивата на шум, съгласно Таблица №2, Приложение №2 на Наредба № 6/26.06.2006 г.
Изготвени са 4 Доклада до Директора на РИОСВ-Русе по съответните процедури.
Изготвени са 2 вътрешни становища по Глава Шеста от ЗООС по фактор шум, на: Доклад за екологична оценка на проекти за частично изменение на Общ устройствен план на община Сливо поле, с възложител община Сливо поле и на постъпило искане за преценяване на необходимостта от извършване на оценка за въздействието върху околната среда, за инвестиционно предложение „Изграждане на битова канализационна мрежа и пречиствателна станция за отпадъчни води на село Николово, община Русе”, с възложител Община Русе.
През месец юли са съставени и връчени три акта за установяване на административно нарушение, във връзка с повишени нива на шумовите емисии в околната среда, от промишлени източници. Съставен е АУАН на „Зо-Зам“ ЕООД – площадка с. Лъвино, за неизвършени в срок собствени периодични измервания на шум, на „Астра Грийнплант“ ЕООД – град Сливо поле, във връзка с измерено еквивалентно дневно ниво на шум в „Мястото на въздействие“ над пределно допустимата стойност, както и на „Октопод-С“ ООД – площадка село Самуил, за това, че фабриката не извършва дейността си по начин, който да не предизвиква повишени нива на шум в околната среда.
На операторите са дадени за изпълнение общо 5 задължителни предписания, чрез които ще се постигне оптимизиране на инсталациите и намаляване на шумовите нива.
Води
През месец юли 2024 г. са извършени общо 17 контролни проверки на планови обекти, както следва:
13 бр. планови проверки, от които 5 с пробонабирания на отпадъчни води на: „Жити“ АД, гр. Русе, „Хускварна Русе“ ЕООД, гр. Русе, „Фибран България“ АД, база в гр. Русе ГПСОВ-Дулово и канализационната система на с. Ситово, Област Силистра. Експертите от направлението са участвали в една комплексна проверка по компоненти и фактори на околната среда.
Извършени са 4 извънредни проверки на обекти: 2 извънредни проверки на „Оргахим Резинс“ АД и „Оргахим“ АД, по заповед на Директора на РИОСВ - Русе, с едно извънредно пробонабиране, проверка по изпълнение на предписание на „Рамарис“ ЕООД, МПП в с. Дянково, Община Разград и участие в извънредна съвместна проверка на „Интнс Труд“ ООД – бетонов възел в град Русе по сигнал са измиване на транспортна техника извън площадката.
Експертите са участвали в проверки по условията на издадени КР на 3 бр. обекти – „Мегахим“ АД, гр. Русе,  ЕТ „Ем Би Чикън“,  гр. Ветово, Регионално депо - Силистра.       
 При проверките на операторите са дадени 12 бр. предписания. Съставен е един АУАН за нарушение на Закона за водите. Съгласно разпоредбите на чл. 69 от ЗООС, през периода са издадени: 1 наказателно постановление за налагане на текуща месечна санкция (ТМС) за замърсяване на воден обект, един брой писменно предупреждение за установено минимално превишение на показателите в отпадъчните води.
През месец юли са постъпили следните сигнали:
- за изтичане на битово-фекални отпадъчни води от канал на пътното платно по ул. „Лозенец“ в село Николово, община Русе. Сигналът е препратен до кметството на населеното място. Предприети са съответните действия по компетентност.
- за изменено местоположение на тръби, захранващи старото корито на река Янтра при село Джулюница, община Ценово, област Русе. В резултат на това, е влошено водоподаването в тази част на реката. Сигналът е препратен по компетентност до БДДР-Плевен.
- за евентуално замърсяване на река Русенски Лом, в района на село Басарбово, Община Русе, като специализиран камион излива отпадъчни води (фекални) в близост до реката. Тъй като сигналът е подаден по електронната поща на инспекцията, е поискано съдействие от ОД на МВР-Русе за установяване собственика на МПС за предприемане на необходимите действия от страна на РИОСВ – Русе по компетентност;
- за миризми в град Разград. Извършена е проверка - обход по поречието на река Бели Лом и местата на заустване на отпадъчни води от ГПСОВ-гр. Разград, „АДМ Разград“ ЕАД и „Биовет“ АД и моста в село Гецово. Не са установени замърсявания в района на заустващите колектори.
  През месеца експертите от направлението са работили по:
- попълване на информационната система за Разрешителни и мониторинг при управление на водите;
- становища по процедури по Глава Шеста и Глава Седма от ЗООС;
- докладване ГИС;
- кореспонденция с други институции.
Почви
През месец юли 2024 г. по компонент „Почви” са  извършени две планови проверки, едната от които е във връзка с „Мониторинг, контрол и обезвреждане на негодни за употреба препарати за растителна защита (ПРЗ) на „Зора” АД, с. Зафирово, Община Главиница, склад за пестициди в с. Зафирово, а другата е на „Тертер” ЕООД - Разград, кариера за добив на инертни материали ,,Боаза” в гр. Разград.
През отчетния период експерт от направлението е участвал в три проверки по комплексни разрешителни,  основно е извършвал проверки по фактор отпадъци, и е работил по утвърждаване на работни листи по Закона за управление на отпадъците, както и по предоставяне на вътрешни становища по Глава Шеста от ЗООС .
Експертът е извършил две извънредни проверки по сигнали.
Взето е участие в работна среща в МОСВ във връзка с Програма: „Мониторинг, контрол и обезвреждане на негодни за употреба препарати за растителна защита (ПРЗ) и мерки за превенция“.
Биологично разнообразие и НЕМ
През месец юли са извършени общо 21 броя проверки, от които 2 извънредни и 19 планови.
Дванадесет от проверките са по сигнали за 23 екземпляра в безпомощно състояние. С разпореждане на Директора на РИОСВ-Русе осем екземпляра от вида бял щъркел (Ciconia ciconia), един екземпляр от вида домашна кукумявка (Athene noctua), два екземпляра от вида черношипа ветрушка (Falco tinnunculus), един екземпляр от вида щиглец (Carduelis carduelis), един екземпляр от вида чухал (Otus scops), два екземпляра от вида селска лястовица (Hirundo rustica), един екземпляр от вида градска лястовица (Delihon urbicum), един екземпляр от вида таралеж (Erinaceus concolor) и шест екземпляра от вида черен бързолет (Apus apus) са изпратени за рехабилитация в „Центъра за размножаване и рехабилитация на редки видове“ на СНЦ „Зелени Балкани“ в гр. Стара Загора.
Извършена е една извънредна проверка във връзка с постъпили уведомления за инвестиционни намерения с предмет премахване на наличната дървесна растителност и превръщане в ниви на ПИ с идентификатори 68254.3.31, 68254.3.32, 68254.3.33, 68254.3.34, 68254.3.35, 68254.3.36, 68254.3.74, 68254.3.73. Установено е, че упоменатите имоти са покрити с дървесно-храстова растителност. Само в един от имотите има налични по-стари дървета бяла върба. Изпратено е писмо до РДГ - Русе за предоставяне на становище по казуса.
Извършени са две извънредни проверки на физическо лице, размножаващо екземпляри по чл. 70 от Закона за биологичното разнообразие (ЗБР, ДВ бр. 77/2002 г.).
Издадена е 1 брой регистрационна карта съгласно чл. 90 от Закона за биологичното разнообразие (ЗБР, ДВ бр. 77/2002 г.) за защита на видовете от дивата флора и фауна, чрез регулиране на търговията с тях.
Закон за лечебните растения
През отчетния период са извършени 5 планови проверки на пунктове за изкупуване на лечевни растения в гр. Ветово, стопанисван от „Биопрограма“ ЕООД и ЕТ „Славка Петрова – Славена – 2004“, гр. Кубрат, стопанисван от „Маджаров – 92“, „Херба 2012“ ЕООД, с. Севар, стопанисван от „Севар Хербал“ ЕООД, като при проверките не са установени нарушения на екологичното законодателство.
Една планова проверка е извършена в „Кубратска гора“ ЕООД, като предмет на контрол са издадените позволителни за ползване на лечебни растения. Нарушения на екологичното законодателство не са констатирани.
Защитени територии
През отчетния период са извършени ежедневни проверки на територията на ПР „Сребърна“, които са 31 бр.
Отпадъци
През отчетния период са извършени общо 54 бр. проверки: 34 планови, от които 2 екипни по компоненти и фактори на околната среда и 20 извънредни, както следва: четири по изпълнение на предписания,  8 по сигнал,  една самосезиране,  две по заявление, една по писмо на оператора, една по писмо на МОСВ за нотификация, една по Заповед на Директора на РИОСВ, две по искане на ОД на МВР – Разград. Дадени са 20 бр. задължителни предписания. Експерт от направлението е участвал в Държавна приемателна комисия за строеж „Регионално депо за твърди битови отпадъци – гр. Силистра, клетка №4“.
През отчетния период  са съставени три акта за нарушения на разпоредбите на Закова ца управление на отпадъците (ЗУО). Няма издадени наказателни постановления за нарушения на ЗУО и подзаконовите актове по неговото прилагане.
Приоритетно през месец юли е извършено следното:
· Осъществен е контрол на дадените предписания за почистване на замърсени терени. При проверките не е установено неизпълнение на предписанията;
· По Заповед №РД-339:11.06.2024 г. на директора на РИОСВ - Русе са извършени проверки по фактор отпадъци на „Оргахим“ АД и „Оргахим Резинс“ АД.
· Експерти от направлението са участвали в пет проверки по условия в издадени комплексни разрешителни.
През периода са изготвени и изпратени:
- изпратена е информация до МОСВ за установени нарушения на изискванията на Наредбата за излязлото от употреба електронно и електрическо оборудване;
- изпратена е информация до МОСВ, във връзка с нотификация на „Лубрика“ ООД;
- писмо до НКЦ относно трансграничен превоз на отпадъци;
 - писма до обектите, в които се разпространяват пластмасови опаковки;
- отговор по заявление за достъп до обществена информация във връзка с Наредбата за намаляване въздействието на определени  пластмасови продукти върху околната среда;
 - отговор относно извършени проверки на „Никтранс“ ЕООД и „Бон фер“ ЕООД по заявление за достъп до обществена информация.
- ежемесечен отчет в МОСВ за извършени проверки и съставени АУАН по ЗУО;
 - информация за резултатите от извършен контрол на дружества, относно спазване разпоредбите на Регламент 1013/2006 г.;
 - извършени са проверки на територията на община Силистра въ връзка с писмо на ОД на МВР – Силистра;
 - изготвени са шест Решения за възстановяване на отчисления по чл. 60 и чл. 64 от ЗУО.
През отчетния период са получени 13 сигнала за нарушения на Закона за управление на отпадъците, от които 8 касаят нерегламентирано изгаряне на отпадъци и 5 се отнасят за друга форма на неконтролирано управление на отпадъците. Извършени са девет проверки на място, при които е констатирано, че сигналите са основателни. Съставени са два АУАН за неизпълнено предписание и за изгаряне на неопасни отпадъци в клетка на Регионално депо - Русе. Във връзка с  постъпил сигнал за пожар и разпространението на неприятни миризми, са извършени две проверки на обект в гр. Русе, стопанисван от „Приста Комерс“ ООД.  На площ от 1200 кв. м. са разположени негодни за консумация слънчогледови фракции - слънчогледови семена, слънчогледова люспа, слънчогледово кюспе. Същите повърхностно са обгорели, влажни и примесени със строителни отпадъци от съборения от пожара покрив на склада. Предстои извеждането на отпадъците от склада.
Химикали
Експертите от направление „Опасни химични вещества и смеси“ са участвали в 7 планови комплексни проверки и 1 самостоятелна планова проверка, както следва:
1. „ЕМЦ Дистрибюшън” ЕООД - гр. Русе, производство на подцинковани стоманени тръби в с. Иваново, проверката е приключила с 2 предписания;
2. „Щайнер електроник” ЕООД - гр. Русе, производство на печатни платки в гр. Русе, проверката е приключила с 4 предписания;
3. „Ведима” ООД, гр. Русе, бензиностанция в с. Ценово, проверката е приключила с 4 предписания
4. „Лукойл България” ЕООД - гр. София, бензиностанция в гр. Бяла, проверката е приключила без предписания
5. „Вива“ ООД, гр. Силистра, бензиностанция в гр. Силистра, проверката е приключила с 3 предписания
6. „Каолин” АД - град Сеново, община Ветово - преработка на нерудни материали в гр. Сеново, проверката е приключила с 3 предписания
7. „Лукойл България” ЕООД - гр. София, бензиностанция в гр. Силистра, проверката е приключила – без предписания
8. „Мегахим“ АД, гр. Русе, производство на лаково-бояджийски материали в гр. Ветово, проверката е приключила без предписания
Дадени са общо 16 предписания, като 10 от тях са изпълнени, 6 са със срок, който изтича през следващия месец.
Експертите от отдела са изготвили 3 вътрешни становище към Дирекция „Превантивна дейност“ по постъпили инвестиционни намерения и процедури по преценяване необходимостта от оценка въздействието върху околната среда.
ОВОС и ЕО
Във връзка с плана за контролна дейност на РИОСВ - Русе, през отчетния период са извършени 2 проверки на издадени административни актове по реда на Глава Шеста от ЗООС, както следва:
- на 1 административен акт – решение по преценяване на необходимостта от извършване на ОВОС са проверени поставени мерки и условия. Проверката е извършена на етап: реализация на инвестиционното предложение. Не са давани предписания.
- по един административен акт – становище по ЕО е депозиран в срок годишен доклад по наблюдение контрол и в резултат на подадената информация в него, същият е одобрен.
Експерт на Дирекция „ПД“ е участвал в проверка по Заповед на Директора на РИОСВ - Русе, в която е съставил един констативен протокол, в който е установено административно нарушение. Съставен е и 1бр. АУАН във връзка с осъществената проверка и установеното нарушение.
Експерти от дирекцията са взели участие в 6 Държавни приемателни комисии (ДПК).
Комплексни разрешителни
През месец юли са извършени 5 проверки, от които 4 планови и 1 извънредна за прекратяване на издадено комплексно разрешително на следните оператори:
1. „Мегахим” АД - гр. Русе, производство на алкидни смоли в гр. Русе, проверката е приключила без предписания;
2. „Денимал” ООД - интензивно отглеждане на птици - бройлери в село Киченица, Община Разград, проверката е приключила с 1 предписание със срок постоянен;
3. Община Силистра, Регионално депо за отпадъци в гр. Силистра, проверката е приключила с 1 предписание;
4. ЕТ „Ем Би Чикън”, гр. Ветово, интензивно отглеждане на птици в гр. Ветово, проверката е приключила без предписания;
5. „Булмаркет ДМ" ЕООД, гр. Русе,
6. инсталация за производство на нефт и битум в гр. Русе, проверката е извънредна и е приключила без предписания.
При извършените проверки са дадени общо 2 предписания.
 През отчетния период е изготвено едно е становище по едно предложение за промяна в условията на КР № 254-Н1/2012 г. на „Астра Грийнплант“ ЕООД, гр. Сливо поле, област Русе.
Комплексни проверки по компоненти и фактори на околната среда
През месец юли 2024 г. са извършени девет планови контролни проверки по компоненти и фактори на околната среда, съответстващи на 19 самостоятелни проверки, две извънредни по сигнал и една по изпълнение на предписания на:
· „Щайнер електроник” ЕООД - гр. Русе, производство на печатни платки в гр. Русе (фактор ОХВ и ЗОПОЕЩ). По ЗОПОЕЩ е дадено едно предписание за извършване на регистрация в Публичния регистър, което е изпълнено в срок;
· Ведима” ООД, гр. Русе, бензиностанция в с. Ценово (по компонент въздух и фактор ОХВ);
· „Лукойл България” ЕООД - гр. София, бензиностанция в гр. Бяла (по компонент въздух и фактор ОХВ);
· „Приста Комерс“ ООД, гр. Свищов, склад за съхранение на слънчогледови фракции в гр. Русе (по компонент въздух и фактор отпадъци) – една извънредна по сигнал и една по изпълнение на предписания;
· „ВИТТЕ Инджекшън Молдинг България” ООД, гр. Русе, производство на пластмасови части в гр. Русе (по компонент въздух, фактори отпадъци и ПД);
· „Интис Труд” ООД, гр. Русе, бетонов възел в гр. Русе (по компоненти въздух и води) - извънредна по сигнал;
· „Вива“ ООД, гр. Силистра, бензиностанция в гр. Силистра (по компонент въздух и фактор ОХВ ;
· „Лукойл България” ЕООД - гр. София, бензиностанция в гр. Силистра (по компонент въздух и фактор ОХВ);
· „Каолин” АД - град Сеново, община Ветово - преработка на нерудни материали в гр. Сеново (по компонент въздух и фактор ОХВ);
· „Мегахим“ АД, гр. Русе, производство на лако-бояджийски материали в гр. Ветово (по компонент въздух и фактор ОХВ);
· „Бороимпекс” АД - гр. Борово, цех за месопреработка в гр. Борово (по компонент води и фактор отпадъци).
При проверките са дадени общо 24 бр. предписания. За неизпълнение на дадените две предписания на „Приста Комерс“ ООД, гр. Свищов, са съставени 2 броя АУАН за нарушения на ЗООС и ЗУО.
Севезо
През месец юли са извършени 2 проверки на следните оператори:
1. „Топливо” АД - гр. София, складова база за търговия с газ пропан-бутан в гр. Русе - 1 предписание със срок съгласно текста. Към отчетния период не е изпълнено, поради липса на възникнали обстоятелства по изпълнението.
2. „Лукойл България” ЕООД - гр. София, терминал за горива в гр. Русе – без предписания.
Съставен е един АУАН за неизпълнение на предписание на оператор на предприятие с нисък рисков потенциал и е внесено искане за споразумение по чл. 58б от ЗАНН.
Във връзка с решения от Работна среща – обучение на тема „Прилагане на законодателството в областта на химикалите и контрола на опасностите от големи аварии“ е изготвени писмо до МОСВ с обобщена информация за прилагане на изискванията на Глава седма, раздел I на Закона за опазване на околната среда и Наредбата за предотвратяване на големи аварии с опасни вещества и ограничаване на последствията от тях, по отношение на изготвяне на външни аварийни планове и провеждане на тренировки и учения от страна на кметовете на общини, на чиято територия се намират предприятия с висок рисков потенциал са изпратени писма до Община Русе, Община Бяла, Община Две могили, Община Ценова и Община Разград. Обобщена и изпратена до министерството е информация за всяко предприятие/съоръжение с висок рисков потенциал относно външния авариен план (ВАП), за периода от 2016 г. до сега.
Разгледани са две актуализирани уведомления за извършена класификация за двама оператора на предприятия с висок рисков потенциал.
Издадено е Решение № ДППГА-02-П-РУ(15)/2024 г. на основание чл. 106, ал. 4 от Закона за опазване на околна среда и чл. 2, т. 3, буква „б“ от Наредбата за предотвратяване на големи аварии с опасни вещества и ограничаване на последствията от тях на „МТ Пласт“ ЕООД.
Изготвен е подробен отчет за периода 01.01.2024 г. - 30.06.2024 г. за изпълнението на програмния бюджет на Министерство на околната среда и водите (МОСВ),  във връзка с прилагане на законодателството по екологична отговорност и контрол на риска от големи аварии с опасни химични вещества.
ЗОПОЕЩ:
Издадена е Заповед на основание чл. 6, т. 2, чл. 8, ал. 1, т. 6, във връзка с чл. 20, ал. 5 и ал. 6 от Закона за отговорността за предотвратяване и отстраняване на екологични щети (ЗОПОЕЩ) и Заповед № РД-185/09.03.2021 г. на министъра на околната среда и водите за оправомощаване на директорите на регионалните инспекции по околната среда и водите, директорите на басейновите дирекции и директорите на националните паркове за осъществяване на контрол на оператор „КЛМ ЕКО” ООД, за прилагане на превантивни мерки за предотвратяване на екологична щета от склад за съхранение на опасни отпадъци.
Съставени АУАН през отчетния период:  
1. „Оргахим Резинс“ АД, гр. Русе, АУАН № 0002868/10.07.2024 г. – не е изпълнило задълженията си да информира писмено по реда на чл. 95, ал. 1 от ЗООС, нарушение по чл. 95, ал. 1 от Закона за опазване на околната среда.
2. „Рамарис “ ЕООД, гр. София, АУАН № 0002291/19.07.2024 г. – не е изпълнило дадено задължително предписание в КП, нарушение по чл. 166, т. 3, вр. чл. 155, ал. 2 от Закона за опазване на околната среда.
3. „Приста Комерс “ ЕООД, гр. Свищов, АУАН № 0002143/22.07.2024 г. – не е изпълнило дадено задължително предписание в КП, нарушение по чл. 166, т. 3, вр. чл. 155, ал. 2 от Закона за опазване на околната среда.
4. „Приста Комерс “ ЕООД, гр. Свищов, АУАН № 0002804/22.07.2024 г. – не е изпълнило дадено задължително предписание в КП, нарушение по чл. 156, ал. 1, вр. чл. 113, ал. 3 от Закона за управление на отпадъците.
5. „Оргахим “ АД, гр. Русе, АУАН № 0002805/23.07.2024 г. – не води вярна отчетност по реда на ЗУО, в НИСО, нарушение по чл. 8, ал. 2, т. 6 от Закона за управление на отпадъците, вр. чл. 11 от Наредба № 1.
6. „Берус“ ООД, гр. Русе, АУАН № 0002806/23.07.2024 г. – допуснало е запалване на депонирани отпадъци в РД – Русе, кл. № 3 нарушение по чл. 29, ал. 2, пр. 3 от Закона за управление на отпадъците.
7. „ЗО - ЗАМ “ ЕООД, с. Йонково, област Разград АУАН № 0002142/10.07.2024 г. – не е провел емисионен контрол, СПИ на показателите за шум в ОС, за периода 2022-2023 г., нарушение по чл. 16, т. 2 от Закона за шума, вр. чл. 5 от Наредба № 6/26.06.2006г.
8. „Астра грийнплант “ ЕООД, гр. Сливо поле, АУАН № 0002144/24.07.2024 г. – не е изпълнило задължението си да осъществява дейността си по начин, който не предизвиква шум в ОС, нарушение по чл. 16, т. 1 от Закона за шума, вр. чл. 5 от Наредба № 6/26.06.2006г.
9. „Октопод - С “ ООД, гр. Варна, АУАН № 0002145/29.07.2024 г. – не е изпълнило задължението си да осъществява дейността си по начин, който не предизвиква шум в ОС, нарушение по чл. 16, т. 1 от Закона за шума, вр. чл. 5 от Наредба № 6/26.06.2006г.
10. „Б - Контакт“ ЕООД, гр. Бяла, АУАН № 0002050/26.07.2024 г. – не е изпълнило дадено задължително предписание в КП, нарушение по чл. 157б, ал. 1 от Закона за опазване на околната среда.
 През отчетния период не са издадени наказателни постановления.
Споразумения
На основание чл. 58г, ал. 1 от Закона за административните нарушения и наказания Директорът на РИОСВ – Русе е сключил споразумения с:
1. Д.Д., гр. Ветово, по съставен АУАН № 0002710/02.04.2024 г., не е представил в срок информация за закупените, обработени и реализирани през 2023 г. билки и техния произход, нарушение на чл. 31, ал. 2, т. 6 от Закона за лечебните растения, в размер на 100,00 лева, която след редуциране, на основание чл. 58г, ал. 8 от ЗАНН е в размер на 70,00 лева.
2. „Труд“ АД, гр. Русе, по съставен АУАН № 0002582/17.06.2024 г., не е провел емисионен контрол, като не е провел СПИ, нарушение на чл. 18, т. 1 от Закона за чистотата на атмосферния въздух, вр. чл. 31, ал. 1, т. 2 от Наредба № 6/1999г., в размер на 100,00 лева, която след редуциране, на основание чл. 58г, ал. 8 от ЗАНН е в размер на 70,00 лева.
3. Община Русе, гр. Русе, по съставен АУАН № 0002867/10.06.2024 г., не е информирал писмено компетентния орган по реда на чл. 95, ал. 1 от ЗООС, нарушение на чл. 95, ал. 1 от Закона за опазване на околната среда, в размер на 5000,00 лева, която след редуциране, на основание чл. 58г, ал. 8 от ЗАНН е в размер на 3500,00 лева.
4. „Фешко, фешън сървиз компания“ ООД, гр. Русе, по съставен АУАН № 0002793/24.06.2024 г., не е провел емисионен контрол, като не е провел СПИ, нарушение на чл. 18, т. 1 от Закона за чистотата на атмосферния въздух, вр. чл. 31, ал. 1, т. 2 от Наредба № 6/1999г., в размер на 100,00 лева, която след редуциране, на основание чл. 58г, ал. 8 от ЗАНН е в размер на 70,00 лева.
Писмени предупреждения:    
На основание чл. 28 от Закона за административните нарушения и наказания Директорът на РИОСВ - Русе е издал едно писмено предупреждение за отчетния период на „Фишери 2009“ ЕООД, гр. Русе, по съставен КП № СЖ-44/21.06.2024 г., за допуснато минимално отклонение на определените допустими стойности на анализираните показатели, съгласно разрешителното за заустване (РЗ), нарушение на разпоредбата чл. 69 от Закона за опазване на околната среда.
 Резолюция за прекратяване:
През отчетния период няма прекратени административонаказателни процедури на основание чл. 54 от ЗАНН.
През отчетния период не са наложени  принудителни административни мерки.
Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност
Околната среда
През отчетния период е установено само едно превишение на нивата на ФПЧ10 в град Русе, които се дължи на преноса на топли въздушни маси с прахови частици от пустинята Сахара. 
Предприети са действия, като са дадени предписания на наемателя на изгорелия склад за съхранение на слънчогледови фракции в гр. Русе, т.к. продължаващото им тлеене води до емитиране на миризми в съседните жилищни квартали. По проблема са сезирани и другите компетентни институции - община Русе, ОДБХ - Русе, РЗИ - Русе.
Със заповед на директора на Инспекцията е удължен срокът за извършване на проверка на дейността на дружествата „Оргахим“ АД и „Оргахим Резинс“ АД, във връзка с продължаващите сигнали за химически миризми.
При проверка по предписания на млекопреработвателно дружество в село Дянково, община Разград, е установено, че са почистени всички замърсени около предприятието терени и са предприети действия по предаване на отпадъчните води на ВиК оператор.
По предложение на РИОСВ - Русе е организирана и проведена работна среща в Областна администрация – Разград с представители на община Исперих, община Самуил и „ВиК“ ООД – Исперих за решаване на проблема с лошото техническо и експлоатационно състояние на ГПСОВ-Исперих.
Във връзка с възникнал пожар, от оператора на Депо за отпадъци – гр. Русе са предприети бързи мерки и действия, като в рамките на два часа, пожарът е бил напълно потушен. Не е установено замърсяване на въздуха в гр. Русе.
Предприети са адекватни действия по спасяването на 22 птици и един таралеж в безпомощно състояние.
Бизнеса
През месец юли 2024 г. са издадени становища, указателни писма и административни актове във връзка с провеждане на процедури по реда на Глава Шеста от ЗООС и чл. 31 от ЗБР, както следва:
· 144 писма по реда на Наредбата за ОС по внесени уведомления за инвестиционни предложения, горскостопански програми, и уведомления за план/програми, от които 4 указателни писма за последваща процедура по ОС;
· 18 писма във връзка с депозирани запитвания и заявления от физически/юридически лица или други институции;
· 13 указателни писма за провеждане на последваща процедура по преценяване на необходимостта от ОВОС;
· 1 указателно писмо за провеждане на процедура по ОВОС;
· 6 указателни писма за провеждане на процедура по преценяване на необходимостта от извършване на ЕО;
· 41 писма във връзка с текущи процедури по реда на Глава Шеста от ЗООС, в т.ч. писма до възложители за предоставяне на допълнителна информация, писма за консултации с РЗИ/БДДР/ИАОС/МРРБ, писма до общини и кметства за обявяване на инвестиционни предложения по чл. 95, ал.1 от ЗООС; писма до общини и кметства за осигуряване на обществен достъп до информации за преценяване на необходимостта от ОВОС
· 16 мотивирани решения за преценяване на необходимостта от извършване на ОВОС, с разпоредителна част „Да не се извършва ОВОС”;
· 2 мотивирани решения за преценяване на необходимостта от извършване на ОВОС, с разпоредителна част „да се извърши ОВОС“;
· 1 мотивирано решение за преценяване на необходимостта от извършване на ЕО, с разпоредителна част „Да не се извършва ЕО”;
· 27 броя писма до физически/юридически лица, общини, институции във връзка с ежедневната работа на Дирекция „Превантивна дейност”;
· 1 броя Решения по преценяване на необходимостта от провеждане на ОС за ППП/ИП с разпоредителна част „съгласува“;
· 1 брой Решение за прекратяване на процедура по оценка за съвместимост, на основание: чл. 56, ал. 1 от Административнопроцесуалния кодекс.
През отчетния период по Закона за управление на отпадъците са издадени:
- 2 разрешения за дейности с отпадъци, едно от които е за прекратяване на дейостта;
- 6 регистрационни документа.
Издадените в периода от 01.07.2024 г. до 31.07.2024 г. документи по чл. 35 от ЗУО са въведени в Националната информационна система „отпадъци”.
В НИСО са утвърдени 38 работни листи на 35 оператори. Прекратени са 10 работни листа.
През периода е взето участие в седем заседания на ДПК за приемане на строежи.
Обществеността
На 17 юли 2024 г. в Информационния център на РИОСВ - Русе се състоя пресконференция за представителите на медиите с участието на част от ръководния състав на инспекцията. Директорът на РИОСВ - Русе обобщи резултатите от засиления, извънреден контрол, стартирал на през втората половина на месец май на дружествата „Оргахим“ АД и „Оргахим Резинс“ АД.
Контролът на предприятия, заустващи в канализационен колектор „Трети март“, експлоатиран от ВиК оператора, е от съществено значение за правилното функциониране на пречиствателната станция на Русе. Общественият интерес към дейността на екоинспекцията е висок поради чувствителността на Русенската общественост и проблемите с разпространение на миризими в града.
Плез месец юли 2024 г. РИОСВ - Русе предостави възможност на бенефициентите на административни услуги да получават информация за резултата от обработка на документите им чрез Уеб базиран модул „Деловодна справка“. Освен навременната информация за статуса на документите им, модулът дава възможност за отчитане на удовлетвореността на бенефициентите на административни услуги.
На интернет страницата на РИОСВ-Русе е създаден бутон „Деловодна справка“. При депозиране на документите, всеки  гражданин, подал заявление за административна услуга получава идентификационен (личен) код, чрез който може да проследи движението на документа.

Отчет  за осъществената контролна дейност от РИОСВ - Русе през  месец юни 2024 г.
 Кратка обобщена информация за осъществената контролна дейност за периода и резултати от извършената контролна дейност
През месец юни 2024 г. експертите от РИОСВ - Русе са извършили 157 проверки, от които 118 са планови, а 39 са извънредни. Броят на проверените обекти е 132, като 111 са планови и 21 са извънпланови. В рамките на осъществения контрол са дадени 75 предписания за отстраняване на констатирани нарушения. 
През месец юни 2024 г. са съставени 6 акта за установяване на административни нарушения.
От директора на РИОСВ - Русе са издадени 5 бр. наказателни постановления, с което на юридически  и физически лица са наложени глоби или имуществени санкции в общ размер на 131 200 (сто тридесет и една хиляди и двеста лева) лв.
На основание чл. 58г, ал. 1 от Закона за административните нарушения и наказания Директорът на РИОСВ - Русе е сключил 1 споразумение с юридическо лице на стойност 700 лв .
Общо събраните суми от РИОСВ - Русе по наложени глоби, имуществени санкции са 1 840 лв. и по еднократни и текущи санкции (чл. 69 от ЗООС) 70 290, 49 лв. По сключени споразумения по чл. 58г от ЗАНН са постъпили 700 лв. От структурите на НАП през месец юни 2024 г. по наложени административни мерки са постъпили 348,20 лв.   
От получените суми през месец май 2024 г., на общините, през месец юни 2024 г. са преведени 40 787,45 лв. Най-голяма сума е получила Община Разград в размер на 35 037,80 лв.
В изпълнение на годишния план за контролна дейност на РИОСВ-Русе е извършено пробонабиране на отпадъчни води, както следва:
- на 09.05.2024 г. от пункт № 1, последна РШ – поток № 1 (производствени и площадкови отпадъчни води след КМУ)  на „Ейч енд  Ес Транспорт “ ЕООД, гр. Бургас, транспортна база с автомивка в гр. Разград е взета проба пречистени отпадъчни води, преди заустването им във водоприемник - сухо дере, поречие Дунавски добруджански реки. След анализ, Регионална лаборатория - Русе е представила протоколи от изпитване с резултатите. Съставен и връчен е на оператора констативен протокол по чл. 69а от ЗООС. В деловодството на РИОСВ - Русе е заведено изготвеното предложение до Директора на РИОСВ - Русе за увеличаване на текущата месечна санкция във връзка с установено увеличаване замърсяването на водния обект. Издадена е Заповед на Директора на РИОСВ - Русе за отмяна на ТМС в размер от 80 лв. и наказателно постановление за налагане на нова ТМС в размер на 725 лв.
- на 18.04.2024 г. от изход ГПСОВ на град Исперих, със собственик Община Исперих, е взета съставна проба пречистени отпадъчни води, преди заустването им във водоприемник - сухо дере „Бейгир Гьолджук“. След анализ, Регионална лаборатория - Русе е представила протоколи от изпитване с резултатите. На 04.06.2024 г. е съставен и връчен на оператора констативен протокол по чл. 69а от ЗООС. В деловодството на РИОСВ - Русе е заведено изготвеното предложение до Директора на РИОСВ-Русе за налагане на нова текущата месечна санкция, във връзка с установено увеличаване замърсяване на водния обект. Издадена е Заповед на Директора на РИОСВ - Русе за отмяна на ТМС в размер от 336 лв. и наказателно постановление за налагане на нова ТМС в размер на 1252 лв.
- на 18.04.2024 г. от изход ЛПСОВ на „Борисов и син“ ЕООД, млекопреработвателно предприятие в с. Лъвино, Община Исперих е взета проба пречистени отпадъчни води, преди заустването им във водоприемник - дере, част от водослива на река Сенкьовица. След анализ, Регионална лаборатория - Русе е представила протоколи от изпитване с резултатите. На 04.06.2024 г. е съставен и връчен на оператора констативен протокол по чл. 69а от ЗООС. В деловодството на РИОСВ - Русе е заведено изготвеното предложение до Директора на РИОСВ - Русе за налагане на текущата месечна санкция във връзка с установено замърсяване на водния обект. Издадено е наказателно постановление на Директора на РИОСВ - Русе за налагане на ТМС в размер от 22 лв.
- на 09.05.2024 г. от Пункт № 1 на изход канализационен колектор на „Тракция“ АД, с. Самуил е взета проба пречистени отпадъчни води, преди заустването им във водоприемник - сухо дере, десен приток на река Бели Лом. След анализ, Регионална лаборатория - Русе е представила протоколи от изпитване с резултатите, с вх. № ВСП-597 от 13.05.2024 г. На 04.06.2024 г. е съставен и връчен на оператора констативен протокол по чл. 69а от ЗООС. В деловодството на РИОСВ - Русе е заведено изготвеното предложение с вх. № ВСП-754 от 12.06.2024 г. до Директора на РИОСВ - Русе за налагане на текущата месечна санкция във връзка с установено замърсяване на водния обект. Издадено е Наказателно постановление на Директора на РИОСВ - Русе за налагане на ТМС в размер от 77 лв.
Във връзка с получени в РИОСВ - Русе сигнали от жители на град Разград за наличие на силни интензивни миризми, на 02.05.2024 г. от изход ПСОВ на „Биовет“ АД, клон Разград, е взета проба пречистени отпадъчни води, преди заустването им във водоприемник - река Бели Лом. След анализ, Регионална лаборатория - Русе е представила протоколи от изпитване с резултати. На 21.05.2024 г. е съставен и връчен на оператора констативен протокол по чл. 69а от ЗООС. В деловодството на РИОСВ - Русе е заведено изготвеното предложение до Директора на РИОСВ - Русе за налагане на текущата месечна санкция, във връзка с установено  замърсяване на водния обект. Издадено е Наказателно постановление на Директора на РИОСВ - Русе за налагане на ТМС в размер от 299 лв.
Във връзка с молба по чл. 69 б от ЗООС от оператор „Олео Протеин“ ЕООД, на 24.04.2024 г. от изход ПСОВ на Инсталация за производство на растителни масла е взета проба пречистени отпадъчни води, преди заустването им във водоприемник - река Дунав. След анализ, Регионална лаборатория - Русе е представила протоколи от изпитване с резултати. На 20.05.2024 г. е съставен и връчен на оператора констативен протокол по чл. 69б от ЗООС. В деловодството на РИОСВ - Русе е заведено изготвеното предложение до Директора на РИОСВ - Русе за отмяна на текущата месечна санкция във връзка с установено преустановяване замърсяването на водния обект. Издадена е Заповед на Директора на РИОСВ - Русе за отмяна на ТМС в размер от 64 лв.
Във връзка с молба по чл. 69б от ЗООС от оператор „Водоснабдяване Дунав“ ЕООД, на 21.05.2024 г. от изход ГПСОВ на гр. Разград е взета съставна проба пречистени отпадъчни води, преди заустването им във водоприемник - река Бели Лом. След анализ, Регионална лаборатория - Русе е представила протоколи от изпитване с резултати. На 19.06.2024 г. е съставен и връчен на оператора констативен протокол по чл. 69б от ЗООС. В деловодството на РИОСВ - Русе е заведено изготвеното предложение до Директора на РИОСВ - Русе за отмяна на текущата месечна санкция във връзка с установено преустановяване замърсяването на водния обект. Издадена е Заповед на Директора на РИОСВ-Русе за отмяна на ТМС в размер от 117 703 лв.
В периода от 01.06. до 30.06.2024 г. е постъпила една писмена жалба за замърсен със строителни отпадъци терен в землището на с. Басарбово, Община Русе. Пред месец юли предстои извършване на съвместна проверка на РИОСВ - Русе с представители на Община Русе.
Сигналите в инспекцията са общо 148, постъпили, както следва:
· В деловодството на РИОСВ - Русе – 14 бр.;
· На „зелен телефон“ – 80 бр.;
· Получени на електронна поща – 54 бр.
От тях 12 са препратени по компетентност, 111 са основателни и 24 са неоснователни.
През месец юли предстои извършване на проверка по постъпил сигнал за замърсяване на територията на Община Русе със замърсени води.
По пет от постъпилите сигнали през месец май, във връзка със сигнали за неприятна миризма на територията на Община Разград, в началото на месец юни 2024 г. МАС на РЛ-Русе е извършила 13 денонощни непрекъснати измервания на КАВ в гр. Разград, при които не е установено превишение на следените атмосферни замърсители.
Разпределение на сигналите по общини е както следва :
Община Русе - 125; Община Разград - 8; Община Силистра - 6; Община Тутракан - 1; Община Исперих - 1; Община Кубрат - 1; Община Сливо поле - 1; Община Борово - 1; Община Главиница - 1; Община Ситово - 1; Община Иваново - 1; Община Свищов - 1.
През месеца преобладаващи са сигналите за усещане на химически миризми, 7-сигнала са за нерегламентирани дейности с отпадъци, 26 сигнала са по Закона за биологичното разнообразие (ЗБР) и 5 сигнала - по Закона за водите (ЗВ).
Общо сигналите са били в следните направления:
· химически миризми и замърсяване на въздуха, като множеството от постъпилите сигнали (около 90%) са за миризми на територията на Община Русе. Част от сигналите са отчетени като основателни по отношение на наличие на миризми, но при проследяване на основните показатели за качество на атмосферния въздух, не са отчетени превишения на нормите. Продължава засиленият контрол на РИОСВ - Русе за идентифициране на източниците на специфични миризми на територията на Община Русе.
· нерегламентирано изхвърляне и горене на отпадъци. Във връзка с постъпил сигнал за замърсяване на язовир с изхвърляне на фекалии от кравеферма е извършена съвместна проверка с участието на експерти на РИОСВ - Русе, представители на ОДБХ- гр. Силистра и БДДР - гр. Плевен.
· намерени в безпомощно състояние птици;
За постъпилите, през месец юни, сигнали са извършени 12 проверки на 12 обекта на територията на РИОСВ - Русе. Дадено е едно предписание.
През отчетния периода не са съставяни актове за установяване на административни нарушения.
Акценти от извършената месечна контролна и административно наказателна дейност
Основен акцент в работата през отчетния месец е извършването на проверки по: изпълнението на годишния план, във връзка със сигнали за миризми; както и по други постъпили сигнали и жалби.
Друг основен акцент е засиленият контрол на площадката на дружествата „Оргахим Резинс“ АД и „Оргахим“ АД,  във връзка със сигнали за химически миризми от градската канализация. По заповед на директора на инспекцията, се извършват съвместни проверки с представители на ВиК оператора на град Русе, за установяване на източника (проверки на ревизионни шахти за нерегламентирано включване) на отпадъчни води с характерна химическа миризма, които се заустват в градската канализационна мрежа. Проверките ще продължат и през следващия месец.
 Превантивен контрол
През отчетния период продължава работата по прилагане на превантивния контрол по отношение на всички инвестиционни инициативи, свързани с разширението на съществуващи и изграждането на нови обекти, стопански дейности, инсталации, както и на елементите от устройственото планиране. По отношение на текущите процедури по ОВОС и ЕО, експертите от дирекция „ПД“ са работили по депозирани нови и/или стартирали през предходен период процедури (текущи). За 9 инвестиционни предложения е указана необходимостта от провеждане на процедури по реда на Глава Шеста от ЗООС. Същите подлежат на последваща процедура по преценяване необходимостта от ОВОС. Приключени са 5 броя процедури по преценяване на необходимостта от извършване на ОВОС, 6 броя процедури по преценяване на необходимостта от извършване на ЕО. Прекратени са 3 процедури, започнали по реда на Глава Шеста от ЗООС. Проведено е едно заседание на екологичния експертен съвет за разглеждане на ДОВОС за ИП „Изграждане на предприятие за преработка и производство на продукти от индустриални материалиˮ. За разгледаното ИП е издадено решение по ОВОС с характер „одобрявамˮ. 
През отчетния период е внесен ДОВОС за ИП „Изграждане на иновативна инсталация за термолитично трансформиране на въглеводороди, с мощност на вход 19.8 MWh, с местоположение поземлен имот с идентификатор 63427.8.37 (сграда с идентификатор 63427.8.37.70) по кадастралната карта и кадастралните регистри на гр. Русе, предстои оценка качеството му. Също така е внесен доклад за ЕО за частично изменение на Общия устройствен план на община Сливо поле.
Текущ контрол:
През месец юни 2024 г. са извършени следните проверки:
· Проверки по сигнали и жалби на граждани: 12;
· През отчетния период са извършени общо 60 бр. проверки по Закона за управление на отпадъците: 42 планови, от които 7 екипни и 18 бр извънредни, както следва: пет по изпълнение на предписания, две по сигнал, две самосезиране, три по прекратяване на образуване на отпадъци, една по писмо на МОСВ за нотификация, четири броя по Заповед на Директора на РИОСВ. Дадени са 32 бр. задължителни предписания.Извършени са 5 планови на оператори с издадено комплексно разрешително;
· Проверки по Закона за чистотата на атмосферния въздух: 8 планови, от които 6 самостоятелни и 2 от участие в комплексни по компоненти и фактори на околната среда и 10 извънредни проверки;
· Проверки за нивата на шума, излъчван в околната среда – 5 бр. планови;
· Проверки във връзка с емисионен контрол на отпадъчните води и правилната експлоатация на пречиствателните съоръжения – 12 бр. контролни проверки на планови обекти, от които 8 бр. планови проверки с 5 пробонабирания, като 2 от плановите проверки са комплексни по компоненти и фактори на околната среда и 4 бр. извънредни проверки на планови обекти;
· Проверки по Закона за защитените територии – 30 извънредни (ежедневни) проверки на ПР „Сребърна“, 2 планови на ЗМ;
· Проверки по Закона за биологичното разнообразие – 3 планови на пунктове за охлюви, 4 планови на пунктове за билки и 10 планови проверки по сигнали за бедстващи защитени екземпляри.
Засилен последващ контрол
През периода са осъществени 7 проверки по дадени предписания, като е установено, че са са предприети действия по изпълнението им. Съставен е един  акт за установяване на административно нарушение (АУАН) на оператор с издадено комплексно разрешително (КР) за неизпълнение на дадено предписание.
Кратък анализ на постигнатите резултати в областта на опазване на околната среда, от осъществената контролна дейност
Атмосферен въздух
През месец юни 2024 г. данните за качеството на атмосферния въздух, регистрирани в пункта за мониторинг в гр. Русе, не отчитат превишения на средноденощнaта норма на ФПЧ10. Поради спецификата на метода на измерване на ФПЧ10 в гр. Силистра, резултатите от измервания касаят първата половина на месеца, и все още не са постъпили в РИОСВ - Русе. Нивата на всички останали атмосферни замърсители се запазват трайно ниски.
По постъпили сигнали за неприятни химически миризми в град Русе, са извършени проверки на данните от пунктовете за КАВ в града, в които се контролират нивата на органични замърсители. В дните, в които са постъпвали сигнали през месеца, данните от пунктовете не са отчели превишения на ПДК.
Мобилната автоматична станция за КАВ на РЛ - Русе е извършила по годишен график измервания в град Разград, в периода от 30.05 до 13.06.2024 г. Предварителните данни не показват превишения на следените от пункта атмосферни замърсители.
През отчетния период по компонент „Атмосферен въздух“ са извършени 8 планови и 10 извънредни проверки. Експертите от направлението са участвали в 5 планови проверки на оператори с издадени комплексни разрешителни. Извършен е емисионен контрол на 5 броя неподвижни източници, съгласно утвърдения график на РИОСВ - Русе за 2024 г.
За установени административни нарушения на ЗЧАВ са съставени два акта на юридически лица.
През месеца в РИОСВ - Русе са постъпили и са утвърдени 3 Доклада на оператори, за извършени Собствени периодични измервания (СПИ) и 2 месечни доклада на оператори, за извършени Собствени непрекъснати измервания (СНИ).
През отчетния период не са заверявани дневници на оператори на бензиностанции, в изпълнение на изикванията на Наредба №16/1999 г. за ограничаване емисиите на летливи органични вещества при съхранение, товарене или разтоварване и превоз на бензини.
През месец юни са издадени: 1 брой становище по Годишен доклад за околната среда (ГДОС) за 2023 г., 2 броя становища по Глава Шеста от ЗООС и 4 броя становища по постъпили за утвърждаване Планове за собствен мониторинг по компонент „Атмосферен Въздух“. Утвърдено е разположението и оборудването на две пробовземни точки за неподвижни източници.
През м. юни са одобрени с Решение на Директора на РИОСВ - Русе 2 Плана за управление на разтворителите и е извършена една регистрация, съгласно чл. 30 л от Закона за чистотата на атмосферния въздух (ЗЧАВ) на инсталация извършваща дейност по приложение № 1 от Наредба № 7 от 2003 г. за норми за допустими емисии на летливи органични съединения, изпускани в околната среда, главно в атмосферния въздух, в резултат на употребата на разтворители в определени инсталации, независимо от консумацията на разтворител.  
Извършено е вписване в регистъра по чл. 9 г, ал. 2 от ЗЧАВ на 2 броя средногоривни инсталации, като са издадени две Удостоверения на основание чл. 9 г, ал. 9 от ЗЧАВ.
Шум
През месец юни 2024 г. са извършени 5 проверки, във връзка с емисионен контрол по фактор „шум”. Съвместно с РЛ - Русе се извърши контролно замерване на  нивата на шума, излъчван в околната среда от: „Труд“ АД – град Русе, „Астра Грийнплант“ ЕООД – град Сливо поле, „Октопод-С“ ООД – село Самуил, „Триано Русе“ ООД и „Алимет“ ООД – град Бяла. Установени са превишения спрямо регламентираните норми, съгласно Таблица №2, Приложение №2 на Наредба № 6/26.06.2006 г., на операторите: „Астра Грийнплант“ ЕООД – град Сливо поле, „Октопод-С“ ООД – село Самуил и „Алимет“ ООД – град Бяла. Предстоят административно-наказателни действия.
В РИОСВ - Русе, през месец юни, са постъпили 4 броя Доклади с резултати от извършени СПИ по фактор „шум“, на: „Авис“ ЕООД – площадка село Брестовене, „Авис“ ЕООД – площадка град Завет, на „Свинекомплекс Юделник“ ООД – село Юделник и на ОП „Регионално депо за битови отпадъци“ - град Силистра. При преглед на информацията и протоколите от измерване не са установени превишения на граничните стойности на нивата на шум, съгласно Таблица №2, Приложение №2 на Наредба № 6/26.06.2006 г.
Изготвени са 4 Доклада до Директора на РИОСВ - Русе по съответните процедури.
Изготвени са 3 вътрешни становища по Глава Шеста от ЗООС по фактор шум, на: (1) Представена допълнителна информация от страна на Р Румъния по постъпил Доклад за ОВОС на ИП „Изграждане на инсенератор за изгаряне на болнични отпадъци…“, с възложител: SC Friendly Waste Romania SRL, на (2) Доклад за ОВОС, във връзка с ИП за „Изграждане на иновативна инсталация за термолитично трансформиране на въглеводороди…”, с местоположение град Русе и възложител: „Флай Пауър“ ЕООД и на (3) Доклад за ОВОС за ИП „Добив на строителни материали в находище ЦЕНОВО 2 – варовици за хидротехнически съоръжения в землището на село Ценово, община Ценово, област Русе“, с възложител: „Скални материали“ АД.
През месец юни експертът от направлението е участвал в една държавна приемателна комисия в град Русе.
Води
През месец юни 2024 г. са извършени общо 14 бр. контролни проверки на планови обекти, както следва:
8 бр. планови проверки, от които 5 с пробонабирания на отпадъчни води на: „Маклер Комерс“ ЕООД, с. Брестовене, Община Завет, „Каолин“ ЕАД, гр. Сеново, „Каолин“ ЕАД, база гр. Ветово,  ГПСОВ-Кубрат и ГПСОВ-Лозница, една самостоятелна на „Аграпродукт РС“ ООД, с. Писанец, община Ветово. Експертите от направлението са участвали и в 2 комплексни проверки по компоненти и фактори на околната среда.
Извършени са 6 бр. извънредни проверки на обекти: 4 извънредни проверки на „Оргахим Резинс“ АД и „Оргахим“ АД, по заповед на Директора на РИОСВ - Русе, с едно извънредно пробонабиране, една проверка с констативен протокол за съставяне на АУАН по Закона за водите на „Водстрой“ АД, гр. Разград и един констативен протокол по чл. 69б ог ЗООС на „Водоснабдяване Дунав“ ЕООД, за резултатите от взетите проби ОВ по молба от оператора.
Експертите са участвали в проверки по условията на издадени КР на 3 бр. обекта – „Пилко“ ЕООД – обект в с. Българка, Община Силистра, „Балканцинк“ АД, гр. Русе и „Екотрейдметал“ ЕООД, гр. Силистра.           
 При проверките на операторите са дадени 7 бр. предписания. Съставен е един АУАН за нарушение на Закона за водите. Съгласно разпоредбите на чл. 69 от ЗООС, през периода са издадени: 5 бр наказателни постановления за налагане на ТМС за замърсаване на воден обект, издадени са 4 бр. Заповеди за отмяна на ТМС.
През периода експертите в Направление „Води“ са участвали в две работни срещи, свързани с подготовка на докладване изпълнението на Директива 91/271/ЕИО за пречистването на градските отпадъчни води (Директива за ГПСОВ).
Събрани и анализирани са необходимите данни и информация от ВиК операторите, функциониращи на територията на РИОСВ- Русе, за докладвания период –  2022 г.
Извършено  е докладване в Географска информационна система за управление на водите и докладване (ГИСУВД), чрез въвеждане на информацията. Направена е оценка на съответствието с изискванията на законодателството на канализационните системи на населените места.
Почви
През месец юни 2024 г. по компонент „Почви” са  извършени седем планови проверки, две от които са комплексни по компоненти и фактори: „Ватия Кварц“ АД – площадка в гр. Сеново и гр. Глоджево гр. Ветово и площадка с. Кривня, община Ветово, област Русе; ЗК „Изгрев 92”, с. Белица, Община Тутракан, склад за негодни ПРЗ в с. Белица; „Стоун локъл груп” ООД, с. Тетово, кариера ,,Камен дол” в землището на с. Смирненски, Община Ветово; Община Русе мониторинг рекултивирано депо за ТБО в  кв. Средна кула; „Пътно строителство” АД - гр. Разград, кариера за добив на инертни материали в гр. Кубрат; „Нова кариера” ООД - гр. Исперих, кариера за добив на инертни материали в с. Драгомъж. Проверката на „Ватия Кварц” АД, гр. София, по издадено Решение по ОВОС РУ-1-1/2019 за ,,Добив на неметални полезни изкопаеми – индустриални минерали – каолин-кварцова суровина от Находище „Златен дол“ - Участък II и Участък III в землищата на гр. Сеново и гр. Глоджево, община Ветово” и „Ватия Кварц” АД, гр. София, по издадено Реш. по ОВОС РУ-3-3/2019 за Добив на неметални полезни изкопаеми – индустриални минерали – каолин-кварцова суровина от Находище „Блян“, Участък VII, Участък I, Участък III, Участък IV и V в землищата на гр. Ветово и с. Кривня, община Ветово.
Съвместно с представители на ОДБХ - Силистра и община Тутракан, е извършена проверка по сигнал, за изхвърлени торови маси в близкия язовир, от животновъден обект находящ се в с. Антимово, община Тутракан. От страна на ОДБХ - Силистра са дадени предписания със срок на изпълнение, и е съставен АУАН по закона за ветеринарно медицинската дейност.
През месеца са извършени и 2 броя комплексни проверки на Експертът в направлението основно е извършил проверки по фактор отпадъци и е работил по утвърждаване на работни листи по Закона за управление на отпадъците, както и по предоставяне на вътрешни становища във връзка с преписки по Глава Шеста от ЗООС .
На 05.06.2024 г. и 06.06.2024 г. експертът е участвал в срещи във връзка „Мониторинг, контрол и обезвреждане на негодни за употреба препарати за растителна защита (ПРЗ) и мерки за превенция“, финансирана по Швейцарско-Българска Програма за Сътрудничество (ШБПС). Изнесена е презентация и са обсъдени задълженията, които стопаните/собствениците на складове имат след извеждане на негодните за употреба пестициди. Обсъден е също така въпросът за мерките които е следва да се предприемат за недопускане на повторното образуване на НУПРЗ, начина на третиране на отпадъците от опаковки от препарати с код 15 01 10*. На срещата бяха поканени всички заинтересовани лица - Областни управи на трите области Русе, Разград и Силистра, кметове на общини, кметове на населени места и собственици на складове.
Биологично разнообразие и НЕМ
През месец юни са извършени общо 17 броя планови проверки.
Девет от проверките са по сигнали за 15 екземпляра в безпомощно състояние. С разпореждане на Директора на РИОСВ-Русе един екземпляр от вида домашна кукумявка (Athene noctua), четири екземпляра от вида бял щъркел (Ciconia ciconia), два екземпляра от вида черношипа ветрушка (Falco tinnunculus), един екземпляр от вида поен дрозд (Turdus philomelus), един екземпляр от вида чухал (Otus scops), един екземпляр от вида голям синигер (Parus major) и пет екземпляра от вида черен бързолет (Apus apus) са изпратени за рехабилитация в „Центъра за размножаване и рехабилитация на редки видове“ на СНЦ „Зелени Балкани“ в гр. Стара Загора. Един екземпляр от вида голям пъстър кълвач (Dendrocopos major) е предоставен за препариране на Регионален исторически музей – гр. Русе.
Извършени са три планови проверки на регистрирани пунктове за изкупуване на охлюви в с. Черковна и с. Паисиево, община Дулово, с. Малко Враново, община Сливо поле. Част от пунктовете са функционирали през сезона. Нарушения не са констатирани.
Издадени са 17 броя регистрационни карти съгласно чл. 90 от Закона за биологичното разнообразие за защита на видовете от дивата флора и фауна, чрез регулиране на търговията с тях.
Закон за лечебните растения
През отчетния период са извършени 4 планови проверки на пунктове за изкупуване на лечевни растения в с. Лудогорци, стопанисван от „БИО-ХЕРБС-СМ“ ЕООД, с. Дряновец, стопанисван от СД „Билкомерс – К“, гр. Бяла стопанисван от Е.И., с. Ценово, стопанисван от ЕТ „Йорданка Кулева-Синчец-Валери Петров“, като при проверките не са установени нарушения на екологичното законодателство.
Защитени територии
През отчетния период са извършени ежедневни проверки на територията на ПР „Сребърна“, които са 30 бр.
Извършени са 2 планови проверки на защитени територии по смисъла на Закона за защитените територии – ЗМ „Естествено находище на кримска какула“ – с. Полско Косово, общ. Бяла и ЗМ „Находище на обикновен сладник“ – с. Белцов, общ. Ценово. При проверките не са констатирани нарушения в режима на дейности, регламентиран в заповедта за обявяване на защитените територии.
Отпадъци
През отчетния период са извършени общо 60 бр. проверки: 42 планови, от които 7 екипни и   18 бр извънредни, както следва: пет по изпълнение на предписания, две по сигнал,  две самосезиране,  три по прекратяване на образуване на отпадъци, една по писмо на МОСВ за нотификация, четири броя по Заповед на Директора на РИОСВ. Дадени са 32 бр. задължителни предписания.
През отчетния период не са съставени АУАН и няма издадени наказателни постановления за нарушения на ЗУО и подзаконовите актове по неговото прилагане.
Приоритетно през месец юни е извършено следното:
· Контрол на дадените предписания за почистване на замърсени терени. При проверките не е установено неизпълнение на предписанията;
· Експерт от направление „Отпадъци“ е участвал при проверка на частен имот в с. Бъзън. Проверката е във връзка с досъдебно производство, при което се налага вземане на проби от почвите на два рова в цинтирания имот. През 2022 г. са нерегламентирано третиране на отпадъците е съставен АУАН на физическото лице, собственик на имота;
· По Заповед №РД-339:11.06.2024 г. на директора на РИОСВ - Русе са извършени проверки по фактор отпадъци на „Оргахим“ АД и „Оргахим Резинс“ АД. Експертите са присъствали при процеса на дестилация на замърсен разтворител, при която се образува отпадък, който „Оргахим“ АД използва в производството на акрилатен грунд. Също в присъствие на експертите е реализирано производство на грунд от отпадък с код 08 01 18 – отпадъци отпадъци от отстраняване на бои и лакове, различни от упоменатите в 08 01 17.
· Експерти от направлението са участвали в пет проверки по условия в издадени комплексни разрешителни.
През периода са изготвени и изпратени:
- изготвени са писма до МОСВ, във връзка с направени извънредни проверки на  подизпълнители на Организации по оползотворяване на излели от употреба моторни превозни средства, допълнително са предаставени отчети, протоколи, контролни листи;
- писмо по ел. поща до МОСВ за банковите гаранции;
- изпратена е информация до МОСВ, във връзка с нотификация;
- писмо до НКЦ относно трансграничен превоз на отпадъци;
- писма за извършване на проверка на дружествата, във връзка с неуведомяване при трансграничен превоз на отпадъци;
- ежемесечен отчет в МОСВ за извършени проверки и съставени АУАН по ЗУО;
- информация за резултатите от извършен контрол на дружества, относно спазване разпоредбите на Регламент 1013/2006 г;
- предоставена е информация на ОД на МВР – Разград във връзка със установено нарушение в с. Веселец, община Завет, област Разград
По заповед на Директора на РИОСВ - Русе са извършени 4 бр. извънредни проверки на завод за производство на бои и лакове и завод за производство на смоли, във връзка с постъпили множество сигнали за неприятни миризми.
През отчетния период са получени 8 сигнала за нарушения на Закона за управление на отпадъците –3 бр.  за горене на отпадъци и 5 бр. за наличие на замърсени с отпадъци терени.  Пет от сигналите са препратени за решаване по компетентност. По три от сигналите за наличие на замърсени терени и горене на отпадъци са извършени проверки на място. Установено е, че единият, отнасящ се за изгаряне на отпадъци е неоснователен, а други два за наличие на замърсявания, са основателни. Дадени са предписания за почистване на констатираните замърсени с отпадъци терени. Предстои последващ контрол.
По информация, публикувана в месните електронни медии за изтичане на гудрон се извърши извънредна проверка на рекултивираното сметище в гр. Русе, собственост на община Русе. На място се констатира изтичане на гудрон от тялото на сметището. На общината са дадени предписания за извършване на почистване и ограничаване на разливите. Предстои последващ контрол.
В РИОСВ - Русе е постъпила е жалба, препратена от РЗИ - Русе, за изхвърлени строителни отпадъци на територията на община Русе. Предстои извършване на съвместна проверка с представител на общината.
Химикали
Експертите от направление „Опасни химични вещества и смеси“ са извършили 2 извънредни самостоятелни проверки и 9 комплексни планови проверки и 2 извънредни: съвместна по сигнал и  за налагане на принудителна административна мярка (ПАМ), както следва:
-„Хром” АД - град Силистра,  металообработващо предприятие в гр. Силистра – проверката е приключила с 4 предписания;
-„Силома” АД - град Силистра, металообработващо предприятие в гр. Силистра – проверката е приключила с 3 предписания;
-„Екогея ВГ” ЕООД, гр. Русе,  склад за ПРЗ в Русе – проверката е приключила с без предписания;
-„Калиман” ЕООД, гр. Русе  производство на детергенти за текстилната промишленост в гр. Русе – проверката е приключила с 3 предписания;
-„Гама” ООД, гр. Бяла, производство на каучукови изделия в гр. Бяла – проверката е приключила с 5 предписания;
-,,КВС Агро Българияˮ ООД, гр. София - склад за съхранение на минерални торове и препарати в гр. Бяла  – проверката е приключила с без предписания;
-ЕТ „Павлин Павлов-Магнус”, с. Калугерене, Община Главиница, дестилерия за етерични масла в с. Калугерене, Община Главиница – проверката е приключила с 3 предписания;
-„Добруджа Кит“, гр. Исперих, производство на метални изделия – проверката е приключила с без предписания;
-ЗП „Мичо Мирчев“,  гр. Цар Калоян, дестилерия за етерични масла в гр. Цар Калоян – проверката е приключила с 3 предписания
- „Ветеринарни дейности” ЕООД - гр. Разград, производство на хранителни добавки в с. Д. Абланово, Община Русе – извънредна по сигнал с две предписания.
Дадени са 21 предписания, като 13 от тях са изпълнени, а 8 са със срок - следващия месец.
Експертите от отдела са изготвили 8 вътрешни становища към Дирекция „Превантивна дейност“ по постъпили инвестиционни намерения и процедури по преценяване необходимостта от оценка въздействието върху околната среда.
ОВОС и ЕО
Във връзка с плана за контролна дейност на РИОСВ - Русе, през отчетния период са извършени 25 броя проверки на издадени административни актове по реда на Глава Шеста от ЗООС, както следва:
- 7 административни акта са проверени за мерки и условия постановени в тях. В 2 от съставените протоколи са с дадени предписания, които са изпълнени в указания срок;
- 18 броя проверки са извършени във връзка с установяване срока на правно действие на административни актове, като е установено, че 6 броя решения за преценяване на необходимостта от извършване на ОВОС и 1 решение за преценяване необходимостта от извършване на ЕО са загубили правно действие.
Експерти от Дирекция „ПДˮ са участвали в 2 броя екипни проверки, както и са извършили 2 броя извънредни проверки. Едната извънредна проверка е осъществена във връзка със запитване от Министерство на земеделието, а другата е по внесено уведомление.
Не са констатирани нарушения от компетенциите на експертите от Дирекция ПД.
Експерти от дирекцията са взели участие в 6 ДПК.
Комплексни разрешителни
През месец юни са извършени 6 проверки, от които 5 планови и 1 извънредна по изпълнение на предписание на оператори с издадено комплексно разрешително:
- „Балканцинк” АД, гр. Русе, горещо поцинковане на детайли в гр. Русе - 3 предписания. Извършена е извънредна проверка по изпълнение на дадените предписания, които са изпълнени в срок;
-„Екотрейд  метал” ЕООД, гр. Русе,  леярна за цветни и черни метали в гр. Силистра – без предписания;
-„Пилко” ЕООД, гр. Разград,  интензивно отглеждане на птици в с. Българка, Община Силистра – без предписания;
-„Денимал“ ООД - ,  интензивно отглеждане на птици в с. Киченица, община Разград - 1 предписание;
 -„Линамар Лайт Металс - Русе“ ЕООД – производство на алуминиеви автомобилни части в гр. Русе - 3 предписания;
Дадени са общо 4 предписания от извършените проверки, като 2 са  изпълнени в срок, 1 със срок 17.06 и 1 с постоянен срок;
За установено нарушение на условия в издадено комплексно разрешително, на „Оргахим Резинс“ АД е съставен АУАН;
През месеца е издадено едно становище по процедура по издаване на ново КР на Община Разграда, за Регионално депо за неопасни отпадъци.
Комплексни проверки по компоненти и фактори на околната среда
През месец юни 2024 г. са извършени четиринадесет планови контролни проверки по компоненти и фактори на околната среда, съответстващи на 29 самостоятелни проверки и една извънредна по сигнал на:
„Ветеринарни дейности” ЕООД - гр. Разград, производство на хранителни добавки в с. Д. Абланово, Община Русе (извънредна по компонент въздух и фактор ОХВ с участие на представители на ОДБХ Русе);
„Хром” АД - град Силистра,  металообработващо предприятие в гр. Силистра (по фактор химикали и ЗОПОЕЩ);
„Силома” АД - град Силистра, металообработващо предприятие в гр. Силистра (по компонент води и фактор химикали);
„Мегахим” АД - гр. Русе, производство на бои в гр. Русе (по компонент въздух и фактор отпадъци);
„Екогея ВГ” ЕООД, гр. Русе,  склад за ПРЗ в гр. Русе (по фактори отпадъци и химикали);
„Калиман” ЕООД, гр. Русе,  производство на детергенти за текстилната промишленост в гр. Русе (по  фактор химикали и ЗОПОЕЩ);
„Гама” ООД, гр. Бяла, производство на каучукови изделия в гр. Бяла (по  фактор химикали и ЗОПОЕЩ) ;
,,КВС Агро Българияˮ ООД, гр. София - склад за съхранение на минерални торове и препарати в гр. Бяла (по  фактор химикали и ЗОПОЕЩ);
ЕТ „Пвлин Павлов-Магнус”, с. Калугерене, Обищина Главиница, дестилерия за етерични масла в с. Калугерене, Община Главиница (по фактори отпадъци и химикали)
„Маклер комерс” ЕООД - гр. София, млекопреработвателно предприятие в с. Брестовене, Община Завет (по компонент въздух, фактор отпадъци и ПД);
„Ватия Кварц” АД, гр. София, по издадено Решение по ОВОС РУ-1-1/2019 за “Добив на неметални полезни изкопаеми – индустриални минерали – каолин-кварцова суровина от Находище „Златен дол“ - Участък II и Участък III в землищата на гр. Сеново и гр. Глоджево, община Ветово”(по компонент почви и ПД);
„Ватия Кварц” АД, гр. София, по издадено Решение по ОВОС РУ-3-3/2019 за Добив на неметални полезни изкопаеми – индустриални минерали – каолин-кварцова суровина от Находище „БЛЯН“, Участък VII, Участък I, Участък III, Участък IV и V в землищата на гр. Ветово и с. Кривня, община Ветово” (по компонент почви и ПД);
„Свиневъдно Сдружение”  ООД, гр. Русе, месодобивно предприятие в с. Иваново, област Русе. (по компонент води и фактор отпадъци);
ЗП Мирчо Мирчев, гр. Цар Калоян,  дестилерия производство на етерични масла в гр. Цар Калоян (по фактори отпадъци и химикали);
„Добруджа Кит”  АД - гр. Исперих, производство на метални изделия в гр. Исперих (по фактори отпадъци и химикали);
При проверките са дадени общо 28 бр. предписания. Не са съставяни АУАН.
Севезо
През месец юни са извършени 2 планови проверки на следните оператори:
1. „Астра Грийнплант” ЕООД - гр. Сливо поле, производство на биодизел в гр. Сливо поле - без предписания;
2. „Б – контакт” ООД, гр. Бяла,  производство на калциев и натриев хипохлорид в гр. Бяла – 4 предписания.
През месеца не са настъпвали аварийни ситуации в обекти, класифицирани с висок или нисък рисков потенциал на територията, контролирана от РИОСВ – Русе.
  В изпълнение на решения от Работна среща – обучение на тема „Прилагане на законодателството в областта на химикалите и контрола на опасностите от големи аварии“ през месец юни е извършено следното:
– Във връзка с инвентаризация на противопожарна пяна, съдържаща PFOA (перфлуорооктанова киселина), вече инсталирана в действащи пожарогасителни системи на крайни ползватели на противопожарна пяна са изпратени писма до седемнайсет оператора, с приложен въпросник за попълване. Изискан е информационен лист за безопасност на съхраняваната пяна.
–  Във връзка с прилагане на изискванията на Глава Седма, Раздел Първи на Закона за опазване на околната среда и Наредбата за предотвратяване на големи аварии с опасни вещества и ограничаване на последствията от тях, по отношение на изготвяне на външни аварийни планове и провеждане на тренировки и учения от страна на кметовете на общини, на чиято територия се намират предприятия с висок рисков потенциал са изпратени писма до Община Русе, Община Бяла, Община Две могили, Община Ценова и Община Разград. Изискана е информация за всяко предприятие/съоръжение с висок рисков потенциал относно външния авариен план (ВАП), за периода от 2016 г. до сега.
Съставени АУАН през отчетния период:  
1. „Оргахим Резинс“ АД, гр. Русе, АУАН № 0002695/06.06.2024 г. – не е изпълнило условие в Комплексно разрешително, нарушение по чл. 123в, т. 2 от Закона за опазване на околната среда.
2. „Оргахим Резинс“ АД, гр. Русе, АУАН № 0002694/06.06.2024 г. – не е изпълнило дадено задължително предписание в КП, нарушение по чл. 155, ал. 2 от Закона за опазване на околната среда.
3. Община Русе, гр. Русе, АУАН № 0002867/10.06.2024 г. – не е изпълнила задължението си да информира писмено компетентния орган по реда на чл. 95, ал. 1, нарушение по чл. 95, ал. 1 от Закона за опазване на околната среда.
4. „Водстрой“ АД, гр. Русе, АУАН № 0002290/11.06.2024 г. – изхвърля отпадъчни води, формирани от дейността на дружеството, в нарушение на ИЕО, заложени в разрешителен документ, нарушение по чл. 200, ал. 1 , т. 6 от Закона за водите.
5. „Труд“ АД, гр. Русе, АУАН № 0002582/17.06.2024 г. – не е провел емисионен контрол СПИ за 2022-2023 г., нарушение по чл. 18, т. 1 от Закона за чистотата на атмосферния въздух, вр. чл. 31, ал. 1, т. 2 от Н 6/99 г..
6. „Фешко, фешън сървиз компания“ ООД, гр. Русе, АУАН № 0002793/24.06.2024 г. – не е провел емисионен контрол СПИ за 2022-2023 г., нарушение по чл. 18, т. 1 от Закона за чистотата на атмосферния въздух, вр. чл. 31, ал. 1, т. 2 от Наредба № 6/1999 г.
Издадени Наказателни постановления: 
1. Валентин Христов Атанасов-кмет на община Сливо поле, НП № 11/21.06.2024 г., за нарушение на чл. 82, ал. 4 от Закона за опазване на околната среда, в размер на 200 лв. – издал заповед за одобряване на ПУП, без налично влязло в сила решение/становище, постановено по реда на Глава Шеста от ЗООС.
2. „Водстрой“ АД, гр. Русе, НП № 12/25.06.2024 г., за нарушение на чл. 200, ал. 1 , т. 6 от Закона за водите, в размер на 1 000 лв. – изхвърля отпадъчни води, формирани от дейността на дружеството, в нарушение на ИЕО, заложени в разрешителен документ.
3. „Оргахим Резинс“ АД, гр. Русе, НП № 13/27.06.2024 г., за нарушение на чл. 155, ал. 2 от Закона за опазване на околната среда, в размер на 20 000 лв. – не е изпълнило дадено задължително предписание в КП.
4. „Оргахим Резинс“ АД, гр. Русе, НП № 14/06.2024 г., за нарушение на 123в, т. 2 от Закона за опазване на околната среда, в размер на 60 000 лв. – не е изпълнило условие в Комплексно разрешително
5. „Фуксия 2012“ ЕООД, гр. Русе, НП № 15/06.2024 г., за нарушение на 117, ал. 1 от Закона за опазване на околната среда, в размер на 50 000 лв. – не е изпълнило условие в Комплексно разрешително.
Споразумения
На основание чл. 58г, ал. 1 от Закона за административните нарушения и наказания Директорът на РИОСВ – Русе е сключил споразумение с Община Две могили, гр. Две могили, по съставен АУАН № 0002712/27.05.2024 г., допуснала нарушение на режима на дейности в ПЗ „Орлова чука“, нарушение на чл. 11, вр. чл. 83, ал. 1, т. 1 от Закона за защитените територии, в размер на 1000,00 лева, която след редуциране, на основание чл. 58г, ал. 8 от ЗАНН е в размер на 700,00 лева.
Писмено предупреждение:           
На основание чл. 28 от Закона за административните нарушения и наказания Директорът на РИОСВ – Русе е издадено едно писмено предупреждение за отчетния период, на „Автоморга Спартак“ ЕООД, гр. Русе, по съставен АУАН № 0002848/22.02.2024 г., не е изпълнило дадено задължително предписание на основание чл. 113, ал. 3, чл. 119 и чл. 120 от Закона за управление на отпадъците.
Резолюция за прекратяване:
Прекратени административонаказателни процедури на основание чл. 54 от ЗАНН през отчетния период – няма.
През отчетния период е наложена една принудителна административна мярка.
С мотивирана Заповед за пломбиране на 7 броя съоръжения по съхранение в обект Инсталация за производство на алкидни смоли и инсталация за производство на поливинилацетатни дисперсии на „Екон-91” ООД с местонахождение гр. Русе, ул. „Кап. Райчо Николов” № 11,  на основание чл. 160, ал. 1 във връзка с чл. 158, т. 4, чл. 159, ал. 2 от Закона за опазване на околната среда.
Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност
Околната среда
Няма установени превишения по показател ФПЧ10 през отчетния период и в двата следени града – Русе и Силистра.
Няма установени превишения по показател ФПЧ10 през отчетния период и в двата следени града – Русе и Силистра.
Съвместните, с представители на ВиК ООД, гр. Русе, проверки по заповед на Директора на РИОСВ – Русе на производствените площадки на „Оргахим Резинс“ АД и „Оргахим“ АД и установените при тях нарушения доведоха до намаляване на броя на постъпващите в инспекцията сигнали за химически миризми в града.
По сигнали от жители на с. Долно Абланово, Община Русе е извършена съвместна проверка с представители на ОДБХ Русе на инсталация за производство на хранителни добавки от СЖП. Дадените предписания от двете институции и тяхното изпълнение доведе до намаляване на  оплакванията на жителите на населеното място за неприятни миризми.
Всички дадени предписания от предходния месец за почистване на замърсени терени в населените места, са изпълнени, като това е установено при проверки на място.
Бизнеса
През месец юни 2024 г. са издадени становища, указателни писма и административни актове във връзка с провеждане на процедури по реда на Глава Шеста от ЗООС и чл. 31 от ЗБР, както следва:
· 127 писма по реда на Наредбата за ОС по внесени уведомления за инвестиционни предложения, горскостопански програми, и уведомления за план/програми;
· 23 писма във връзка с депозирани запитвания и заявления от физически/юридически лица или други институции;
· 9 указателни писма за провеждане на последваща процедура по преценяване на необходимостта от ОВОС
· 86 писма във връзка с текущи процедури по реда на Глава Шеста от ЗООС, в т.ч. писма до възложители за предоставяне на допълнителна информация, писма за консултации с РЗИ/БДДР/ИАОС/МРРБ, писма до общини и кметства за обявяване на инвестиционни предложения по чл. 95, ал.1 от ЗООС; писма до общини и кметства за осигуряване на обществен достъп до информации за преценяване на необходимостта от ОВОС
· 1 Решение по ОВОС с разпоредителна част „Одобрявамˮ;
· 5 мотивирани решения за преценяване на необходимостта от извършване на ОВОС, с разпоредителна част „Да не се извършва ОВОС”;
· 6 мотивирани решения за преценяване на необходимостта от извършване на ЕО, с разпоредителна част „Да не се извършва ЕО”;
· 3 решения за прекратяване на процедура по Глава Шеста от ЗООС;
· 57 броя писма до физически/юридически лица, общини, институции във връзка с ежедневната работа на Дирекция „Превантивна дейност”;
· 0 броя Решения по преценяване на необходимостта от провеждане на ОС за ППП/ИП с разпоредителна част „съгласува“;
· 2 броя Решения за прекратяване на процедури по оценка за съвместимост, на основание: чл. 11, ал. 2 от Наредбата за ОС и § 2 от Допълнителните разпоредби на същата наредба; чл. 2, ал. 5 и чл. 13, ал. 1 от Наредбата за ОС.
През периода е взето участие в осем заседания на Държавни приемателни комисии (ДПК) за приемане на строежи.
Обществеността
През месец юни, РИОСВ - Русе отбеляза с разнообразни инициативи Световния  ден на     околната среда – 5 юни и Международния ден на река Дунав - 29 юни. 
Традиционно инспекцията се включи като партньор на Международния ученически екологичен форум „Сребърна – 2024“, провел се за XXXIII път, в периода 31 май-1 юни в гр. Силистра и ПР „Сребърна“. В надпреварата се включиха 110 млади учени от 24 администативни области в страната, представяйки общо 29 екологични проекта. Международният ученически екологичен форум „Сребърна – 2024“ се организира от Центъра за подкрепа за личностно развитие - Обединен детски комплекс, под патронажа на кмета на Община Силистра. Той се провежда в навечерието на Световния ден на околната среда 5 юни.
За поредна година РИОСВ - Русе отличи десет автори на литературни творби и рисунки,  участници в съпътстващите конкурси на тема: „Планетата Земя - безценен дар“. В конкурсната надпревара са се включили  120 литературни творби и 430 рисунки.
През юни във фоайето на Регионалната инспекция по околната среда и водите - Русе е открита изложба с рисунки, отличени по време на Международния ученически екологичен форум „Сребърна 2024 г.”
По повод Международния ден на река Дунав, на 28 юни, ученици от X клас на „Проф. Веселин Стоянов“ – гр. Русе посетиха Информационния център на РИОСВ - Русе. Темата на беседата бе мониторинг и ролята на всяка от регионалните структури на МОСВ за опазване водите на река Дунав. Пред бъдещите музиканти, балетисти и художници бе представен аудио-визуалният пърформанс „Градът и реката“, чрез който учениците се вдъхновиха за участие  в тазгодишното издание на международния конкурс „Danube Art Master“.
На 29 юни, представители на Общинска фондация „Русе – град на свободния дух“, СНЦ „Дунавско сияние“, Дворецът на децата, РИОСВ - Русе, Басейнова дирекция „Дунавски регион“ и на РД ПБЗН – Русе обединиха усилия за организация и провеждане на арт-хепанинг „На брега на реката“. Деца и техните родители имаха възможност да се включат в приложни арт-работилнички, рисунки на асфалт и върху природни материали, да участват в блиц – викторина, свързана с река Дунав, да провеждат  „магични“ научни експерименти с вода.
„Водни битки – лято 2024“ допълнително разхладиха участниците със забавни състезателни, водни игри. На Кея на Русе беше весело, мокро, спортно и занимателно край реката. Състезаваха се 6 отбора, като предизвикателствата  са свързани с вода, преодоляване на препятствия, точност, ловкост, баланс и бързина.     
На 28 и 29 юни, експерти на РИОСВ - Русе посетиха Делтата на река Дунав. Тя е  най-голямата делта в Европа, след тази на река Волга. От 1991 г. е част от световното природно наследство на ЮНЕСКО. Двудневният тур влючи посещение на музея на Дунавската делта в Тулча, разходка по каналите и наблюдение на птици.
В два последователни дни на 5 и 6 юни, експертите на РИОСВ - Русе разясниха задълженията и отговорностите на собствениците на складове за съхранение на негодни за употреба препарати за растителна защита (НУПРЗ), в Русе и Силистра. Участие в срещите взеха представители на местната власт, общините, Областните дирекции „Земеделие“ и собствениците на складове за НУПРЗ. Чрез on-line връзка се е включил представител на МОСВ, който е отговарял на поставените въпроси.
Провеждането на срещите е в подготовка на Програма „Мониторинг, контрол и обезвреждане на негодни за употреба препарати за растителна защита (ПРЗ) и мерки за превенция“, част от втори етап за изпълнение на Швейцарско - Българска Програма за Сътрудничество (ШБПС), свързана с извеждането на препаратите в чужбина за обезвреждане. 
Дейностите по почистване на складовете ще се контролират от комисия, която ще включва представители на РИОСВ, РЗИ, Пожарна безопасност, Общинска администрация, Областна управа и от собствениците на склада.
На 11 юни,  в кметство с. Басарбово е проведена комисия за разглеждане на предложението на Института по биоразнообразие и екосистемни изследвания при БАН за обявяване на нова защитена местност „Басарбовски степи”. Тя цели опазването на находищата  на консервационно значими растителни видове - Ковачев зановец (Chamaecystisus kovacevii) и Ангелова метличина (Centaurea angelescui), в землището на с. Басарбово, община Русе, област Русе.
В комисията участваха представители на Областна администрация - Русе, общината, Областна дирекция „Земеделие” - Русе, Регионална дирекция по горите - Русе и РИОСВ - Русе. Комисията разгледа предложението за обявяване на ЗМ, внесено от доц. д-р Стоян Стоянов, представител на ИБЕИ-БАН, определи площта й - 30 ха, както и режимите за опазване на растителните видове.
Комисията ще предложи на Министъра на околната среда и водите да издаде заповед за обявяване на защитена местност „Басарбовски степи” съгласно Закона за защитените територии.
Проведена е работна среща с представители на „Водоснабдяване и канализация“ ООД - гр. Русе, на която са обсъдени съвместните действия по решаване на проблема с изпускането на отпадъчни води в градската канализация, водещи до разпространението  на  химически миризми в града.

 Отчет за осъществената контролна дейност от РИОСВ - Русе за месец май 2024 г. 
Кратка обобщена информация за осъществената контролна дейност за периода и резултати от извършената контролна дейност
През месец май 2024 г. експертите от РИОСВ-Русе извършиха 93 проверки, в т.ч. планови 41 бр. и 52 - извънредни. Броят на проверените обекти е 80, като от тях 58 са планови и 22 са извънпланови. В рамките на осъществения контрол са дадени 63 предписания за отстраняване на констатирани нарушения. 
През месец май 2024 г. са съставени 3 акта за установяване на административни нарушения.
От директора на РИОСВ-Русе са издадени 6 наказателни постановления, с което на юридически лица са наложени имуществени санкции в общ размер на 266 100 (двеста шестдесет и шест хиляди и сто лева) лв.
На основание чл. 58г, ал. 1 от Закона за административните нарушения и наказания Директорът на РИОСВ – Русе  е сключвал 5 броя споразумения с физически и юридически лица на обща стойност 5810 лв .
Общо събраните суми от РИОСВ-Русе по наложени глоби, имуществени санкции са 21 600 лв. и по еднократни и текущи санкции (чл. 69 от ЗООС) 50 984,30 лв. По сключени споразумения по чл. 58г от ЗАНН са постъпили 5 810 лв. От структурите на НАП през месец май 2024 г. по наложени административни мерки са постъпили 1 000 лв.   
От получените суми през месец април 2024 г., на общините, през месец май 2024 г. са преведени 1 222,40 лв. Най-голяма сума е получила Община Тутракан в размер на 970,00 лв.   
В изпълнение на годишния план за контролна дейност на РИОСВ-Русе е извършено пробонабиране на отпадъчни води, както следва:
- на 20.03.2024 г. от изход ПСОВ на „Калатея“ ООД, гр. Силиста, млекопреработвателно предприятие в с. Белица, Община Тутракан е взета проба пречистени отпадъчни води, преди заустването им във водоприемник – сухо дере, поречие Дунавски добруджански реки. След анализ, Регионална лаборатория-Русе е представила протоколи от изпитване с резултатите. На 10.04.2024 г. е съставен и връчен на оператора констативен протокол по чл. 69б от ЗООС. В деловодството на РИОСВ – Русе е заведено изготвеното предложение до Директора на РИОСВ-Русе за намаляване на текущата месечна санкция във връзка с установено намаляване на замърсяването на водния обект. Издадена е Заповед на Директора на РИОСВ-Русе за намаляване на ТМС в размер от 1213 лв на 1 005 лв.
- на 20.03.2024 г. от изход ГПСОВ на град Тутракан, с оператор „Водоснабдяване и канализация“ ООД, гр. Силистра, е взета съставна проба пречистени отпадъчни води, преди заустването им във водоприемник – река Дунав. След анализ, Регионална лаборатория-Русе е представила протоколи от изпитване с резултатите. На 10.04.2024 г. е съставен и връчен на оператора констативен протокол по чл. 69а от ЗООС. В деловодството на РИОСВ – Русе е заведено изготвеното предложение до Директора на РИОСВ-Русе за налагане на текущата месечна санкция, във връзка с установено  замърсяване на водния обект. Издадено е Наказателно постановление на Директора на РИОСВ-Русе за налагане на ТМС в размер от 161 лв.
- на 28.03.2024 г. от изход РПСОВ на гр. Силистра, с оператор „Водоснабдяване и канализация“ ООД, гр. Силистра е взета съставна проба пречистени отпадъчни води, преди заустването им във водоприемник – река Дунав. След анализ, Регионална лаборатория-Русе е представила протоколи от изпитване с резултатите. На 24.04.2024 г. е съставен и връчен на оператора констативен протокол по чл. 69б от ЗООС. В деловодството на РИОСВ – Русе е заведено изготвеното предложение до Директора на РИОСВ-Русе за отмяна на текущата месечна санкция във връзка с установено преустановяване замърсяването на водния обект. Издадена е Заповед на Директора на РИОСВ-Русе за отмяна на ТМС в размер от 123 лв.
- на 28.03.2024 г. от изход ПСОВ на „Фазерлес“ АД, гр. Силистра е взета проба пречистени отпадъчни води, преди заустването им във водоприемник – река Дунав. След анализ, Регионална лаборатория-Русе е представила протоколи от изпитване с резултатите. На 24.04.2024 г. е съставен и връчен на оператора констативен протокол по чл. 69а от ЗООС. В деловодството на РИОСВ – Русе е заведено изготвеното предложение до Директора на РИОСВ-Русе за налагане на текущата месечна санкция във връзка с установено замърсяване на водния обект. Издадено е Наказателно постановление на Директора на РИОСВ-Русе за налагане на ТМС в размер от 5 708 лв.
- на 20.04.2024 г. от изход ГПСОВ на град Разград, с оператор „Водоснабдяване Дунав“ ЕООД, гр. Разград, е взета съставна проба пречистени отпадъчни води, преди заустването им във водоприемник – река Бели лом. След анализ, Регионална лаборатория-Русе е представила протоколи от изпитване с резултатите.Съставен е и връчен на оператора констативен протокол по чл. 69а от ЗООС. В деловодството на РИОСВ – Русе е заведено изготвеното предложение с вх. № ВСП-629 от 16.05.2024 г. до Директора на РИОСВ-Русе за увеличаване на текущата месечна санкция, във връзка с установено  замърсяване на водния обект. Издадени  са: Заповед на Директора на РИОСВ-Русе за отмяна на ТМС в размер на 176 лв. и Наказателно постановление за налагане на нова ТМС в размер от 117 703 лв.
- на 10.04.2024 г. от изход ЛПСОВ на „Интер ЕС 2000“ ЕООД, с. Ситово е взета проба пречистени отпадъчни води, преди заустването им, чрез канализационен колектор на Община Ситово, във водоприемник – „сухо дере“, местност „Айвалъка“ След анализ, Регионална лаборатория-Русе е представила протоколи от изпитване с резултатите. На 09.05.2024 г. е съставен и връчен на оператора констативен протокол по чл. 69а от ЗООС. В деловодството на РИОСВ – Русе е заведено изготвеното предложение до Директора на РИОСВ-Русе за налагане на текущата месечна санкция във връзка с установено замърсяване на водния обект. Издадено е Наказателно постановление на Директора на РИОСВ-Русе за налагане на ТМС в размер от 667 лв.
При преглед на утвърден Годишен доклад от СНИ на организирани източници на вредни емисии на площадката на „Грийнбърн“ ЕООД, гр. Разград са установени 5 броя превишения на средноденонощната НДЕ по показател „амоняк“ при работата на инсталацията за изгаряне на отпадъци. На 10.05.2024 г. е съставен и връчен на оператора констативен протокол по чл. 69а от ЗООС. В деловодството на РИОСВ – Русе е заведено изготвеното предложение с вх. № ВСП-624 от 15.05.2024 г. до Директора на РИОСВ-Русе за налагане на еднократна санкция във връзка с констатирано замърсяването на атмосферния въздух  Издадено е Наказателно постановление за налагане на  еднократна санкция в размер на 23 лв.
В периода от 01.05. до 31.05.2024 г. е постъпила една писмена жалба на територията на Община Русе, във връзка с неизпълнението на мерките по програмата на КАВ, по отношение на паркиране в тревни площи. Предстои изготвяне на отговор до жалбоподателя.
Сигналите, постъпили в инспекцията са общо 110 сигнала, както следва:
· в деловодството на РИОСВ-Русе – 19 бр.;
· на Зелен телефон – 43 бр.;
· на електронна поща – 48 бр.
От тях 19 са препратени по компетентност, 72 са основателни и 14 са неоснователни. По три от постъпилите сигнали през месец април, са извършени проверки от експерти на РИОСВ-Русе през месец май. Във връзка с постъпили два сигнала за неспазване на екологичното законодателство при извършване на производствена дейност на бетонови къщички за съхранение на трансформатори за соларни паркове, е извършена съвместна проверка с представители на РИОСВ-Русе и ДИТ Русе, при която в съставен Констативен протокол и са дадени предписания, като същите са изпълнени в срок. Третият сигнал е неоснователен.
По пет от постъпилите сигнали през отчетния период, във връзка със силни миризми на територията на Община Разград, в началото на месец юни 2024 г., „МАС“ на РЛ-Русе ще извърши 13 денонощни непрекъснати измервания на КАВ в гр. Разград за установяване на замърсяване на въздуха.
Разпределението на сигналите по общини е както следва :
Община Русе – 81; Община Разград – 19; Община Силистра – 2; Община Борово – 1; Община Сливо поле – 1; Община Две могили - 2; Община Тутракан – 2; Община Главиница – 1; Община Исперих – 1. 
През месеца преобладаващи са сигналите, свързани с миризми, 5-сигнала за нерегламентирани дейности с отпадъци и 11 сигнала са по ЗБР.
Общо сигналите са били в следните направления:
· миризми и замърсяване на въздуха, като множеството от постъпилите сигнали (около 90%) са за миризми на територията на Община Русе. Част от сигналите са отчетени като основателни по отношение на наличие на миризми, но при проследяване на основните показатели за качество на атмосферния въздух не са отчетени превишения в нормите. Постъпилите сигнали за наличие на миризми и замърсяване на въздуха от дейността на дружества на територията на гр. Русе са препратени към тях във връзка с изпълнението на условие от комплексните им разрешителни за извършване на проверка и предприемане на действия.
· нерегламентирано изхвърляне и горене на отпадъци;
· намерени в безпомощно състояние птици и нерегламентирано изсичане на орехови дървета.
За постъпилите, през месец май, сигнали са извършени 15 броя проверки, като са проверени 27 обекта на територията на РИОСВ-Русе. Дадени са 10 предписания.
През отчетния периода не са съставяни актове за установяване на административни нарушения по постъпили сигнали.
Акценти от извършената месечна контролна и административно наказателна дейност
Основен акцент в работата през отчетния месец беше извършването на проверки по: изпълнението на годишния план, заповед на министъра на околната среда и водите за проверки на площадки за Излезли от употреба моторни превозни средства (ИУМПС) на територията на РИОСВ-Русе, РИОСВ-Велико Търново и РИОСВ-Варна; изпълнение на предписания за почистване на замърсени терени в населените места; проверки с пробонабирания в град Разград, във връзка със сигнали за миризми; както и по постъпили сигнали и жалби.
Друг основен акцент е засиленият контрол на „Оргахим Резинс“ АД във връзка със сигнали за химически миризми от градската канализация, в която се включват отпадъчните води на предприятието. Изпълнен е планът за пробонабирания за генетично модифицирани организма (ГМО).
Обработени са всички внесени 68 Годишни доклади за околна среда (ГДОС) на оператори с издадени комплексни разрешителни.
Превантивен контрол
През отчетния период продължава работата по прилагане на превантивния контрол по отношение на всички инвестиционни инициативи, свързани с разширението на съществуващи и изграждането на нови обекти, стопански дейности, инсталации, както и на елементите от устройственото планиране. По отношение на текущите процедури по ОВОС и ЕО, експертите от дирекция ПД работиха по депозирани нови и/или стартирали през предходен период процедури (текущи). За 13 инвестиционни предложения, планове и програми е указана необходимостта от провеждане на процедури по реда на Глава Шеста от ЗООС. 9 от тях подлежат на последваща процедура по преценяване необходимостта от ОВОС, 4 на последваща процедура по преценяване необходимостта от ЕО. Приключени  са 9 процедури по преценяване на необходимостта от извършване на ОВОС, 2 броя процедури по преценяване на необходимостта от извършване на ЕО. Прекратени са 4 процедури, започнали по реда на Глава шеста от ЗООС. 
През отчетния период е внесен ДОВОС за ИП „Разширение на инсталация за производство на междинни продукти”, с местоположение гр. Разград, предстои оценка качеството му. Също така са внесени протоколи с резултатите от проведено обществено обсъждане на ДОВОС на ИП „Изграждане на предприятие за преработка и производство на продукти от индустриални материали”, с местоположение гр. Дулово.
Текущ контрол:
През месец май 2024 г. са извършени следните проверки:
· Проверки по сигнали и жалби на граждани: 15;
· През отчетния период са извършени общо 119 бр. проверки: 4 планови, от които 1 екипна и извънредни, както следва: 11 бр. – по изпълнение на предписания, една по сигнал, една по заявление за ДО, 6 по Заповед на Министъра. Осъществен е контрол по Закона за защита от вредното въздействие на химичните вещества и смеси и Глава Седма, Раздел Първи от Закона за опазване на околната среда, като са извършени 6 планови проверки и две извънредни по химикали и 2 проверки на предприятие с нисък и висок рисков потенциал.
· Извършени са 2 планови на оператори с издадено комплексно разрешително.
· Проверки по Закона за чистотата на атмосферния въздух: 10 планови, от които 4 самостоятелни и 6 от участие в комплексни по компоненти и фактори на околната среда и 12 извънредни проверки.
· Проверки за нивата на шума, излъчван в околната среда – планови.
· Проверки във връзка с емисионен контрол на отпадъчните води и правилната експлоатация на пречиствателните съоръжения – 15 бр. контролни проверки на планови обекти, от които 8 бр. планови проверки с 6 пробонабирания, като 2 от плановите проверки са комплексни по компоненти и фактори на околната среда и 7 бр. извънредни проверки на планови обекти с 4 пробонабирания.
· Проверки по Закона Проверки по Закона за защитените територии – 31 извънредни (ежедневни) проверки на ПР „Сребърна“, 1 извънредна на ПЗ „Орлова чука“.
· Проверки по Закона за биологичното разнообразие – 1 извънредна във връзка с решение на Административен съд – Разград и 5 планови проверки по сигнали за бедстващи защитени екземпляри.
· Проверки по Закона за генетично модифицираните растения – 4 планови.
Засилен последващ контрол
През периода са осъществени 15 проверки по дадени предписания, като е установено, че са са предприети действия по изпълнението им. Не са съставяни актове за установяване на административно нарушение (АУАН) за неизпълнение на дадени предписания в срок.
Кратък анализ на постигнатите резултати в областта на опазване на околната среда, от осъществената контролна дейност
Атмосферен въздух
През месец май 2024 г. данните за качеството на атмосферния въздух, регистрирани в пункта за мониторинг в гр. Русе,  не отчитат превишения на средноденощнaта норма на ФПЧ10. Поради спецификата на метода на измерване на ФПЧ10 в гр. Силистра, резултатите от измервания се отнасят за първата половина на месеца, и все още не са постъпили в РИОСВ-Русе. Нивата на всички останали атмосферни замърсители се запазват трайно ниски.
От 16.05. до 29.05.2024 г. Мобилната автоматична станция на Регионална лаборатория Русе към ИАОС, е извършила планово измерване на КАВ в гр. Русе. Станцията е била разположена в двора на Хидрометеорологичната станция на ИАППД, в западните жилищни квартали на града. Получените данни не са отчели превишения на следените атмосферни замърсители, както и на бензен, толуен и ксилен. От 30.05.2024 г. по план МАС е преместена в град Разград за извършване на измервания на КАВ в града.
Във връзка с постъпили сигнали за химически миризми в град Русе, са извършени проверки на данните от пунктовете за КАВ в гр. Русе, измерващи нивата на органични замърсители. Не са констатирани превишения, което е отразено в съставени 6 броя констативни протоколи.
През отчетния период по компонент „Атмосферен въздух“ са извършени 10 планови и 12 извънредни проверки. Експертите от направлението са участвали в 2 планови проверки на оператори с издадени комплексни разрешителни.
За установени административни нарушения на ЗЧАВ са съставени един акт за установяване на административно нарушение на юридическо лице, и един Констативен протокол по чл. 69 от ЗООС, като е наложена една еднократна санкция на оператор на неподвижни източници със СНИ.
През месеца в РИОСВ – Русе са постъпили и са утвърдени 9 Доклада на оператори, за извършени Собствени периодични измервания (СПИ) и 2 броя месечни доклади на оператори, за извършени Собствени непрекъснати измарвания (СНИ).
През отчетния период не са заверявани дневници на оператори на бензиностанции, в изпълнение на изикванията на Наредба №16/1999 г. за ограничаване емисиите на летливи органични вещества при съхранение, товарене или разтоварване и превоз на бензини.
През месец май са издадени са 23 становища по внесени ГДОС на оператори с Комплексни разрешителни (КР)  за 2023 г. и 4 становища за Дирекция „Превантивна дейност”.
Съгласно изискванията на Наредба № 1 за флуорирани парникови газови (ФПГ), са валидирани около 200 годишни отчети на оператори, ползватели и дистрибутори на ФПГ.
Шум
През месец май 2024 г. са извършени 3 проверки, във връзка с емисионен контрол по фактор „шум”. Съвместно с РЛ-Русе са извършени контролни измервания на нивата на шума, излъчван в околната среда на: „ЗММ Стомана“ АД – град Силистра, „Авалон Индъстри“ АД – село Ряхово и „А.Л.Филтър“ ЕАД – град Русе. Не са установени превишения в регламентираните норми, не са давани предписания.
В РИОСВ – Русе, през месец май, са постъпили три Доклада с резултати от извършени СПИ по фактор „шум“, на: „Ейч Енд Ес Транспорт България“ ЕООД – град Разград, „Пътперфект“ ЕАД – база село Зафирово и на „АДМ Разград“ ЕАД. При проверка на информацията и протоколите от измерване не са установени превишения на граничните стойности на нивата на шум, съгласно Таблица № 2, Приложение № 2 на Наредба № 6/26.06.2006 г.
Изготвени са три Доклада до Директора на РИОСВ-Русе по съответните процедури.
Изготвени са 5 вътрешни становища по Глава Шеста от ЗООС по фактор шум.
Експертът е изготвил 2 вътрешни становища по Глава Шеста от ЗООС по компонент въздух.
Извършил е 7 проверки, във връзка със сигнали за миризми и замърсяване на въздуха, на територията на Община Русе.
Участвал е в извънредна проверка на „Ивио“ ЕООД – град Русе, във връзка със сигнал за пожар на производствената площадка на обекта.
Изготвени и изпратени са 11 отговора до сигналоподатели и Институции по постъпили жалби/ сигнали, във връзка с миризми и замърсяване на околната среда.
Води
През месец май 2024 г. са извършени общо 15 бр. контролни проверки на планови обекти, както следва:
8 бр. планови проверки, от които 6 с пробонабирания на отпадъчни води на: „Водстрой” АД - гр. Разград, „Eйч Енд Ес Транспорт България” ЕООД, гр. Бургас, транспортна фирма в гр. Разград, „Тракция” АД - село Самуил, „Пилко” ЕООД - град Разград, „Астра Грийнплант” ЕООД - гр. Сливо поле, „Фишери 2009” ООД, с. Ряхово, Община Сливо поле.
Извършени са 7 извънредни проверки на  обекти: 2 извънредни пробонабирания на „Биовет“ АД, клон Разград и „АДМ Разград“ ЕАД, във връзка с постъпили сигнали от жители на град Разград за разпространение на неприятни миризми с характистика на фекалии, едно пробонабиране на ГПСОВ Разград по молба по чл. 69б от ЗООС от оператора „Водоснябдяване Дунав“ ЕООД и едно извънредно пробонабиране на отпадъчни води от „Оргахим Резинс“ АД, гр. Русе, във връзка с получени сигнали за органични миризми от канализацията на град Русе, в която се заустват и отпадъчните води на посочения оператор; 2 проверки по постъпили сигнали и една проверка за връчване на КП по чл. 69 от ЗООС.
Експертите са участвали в проверки по условията на издадени КР на 2 обекта – Регионално депо Русе и „Екон 91” ООД.
При проверките на операторите са дадени 8 бр. предписания. Не са съставяни АУАН. Съгласно разпоредбите на чл. 69 от ЗООС, през периода са издадени: 5 бр наказателни постановление за налагане на ТМС за замърсаване на воден обект, издадена една Заповед за намаляване на ТМС и една заповед за отмяна на ТМС.
През месец май  са постъпвали в РИОСВ-Русе сигнали за наличие на химически миризми в град Русе. Като източник на тези миризми се явява канализационната мрежа на град Русе, в която се включват отпадъчни води от химически предприятия. В тази връзка са извършени извънредни проверки на „Оргахим Резинс“ АД, включително и в извънработно време. При проверките от служител на РЛ-Русе са взети проби ОВ след ЛПСОВ, като пробите са изпратени за анализ по органични замърсители в РЛ Бургас. При проверките е констатирано замърсяване на отпадъчните води с органична субстанция, която не може да се пречисти от съществуващата ЛПСОВ (утаител) и при заустването на ОВ в градски колектор „Трети март“ (гр. Русе) води до емитиране на химическа миризма от шахтите, за която се подават сигнали от жители на града. За установените през месец май нарушения, през месец юни предстои съставянето и връчването на АУАН на оператора за установените нарушения.         
Почви
През месец май 2024 г. по компонент „Почви” не са извършвани планови проверки.
Експертът в направлението основно е извършил проверки по фактор отпадъци и е работил по утвърждаване на работни листи по Закона за управление на отпадъците, както и по предоставяне на вътрешни становища във връзка с преписки по Глава шеста от ЗООС.
Биологично разнообразие и НЕМ
През месец май са извършени общо 6 контролни проверки, от които 5 планови и 1 извънредна.
Пет от проверките са по сигнали за екземпляри в безпомощно състояние. С нарочно разпореждане на Директора на РИОСВ-Русе един екземпляр от вида таралеж (Erinaceus concolor), един екземпляр от вида бял щъркел (Ciconia ciconia), един екземпляр от вида малък ястреб (Accipiter nisus), един екземпляр от вида обикновен мишелов (Buteo buteo) и един екземпляр от вида градска лястовица (Delichon urbicum) са изпратени за рехабилитация в „Центъра за размножаване и рехабилитация на редки видове“ на СНЦ „Зелени Балкани“ в гр. Стара Загора. Единствената извънредна проверка е във връзка с Решение № 395/17.05.2024 г. на Административен съд – Разград, с което се потвърждава НП № 49/05.09.2023 г. на Директора на РИОСВ-Русе. Случаят е за иззети в полза на държавата 47 броя препарирани/замразени екземпляри или части от тях. След решението на съда, същите се предават на Регионален исторически музей гр. Русе за препариране и/или попълване на музейната сбирка.
Издадени са 3 броя регистрационни карти съгласно чл. 90 от Закона за биологичното разнообразие (ЗБР, ДВ бр. 77/2002 г.) за защита на видовете от дивата флора и фауна, чрез регулиране на търговията с тях.
Закон за лечебните растения
През отчетния период е подадено едно заявление за организиране на билкозаготвителен пункт и съответно за регистрация на книга за билки.
Защитени територии
През отчетния период са извършени ежедневни проверки на територията на ПР „Сребърна“, които са 31 бр.
През месеца е извършена 1 извънредна проверка на защитена територия по смисъла на Закона за защитените територии – ПЗ „Орлова чука“. При проверката е констатирано следното нарушение: в т. 2.26 от Заповед РД-663/21.08.2007 г. (ДВ, бр. 79/2007 г.) на Министъра на околната среда и водите, която гласи, че в пещерата „Орлова чука“ се забраняват „посещения с туристическа цел на групи над 15 души“. Предвид факта, че в годините са получавани сигнали за неспазване на забраните, на режима на дейности в защитената територия, изразяващи се в посещения на групи над 15 души, РИОСВ-Русе изиска от Община Две могили (стопанисваща ПЗ „Орлова чука“) достъп до видеонаблюдението, монтирано на входа на пещерата. Община Две могили информира, че за РИОСВ-Русе е създаден профил в системата за видеонаблюдение, като профилът е с права за достъп до видео в реално време, както и за преглед на записи. На 09.05.2024 г. експерти на РИОСВ-Русе са извършили преглед на записите от видеонаблюдението, при който е констатирано следното:
· на 01.05.2024 г. в 12:57 часа, в пещерата влиза група от 19 души, в 15:46 часа също група от 19 души влиза в пещерата;
· на 02.05.2024 г. в 15:01 часа, в пещерата влиза група от 18 души;
· на 04.05.2024 г. в 13:59 часа, в пещерата влиза група от 23 души, в 16:58 часа, група от 18 души влиза в пещерата;
· на 05.05.2024 г. в 15:00 часа, в пещерата влиза група от 18 души;
· на 06.05.2024 г. в 13:01 часа, в пещерата влиза група от 28 души;
· на 07.05.2024 г. в 16:02 часа, в пещерата влиза група от 23 души.
Всички посетители са придружени от екскурзовод, който е назначен към Община Две могили, стопанисваща природната забележителност. За констатираното нарушение е съставен АУАН, като същият е връчен на кмета на Община Две могили. Предстои издаване на наказателно постановление.
Закон за генетично-модифицираните организми
В изпълнение на годишна програма на ИАОС за провеждане на контрол върху работата с генетично модифицирани организми и освобождаването им в околната среда, са извършени четири планови проверки. Посетени са опитните полета на ОПС „Бръшлен“, с. Бръшлен, общ. Сливо поле, ИЗС „Образцов чифлик“, гр. Русе, общ. Русе, СЖС – „България“ ЕООД, гр. Русе, кв. Образцов чифлик, общ. Русе и „Специализирано поделение и опитна станция по зърнени и маслодайни култури – Лозница“, гр. Лозница. Взети са общо четиринадесет проби от царевица, слънчоглед,  ечемик и рапица. Взетите проби ще послужат за изпитване наличието на генетично-модифицирана ДНК.
Отпадъци
През отчетния период са извършени общо 119 проверки: 4 планови, от които 1 екипна и  извънредни, както следва: 11 бр. – по изпълнение на предписания, една по сигнал, една по заявление за ДО, 6 по Заповед на Министъра. Дадени са 5 задължителни предписания.
През отчетния период не са съставени АУАН. Издадено е едно наказателно постановление за нарушение на  чл. 22 от Наредба № 1.
Приоритетно през месец май е извършено следното:
· Изготвени са писма до МОСВ за инспекции, относно поддържане чистотата на общинската пътна мрежа;
· Проверки на подизпълнители на Организации по оползотворяване на излели от употреба моторни превозни средства;
· Проверки на членове на Организации по оползотворяване на НУБА и опаковки;
· Контрол на дадените предписания за почистване на замърсени терени. При проверките не е установено неизпълнение на предписанията;
· Проверка на ГДОС на операторите с комплексни разрешителни.
Експерти от направлението са участвали в две проверки по условия в издадени комплексни разрешителни.
През периода са изготвени и изпратени:
- писмо по ел. поща до МОСВ за банковите гаранции;
- писмо до НКЦ относно трансграничен превоз на отпадъци;
-  ежемесечен отчет в МОСВ за извършени проверки и съставени АУАН по ЗУО;
- информация за резултатите от извършен контрол на дружества, относно спазване разпоредбите на Регламент 1013/2006 г;
- доклад от извършени проверки на общинска и републиканска пътни мрежи.
По заповед на министъра на околната среда и водите са извършени три проверки съвместно с експерти на РИОСВ-Велико Търново на площадки за третиране на ИУМПС на територията на градовете Русе и Кубрат. Резултатите са представени в МОСВ. Експерти на РИОСВ-Русе са участвали в съвместни провреки на територията на РИОСВ-Велико Търново и РИОСВ-Варна.
През отчетния период са получени 5 сигнала за нарушения на Закона за управление на отпадъците.  Сигналите са препратени за решаване по компетентност. Извършен е последващ контрол по изпълнение на предписания, дадени с констативни протоколи за почистване на замърсени с отпадъци терени, разположени на територията на общините: Борово, Ветово, Завет, Разград, Ситово, Дулово и Силистра. Същите са почистени в срок. 
ХИМИКАЛИ
Експертите от направление „Опасни химични вещества и смеси“ са извършили 2 извънредни самостоятелни проверки и 6 комплексни проверки по компоненти и фактори на околната среда (5 планови и 1 извънредна), както следва:
Извънредни (самостоятелни) на:
· „Мегахим“ АД, гр. Русе, резервоарно стопанство за съхранение на течни суровини в град Русе – във връзка с разпломбиране;
· „Ивио“ ЕООД, гр. Русе, склад за съхранение на ОХВС в гр. Русе – дадено е едно предписание със постоянен срок.
Планови (комплексни):
· „Петрол” АД - гр. Ловеч, бензиностанция в гр. Разград – дадени са  общо 5 предписания, от които 4 са изпълнени
· „Веола” ЕООД, гр. Лозница - бензиностанция в гр. Лозница – дадени са 3 предписания
· „Солар Партнърс” ЕООД, гр. София, цех за производство на бетонови изделия - къщички за трансформатори за соларни паркове в гр. Русе – дадени са общо 6 предписания, 4 от които са изпълнени
· „Лукойл България” ЕООД - гр. София, бензиностанция в гр. Исперих – проверките приключила без предписания
· „Изи Къмпани” ООД, гр. Русе, третиране и пране на текстилни изделия в гр. Русе – дадени са 5 предписания
· „ММ Петролиум“ ЕООД - гр. Кубрат, бензиностанция в гр. Кубрат – дадени са общо 5 предписания, от които 4 са изпълнени
Дадени са 21 предписания, като 13 от тях са изпълнени, а 8 са със срок – през следващия месец.
Експертите от отдела са изготвили 8 вътрешни становище по Глава Шеста от ЗООС във връзка с постъпили инвестиционни намерения и процедури по преценяване необходимостта от оценка въздействието върху околната среда.
ОВОС и ЕО
Във връзка с плана за контролна дейност на РИОСВ-Русе, през отчетния период са извършени 7 проверки на постановени административни актове по реда на Глава Шеста от ЗООС. Един от административните актове е проверен за изпълнение на условията, постановени в него. Дадено е предписание, като изпълнението му ще се проследи през следващия отчетен период. Останалите 6 броя проверки са извършени във връзка със срока на правно действие на административни актове, като е установено, че две решения по преценяване необходимостта от извършване на ЕО са загубили правно действие. Не са констатирани нарушения от компетенциите на експертите от Дирекция ПД.
Експерти от дирекция ПД са извършили две извънредни проверки, свързани с депозирани в инспекцията сигнали и текущи преписки на: „Месокомбинат Добруджа“ ООД, гр. Силистра, и на Анаеробна инсталация за третиране на биоразградими отпадъци на община Русе. На възложителите са дадени предписания за отстраняване на констатираните нередности.
Експерт от дирекцията е участвал в едно заседание на ДПК.
Комплексни разрешителни
През месец май са извършени 6 проверки, от които 4 планови и 2 извънредни на оператори с издадено комплексно разрешително:
 „Екон 91“ ООД, гр. Русе - производство на алкидни смоли в гр. Русе - 3 предписания;
Община Русе, Регионално депо за отпадъци в гр. Русе - 1 предписание със срок постоянен.
Дадени са общо 4 предписания от извършените проверки, като 2 са  изпълнени в срок, 1 със срок 17.06 и 1 с постоянен срок.
 Разгледани и одобрени са общо 67 годишни доклада за околна среда на операторите с КР, като един ГДОС е върнат за последваща корекция, чрез предписание по чл. 14 от ЗООС и предстои да бъде разгледан повторно.
Изготвено е едно становище по актуализация на комплексно разрешително на „Свинекомплекс Юделник“ ООД.
Комплексни проверки по компоненти и фактори на околната среда
Комплексни проверки по компоненти и фактори на околната среда
През месец май 2024 г. са извършени седем планови контролни проверки по компоненти и фактори на околната среда, съответстващи на 16 самостоятелни проверки и една извънредна на:
„Ветеринарни дейности” ЕООД - гр. Разград, производство на хранителни добавки в с. Д. Абланово, Община Русе (по компоненти въздух и води);
„ПЕТРОЛ” АД -  гр. Ловеч, бензиностанция 6202 в гр. Разград (по компонент въздух, фактор химикали);
„Веола” ЕООД, гр. Лозница - бензиностанция в гр. Лозница (по компонент въздух, фактор химикали);
„Оргахим” АД – гр. Русе, производство на вододисперсни бои в гр. Русе, (по компоненти въздух и води, фактор отпадъци и ПД);
„ЛУКОЙЛ България” ЕООД - гр. София, бензиностанция в гр. Исперих (по компонент въздух, фактор химикали);
„ИЗИ Къмпани” ООД, гр. Русе, третиране и пране на текстилни изделия в гр. Русе (по  фактор химикали и ЗОПОЕЩ);
„ММ Петролиум" ЕООД - гр. Кубрат, бензиностанция в гр. Кубрат (по компонент въздух и фактор химикали);
„Солар Партнърс” ЕООД, гр. София, цех за производство на бетонови изделия - къщички за трансформатори за соларни паркове в гр. Русе (фактори отпадъци и химикали и ПД). – извънредна по сигнал.
При проверките са дадени общо 28 бр. предписания. Не са съставяни АУАН.
СЕВЕЗО 
През месец май са извършени 2 планови проверки на следните оператори:
1. „Джи ти ай петролиум” ЕООД, гр. София,  терминал за горива в гр. Бяла – проверката е приключила с едно предписание
2. „Оргахим Резинс” АД – гр. Русе, производство на смоли, лакове и лепила в гр. Русе – проверката е приключила с 4 предписания
Изготвено е становище по документи по чл. 112, ал. 3 от Закона за опазване на околната среда за издаване на Решение за одобряване на актуализиран доклад за безопасност по чл. 116 ж, ал. 4 от същия закон на предприятие с висок рисков потенциал „НОРД ГАЗ БЪЛГАРИЯ“, находящ се в гр. Разград, с оператор: „НОРД ГАЗ БЪЛГАРИЯ“– гр. Пловдив.
Съставени АУАН през отчетния период:.  
1. „Топлофикация Русе“ АД, гр. Русе, АУАН № 0002792/09.05.2024 г. – не е извършило СПИ на концентрациите на метали и неметали, нарушение по чл. 18, т. 1 от Закона за чистотата на атмосферния въздух.
2. Община Две могили, гр. Две могили, АУАН № 0002712/27.05.2024 г. – допуснато нарушение на режима на дейности в ПЗ „Орлова чука“, нарушение по чл. 11, вр. чл. 83, ал. 1, т. 1 от Закона за защитените територии.
3. Валенти Христов Атанасов – кмет на Община Сливо поле, гр. Сливо поле, АУАН № 0002866/16.04.2024 г. – издал заповед за одобряване на ПУП – ПП, без налично влязло в сила решение по гл. VI - ЗООС, нарушение по чл. 82, ал. 4 от Закона за опазване на околната среда.
Издадени Наказателни постановления: 
1. „Оргахим Резинс“ АД, гр. Русе, НП № 05/09.05.2024 г., за нарушение на чл. 116ж, ал. 3 от Закона за опазване на околната среда, в размер на 15 000 лв. – като оператор на обект, който е класифициран с висок рисков потенциал, не е изпълнило задължението си да подаде до изпълнителния директор на Изпълнителна агенция по околна среда – гр. София, актуализиран доклад за безопасност, четири месеца преди планираната дата за осъществяване на измененията.
2. „Линамар Лайт Металс Русе“ ЕООД, гр. Русе, НП № 06/16.05.2024 г., за нарушение на чл. 123в, т. 2 от Закона за опазване на околната среда, в размер на 250 000 лв. – не е изпълнено Условие 9.4.1. от КР, а именно да извършва всички дейности на площадката по начин, ограничаващ разпространението на миризми извън границите на производствената площадка.
3. Д.Ю., гр. Кубрат, НП № 07/16.05.2024 г., за нарушение на 31, ал. 2, т. 6 от Закона за лечебните растения, в размер на 200 лв. – че не е изпълнил задължението си да представи в РИОСВ – Русе до 20.01.2024 г. информация за изкупените, обработени и реализирани през 2023 г. билки и техния произход по позволително.
4. „Астра биоплант“ ЕООД, гр. Сливо поле, НП № 08/17.05.2024 г., за нарушение на чл. 22, ал. 4 от НАРЕДБА № 1 от 4.06.2014 г. за реда и образците, по които се предоставя информация за дейностите по отпадъците, както и реда за водене на публични регистри, във връзка с чл. 48, ал. 1 от Закона за управление на отпадъците, в размер на 2000 лв. – че не е представило в РИОСВ - Русе, не по-късно от един ден от деня на натоварване, копие на попълнен формуляр по Приложение VII на Регламент (ЕО) № 1013/2006, подписан в поле 12 от лицата, уреждащи превози.
5. Община Исперих, гр. Исперих, НП № 09/23.05.2024 г., за нарушение на 126, ал. 1 от Закона за водите, в размер на 2000 лв. – че като собственик на Градска пречиствателна станция за отпадни води - ГПСОВ, не я поддържа в техническа и експлоатационна изправност, като не осигурява непрекъснато нормалната и експлоатация с оглед на пречистване и отвеждане на отпадъчни води, формирани на територията на гр. Исперих.
6. „Топлофикация Русе“ АД, гр. Русе, НП № 10/23.05.2024 г., за нарушение на чл. 18, т. 1 от Закона за чистотата на атмосферния въздух, във връзка с изискванията на чл. 31, ал.1, т. 3 от Наредба № 6/ 26.03.1999 год. за реда и начина за измерване на емисиите на вредни вещества, изпускани в атмосферния въздух от обекти с неподвижни източници, в размер на 300 лв. – не е извършило собствени периодични измервания (СПИ) на концентрациите на „метали и неметали, с изключение на живак (As, Cd, Co, Cr, Cu, Mn, Ni, Pb, Sb, Se, Tl, V, Zn)“ в отпадъчните газове от Комин № 1 към (ПГ № 4, ПГ № 5 и ПГ № 7), за 2023 год., съгласно Глава Пета, чл. 31, ал. 1, т. 3 от Наредба № 6/ 26.03.1999 год.
Споразумения
На основание чл. 58г, ал. 1 от Закона за административните нарушения и наказания Директорът на РИОСВ – Русе е сключил 5 споразумения с/със:
1. С.А., с. Самуил, област Разград, по съставен АУАН № 0002709/13.03.2024 г., не е изпълнил задължението си да представи в РИОСВ – Русе до 20.01.2024 г. информация за изкупените, обработени и реализирани през 2023 г. билки и техния произход по позволително, нарушение на чл. 31, ал. 2, т. 6 от Закон за лечебните растения, в размер на 100,00 лева, която след редуциране, на основание чл. 58г, ал. 8 от ЗАНН е в размер на 70,00 лева
2. „МТМ“ ООД, гр. Русе, по съставен АУАН № 0002581/12.03.2024 г. – не е провело емисионен контрол, като не е извършило СПИ на концентрациите на вредни вещества в отпадъчните газове, за периода 2022-2023 г., нарушение на чл. 18, ал. 1 от ЗЧАВ, вр. чл. 31, ал. 1, т. 2 Наредба 6/26.03.1999 г., в размер на 100,00 лева, която след редуциране, на основание чл. 58г, ал. 8 от ЗАНН е в размер на 70,00 лева
3. „ЕМЦ Дистрибюшън“ ЕООД, гр. Русе, по съставен АУАН № 0002791/15.04.2024 г. – не е провело емисионен контрол, като не е извършило СПИ на концентрациите на вредни вещества в отпадъчните газове, за периода 2022-2023 г., нарушение на чл. 18, ал. 1 от ЗЧАВ, вр. чл. 31, ал. 1, т. 2 Наредба 6/26.03.1999 г., в размер на 100,00 лева, която след редуциране, на основание чл. 58г, ал. 8 от ЗАНН е в размер на 70,00 лева.
4. Г.Ю., кмет на с. Веселец, по съставен АУАН № 0002831/17.04.2024 г. не е осъществил контрол по предотвратяването на изхвърляне на отпадъци на не разрешени за това места., нарушение на чл. 19, ал. 3, т. 15, вр. чл. 112, ал. 1, т. 5 от ЗУО, в размер на 3000,00 лева, която след редуциране, на основание чл. 58г, ал. 8 от ЗАНН е в размер на 2100,00 лева.
5. ЕТ „Бисер Кирилов“, гр. Русе, по съставен АУАН № 0002527/09.04.2024 г. – установен разлив на торови маси в землището на с. Писанец, нарушение на чл. 40, вр. § 1, т. 16, буква „б“ от ДР на ЗООС, в размер на 5000,00 лева, която след редуциране, на основание чл. 58г, ал. 8 от ЗАНН е в размер на 3500,00 лева.
Писмени предупреждения:    
На основание чл. 28 от Закона за административните нарушения и наказания Директорът на РИОСВ – Русе не са издавани писмени предупреждения за отчетния период.
Резолюция за прекратяване:
През отчетния период няма прекратени административонаказателни процедури на основание чл. 54 от ЗАНН през отчетния период.
През отчетния период не са налагани принудителни административни мерки.
Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност
Околната среда
Няма установени превишения по показател ФПЧ10 през отчетния период и в двата следени града – Русе и Силистра.
ВиК оператора в гр. Разград, на който е наложена текуща месечна санкция в голям размер е предприел спешни мерки и е подал молба по чл. 69б от ЗООС за повторно пробонабиране. Взетите проби са видимо по-чисти, но анализите от резултатите ще бъдат предоставени от РЛ-Русе през месец юни. В тази връзка броят на постъпилите сигнали от жители на град Разград за миризми е намалял.
При извършена извънредна проверка на  склад за съхранение на опасни отпадъци в град Русе, е установено, че са предприети действия от собственика на имота за ограничаване на  неконтролирания достъп до помещенията, в които се съхраняват опасните отпадъци. Представен е доклад за състоянието на обекта до министъра на околната среда и водите.
Всички дадени предписания от предходния месец за почистване на замърсени терени в населените места, са изпълнени, като това е установено при проверки на място.
Бизнеса
През месец май 2024 г. са издадени становища, указателни писма и административни актове във връзка с провеждане на процедури по реда на Глава Шеста от ЗООС и чл. 31 от ЗБР, както следва:
· 128 писма по реда на Наредбата за ОС по внесени уведомления за инвестиционни предложения, горскостопански програми, и уведомления за план/програми, от които едно указателно писмо за последваща процедура по ОС;
· 12 писма във връзка с депозирани запитвания и заявления от физически/юридически лица или други институции;
· 13 указателни писма за провеждане на последващи процедури по реда на Глава Шеста от ЗООС, от които:
· 9 указателни писма за последваща процедура по преценяване на необходимостта от ОВОС;
· 4 указателни писма за последваща процедура по преценяване на необходимостта от ЕО;
· 55 писма във връзка с текущи процедури по реда на Глава Шеста от ЗООС, в т.ч. писма до възложители за предоставяне на допълнителна информация, писма за консултации с РЗИ/БДДР/ИАОС/МРРБ, писма до общини и кметства за обявяване на инвестиционни предложения по чл. 95, ал.1 от ЗООС; писма до общини и кметства за осигуряване на обществен достъп до информации за преценяване на необходимостта от ОВОС
· 9 мотивирани решения за преценяване на необходимостта от извършване на ОВОС, с разпоредителна част „Да не се извършва ОВОС”;
· 2 мотивирани решения за преценяване на необходимостта от извършване на ЕО, с разпоредителна част „Да не се извършва ЕО”;
· 4 решения за прекратяване на процедура по Глава Шеста от ЗООС;
· 40 броя писма до физически/юридически лица, общини, институции във връзка с ежедневната работа на Дирекция „Превантивна дейност”;
· 0 броя Решения по преценяване на необходимостта от провеждане на ОС за ППП/ИП с разпоредителна част „съгласува“.
През отчетния период по Закона за управление на отпадъците са издадени:
- едно разрешение за дейности с отпадъци;
- 8 регистрационни документа.
Издадените в периода от 01.05.2024 г. до 31.05.2024 г. документи по чл. 35 от ЗУО са въведени в Националната информационна система „отпадъци”.
В НИСО са утвърдени 50 работни листи на 39 оператори. Прекратени са 4 работни листа на стоматолози и лични лекари, поради смяна на адресите.
През периода е взето участие в заседания на две ДПК за приемане на следните строежи:
· „Изграждане на перони от двете страни на железопътната линия при спирка Товарна гара Русе“
· „Анаеробна инсталация за разделно събрани биоразградими отпадъци на територията на РСУО Русе“.
Обществеността
На 9 май 2024 г. – Денят на Европа в Художествената галерия – Русе, РИОСВ-Русе  отличи трима участници в Националния конкурс за рисунка, с международно участие „Аз, ти, той – ние сме Европа“. Конкурсът се организира в Русе от Международно дружество „Елиас Канети“ и „Европа Директно“, с партньорството на екоинспекцията. 
Регионална инспекция по околната среда и водите - Русе отбеляза 32-годишнината от създаването на мрежата от защитени зони Натура 2000 в Европейския съюз  с  участие в  инициативата BioBlitz. Проявата е на Европейската комисия в партньорство с платформата за нестопанска цел за регистриране на наблюдения на всички видове диви животни, растения и гъби  - Observation.org. На фокус през 2024 г. бе защитената зона по местообитания и по птиците BG0000241 „Сребърна“ -  https://observation.org/locations/706676/  По време на BioBlitz, от 18 до 26 май 2024 г., участниците трябваше да се регистрират, да потърсят колкото се може повече видове – растителни и животински в ЗЗ „Сребърна“, която е определена за защитена по Директивата за птиците и Директивата за местообитанията.  За участие бяха поканени училищата от трите области, природолюбители и посетители на Сребърна.
Със съвместна инициатива на ОУ Олимпи Панов“ и РИОСВ-Русе бе отбелязан Международният ден на биологичното разнообразие 22 май. В занятието се включиха ученици от I а и  I б на училището, като на фокус бе поставен тайственият полуводен живот на евроазиатския бобър.
РИОСВ - Русе отличи десет автори на литературни творби и рисунки,  участници в съпътстващите конкурси на тема: „Планетата Земя- безценен дар“, в рамките на Международния ученически екологичен форум „Сребърна – 2024“. Тридесет и третото издание на форума бе открито на 31 май  в Силистра, като на церемонията присъстваха представителни на местната власт, академичната общност, държавни институции, представители на учебни заведения.
Директорът на инспекцията приветства домакините и участниците във Форума и връчи грамоти и предметни награди на част от фаворитите. В конкурсната надпревара са се включили  120 литературни творби и 430 рисунки.
Международният ученически екологичен форум „Сребърна – 2024“ се организира от Центъра за подкрепа за личностно развитие - Обединен детски комплекс, под патронажа на кмета на Община Силистра. Той се провежда в навечерието на Световния ден на околната среда 5 юни. По време на форума ученици от 24 области в страната ще защитават своите екологични проекти.
Директорът на РИОСВ-Русе е участвал в две работни срещи с представители на ръководството на „Линамар Лайт Металс Русе“ ЕООД, гр. Русе във връзка с постъпили сигнали и с директора на Областна дирекция по безопасност на храните - Русе, по повод извършването на съвместен контрол на предприятие за производство на добавки за фуражи от СЖП и във връзка с постъпили сигнали.

 Отчет  за осъществената контролна дейност от РИОСВ - Русе през  месец април 2024 г.
Кратка обобщена информация за осъществената контролна дейност за периода и резултати от извършената контролна дейност
През месец април 2024 г. експертите от РИОСВ-Русе са извършили 183 проверки, от които 125 са планови, а 58 са извънредни. Броят на проверените обекти е 161, като 135 са планови и 26 са извънпланови. В рамките на осъществения контрол са дадени 66 предписания за отстраняване на констатирани нарушения. 
През месец април 2024 г. са съставени 9 акта за установяване на административни нарушения.
От директора на РИОСВ-Русе не са издавани наказателни постановления през месеца.
На основание чл. 58г, ал. 1 от Закона за административните нарушения и наказания Директорът на РИОСВ – Русе  е сключил едно споразумение по съставен АУАН на юридическо лице, на стойност 3 500 лв.
Общо събраните суми от РИОСВ-Русе по наложени глоби, имуществени санкции са 79,13 лв. и по еднократни и текущи санкции (чл. 69 от ЗООС) 1 528 лв. По сключени споразумения по чл. 58г от ЗАНН  са постъпили 3 500 лв. От структурите на НАП през месец април 2024 г. по наложени административни мерки са постъпили 79, 13 лв.   
От получените суми през месец март 2024 г., на общините, през месец април 2024 г. са преведени 3054, 61 лв. Най-голяма сума е получила Община Разград в размер на 1 910,07 лв.
В изпълнение на годишния план за контролна дейност на РИОСВ-Русе е извършено пробонабиране на отпадъчни води, както следва:
- на 06.03.2024 г. от изход ЛПСОВ на „Олео Протеин“ ЕООД, гр. Русе е взета проба пречистени отпадъчни води, преди заустването им във водоприемник – река Дунав. След анализ, Регионална лаборатория-Русе е представила протоколи от изпитване с резултатите. На 29.03.2024 г. е съставен и връчен на оператора констативен протокол по чл. 69 от ЗООС. В деловодството на РИОСВ – Русе е заведено изготвеното предложение до Директора на РИОСВ-Русе за налагане на текущата месечна санкция във връзка с установено замърсяване на водния обект. Издадено е наказателно постановление на Директора на РИОСВ-Русе за налагане на ТМС в размер на 64 лв.
През периода от 01.04 до 30.04.2024 г. са постъпили четири писмени жалби, отнасящи се за:
· незаконна автосервизна дейност на територията на Община Русе;
· нерегламентирано, незаконно канализационно включване от съседен имот на територията на Община Силистра;
· непочистени, запушени ревизионни шахти за отпадъчни води на територията на Община Русе;
· нерегламентирано изхвърляне на строителни отпадъци в гр. Мартен, община Русе;
Жалбите са препратени  по компетентност за предприемане на действия от съответните институции.
В РИОСВ-Русе са постъпили 173 сигнала, от които: 29 бр. в деловодството; 79 бр. на „Зелен телефон“ и 65 бр. по електронна поща.
От тях 31 са препратени по компетентност, 125 са основателни и 14 са неоснователни. По три от постъпилите сигнали предстои извършване на проверки от експерти на РИОСВ-Русе през месец май.
Разпределение на сигналите по общини е както следва: Община Русе – 158; Община Разград – 9; Община Силистра – 4; Община Бяла – 1; Община Сливо поле – 1.
През месеца преобладаващи са сигналите, свързани с миризми, 12 сигнала са за нерегламентирани дейности с отпадъци, 3 сигнала са по ЗБР и 4 сигнала по ЗВ.
Общо сигналите са били в следните направления:
· миризми и замърсяване на въздуха, като множеството от постъпилите сигнали (около 90%) са за миризми на територията на град Русе. Част от сигналите са отчетени като основателни по отношение на наличие на миризми, но при проследяване на основните показатели за качество на атмосферния въздух е установено единствено превишение на средноденонощната норма на ФПЧ10 за дните 01.04.2024г. и 02.04.2024 г. Постъпилите сигнали за наличие на миризми и замърсяване на въздуха от дейността на дружества на територията на гр. Русе са препратени към тях, във връзка с изпълнението на условие от комплексните им разрешителни за извършване на проверка и предприемане на действия. За постъпилите множество сигнали за неприятна миризма на територията на Община Русе е съставен акт за установяване на административно нарушение на дружеството „Линамар Лайт Металс Русе“ ЕООД;
· нерегламентирано изхвърляне и горене на отпадъци;
· намерени в безпомощно състояние птици и нерегламентирано изсичане на орехови дървета;
· сигнали по ЗВ, относно замърсяване на река Бели Лом;
За постъпилите, през месец април, сигнали са извършени 18 броя проверки, като са проверени 20 обекта на територията на РИОСВ-Русе. Дадено е едно предписание.
През отчетния период са съставени общо 3 акта за установяване на административни нарушения, като два от тях са във връзка с установени нарушения по постъпили сигнали през месец март.
Изготвени и изпратени са 12 отговора до сигналоподатели и Институции по постъпили жалби/ сигнали, във връзка с миризми и замърсяване на околната среда.
Акценти от извършената месечна контролна и административно наказателна дейност
Основен акцент в работата през отчетния месец е извършването на проверки по изпълнението на годишния план, както и по постъпили сигнали и жалби.
Приоритетен през отчетния месец е контролът на общините и населените места за чистота на речни дерета и корита, общински пътища и терени за наличие на нерегламентирано замърсяване с отпадъци.
Изпълнени са дадените през предходния месец предписания на оператори с издадени комплексни разрешителни за извършване на обследване за наличие на източници  на миризми и предлагане на технически мерки за тяхното ограничаване.
Превантивен контрол
През отчетния период продължи работата по прилагане на превантивния контрол по отношение на всички инвестиционни инициативи, свързани с разширението на съществуващи и изграждането на нови обекти, стопански дейности, инсталации, както и на елементите от устройственото планиране. По отношение на текущите процедури по ОВОС и ЕО, експертите от дирекция „Превантивна дейност“ работиха по депозирани нови и/или започнали през предходен период процедури (текущи). За 13 инвестиционни предложения, планове и програми е указана необходимостта от провеждане на процедури по реда на Глава Шеста от ЗООС. Десет от тях подлежат на последваща процедура по преценяване необходимостта от ОВОС, 3 на последваща процедура по преценяване необходимостта от ЕО. Приключени са 8  процедури по преценяване на необходимостта от извършване на ОВОС, 3 процедури по преценяване на необходимостта от извършване на ЕО. Прекратени са 9 процедури, започнали по реда на Глава Шеста от ЗООС. Проведено е едно заседание на Екологичния експертен съвет за разглеждане на ДОВОС за ИП „Изграждане на производствена база на предприятие „Ватия кварц“ АДˮ. За разгледаното ИП е издадено решение по ОВОС с характер „одобрявамˮ. 
През отчетния период е изготвен отговор по задание на ДОВОС за ИП „Добив и първична преработка на подземни богатства – строителни материали (варовици) от площ „Правда” в землището на село Правда, община Дулово, област Силистра ˮ.
Текущ контрол:
През месец април 2024 г. са извършени следните проверки:
· Проверки по сигнали и жалби на граждани: 18;
· Осъществен е контрол по Закона за управление на отпадъците, като са извършени общо 120 проверки: 85 планови, от които 2 са екипни, 82 по фактор „отпадъци“ и 35 - извънредни.
· Извършени са 4 планови и 2 извънредна проверка на оператори с издадено комплексно разрешително;
· Проверки по Закона за чистотата на атмосферния въздух: 8 планови, от които 4 самостоятелни и 4 от участие в комплексни по компоненти и фактори на околната среда и 12 извънредни проверки;
· Проверки за нивата на шума, излъчван в околната среда – 3 планови;
· Проверки във връзка с емисионен контрол на отпадъчните води и правилната експлоатация на пречиствателните съоръжения – 14 контролни проверки на планови обекти, от които 13 планови проверки с 12 пробонабирания, като една от плановите проверки е комплексна по компоненти и фактори на околната среда и 5 извънредни проверки на планови обекти;
· Проверки по Закона за защитените територии – 30 извънредни (ежедневни) проверки на ПР „Сребърна“, 5 планови на защитени територии;
· Проверки по Закона за биологичното разнообразие – 2 извънредни на физическо лице, размножаващо екземпляри по чл. 70 и една планова проверка по сигнал за бедстващ защитен екземпляр.
 Засилен последващ контрол
През периода са осъществени 12 проверки по дадени предписани, като е установено, че са предприети действия по изпълнението им. Преобладаващият брой проверки е по изпълнение на дадени предписания на кметове на общини и кметства за почистване на замърсени терени.
Кратък анализ на постигнатите резултати в областта на опазване на околната среда, от осъществената контролна дейност
Атмосферен въздух
През месец април 2024 г. данните за качеството на атмосферния въздух, регистрирани в пунктовете за мониторинг в гр. Русе и гр. Силистра,  отчитат: 3 денонощия с превишения на средноденощнaта норма на ФПЧ10 - две за град Русе, и едно превишение за град Силистра. Поради спецификата на метода на измерване на ФПЧ10 в гр. Силистра резултатите от измервания касаят само периода 01.04.- 15.04.2024 г. Останалите данни до края на месец април, ще са налични към средата на м. май. Нивата на останалите атмосферни замърсители се запазват трайно ниски. Влошеното качество на атмосферния въздух през месеца е  следствие от трансграничен пренос на пустинен прах от Африка.
По данни от другите пунктове за КАВ в гр. Русе, също не са отчетени превишения на пределнодопустимите концентрации на органични вещества.
През отчетния период по компонент „Атмосферен въздух“ са извършени 8 планови и 12 извънредни проверки. Експертите от направлението са участвали в 4 планови проверки на оператори с издадени комплексни разрешителни и една извънпланова такава. За установени административни нарушения на ЗЧАВ са съставени два акта за установяване на административни нарушения - 1 брой АУАН за миризми на оператор с КР и един АУАН на юридическо лице за несвършени в срок СПИ.
Експерти от направлението са взели участие в 4 държавни приемателни комисии.
През месеца в РИОСВ – Русе са постъпили и са утвърдени 8 доклада на оператори, за извършени собствени периодични измервания (СПИ), 2 месечни доклада и един годишен доклад на оператор за извършени собствени непрекъснати измервания (СНИ). Утвърдено е разположението и оборудването на една пробовземна точка за неподвижен източник и един  План за мониторинг.
През отчетния период не са заверявани дневници на оператори на бензиностанции, в изпълнение на изикванията на Наредба №16/1999 г. за ограничаване емисиите на летливи органични вещества при съхранение, товарене или разтоварване и превоз на бензини.
През м. април са одобрени с Решение на Директора на РИОСВ-Русе 6 Плана за управление на разтворителите. Издадени са 5 становища по Годишни доклади за околна среда (ГДОС).
Съгласно изискванията на Регламент (EO) № 517/2014 г. и Наредба № 1 за флуорирани парникови газови (ФПГ), оператори, ползватели и дистрибутори на ФПГ са представили по електронен път 57 годишни справки за използваните количества хладилен агент в предходната година. Ежедневно през месеца експертите от направлението комуникираха със задължените по наредбата лица, с цел ефективно внедряване на информационната за представянето на  отчетите за ФПГ за 2023 г.
Шум
През месец април 2024 г. са извършени 3 планови проверки, във връзка с емисионен контрол по фактор „шум”. Съвместно с Регионална лаборатория (РЛ)-Русе е извършено контролно измерване на  нивата на шум, излъчван в околната среда от: „Марисан и Колев“ ООД, „Витте Аутомотив България“ ЕООД и „Фазерлес“ АД. Не са установени превишения в регламентираните норми, не са дадени предписания.
В РИОСВ – Русе, през месец април, са постъпили два доклада с резултати от извършени СПИ по фактор „Шум“, на: „Биовет“ АД – град Разград и „Топлофикация Русе“ АД. При преглед на информацията и протоколите от измерване, не са установени превишения на граничните стойности на нивата на шум.
Изготвени са четири вътрешни становища по Глава Шеста от ЗООС на: Постъпило искане за издаване на решение за преценяване на необходимостта от извършване на ОВОС за инвестиционно предложение с възложител „Индустриален парк ЛВЗ“ ЕООД; Заявление за издаване на комплексно разрешително на „Фуксия 2012” ЕООД за „Инсталация за интензивно отглеждане на птици“; План за собствен мониторинг на леярна за черни и цветни метали, с оператор „Новал 1“ ЕООД и на Проект на комплексно разрешително на „Регионално депо за неопасни отпадъци“ за общините Разград, Кубрат, Исперих, Завет, Лозница, Самуил и Цар Калоян.
Изготвени са 35 вътрешни становища на постъпили Годишни доклади по околна среда на оператори с издадено комплексно разрешително.
Изготвени са три Доклада до Директора на РИОСВ-Русе по съответните процедури за утвърждаване на докладите от СПИ.
Води
През месец март 2024 г. са извършени общо 19 бр. контролни проверки на планови обекти, както следва:
13 бр. планови проверки, от които 12 с пробонабирания на отпадъчни води на: „Борисов и син“ ЕООД, „Моника 871“ ЕООД, „Добруджа КИТ“ АД, „Мероне-Н“ ЕООД, ГПСОВ-Исперих, „Интер ЕС 2000“ ЕООД, ГПСОВ-Русе, ГПСОВ-Бяла, „Фешко ФСК“ ООД, „Дестан“ ЕООД, ГПСОВ-Разград, „Екопродукт” ЕООД. Взето е участие в една планова екипна проверка на „Стил ЕА” ООД, гр. Разград, млекопреработвателен цех в с. Дянково, Община Разград.
Извършени са 3 извънредни проверки на  обекти: една съвместна с представител на Басейнова дирекция „Дунавски район“ (БДДР)-Плевен на „Хоризонт САЩ“ ООД, с. Мечка, Община Иваново по сигнал нерегламентирано заустване на битово-фекални води, две  по писма на „Оргахим“ АД  за премахване на пломби, поставени на съдове за временно съхранение на промивни води и една на „Оргахим Резинс“ АД за поставяне на нови пломби на сифони в цеховете на дружеството.  
Експертите са участвали в проверки по условията на издадени КР на 4 обекта – „Русе Кемикълс” АД, „Оберьостерайхише биодизел Българияˮ ЕООД, „АА фарма” ЕООД и „Айлин Дизайн“ ЕООД.  
При проверките на операторите са дадени 7 бр. предписания. Съставен е  АУАН на Община Исперих за нарушения при експлоатацията на ГПСОВ-Исперих.
През месец април в РИОСВ-Русе са постъпили 2 жалби за възникнали проблеми в канализационната мрежа на град Русе и на град Силистра, които са препратени по компетентност.
Във връзка с подадени сигнали за наличие на неприятни миризми в град Разград е направен оглед и обход на река Бели Лом в района на града. Проверени са заустващите точки на отпадъчни води на ГПСОВ-Разград, „Биоветˮ АД и „АДМ Разградˮ ЕАД. Не са усетени неприятни миризми и водата в реката е чиста. На около 30 м след точките на заустване на отпадъчните води от трите обекта е констатирано подприщване на реката с паднало дърво и клони. Взети са проби отпадъчни води на изход ГПСОВ-Разград и е проверена работата на пречиствателните съоръжения.
Направена е проверка на „Хоризонт САЩ“ ООД, свързана с установено замърсяване на дере с битово-фекални отпадъчни води в близост до винарския комплекс. При обхода и огледа е констатирано наличие на 2 тръби, като от едната е изтичала чиста вода, без мирис. Не е установен произхода на отпадъчната вода. Дадени са предписания за представяне на схема на площадковата канализация и за извършване на обследване на наличните тръби за отвеждане на отпадъчни води.
През месец април приоритетите в направлението са били следните:
- изготвяне на информация за ОД на МВР-Разград;
- изготвяне на становища за ГДОС на КР – 20 бр.;
- изготвен е доклад за представените и проверени ГД (47 бр.) за изпълнение на условията, поставени в разрешителните за заустване по чл. 48, ал. 1, т. 12 от Закона за водите;
- изготвяне на становища за 1 бр. заявление за издаване на КР и 2 бр. за актуализация на КР;
- изготвяне на вътрешни становища по Глава Шеста от ЗООС – 3 бр.;
- попълване на информационната система за Разрешителни и мониторинг при управление на водите.
Почви
През месец март 2024 г. по компонент „Почви” са  извършени две планови проверки на рекултивирано депо за твърди битови отпадъци (ТБО) в град Ветово и рекултивирано общинско депо за ТБО в с. Самуил.
По проверка през предходния месец в село Писанец, община Ветово, на животновъден обект, през април е съставен АУАН по чл. 40 от Закона за опазване на околната среда за причинено вредно изменение на почвата от разлив на пресен торов отпад (торови маси), формиран от отглеждането на животни.
Експертът в направлението основно е извършил проверки по фактор отпадъци и е работил по утвърждаване на работни листи по Закона за управление на отпадъците, както и по предоставяне на вътрешни становища във връзка с преписки по Глава Шеста от ЗООС.
Биологично разнообразие и НЕМ
През месец април са извършени общо три контролни проверки, от които една планова и две извънредни.
Единствената планова проверка е извършена по сигнал за екземпляр в безпомощно състояние. Същият е от вида малък ястреб (Accipiter nisus) и e предоставен за препариране на Регионален исторически музей - Русе.
Издадени са седем регистрационни карти съгласно чл. 90 от Закона за биологичното разнообразие за защита на видовете от дивата флора и фауна, чрез регулиране на търговията с тях и един брой регистрационна карта на основание чл. 22, ал. 1, във връзка с чл. 22а от Закона за защита на животните.
Извършени са две извънредни проверки на физическо лице, размножаващо екземпляри по чл. 70 от Закона за биологичното разнообразие.
Лечебни растения
През отчетния период не са подавани заявления за регистрация на книги за билки и/или за организиране на билкозаготвителни пунктове. Съответно не са извършвани проверки по Закона за лечебните растения.
Защитени територии
През отчетния период са извършени ежедневни проверки на територията на ПР „Сребърна“, които са 30.
Извършени са 5 планови проверки на защитени територии по смисъла на Закона за защитените територии – ЗМ „Блатото край с. Малък Преславец“ – с. Малък Преславец, община Главиница, ЗМ „Гарвански блата“ – с. Гарван, с. Попина, община Ситово, ЗМ „Божурите“ – с. Подайва, община Исперих, ЗМ „Мющерека“ – с. Беловец, община Кубрат и ЗМ „Находище на червен божур“ – с. Печеница, община Исперих. При проверките не са констатирани нарушения на режима на дейностите, регламентиран в съответните заповеди за обявяване.
Отпадъци
През отчетния период са извършени общо 120 проверки: 85 планови, от които 2 са екипни, 82 по фактор „отпадъци“ и 35 извънредни, както следва: 9 бр. – по изпълнение на предписания, 6 бр. по сигнали, 4 бр. по писма на оператори, 1 бр. – във връзка с преустановяване образуването на отпадъци, 4 бр. – по самосезиране, 1 бр. – по писмо на МВР,  1 бр.  по заявление за ДО, 9 бр. – по Заповед на Министъра на ОСВ. Дадени са 28 задължителни предписания. Съставени са два АУАН по Закона за управление на отпадъците – за  осъществен контрол по предотвратяването на изхвърлянето на отпадъци на неразрешени за това места и/или създаването на незаконни сметища и организирането им и не е представена информация не по-късно от един ден на натоварването на отпадъци, съгласно изискванията чл. 22, ал. 4 на Наредба № 1 за реда и образците, Приоритетно през месец април е извършено следното:
· изготвено е писмо до МОСВ за подготовка изпълнението на програма „Мониторинг, контрол и обезвреждане на негодни за употреба препарати за растителна защита (ПРЗ) и мерки за превенция“, финансирана по Швейцарско-Българска Програма за Сътрудничество (ШБПС);
· осъществени са проверки, относно поддържане чистотата на общинската пътна мрежа;
· осъществени са проверки за чистота на речни легла, дерета и прилежащите им терени на територията на населените места в 22-те общини, както и по отношение на предприетите мерки за недопускане изхвърлянето на отпадъци на неразрешени за това места и/или създаване на незаконни сметища в речни легла и водосборни дерета, вкл. и прилежащите им територии.
· осъществени са проверки по постъпили сигнали;
· осъществен е контрол във връзка с предаване на отпадъци от площадката на „Полисан“ АД (в несъстоятелност). Проконтролирано е извеждането на опасен отпадък, собственост на дружеството от резевоар на площадката.
Експерти от направлението са участвали в общо 4 проверки по условия в издадени комплексни разрешителни.
Извършена е съвместна проверка с представители на ОПУ - Разград постъпил сигнал за наличие на замърсявания на отбивките по пътя Русе-Цар Калоян-Разград и по-специално отбивката в дясно, преди завоя за гр. Цар Калоян, откъм Русе. Установено е наличие на нерегламентирано сметище. Дадени са предписания за почисването му в срок. Предстои последващ контрол.
Експерти от направлението са участвали в 2 проверки по компоненти и фактори на околната среда.
През периода са изготвени и изпратени:
- писмо по ел. поща до МОСВ за банковите гаранции за приключване на първото тримесечие на 2023 г.;
- писмо до НКЦ относно трансграничен превоз на отпадъци;
- писмо до НАП-Варна, относно  постъпило искане за извършване на действия от други контролни органи;
- ежемесечен отчет в МОСВ за извършени проверки и съставени АУАН по ЗУО;
- информация за резултатите от извършен контрол на дружества, относно спазване разпоредбите на Регламент 1013/2006 г;
- информация до МОСВ за отчисленията по чл. 60 и чл. 64 от ЗУО;
През отчетния период са получени 14 сигнала за нарушения на Закона за управление на отпадъците. По 4 сигнала са извършени проверки на място. Три от сигналите са основателни, а един е неоснователен. В сигналите се визира нерегламентирано изгаряне и изхвърляне на отпадъци, на неразрешени места. Останалите сигнали са препратени за решаване по компетентност. Извършен е последващ контрол по изпълнение на предписания, дадени с констативни протоколи за почистване на замърсени с отпадъци терени, разположени на територията на община Главиница и община Разград. Същите са почистени в срок. 
 Химикали
Експертите от направление „Опасни химични вещества и смеси“ са участвали в 4 комплексни проверки по компоненти и фактори на околната среда, както следва:
1. „Лукойл България” ЕООД - гр. София, бензиностанция в гр. Разград. Проверката е приключила с 3 предписания.
2. „ОМВ България” ЕООД - гр. София, бензиностанция в гр. Разград. Проверката е приключила с 3 предписания.
3. „Голдън Флойд” ООД - гр. Исперих, бензиностанция в гр. Кубрат. Проверката е приключила с 4 предписания.
4. „Пачико” ЕООД – гр. Русе, цех за производство на професионални почистващи детергенти и термопанели. Проверката е приключила с 2 предписания.
Десет от дадените 12 предписания, са изпълнени, а 2 са със срок - следващия месец. Изпълнено е и дадено през месец март предписание, чиито срок е изтекъл през месец април.
В периода 17-19 април 2024 г. експерти от отдела са взели участие в Работна среща – обучение на експерти от РИОСВ, ИАОС и МОСВ  на тема: „Прилагане на законодателството в областта на химикалите и контрола на  опасностите от големи аварии“.
Експертите от отдела са изготвили 3 вътрешни становища към Дирекция „Превантивна дейност“ по постъпили инвестиционни намерения и процедури по преценяване необходимостта от оценка въздействието върху околната среда.
ОВОС и ЕО
Във връзка с плана за контролна дейност на РИОСВ-Русе, през отчетния период са извършени 2 проверки на постановени административни актове по реда на Глава Шеста от ЗООС. Извършените проверки са на издадени Решения по ПНОВОС за инвестиционни предложения, като проверяваните обекти са реализирани и издадените административни актове не са загубили правно действие. Един от съставените протоколи е с дадени предписания, които са изпълнени в указания срок. Не са констатирани нарушения от компетенциите на експертите от Дирекция „ПД“.
Комплексни Разрешителни
През месец април са извършени общо 6 проверки, на оператори с издадено комплексно разрешително, от които 4 планови на:
    1.„Русе Кемикълс” АД, гр. Русе, производство на ФТА и МА в гр. Русе- 5 предписания.
2. „А.А. Фарма” ЕООД, с. Калипетрово, интензивно отглеждане на птици в с. Шуменци, община Тутракан. Дадено е едно предписание.
3. „Айлин Дизайн” ЕООД, интензивно отглеждане на птици в с. Дянково, община Разград. Дадено е едно предписание.
4. „Оберьостерайхише Биодизел България” ЕООД - гр. Русе, производство на биодизел в град Русе.
и 2 извънредни на: „Линамар лайт металс Русе” ЕООД, гр. София, производство на алуминиеви автомобилни части в гр. Русе и „Фуксия 2012” ЕООД, с. Беловец, община Кубрат, интензивно отглеждане на птици в с. Беловец. И на двамата оператори е съставен по един АУАН: на „Линамар лайт металс Русе” ЕООД за неизпълнение на условие в КР - за изпускане на интензивно миришещи вещества извън производствената площадка, на „Фуксия 2012” ЕООД за извършване на дейност без издадено КР.
Изготвени са становища по три процедури по издаване на ново и актуализация на комплексни разрешителни.
Севезо 
През месец април са извършени 2 планови проверки на следните оператори:
1. „Ф+С Арго” АД, гр. Русе, складова база за препарати за растителна защита в гр. Две могили. Проверката е приключила без предписания.
2. „999 – Ивайло Асенов” ЕООД - гр. Русе, складова база за търговия с химикали в гр. Русе (с нисък рисков потенциал). Проверката е приключила без предписания.
Изготвено е становище по документация по чл. 112, ал. 3 от Закона за опазване на околната среда за издаване на Решение за одобряване на актуализиран доклад за безопасност по чл. 116 ж, ал. 4 от Закона за опазване на околната среда на предприятие с висок рисков потенциал „Склад за препарати за растителна защита - Русе“, находящ се в гр. Русе, Източна промишлена зона, ул. „Тец Изток“ № 9, с оператор: ,,Ойролог“ ЕООД – гр. София
Издадено е Решение № ДППГА-01(А2)-П-РУ(14)/2024 г. на основание чл. 106, ал. 4 от Закона за опазване на околна среда и чл. 2, т. 3, буква „б“ от Наредбата за предотвратяване на големи аварии с опасни вещества и ограничаване на последствията от тях на „ДМВ ПЕТРОЛ“ ЕООД.
АУАН, НП и ПАМ 
Съставени АУАН през отчетния период:.  
1. Д.Д., гр. Ветово, АУАН № 0002710/02.04.2024 г. –не е представил в срок информация за изкупени, обработени и реализирани билки и техния произход за 2023 г. нарушение по чл. 31, ал. 2, т. 6 от Закона за лечебните растения.
2. Д.Ю., гр. Кубрат, АУАН № 0002711/02.04.2024 г. –не е представил в срок информация за изкупени, обработени и реализирани билки и техния произход за 2023 г. нарушение по чл. 31, ал. 2, т. 6 от Закона за лечебните растения.
3. ЕТ „Бисер Кирилов“, гр. Русе, АУАН № 0002527/09.04.2024 г. – предизвикано вредно изменение на почвата от разлив на пресен торов отпад, нарушение по чл. 40, вр. § 16, б. „б“ от Закона за опазване на околната среда.
4. „Астра Биоплант“ ЕООД, гр. Сливо поле, АУАН № 0002830/10.04.2024 г. – не е представена информация за натоварването на отпадъци в законоустановения срок, нарушение по чл. 48, ал. 1 от Закона за управление на отпадъците, вр. чл. 22, ал. 4 от Наредба – 1.
5. „ЕМЦ Дистрибюшън“ ЕООД, гр. Русе, АУАН № 0002791/15.04.2024 г. – не е провел емисионен контрол и СПИ на концентрациите на вредни вещества в отпад. газове, нарушение по чл. 18, т. 1 от Закона за чистотата на атмосферния въздух, вр. чл. 31, ал 1, т. 1 от Наредба 6/99г.
6. „Линамар лайт металс Русе“ ЕООД, гр. Русе, АУАН № 0002614/15.04.2024 г. – нарушено условие в комплексно разрешително, нарушение по чл. 123в, т. 2 от Закона за опазване на околната среда.
7. Г.Ю. – кмет на с. Веселец, общ. Завет, гр. Русе, АУАН № 0002831/17.04.2024 г. – не е осъществен контрол по предотвратяването на изхвърлянето на отпадъци на не разрешени за това места, нарушение по чл. 19, ал. 3, т. 15, вр. чл. 112, ал. 1, т. 5 от Закона за управление на отпадъците.
8. Община Исперих, гр. Исперих, АУАН № 0002693/25.04.2024 г. – не поддържа ГПСОВ – Исперих в технически изправно състояние, нарушение по чл. 126, ал. 1 от Закона за водите.
9. „Фуксия 2012“ ЕООД, с. Беловец, АУАН № 0002904/18.04.2024 г. – извършва производствена дейност без да притежава КР, нарушение по чл. 117, ал. 1 от Закона за опазване на околната среда.
През отчетния период не са издадени наказателни постановления и не са налагани принудителни административни мерки. 
Споразумения
На основание чл. 58г, ал. 1 от Закона за административните нарушения и наказания Директорът на РИОСВ – Русе е сключил споразумение с:
„ОРГАХИМ“ АД, гр. Русе, по съставен АУАН № 0002887/19.03.2024 г. – не изпълнено дадено задължително предписание, нарушение по 156, ал. 1, вр. с чл. 113, ал. 3 от Закона за управление на отпадъците, в размер на 5000,00 лева, която след редуциране, на основание чл. 58г, ал. 8 от ЗАНН е в размер на 3500,00 лева.
Писмени предупреждения:           
  На основание чл. 28 от Закона за административните нарушения и наказания Директорът на РИОСВ – Русе са издадени писмени предупреждения на:
1. „МЕГИ - ТРАНС“ ЕООД, гр. Бургас, ПП № 02/12.04.2024 г., по съставен АУАН № 0002473/13.10.2023 г. – транспортирало е отпадък с код 20 01 25, който код не е включен в издадения на дружеството регистрационен документ.
2. „ХИМ КОМЕРС 2009“ ЕООД, гр. Ямбол, ПП № 03/25.04.2024 г., по съставен АУАН № 0002826/27.10.2023 г. – извършва дейност по съхраняване R13 – без да притежава разрешителен документ съгласно изискванията на чл. 35 от Закона за управление на отпадъците.
3. „ВЕНИДАН“ ЕООД, гр. Ямбол, ПП № 04/25.04.2024 г., по съставен АУАН № 0002827/27.10.2023 г. – извършва дейност по съхраняване R13 – без да притежава разрешителен документ съгласно изискванията на чл. 35 от Закона за управление на отпадъците.
През отчетния период няма резолюции за прекратяване на административонаказателни процедури на основание чл. 54 от ЗАНН. 
Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност
Околната среда
Дните с превишения на нивата на ФПЧ10 за месец април в гр. Русе са два, което в сравнение с предходни години е най-ниска стойност. Основната причина е преносът на сахарски прах.
Почистени са замърсени с отпадъци терени, установени при извършените през месеца проверки на община и населени места.
При извършените проверки на естествените находища на червен божур в землищата на селата: Беловец, община Кубрат, Печеница и Подайва, община Исперих, е установено, че са в отлично състояние. 
Бизнеса
През месец април 2024 г. са издадени становища, указателни писма и административни актове във връзка с провеждане на процедури по реда на Глава Шеста от ЗООС и чл. 31 от ЗБР, както следва:
· 155 писма по реда на Наредбата за ОС по внесени уведомления за инвестиционни предложения, горскостопански програми, и уведомления за план/програми, от които 1 указателно писмо за последваща процедура по ОС;
· 15 писма във връзка с депозирани запитвания и заявления от физически/юридически лица или други институции;
· 13 указателни писма за провеждане на последващи процедури по реда на Глава Шеста от ЗООС, от които:
· 10 указателни писма за последваща процедура по преценяване на необходимостта от ОВОС;
· 3 указателни писма за последваща процедура по преценяване на необходимостта от ЕО;
· 69 писма във връзка с текущи процедури по реда на Глава Шеста от ЗООС, в т.ч. писма до възложители за предоставяне на допълнителна информация, писма за консултации с РЗИ/БДДР/ИАОС/МРРБ, писма до общини и кметства за обявяване на инвестиционни предложения по чл. 95, ал.1 от ЗООС; писма до общини и кметства за осигуряване на обществен достъп до информации за преценяване на необходимостта от ОВОС;
· 8 мотивирани решения за преценяване на необходимостта от извършване на ОВОС, с разпоредителна част „Да не се извършва ОВОС”;
· 3 мотивирани решения за преценяване на необходимостта от извършване на ЕО, с разпоредителна част „Да не се извършва ЕО”;
· 1 Решение по ОВОС с разпоредителна част „Одобрявамˮ;
· 9 решения за прекратяване на процедура по Глава Шеста от ЗООС;
· 46 броя писма до физически/юридически лица, общини, институции във връзка с ежедневната работа на Дирекция „Превантивна дейност”;
· 2 броя Решения по преценяване на необходимостта от провеждане на ОС за ППП/ИП с разпоредителна част „съгласува“;
· 1 брой Решение за прекратяване на процедури по оценка за съвместимост, на основание чл. 13, ал. 1 от Наредбата за ОС, във връзка с чл. 6а, т. 2 и § 2 от Допълнителните разпоредби на същата наредба.
През отчетния период по Закона за управление на отпадъците са издадени 2 разрешителни и 10 регистрационни документа.
Издадените в периода от 01.04.2024 г. до 30.04.2024 г. документи по чл. 35 от ЗУО са въведени в Националната информационна система „отпадъци”.
В НИСО са утвърдени 60 работни листи на 30 оператори. Прекратени са 35 работни листа на стоматолози и лични лекари, поради смяна на адресите.
През периода е взето участие в заседания на общо десет заседания на ДПК за приемане на строежи.
Обществеността
От 7 април 2024 г. във фоайето на екоинспекцията е подредена нова изложба с отличени комикси в конкурса на РИОСВ-Русе „Един ден и една нощ от живота на бобъра“, проведен по повод Световния ден на влажните зони. Това е поредна инициатива, чрез която инспекцията отдава значение на вид, който се е смятал за изчезнал в далечното минало,  в периода 1750-1850 г.
Новата изложба се посвещава на Международния ден на бобрите 7 април, на чието първо честване РИОСВ-Русе бе домакин през 2023 г.
Международният ден на бобрите се отбелязва от 2009 г. по инициатива на организацията Beavers Wetlands & Wildlife. 7 април е рожденият ден на Дороти Ричардс (1894 -1985), която проучва обстойно тези животни в продължение на 50 години. Целта е да се разпространи значението на съвместното съществуване с този вид за здравословна околна среда.
Планираната инициатива „Да намалим отпадъците от опаковки“ с ДГ „Радост“, гр. Русе по подвод Деня на Земята се отложи за началото на месец май.
В периода 25-26.04.2024 г., експерти на РИОСВ-Русе взеха участие в работна среща в с. Сребърна, организирана по проект „Възстановяване на влажни зони и заливни равнини по поречието на Дунав чрез системни, общностно ангажирани и устойчиви иновативни дейности“.

Отчет за осъществената контролна дейност от РИОСВ - Русе през  месец март 2024 г.
Кратка обобщена информация за осъществената контролна дейност за периода и резултати от извършената контролна дейност
През месец март 2024 г. експертите от РИОСВ-Русе са извършили 141 проверки, в т.ч. планови 89 бр., извънредни 52 бр. Броят на проверените обекти е 116, като 95 са планови и 21 са извънпланови. В рамките на осъществения контрол са дадени 49 предписания за отстраняване на констатирани нарушения.  През месец март 2024 г. са съставени 4 акта за установяване на административни нарушения.
От директора на РИОСВ-Русе са издадени 2 наказателни постановления, с което на юридически лица са наложени имуществени санкции в общ размер на 27 000 (двадесет и седем хиляди) лв.
На основание чл. 58г, ал. 1 от Закона за административните нарушения и наказания Директорът на РИОСВ – Русе не е сключвал споразумения.
Общо събраните суми от РИОСВ-Русе по наложени глоби, имуществени санкции са 179,14 лв. и по еднократни и текущи санкции (чл. 69 от ЗООС) 10 280 лв. По сключени спроразумения по чл. 58г от ЗАНН не са постъпвали суми. От структурите на НАП през месец март 2024 г. по наложени административни мерки са постъпили 179, 14 лв.   
От получените суми през месец февруари 2024 г., на общините, през месец март 2024 г. са преведени 8 224 лв. Най-голяма сума е получила Община Разград в размер на 6 937,60 лв.
В изпълнение на годишния план за контролна дейност на РИОСВ-Русе е извършено пробонабиране на отпадъчни води, както следва:
- на 22.02.2024 г. от изход ПСОВ на „Биовет“ АД, клон Разград е взета проба пречистени отпадъчни води, преди заустването им във водоприемник – река Бели лом. След анализ, Регионална лаборатория-Русе е представила протоколи от изпитване с резултатите. Съставен е и връчен на оператора констативен протокол по чл. 69б от ЗООС. В деловодството на РИОСВ – Русе е заведено изготвеното предложение до Директора на РИОСВ-Русе за отмяна на текущата месечна санкция във връзка с установено преустановяване на замърсяването на водния обект. Издадена е Заповед на Директора на РИОСВ-Русе за отмяна на ТМС в размер на 8 672 лв.
При преглед на утвърден Доклад от Собствени периодични измервания (СПИ) на организирани източници на вредни емисии в обект „Котелна инсталация към оранжериен комплекс“ в землището на с. Голямо Враново, община Сливо поле, с оператор „Маккена - 08“ ООД, с. Голямо Враново е установено превишение на нормите за допустими емисии (НДЕ) по показател „въглероден оксид“ при работата на котелната инсталация. Съставен е и връчен на оператора констативен протокол по чл. 69а от ЗООС. В деловодството на РИОСВ – Русе е заведено изготвеното предложение до Директора на РИОСВ-Русе за увеличаване на текущата месечна санкция във връзка с констатирано замърсяването на атмосферния въздух  Издадени са: Заповед на Директора на РИОСВ-Русе за отмяна на ТМС от 68 лв. и Наказателно постановление за налагане на нова ТМС в размер на 82 лв
При преглед на утвърден Доклад от СПИ на организирани източници на вредни емисии в обект „Парокотелна централа“ в землището на с. Калипетрово, община Силистра, с оператор „Органик Ленд Корпорейщън“ ЕООД, с. Калипетрово е установено, че няма превишение на НДЕ по изследваните показатели при работата на котелната инсталация. Съставен е и връчен на оператора констативен протокол по чл. 69б от ЗООС. В деловодството на РИОСВ – Русе е заведено изготвеното предложение до Директора на РИОСВ-Русе за отмяна на текущата месечна санкция във връзка с констатирано преустановяване на замърсяването на атмосферния въздух  Издадена е Заповед на Директора на РИОСВ-Русе за отмяна на ТМС от 94 лв.
През отчетния период са постъпили две писмени жалби на територията на Община Русе относно изсечена декоративна растителност в зелените площи на междублокови пространства в гр. Русе и замърсяване и непочистени терени след извършване на строително-ремонтни дейности в гр. Русе. Двете жалби са препратени по компетентност до Община Русе за извършване на проверки.
Сигналите, постъпили в инспекцията са общо 118 сигнала, както следва:
· В деловодството на РИОСВ-Русе – 8 бр.;
· На Зелен телефон – 54 бр.;
· Получени на електронна поща – 56 бр.
При обработката на същите е констатирано, че 78 са основателни, 3 са неоснователни, а 36 са препратени по компетентност. По един от постъпилите сигнали за наличие на миризма на територията на гр. Разград  предстои отчитане на резултатите от проведените измервания чрез мобилната автоматична станция на Регионална лаборатория  – Русе към ИАОС.
Разпределението на сигналите по общини е както следва : Община Русе – 105; Община Разград – 3; Община Силистра – 1; Община Ветово – 4; Община Сливо поле – 1; Община Кубрат – 1; Община Дулово – 2; Община Свищов – 1.
През месеца преобладаващи са сигналите, свързани със Закона за чистотата на атмосферния въздух (ЗЧАВ) за усещане на неприятни миризми, 17 сигнала за нерегламентирани дейности с отпадъци, 1 сигнал по Закона за биологичното разнообразие (ЗБР), както и 1 сигнал по Закона за водите (ЗВ).
Общо сигналите са били в следните направления:
· неприятни миризми и замърсяване на въздуха, като множеството от постъпилите сигнали (около 90%) са за неприятна миризма на територията на Община Русе. Част от сигналите са отчетени като основателни по отношение на наличие на миризми, но при проследяване на основните показатели за качество на атмосферния въздух е установено единствено превишение в средноденонощната норма на ФПЧ10 за определени дни през месец март. Постъпилите сигнали за наличие на миризми и замърсяване на въздуха от дейността на конкретни дружества на територията на гр. Русе са препратени към тях във връзка с изпълнението на условие от комплексните им разрешителни за извършване на проверка и предприемане на действия;
· нерегламентирано изхвърляне и горене на отпадъци;
· намерена в безпомощно състояние птица от вида гларус;
· замърсяване на река Бели Лом с фекалии от животновъден обект. По същия сигнал е извършена и съвместна проверка с представители на Областна дирекция по безопасност на храните гр. Русе, при която е констатирано замърсяване на почвата с торови маси. Предстои съставяне на акт за установяване на административно нарушение (АУАН).
По постъпил сигнал през месеца за наличие на нерегламентирани сметища на територията на общините Силистра, Дулово и Главиница са извършени общо четири проверки. За установените замърсявания са дадени четири предписания със срок на изпълнение.
За постъпилите, през месец март, сигнали са извършени 25 броя проверки, като са проверени 72 обекта на територията на РИОСВ-Русе. Дадени са 6 предписания.
Акценти от извършената месечна контролна и административно наказателна дейност
Основен акцент в работата през отчетния месец беше извършването на проверки по изпълнението на годишния план, както и по постъпили сигнали и жалби.
Осъществен е контрол по условията в комплексните разрешителни на 4 оператора, както и изпълнението на предписания от „Оргахим Резинс“ АД, гр. Русе, дадени при предходна проверка, назначена със заповед на директора на РИОСВ-Русе.
Освен това, през месеца експертите от Дирекция „Контрол на околната среда“  работиха по оценка на качеството и съдържанието на представените 68 Годишни доклада за околна среда (ГДОС) на оператори с издадени комплексни разрешителни, както и по подготовката на информацията по изготвяне на Регионалния доклад за състоянието на околната среда през 2023 г.
Превантивен контрол
През м. март продължава работата по прилагане на превантивния контрол по отношение на всички инвестиционни инициативи, свързани с разширението на съществуващи и изграждането на нови обекти, стопански дейности, инсталации, както и на елементите от устройственото планиране. По отношение на текущите процедури по ОВОС и ЕО, експертите от дирекция „Превантивна дейност“ работиха по депозирани нови и/или започнали през предходен период процедури (текущи). За 7 инвестиционни предложения, планове и програми е указана необходимостта от провеждане на процедури по реда на Глава шеста от ЗООС. 4 от тях подлежат на последваща процедура по преценяване необходимостта от ОВОС, 3 на последваща процедура по преценяване необходимостта от ЕО. Приключени са 12 процедури по преценяване на необходимостта от извършване на ОВОС. Прекратени са 6 процедури, започнали по реда на Глава шеста от Закона за опазване на околната среда (ЗООС).
През отчетния период е изготвен отговор по оценка качествто на ДОВОС за ИП „Изграждане на предприятие за преработка и производство на продукти от индустриални материалиˮ, като докладът е оценен с положителна оценка.
Текущ контрол:
През месец март 2024 г. са извършени следните проверки:
· Проверки по сигнали и жалби на граждани: 25
· Осъществен е контрол по Закона за управление на отпадъците, като са извършени 63 бр. проверки: 44 планови, от които 6 са комплексни и 20 извънредни, както следва: 3 бр. – по изпълнение на предписания, 3 бр. по сигнали, 2 бр. по писма на оператори, преустановяване образуването на отпадъци – 5, класификация на отпадъци – 1 брой, самосезиране – един брой, по заявление – един брой, 3 бр. по писмо на ДАНС и една по писмо на МОСВ.
· Осъществен е контрол по Закона за защита от вредното въздействие на химичните вещества и смеси и Глава Седма, Раздел Първи от Закона за опазване на околната среда, като са извършени 4бр. проверки по химикали и 2 бр. проверки на предприятие с нисък и висок рисков потенциал.
· Извършени са 4 планови и 1 извънредна проверка на оператори с издадено комплексно разрешително.
· Проверки по Закона за чистотата на атмосферния въздух: 9 планови, от които 5 самостоятелни и 4 от участие в комплексни по компоненти и фактори на околната среда и 22 извънредни проверки.
· Проверки във връзка с емисионен контрол на отпадъчните води и правилната експлоатация на пречиствателните съоръжения – 15 бр. контролни проверки на планови обекти, от които 13 бр. планови проверки с 8 пробонабирания, като 2 от плановите проверки са комплексни по компоненти и фактори на околната среда и 2 бр. извънредни проверки на планови обекти;
· Проверки по Закона за защитените територии – 31 извънредни (ежедневни) проверки на ПР „Сребърна“, 2 планова на защитени територии и 1 извънредна по сигнал за пожар в ЗМКБ;
· Проверки по Закона за биологичното разнообразие – 1 извънредна за постановени условия в разрешително за изключения от забраните, 2 планови проверки за нерегламентирана продажба на диви пролетни цветя;
· Проверки по Закона за лечебните растения – 1 планова.
 Засилен последващ контрол
През периода са осъществени 3 проверки по дадени предписания, като е установено, че са са предприети действия по изпълнението на две от тях. Констатирано е неизпълнение на едно предписание, за което на оператор е съставен АУАН.
 Кратък анализ на постигнатите резултати в областта на опазване на околната среда, от осъществената контролна дейност
Атмосферен въздух
През месец март 2024 г. данните за качеството на атмосферния въздух, регистрирани в пунктовете за мониторинг в гр. Русе и гр. Силистра,  отчитат 2 денонощия с превишения на средноденощнaта норма на ФПЧ10 за град Русе, и нито едно превишение за град Силистра. Поради спецификата на метода на измерване на ФПЧ10 в гр. Силистра резултатите от измервания касаят само периода 01.03.- 16.03.2024 г. Останалите данни до края на месец март, ще са налични към средата на м. април. Нивата на останалите атмосферни замърсители се запазват трайно ниски. Влошеното качество на атмосферния въздух през месеца е в  следствие от използването на твърди горива за битово отопление (основно дърва и въглища), съчетано с липса на вятър, наличие на температурни инверсии, както и трансграничен пренос на пустинен прах.
От 06.03. до 19.03.2024 г. Мобилната автоматична станция на РЛ-Русе към ИАОС, е извършила планово измерване на качеството на атмосферния въздух (КАВ) в гр. Русе. Станцията е била разположена в двора на Хидрометеорологичната станция на ИАППД, в западните жилищни квартали на града. Получените данни не са отчели превишения на следените атмосферни замърсители, както и на бензен, толуен и ксилен. От 20.03.2024 г. по план МАС е преместена в гр. Разград за извършване на измервания на КАВ по утвърден график.
По постъпили сигнали на жители на град Русе за разпространение на неприятни миризми с различен характер, основно през вечерните и нощните часове, са извършени 19 проверки на данните от пунктовете за КАВ в гр. Русе за дните, в които са получени сигналите. Не са установявани превишения на нормите на следените атмосферни замърсители, вкл. и на органичните: бензен, толуен, ксилени, крезоли, фенол и нафтален.
През отчетния период по компонент „Атмосферен въздух“ са извършени 9 планови и 22 извънредни проверки. Експертите от направлението са участвали в 3 проверки на оператори с издадени комплексни разрешителни. За установени административни нарушения на ЗЧАВ от РИОСВ-Русе е съставен 1 АУАН. Извършен е емисионен контрол на 1 брой неподвижен източник, съгласно утвърдения график на РИОСВ-Русе за 2024 г.
През месец март с протоколи е определено местоположението на пунктовете за извършване на непрекъснат мониторинг на КАВ в гр. Русе и гр. Разград, съгласно утвърден от Министъра на ОСВ годишен график за 2024 г.
През месеца в РИОСВ – Русе са постъпили и са утвърдени 6 доклада на оператори, за извършени СПИ и 2 броя месечни Доклади на оператори, за извършени Собствени непрекъснати измервания (СНИ). Утвърдено е разположението и оборудването на една пробовземна точка за неподвижен източник.
През отчетния период е заверен 1 брой дневник на оператор на бензиностанция, в изпълнение на изикванията на Наредба №16/1999 г. за ограничаване емисиите на летливи органични вещества при съхранение, товарене или разтоварване и превоз на бензини.
През м. март са одобрени с Решение на Директора на РИОСВ-Русе 7 Плана за управление на разтворителите.
Съгласно изискванията на Регламент (EO) № 517/2014 г. и Наредба № 1 за флуорирани парникови газови (ФПГ), оператори, ползватели и дистрибутори на ФПГ са представили по електронен път 319 годишни отчети за използваните количества хладилен/климатичен агент в предходната година. Ежедневно през месеца експертите от направлението осъществяваха комуникация и оказваха методическа помощ на задължените по наредбата лица, с цел ефективно внедряване на информационната за представянето на  отчетите за ФПГ за 2023 г.
Шум
През месец март 2024 г. не са извършвани контролни проверки по фактор шум.
Изготвени са 2 вътрешни становища във връзка с провеждани процедури по глава Шеста от ЗООС на: Заявление за издаване на комплексно разрешително на „И-Уейст Силистра” ЕАД и на ДОВОС за инвестиционно предложение „Изграждане на предприятие за преработка и производство на продукти от индустриални минерали”, с възложител „Каолин“ ЕАД.
Изготвени са 29 вътрешни становища на постъпили ГДОС на оператори с издадени комплексни разрешителни.
Изготвени са 4 Доклада до Директора на РИОСВ-Русе по съответните процедури.
Води
През месец март 2024 г. са извършени общо 15 контролни проверки на планови обекти, както следва: 11 бр. планови проверки, от които 8 с пробонабирания на отпадъчни води на: „Екогалваник“ ЕООД, „Оберьостерайхише биодизел България“ ЕООД, „Олео протеин“ ЕООД, „Калатея“ ООД, „Фазерлес“ АД, ГПСОВ-Главиница, ГПСОВ-Тутракан, РПСОВ-Силистра;         Взето е участие в 2 планови екипни проверки на „Нико Милк” ООД, гр. Силистра, млекопреработвателен цех в с. Сяново, Община Тутракан и „Астра Биоплант” ЕООД - гр. Сливо поле, инсталация за преработка на сурови и употребявани растителни и животински масла и мазнини“ в гр. Русе.
Извършени са 2 бр. извънредни проверки на  обекти: една съвместна на „Емакс“ ООД, гр. Силистра по сигнал за химически миризми от канализацията в гр. Силистра и една по писмо на „Оргахим“ АД са премахване на пломби, поставени на съдове за временно съхранение на промивни води.           
Експертите са участвали в проверки по условията на издадени КР на 4 бр. обекта – Регионално депо Бяла, „Грийнбърн” ЕООД, „Оргахим Резинс” АД и „Биопродукт” ООД.  
При проверките на операторите са дадени 2 предписания. Не са съставяни АУАН. Съгласно разпоредбите на чл. 69 от ЗООС, през периода е издадена една Заповед за отмяна на текущи месечни санкции (ТМС).
През месец март не са постъпвали в РИОСВ-Русе сигнали за замърсяване на водни обекти.
 През месец март приоритетите в направлението са били следните:
- контрол на Годишни Доклади за изпълнение на условията, поставени в РЗ – 35 бр.;
- изготвяне на вътрешни становища във връзка с провеждани процедури по реда на глава Шеста от ЗООС  – 2 бр.;
- съгласуване на План за собствен мониторинг на оператор с КР.
- попълване на информационната система за Разрешителни и мониторинг при управление на водите;
 - кореспонденция с други институции.
 Почви
През месец март 2024 г. по компонент „Почви” са  извършени две планови проверки на кариера в с. Ястребна, стопанисвана от „Водно строителство“ АД и на рекултивирано общинско депо в с. Ситово. По сигнали са извършени три проверки на ЕТ „Бисер Кирилов“, собственик на свинеферма м с. Писанец. Констатиран е разлив на течна торова маса, от съществуващи лагуни към свинекомплекса. Предстои да бъде съставен АУАН по чл. 40 от Закона за опазване на околната среда. Дадени са предписания за представяне писмени обяснения за допуснатия разлив.
Експертът в направлението основно е извършил проверки по фактор отпадъци и е работил по утвърждаване на работни листи по Закона за управление на отпадъците, както и по предоставяне на вътрешни становища във връзка с преписки по Глава шеста от ЗООС .
Биологично разнообразие и НЕМ
През месец март са извършени общо 4 броя контролни проверки, от които 3 планови и 1 извънредна.
Единствената извънредна проверка се извърши във връзка с постановени условия в Разрешително № 1024/26.02.2024 г. на Министъра на околната среда и водите, издадено по заявление на Регионален исторически музей – гр. Русе, с цел улов, обезпокояване и събиране на мъртви екземпляри от различни видове прилепи на територията на цялата страна, както и постъпило писмо от Регионален исторически музей – гр. Русе, касаещо посещение в ПЗ „Орлова чука“, заведено в РИОСВ-Русе с вх. № АО-1147/28.02.2024 г. По време на проверката не беше извършен улов на различни видове прилепи по списък, отразен в Разрешителното. Реализирано е  единствено наблюдение и заснемане на кадри на различни екземпляри, като дейностите бяха изцяло съобразени с Етичния код за добри практики в прилепните изследвания (Guildline on Ethics for Research and Field Work Practices), Споразумение за опазване на популациите на европейските прилепи (EUROBATS). С цел недопускане на безпокойство на екземплярите, дейностите в ПЗ „Орлова чука“ се извършиха в рамките на 90 мин.
Издадени са 2 броя регистрационни карти съгласно чл. 90 от Закона за биологичното разнообразие (ЗБР, ДВ бр. 77/2002 г.) за защита на видовете от дивата флора и фауна, чрез регулиране на търговията с тях и 7 броя регистрационни карти на основание чл. 22, ал. 1, във връзка с чл. 22а от Закона за защита на животните.
С оглед на осъществяване на превенция върху търговията с ранно цъфтящи диви цветя, са извършени 2 планови проверки на пазари и места за продажба на цветя в гр. Русе и гр. Силистра. Проверките са свързани с контрола върху търговията с растителни екземпляри, включени в Приложение III на ЗБР. Не бяха констатирани нарушения.
Една планова проверка е извършена в Община Две могили, като предмет на контрол са издадените позволителни за ползване на лечебни растения. Нарушения на екологичното законодателство не са констатирани.
През отчетния период не са подавани заявления за регистрация на книги за билки и/или за организиране на билкозаготвителни пунктове.
 Защитени територии
През отчетния период са извършени ежедневни проверки на територията на ПР „Сребърна“, които са 31 бр.
През месеца са извършени 2 планови проверки на защитени територии по смисъла на Закона за защитените територии – ЗМ „Находище на пролетно ботурче“ – с. Бреница, общ. Тутракан и ПЗ „Орлова чука“. При проверките не са констатирани нарушения в режимите на дейности, регламентирани в заповедите за обявяване на териториите.  
Поради възникването на пожар в границите на ЗМ „Калимок-Бръшлен“ е извършена една извънредна проверка. Към 15 часа на 23.03.2024 г. е постъпил сигнал за възникнал пожар в тръстиковите масиви, в границите на защитената територия. Горенето е констатирано с помощта на системата за видеонаблюдение, с която се наблюдават гнездовите платформи за къдроглави пеликани. Установено е, че горят тръстикови площи в землищата на с. Нова Черна и с. Старо село, в обхвата на влажната зона. Две от огнищата са в северната част на влажната зона в близост до дигата, успоредна на р. Дунав и крайбрежните горски територии. Третото огнище се наблюдава в централната част на тръстиковите масиви в землището на с. Старо село. Поради равнинния релеф на терена не е възможно визуално да се оцени засегнатата площ. Пожарът е посетен от екип на РСПБЗН – Тутракан, които са извършили съответните пожарогасителни действия съобразно възможностите на техниката и предвид особеностите на терена.
Отпадъци
През отчетния период са извършени общо 63 бр.  проверки: 44 планови, от които 6 са комплексни, 39 по фактор отпадъци и 20 извънредни, както следва: 3 – по изпълнение на предписания, 3 по сигнали, 2 по писма на оператори, преустановяване образуването на отпадъци – 5, класификация на отпадъци – 1, самосезиране – 1, по заявление – 1, 3 по писмо на ДАНС и една по писмо на МОСВ. Дадени са 8 задължителни предписания. Съставен е един АУАН по Закона за управление на отпадъците – за неизпълнено предписание за класификация на отпадък на „Оргахим“ АД. 
Приоритетно през месец март е извършено следното:
· Проверки по сигнали на ДАНС за наличие на замърсени терени в област Силистра;
· осъществени са проверки на оператори на площадки за нерегламентирано третиране на отпадъци, основно на излезли от употреба моторни превозни средства (ИУМПС);
· осъществени са проверки по постъпили сигнали;
· осъществен е контрол във връзка с предаване на отпадъци от площадката на „Полисан“ АД (в несъстоятелност). Проконтролирано е извеждането на опасен отпадък, собственост на дружеството от резевоар на площадката.
Експерти от направлението са участвали в общо 5 проверки по условия в издадени комплексни разрешителни.
Експерти от направлението са участвали в 10 проверки по компоненти и фактори на околната среда, като един е бил водещ на две от тях.
През периода са изготвени и изпратени:
- в ИАОС - справка за издадени регистрационни  и разрешителни документи по чл. 35, ал. 2, т. 3 от  Закона за управление на отпадъците;
- писмо по ел. поща до МОСВ за банковите гаранции за приключване на първото тримесечие на 2023 г.;
- писмо до НКЦ относно трансграничен превоз на отпадъци;
- циркулярно писмо до 22-те общини за информация, относно почистване на пътища и дерета;
- ежемесечен отчет в МОСВ за извършени проверки и съставени АУАН по ЗУО;
 - информация за резултатите от извършен контрол на дружества, относно спазване разпоредбите на Регламент 1013/2006 г;
- информация до МОСВ за отчисленията по чл. 60 и чл. 64 от ЗУО;
- информация по сигнал на ДАНС за замърсени терени в област Силистра.
През отчетния период са получени 16 сигнала за нарушения на Закона за управление на отпадъците. По 3 сигнала са извършени проверки на място. В сигналите се визира нерегламентирано изгаряне и изхвърляне на отпадъци на неразрешени места. Останалите сигнали са препратени за решаване по компетентност.
Химикали
Експертите от отдел „КПКЗОХВ“ са извършили 4 проверки, от които 1 самостоятелна и 3 комплексни, както следва: ,,Карагьозови-2018“ ЕООД, гр. Русе, Верига магазини за търговия с промишлени стоки, битова химия,  козметика  в гр. Русе – 1 предписание; „МТМ” ООД - град Русе, леярна за черни метали в гр. Русе – 3 предписания; ДП „Пристанищта инфраструктура” - гр. София,  клон ТП - Пристанище Русе,  резервоарно стопанство на течен азотен тор в гр. Русе – 4 предписания; „Астра Биоплант” ЕООД - гр. Сливо поле, инсталация за преработка на сурови и употребявани растителни и животински масла и мазнини“ в гр. Русе –  1 предписание.
Дадени са 9 предписания, като 8 от тях са изпълнени, а 1 е със срок - следващия месец.
Експертите от отдела са изготвили 5 вътрешни становища към Дирекция „Превантивна дейност“ по постъпили инвестиционни намерения и процедури по преценяване необходимостта от оценка въздействието върху околната среда.
ОВОС и ЕО
Във връзка с плана за контролна дейност на РИОСВ-Русе през отчетния период са извършени са 11  проверки на постановени административни актове по реда на Глава Шеста от ЗООС. Проверени са 7 от издадените Решения по преценка необходимостта от ЕО (ПНЕО), като е установено, че 6 от тях са послужили за одобрение на разглежданите планове, 1 административен акт е загубил правно действие. Извършени са и 4 проверки на издадени Решения по преценка необходимостта от ОВОС (ПНОВОС) за инвестиционни предложения, като 2 от тях са загубили правно действие, един от съставените протоколи е с дадени предписания, които са изпълнени в указания срок. По отношение на Становищата по ЕО, експертите са разгледали внесен в РИОСВ-Русе доклад за наблюдение и контрол при прилагането на ОУП на община Кубрат, като същият е одобрен с писмо. Не са констатирани нарушения от компетенциите на експертите от Дирекция „ПД“.
През отчетния период е извършена 1 извънредна проверка във връзка с нефинализирани процедури по реда на Глава шеста от ЗООС, като е дадено предписание да не се извършват строителни дейности преди финализирането им.
Експерти от дирекцията са взели участие в 1 заседание на експертен съвет по устройство на територията (ОЕСУТ) на Община Русе, в обществени обсъждания на 2 доклада по ОВОС в различни населени места и общини.
Комплексни Разрешителни
През месец март са извършени 4 планови и 1 извънредна проверка на оператори с издадено комплексно разрешително:
1. „Биопродукт” ООД, гр. Русе, интензивно отглеждане на птици бройлери в село Тетово, община Русе - без предписания;
2. „Грийнбърн” ЕООД, гр. Ловеч, производство на топлоенерия, чрез изгаряне на опасни отпадъци в гр. Разград - без предписания;
3. „Оргахим Резинс” АД, гр. Русе, производство на смоли, лакове и лепила в гр. Русе – 2 предписания;
4. Община Бяла, Регионално депо за неопасни отпадъци - гр. Бяла - без предписания;
5. „Линамар лайт металс Русе” ЕООД, гр. София, производство на алуминиеви автомобилни части в гр. Русе – 1 предписание.
Дадени са 3 предписания от извършените проверки, като 1 е изпълнено в срок, а за останалите не е изтекъл срокът за изпълнение.
Постъпили са 68 бр. Годишни доклади по околна среда (ГДОС), като двама оператора с издадени КР не са подали ГДОС, тъй като не функционират и не са изградени.
Комплексни проверки по компоненти и фактори на околната среда
През месец март 2024 г. са извършени седем планови контролни проверки по компоненти и фактори на околната среда, съответстващи на 19 самостоятелни проверки и една извънредна на: „Флай пауър” ЕООД, гр. Русе (по компонент въздух и фактор отпадъци); „МТМ” ООД - град Русе (по компонент въздух, фактор отпадъци, фактор химикали и ЗОПОЕЩ); „Нико Милк” ООД, гр. Силистра (по компонент води и фактор отпадъци); „Емакс” ООД, гр. Силистра, (по компоненти въздух и води), извънредна по сигнал; ДП „Пристанищта инфраструктура” - гр. София, клон ТП - Пристанище Русе,  (фактор химикали и ЗОПОЕЩ) „Сакса” ООД, гр. Долна Баня, (по компонент въздух и фактор отпадъци); „Делта текстил България” ЕООД - Русе (по компонент въздух и фактор отпадъци); „Астра Биоплант” ЕООД - гр. Сливо поле; резервоарно стопансто за отпадъчни растителни масла в гр. Русе (по компоненти въздух и води и фактори отпадъци и химикали).
При проверките са дадени общо 15 бр. предписания. Съставен е един АУАН  за констатирано нарушение – неизвършване на СПИ на организирани източници в обект за предходен период.
Севезо 
През месец март са извършени 2 проверки на следните оператори:
1. „Ойролог” ЕООД - гр. София, складова база за ПРЗ в гр. Русе (с висок рисков потенциал) – 4 предписания;
2. „Сафик Алкан” ЕООД - гр. Русе, складова база за търговия с химикали в гр. Русе (с нисък рисков потенциал) – 2 предписания.
Дадени са 6 предписания от извършените проверки, от които 3 са изпълнени, две са със постоянен срок, съгласно текста, и едно предстои за изпълнение в следващия месец.
Съставен е 1 АУАН на „Оргахим Резинс” АД за неспазване на чл. 116ж, ал. 3 от ЗООС.
АУАН, НП и ПАМ 
1 „МТМ“ ООД, гр. Русе, АУАН № 0002581/12.03.2024 г. – не е проведен емисионен контрол, СПИ 2022-2023 г., нарушение по чл. 18, т. 1 от  Закона за чистотата на атмосферния въздух, вр. чл. 31, ал. 1, т. 2 от Наредбата 6/99г.
2. С.А., с. Самуил, АУАН № 0002709/13.03.2024 г. – не е представил информация за закупени, обработени и реализирани през 2023 г. билки и техния произход, нарушение по чл. 31, ал. 1, т. 6 съгласно Закона за лечебните растения.
3. „Оргахим“ АД, гр. Русе, АУАН № 0002887/19.03.2024 г. – не е изпълнено дадено задължително предписание на основание чл. 113, ал. 3 от ЗУО, нарушение по чл. 156, ал. 1, вр. чл. 113, ал. 3  съгласно Закона за управление на отпадъците.
4. „Оргахим Резинс“ АД, гр. Русе, АУАН № 0002049/22.03.2024 г. – не е изпълнено задължението да подаде до ИАОС – София, актуализиран доклад за безопасност, нарушение по чл. 116ж, ал. 3  съгласно Закона за опазване на околната среда.                                      
Издадени Наказателни постановления:
1. „Автоморга Спартак“ ЕООД, гр. Русе, НП № 03/14.03.2024 г., за нарушение на чл. 35, ал. 1, т. 1 от Закона за управление на отпадъците, във връзка с чл. 17, ал. 1 от Наредба за излезли от употреба моторни превозни средства /ИУМПС, в размер на 20 000 лв. - извършва третиране, изразяващо се в съхранение „дейност R13“, без да притежава разрешителен документ за дейности по третиране на отпадъци.
2. „Берус“ ООД, гр. Русе, НП № 04/14.03.2024 г., за нарушение на чл. 138,  ал. 1, т. 2, предложение второ, във връзка с чл. 29, ал. 2, предложение трето от Закона за управление на отпадъците, в размер на 7 000 лв. – допуснато е нерегламентирано изгаряне на неопасни отпадъци.
Споразумения
На основание чл. 58г, ал. 1 от Закона за административните нарушения и наказания Директорът на РИОСВ – Русе не е  сключвал споразумения през отчетния период.
Писмени предупреждения:          
На основание чл. 28 от Закона за административните нарушения и наказания Директорът на РИОСВ – Русе  не е издавал  писмени предупреждения през месец март.
През отчетния период не са налагани принудителни административни мерки.
Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност
Околната среда
Дните с превишения на нивата на ФПЧ10 за месец март в гр. Русе са два, което в сравнение с предходни години е най-ниска стойност. Това показва подобрение във вида на използваните твърди горива в битовия сектор.
Един оператор в гр. Разград е преустановил замърсяване на водите на река Бели Лом, като на база получените резултати от анализа на отпадъчните води от обекта, е отменена текуща месечна санкция. От град Разград не са постъпвали сигнали за замърсяване на атмосферния въздух.
Извършена е планова съвместна проверка на склад за съхранение на опасни отпадъци в град Русе. Поради невъзможността за откриване на собственика на отпадъците, ще бъдат проучени възможностите за предприемане на действия по Закона за отговорността за предотвратяване  и отстраняване  на екологични щети.
Бизнеса
През месец март 2024 г. са издадени становища, указателни писма и административни актове във връзка с провеждане на процедури по реда на Глава Шеста от ЗООС и чл. 31 от ЗБР, както следва:
· 146 писма по реда на Наредбата за ОС по внесени уведомления за инвестиционни предложения, горскостопански програми, и уведомления за план/програми, от които 2 указателни писма за последваща процедура по ОС;
· 24 писма във връзка с депозирани запитвания и заявления от физически/юридически лица или други институции.
· 7 указателни писма за провеждане на последващи процедури по реда на Глава Шеста от ЗООС, от които:
· 4 указателни писма за последваща процедура по преценяване на необходимостта от ОВОС;
· 3 указателни писма за последваща процедура по преценяване на необходимостта от ЕО.
· 47 писма във връзка с текущи процедури по реда на Глава шеста от ЗООС, в т.ч. писма до възложители за предоставяне на допълнителна информация, писма за консултации с РЗИ/БДДР/ИАОС/МРРБ, писма до общини и кметства за обявяване на инвестиционни предложения по чл. 95, ал.1 от ЗООС; писма до общини и кметства за осигуряване на обществен достъп до информации за преценяване на необходимостта от ОВОС
· 13 мотивирани решения за преценяване на необходимостта от извършване на ОВОС, с разпоредителна част „Да не се извършва ОВОС”;
· 6 решения за прекратяване на процедура по глава шеста от ЗООС;
· 36 броя писма до физически/юридически лица, общини, институции във връзка с ежедневната работа на Дирекция „Превантивна дейност”;
· 2 броя Решения по преценяване на необходимостта от провеждане на ОС за ППП/ИП с разпоредителна част „съгласува“.
През отчетния период по Закона за управление на отпадъците са издадени:
- 6 регистрационни документа.
Издадените в периода от 01.03.2024 г. до 31.03.2024 г. документи по чл. 35 от ЗУО са въведени в Националната информационна система „отпадъци”.
В НИСО са утвърдени 50 работни листи на 35 оператори. Прекратени са 35 работни листа на стоматолози и лични лекари, поради смяна на адресите.
През периода е взето участие в заседания на общо шест Държавни приемателни комисии (ДПК) за приемане на строежи.
Обществеността
На 21 март директорът на РИОСВ-Русе се срещна с представители на екологична организация „Дишай Русе“. Основната тема бе действията на регионалната инспекция по решаване на казуса с наличието на миризми в град Русе, за което сигнализират гражданите и екологичните сдружения.
Световният ден на водата – 22 март бе отбелязан със съвместна инициатива на РИОСВ – Русе, РЛ-Русе и децата от клуб „Еко свят“ и група за ЦОУД при СУЕЕ „Св.Константин-Кирил Философ“. Учениците се превъплътиха в ролята на лаборанти, като изпитваха замърсяването на водите от бита. С помощта на уреди за експресен анализ, бяха изпитани проби води, с предварително разтворени препарати, използвани ежедневно в домакинствата по показатели: Ph, разтворен кислород и електропроводимост. В края на урока стана ясно, че водата е безценен ресурс и отговорността за замърсяването й е на всички нас. Денят на водата бе отбелязан и с участниците в клуб „Моят свят“ при ОУ „Отец Паисий“ гр. Русе. Занятието се проведе на 29 март и бе посветено на кръговрата на  водата.

 Отчет за осъществената контролна дейност от РИОСВ - Русе за месеците януари и февруари 2024 г.
Кратка обобщена информация за осъществената контролна дейност за периода и резултати от извършената контролна дейност
През месеците януари и февруари 2024 г. експертите от РИОСВ-Русе са извършили общо 141 проверки, в т.ч. планови 75 бр. и извънредни - 66 бр., в т.ч. през януари 36 проверки (10 планови и 26 извънредни), а  през месец февруари - 105 проверки ( 65 планови и 40 извънредни).  Броят на проверените обекти общо е 127, като 86 са планови и 42 са извънпланови. В рамките на осъществения контрол са дадени 11 предписания през м. януари и 27 предписания през м. февруари за отстраняване на констатирани нарушения.
През първите два месеца на 2024 г. са съставени общо пет акта за установяване на административни нарушения.
От директора на РИОСВ-Русе през периода са издадени две наказателни постановления, с които на юридически лица са наложени имуществени санкции в общ размер на 12 000  лв.
На основание чл. 58г, ал. 1 от Закона за административните нарушения и наказания Директорът на РИОСВ – Русе не е сключвал  споразумения по съставени АУАН през месеци януари и февруари 2024 г.
За месец януари 2024 г. общо събраните суми от РИОСВ-Русе по наложени глоби, имуществени санкции са 10 377,38 лв. и по еднократни и текущи санкции (чл. 69 от ЗООС) – 30 391,33 лв. По сключени споразумения по чл. 58г от ЗАНН не са постъпили суми. От структурите на НАП през месеца са събрани и преведени 377,38 лв. по имуществени санкции.
От получените суми през месец декември 2023 г., на общините през месец януари 2024 г. са преведени 39 071,63 лв. Най–голяма сума е получила Община Разград – 36 319,06 лв.
За месец февруари 2024 г. общо събраните суми от РИОСВ-Русе по наложени глоби, имуществени санкции са 13 377,60 лв. и по еднократни и текущи санкции (чл. 69 от ЗООС) – 10 856 лв. По сключени споразумения по чл. 58г от ЗАНН не са постъпили суми. От структурите на НАП през месеца са събрани и преведени 1 277,60 лв. по имуществени санции.
От получените суми през месец януари 2024 г., на общините през месец февруари 2024 г. са преведени 32 240,98 лв. Най–голяма сума е получила Община Разград – 22 685,78 лв.
Наложени имуществени санкции по чл. 69 от ЗООС в периода, както следва:
· На 13.12.2023 г. по молба от оператора по чл. 69б от ЗООС, от изход ПСОВ на „Биовет“ АД, гр. Пещера, клон Разград е взета проба пречистени отпадъчни води, преди заустването им във водоприемник – река Бели Лом. След анализ, Регионална лаборатория-Русе е представила протоколи от изпитване с резултатите. Съставен е и връчен на оператора констативен протокол по чл. 69 от ЗООС. В деловодството на РИОСВ – Русе е заведено изготвеното предложение до Директора на РИОСВ-Русе за отмяна на текущата месечна санкция и налагане на нова текуща месечна санкция (ТМС) във връзка с установено увеличаване на замърсяването на водния обект. От директора са издадени Заповед за отмяна на ТМС в размер на 7 796 лв. и наказателно постановление за налагане на нова ТМС в размер на 8 672 лв.
В периода от 01.01. до 31.01.2024 г. не са постъпвали писмени жалби в РИОСВ-Русе.
Постъпилите в инспекцията сигнали са общо 124, както следва:
· в деловодството на РИОСВ-Русе – 11 бр.
· на „зелен телефон – 45 бр.
· по електронна поща – 68 бр.
От тях 7 са препратени по компетентност, 5 са основателни и 112 са неоснователни.
Разпределението на сигналите по общини е, както следва: Община Русе – 116; Община Силистра – 3; Община Разград – 2; Община Исперих – 1; Община Главиница – 1; Община Алфатар – 1. По всички сигнали са предприети действия. През месеца преобладаващи са сигналите, свързани с усещане на миризми, 12 сигнала са за нерегламентирани дейности с отпадъци, 2 сигнала са по ЗБР и 3 сигнала са по ЗВ.
Общо сигналите са били в следните направления:
· химически/промишлени миризми с различен характер и замърсяване на въздуха, като множеството от постъпилите сигнали (около 90%) са за миризми на територията на Община Русе,
· нерегламентирано изхвърляне и горене на отпадъци;
· намерен в безпомощно състояние къдроглав пеликан;
· два сигнала по ЗВ, относно замърсяване на река Дунав и замърсяване на имот с отпадъчни води от дейността на мандра.
За постъпилите, през месец януари, сигнали са извършени 13 броя проверки, като са проверени 12 обекта на територията на РИОСВ-Русе. Дадени са 4 предписания.
В периода от 01.02 до 29.02.2024 г. е постъпила една писмена жалба на територията на Община Русе относно замърсяване на въздуха на гр. Русе. Същата е основателна по отношение за усещане на краткотрайна миризма, но не са установени превишения на нормите на следените атмосферни замърсители, не е констатирано замърсяване на атмосферния въздух.
Сигналите, постъпили в инспекцията са общо 193 сигнала, постъпили, както следва:
· В деловодството на РИОСВ-Русе – 14 бр.;
· На Зелен телефон – 70 бр.;
· Получени на електронна поща – 109 бр.
От тях 8 са препратени по компетентност, 7 са основателни, 177 са неоснователни, а по един от постъпилите сигнали предстои извършване на проверки през месец март.
Разпределение на сигналите по общини е както следва :
Община Русе – 184; Община Силистра – 3; Община Разград – 1; Община Исперих – 1; Община Ветово – 2; Община Завет – 2
През месеца преобладаващи са сигналите, свързани със ЗЧАВ за усещане на неприятни миризми, 11 сигнала за нерегламентирани дейности с отпадъци, 4 сигнала по ЗБР, както и 3 сигнала по ЗВ.
Общо сигналите са били в следните направления:
· неприятни миризми и замърсяване на въздуха, като множеството от постъпилите сигнали (около 90%) са за неприятна миризма на територията на Община Русе;
· нерегламентирано изхвърляне и горене на отпадъци;
· намерен в безпомощно състояние птици, както нерегламентирано бране и изкореняване на диворастящи цветя;
· два сигнала по ЗВ, относно замърсяване на река Дунав.
За постъпилите през месец януари, сигнали са извършени 22 проверки, като са проверени 21 обекта на територията на РИОСВ-Русе. Дадени са 4 предписания, като е съставен 1 АУАН, във връзка с възникнал пожар на територията на Регионално депо-Русе.
Акценти от извършената месечна контролна и административно наказателна дейност
Основен акцент в работата през месеците януари и февруари е изготвянето на годишния план и годишния отчет за контролната дейност на Инспекцията, изготвяне на общо 4 писмени отговора по парламентарни питания, изготвяне на отговори по ЗДОИ, предоставяне на писмена информация по образувани производства до структурите на МВР и Прокуратурата, изготвяне на информация до инспектората на МОСВ, предоставяне на становище по проект за изменение и допълнение на Закона за управление на отпадъците; кореспонденция и изготвяне на становища по постъпили ГДОС по изпълнение на условия в КР;  както и предприемане на действия, включително извършване на извънредни проверки по постъпили многобройни сигнали на граждани за интензивни химически миризми в град Русе.
  Като проблем остават многобройните сигнали за химически миризми, които се подават в Инспекцията и/или се препращат от МОСВ, въпреки, че всички измервателни станции за качество на въздуха в град Русе не отчитат превишение на следените замърсители, с изключение на нивата на ФПЧ 10.
Превантивен контрол
Превантивен контрол през месец януари 2024 г.
През отчетния период експертите от дирекция ПД за работили по прилагане на обхватен и ефективен превантивен контрол на всички инвестиционни инициативи, свързани с разширението на съществуващи и изграждането на нови обекти, дейности, инсталации, както и на елементите от устройственото планиране. По отношение на текущите процедури по ОВОС и ЕО, са  работили по депозирани нови и/или стартирали през предходен период процедури. За 10 инвестиционни предложения, планове и програми е указана необходимостта от провеждане на процедури по реда на глава шеста от ЗООС. 9 от тях подлежат на последваща процедура по преценяване необходимостта от ОВОС, 1 – на последваща процедура по преценяване необходимостта от ЕО. Приключени са  5 процедури по преценяване на необходимостта от извършване на ОВОС и 2 процедури по преценяване на необходимостта от извършване на ЕО. Прекратени са 3 процедури, започнали по реда на Глава шеста от ЗООС. Проведено е едно заседание на ЕЕС и е издадено едно становище по екологична оценка на Изменение на Общ устройствен план (ОУП) на Община Лозница.
Паралелно с това, е внесено задание за консултация по чл. 19а от наредбата за ЕО за Проект за изменение на Общ устройствен план на Община Борово, отговор по което ще бъде изготвен следващ отчетен период.
Внесен е един доклад за ЕО за Общ устройствен план на Община Цар Калоян, както и два доклада за ОВОС за следните инвестиционни предложения: „Добив на строителни материали в находище Ценово-2 - варовици за хидротехнически съоръжения в землището на с. Ценовоˮ и „Изграждане на предприятие за преработка и производство на продукти от индустриални материали.
През месец януари 2024 г. експертите от дирекция „Превантивна дейност“ освен рутинната работа, работиха  и по изготвяне на:
- Плана за контролна дейност на РИОСВ-Русе за 2024 г.;
- Годишен отчет на РИОСВ-Русе за 2023 г.
- Отчет по изпълнение на чл. 133, ал. 3 от Закона за публичните финанси и представяне на подробен отчет към 31.12.2022 г. за изпълнение на програмния бюджет на МОСВ, като текстовия формат на отчета е оформен като отделен документ, в който са представени постигнатите резултати по изпълнение на Програмата;
 - предоставяне на нарочно обработена информация във връзка с постъпили искания за това по реда на ЗДОИ и др.
Превантивен контрол през месец февруари 2024 г.
По отношение на текущите процедури по ОВОС и ЕО, експертите от дирекция ПД работиха по депозирани нови и/или стартирали през предходен период процедури. За 17 инвестиционни предложения, планове и програми е указана необходимостта от провеждане на процедури по реда на глава шеста от ЗООС. 11 от тях подлежат на последваща процедура по преценяване необходимостта от ОВОС, 1 – на процедура по задължителна ОВОС; 4 на последваща процедура по преценяване необходимостта от ЕО и 1 на задължителна ЕО. Финализирани са 9 броя процедури по преценяване на необходимостта от извършване на ОВОС и 4 броя процедури по преценяване на необходимостта от извършване на ЕО. Прекратени са 2 процедури, започнали по реда на Глава шеста от ЗООС.
Паралелно с това, е изготвен отговор на консултация по чл. 20, ал. 3 от Наредбата за ЕО за Общ устройствен план на Община Цар Калоян. Изготвен е отговор и по чл. 19 а от Наредбата за ЕО на проект за изменение на Общ устройствен план на Община Борово.
През отчетния период е изготвен отговор по оценка качеството на ДОВОС за ИП „Добив на строителни материали в находище Ценово -2 - варовици за хидротехнически съоръжения в землището на с. Ценово“, като докладът е оценен с отрицателна оценка.
Внесено е задание за обхват и съдържание на ДОВОС за ИП „Добив и първична преработка на подземни богатства – строителни материали (варовици) от площ „Правда” в землището на село Правда, община Дулово, област Силистра.
През месец февруари е изготвено становище до МОСВ във връзка с текуща процедура по трансграничен ОВОС за ИП „Изграждане на сграда хале, отточен бетониран басейн, бетонни платформи, ограждения, осветителна система, изпълнение на сондажи и вътрешна водоснабдителна и канализационна, разполагане на станция за предварително пречистване на отпадъчни води, разполагане на инсенератор, за болнични отпадъци с прилежащи инсталацииˮ.
Текущ контрол:
През месеците януари и февруари 2024 г. са извършени следните проверки:
· Проверки по сигнали и жалби на граждани: общо 31: 9 броя през м. януари и 22 броя през м февруари.
· Проверки по Закона за управление на отпадъците: общо 91 бр. проверки: 54 по план и 37 извънредни
· Проверки във връзка с емисионен контрол на отпадъчните води и правилната експлоатация на пречиствателните съоръжения – общо 5 бр. планови проверки, с 4 броя пробонабиране на отпадъчни води.
· Проверки по Закона за защитените територии – – 31 извънредни (ежедневни) проверки през м. януари и 29 извънредни (ежедневни) проверки през м . февруари на ПР „Сребърна“ и 1 планова на защитена територия;
· Проверки по Закона за биологичното разнообразие – 1 планова проверка на среднозимно преброяване на водолюбивите птици, 1 извънредна на физ. лице размножаващо папагали, 1 планова проверка по сигнал за намерен екземпляр от защитен вид, 1 извънредна по депозирано уведомление за инвестиционно предложение за изграждане на ФЕЦ през месец януари; 2 планови проверки на бедстващи защитени екземпляри, 1 извънредна за уведомление за изсичане на дървесна растителност, 1 планова проверка за нерегламентирана продажба на диви пролетни цветя) през м. февруари;
· Проверки по Закона за лечебните растения – 6 извънредни и 1 планова за февруари;
Засилен последващ контрол
През месеци януари и февруари 2024 г. са извършвани общо 7 броя проверки по изпълнение на дадени предписания. Съставени са два броя АУАН за неизпълнение на предписание.
Кратък анализ на постигнатите резултати в областта на опазване на околната среда, от осъществената контролна дейност
Атмосферен въздух
През месец януари 2024 г. данните за качеството на атмосферния въздух, регистрирани в пунктовете за мониторинг в гр. Русе и гр. Силистра,  отчитат: 3 денонощия с превишения на средноденощнaта норма на ФПЧ10 мкр. за град Русе, и 1 денонощие за град Силистра. Нивата на останалите атмосферни замърсители се запазват трайно ниски, с изключение на азотните оксиди, въглеродния оксид и ФПЧ2.5, които имат повишени стойности в дните с превишения на нормата на ФПЧ10. Влошеното качество на атмосферния въздух през месеца основно е следствие от използването на твърди горива в битовото отопление, както и зачестилите периоди с трансграничен пренос на пустинен прах. По-голям брой превишения се отчитат именно през този период на годината, при липса на вятър и наличие на температурни инверсии, което спомага за по-трудно разсейване и задържане на замърсителите във въздуха над града. Най-неблагоприятно за разсейването на замърсителите на атмосферния въздух е тихото време и слабите ветрове със скорост от 0 до 2 m/s.
През месец януари 2024 г. по компонент „Атмосферен въздух“  експерт от направлението е взел участие в една държавна приемателна комисия. Извършена е една извънредна проверка по сигнал за замърсяване на атмосферния въздух.
През месец януари в РИОСВ – Русе са постъпили, и са утвърдени 9 Доклада на оператори, за извършени Собстевни периодични измервания (СПИ) и 2 месечни Доклада на оператори за извършени Собствени непрекъснати измервания (СНИ).
Съгласно изискванията на Регламент (EO) № 517/2014 г. и Наредба № 1 за флуорирани парникови газови (ФПГ), оператори, ползватели и дистрибутори на ФПГ следва да представят до 31 март на настоящата година, годишни справки за използваните количества хладилен агент през предходната година. Това става по електронен път, считано от 01 януари 2024 г. в новосъздадена информационна система на ИАОС. За периода 28 задължени от наредбата лица са представили своите електронни справки за 2023 г. Ежедневно експертите от направлението комуникират със задължените по наредбата лица с цел ефективно внедряване на информационната за представянето на  отчетите за ФПГ за 2023 г.
През месец февруари 2024 г. данните за качеството на атмосферния въздух, регистрирани в пунктовете за мониторинг в гр. Русе и гр. Силистра,  отчитат: 1 денонощие с превишение на средноденощнaта норма на ФПЧ10 мкр. за град Русе, и нито едно за град Силистра. Поради спецификата на метода на измерване на ФПЧ10 в гр. Силистра превишенията касаят само периода 01.02.- 15.02.2024 г. Останалите данни до края на месец февруари, ще са налични към средата на м. март. Нивата на останалите атмосферни замърсители се запазват трайно ниски, с изключение на азотните оксиди, въглеродния оксид и ФПЧ2.5 които имат повишени стойности в дните с превишения на нормата на ФПЧ10.
През отчетния период по компонент „Атмосферен въздух“ са извършени 5 планови проверки и 13 извънредни проверки. Експерт от направлението е взел участие в една държавна приемателна комисия. Експертите от направлението са участвали в две проверки на оператори с издадени комплексни разрешителни.
През месеца в РИОСВ – Русе са постъпили и утвърдени 16 Доклада на оператори, за извършени СПИ и 2 месечни Доклада на оператори за извършени СНИ.
Съгласно изискванията на Регламент (EO) № 517/2014 г. и Наредба № 1 за флуорирани парникови газови (ФПГ), през месец февруари, оператори, ползватели и дистрибутори на ФПГ са представили по електронен път 63 годишни справки за използваните количества хладилен агент в предходната година.
Във връзка с подадени в РИОСВ – Русе през месец февруари ежедневно, средно по 10 сигнала за усещане на химически миризми в различни квартали на град Русе, са извършвани проверки на данните от пунктовете за КАВ в града, които измерват концентрациите на органични замърсители. Съставени са 12 протокола от извършените проверки, като в нито един от дните не са установени превишения на нормите на контролираните замърсители. Подаването на сигнали продължава да е в извънработно време и основно през нощните часове.
Шум
През месец януари 2024 г. не са извършвани контролни проверки, във връзка с емисионен контрол по фактор „Шум в околната среда”.
В РИОСВ – Русе са постъпили 2 броя Доклади с резултати от извършени СПИ по фактор „Шум“, на: „ЦБ Цветанови“ ЕООД и „Свинекомплекс Бръшлен“ АД. При преглед на информацията и протоколите от измерване не са установени превишения на граничните стойности на нивата на шум.
Изготвено е едно вътрешно становище по представен доклад за ОВОС за ИП „Изграждане на производствена база на предприятие ,,Ватия кварц” АД ”, с възложител ,,Ватия кварц” АД. През месец януари официално е съгласуван с РЛ-Русе и ИАОС изготвения График на за извършване на контрол по фактор шум за 2024 година.
През месец февруари2024 г. е извършена една контролна проверка, във връзка с емисионен контрол на „шум в околната среда”. Измерванията са извършени от служител на РЛ Русе на обект: фабрика за чорапи в гр. Русе с оператор „Феникс 94“ ООД. Представените протоколи от изпитване не показват установени превишения на нивата на шум по границите на обекта и в точка на въздействие.
Води
През месец януари 2024 г. са извършени общо 3 бр. извънредни контролни проверки на обекти, както следва:
- 1 бр. извънредна проверка на „Биовет“ АД по уведомително писмо на дружеството;
- 2 бр. извънредни проверки на: планов обект „Аполо 35” ЕООД и на поречито на река Дунав, в района на град Русе.
Не са проверявани условия по компонент „Води” в Комплексни разрешителни. На операторите са дадени 4 бр. предписания, които са изпълнени в срок. През отчетния период не са съставяни АУАН.
· Съгласно разпоредбите на чл. 69 от ЗООС, през месец януари са издадени: една Заповед за отмяна на ТМС и едно наказателно постановление за налагане на ТМС на „Биовет“ АД, клон Разград в размер на 8 672 лв.
През месец февруари 2024 г. са извършени общо 8 бр. контролни проверки на обекти както следва:
- 5 бр. планови, с 4 бр. пробонабиране на „Жити“ АД, „Топлофикация Русе“ АД, „АДМ Разград“ ЕАД, „Биовет“ АД;
- 2 бр. планови комплексни проверки по компоненти и фактори на околната среда на „Джеферови” ЕООД и на ППК „Надежда-Ряхово”;
- 1 бр. извънредна проверка на планов обект „Оргахим Резинс” АД.
 Проверени са условията по компонент „води” на 2 бр. Комплексни разрешителни – „Язошефи” ООД и „Ко и Бо импорт експорт” АД.
На операторите не са давани предписания.  През отчетния период не са съставяни АУАН.
Съгласно разпоредбите на чл. 69 от ЗООС, през месец февруари не са издавани Заповеди и Наказателни постановления.
През месеците януари и февруари 2024 г. са постъпили в РИОСВ-Русе общо 3 бр. сигнали по компонент „води“, както следва:
На 10.01.2024 г. е подаден сигнал за замърсяване на река Дунав. Направен е оглед на реката при корабно място № 7 на „Порт Булмаркет“ ЕАД. Констатирано е наличие на 2 бр. петна с кафяв цвят близо до брега. Представител на дружеството е присъствал на проверката. Вероятната причина за петната, е отмиване на отлагания от площадковата канализация на ДИЗ „Тегра“ във връзка с повишаване нивото на реката през месец януари. От представители на „Порт Булмаркет“ ЕАД е поет и изпълнен ангажимент за почистване.
В РИОСВ-Русе на 05.01.2024 г. е депозиран сигнал за замърсяване на съседен на МПП имот с оператор „Аполо 35“ ЕООД. Дружеството е съгласувало с РИОСВ-Русе инвестиционно предложение за изграждане на канализационна връзка на МПП с канализационната система на град Главиница, за което са стартирали строителни дейности. При проверка на 12.01.2023 г. е направен оглед на площадката и строежа. Констатирано е, че е изкопан канал за полагане на свързваща канализационна тръба. Имотът на сигналоподателя граничи с МПП. Малка част от изкопаните земни маси са струпани в двора на имота. При изкопните дейности е увлечена отпадъчна вода от бетоновата шахта за събиране на производствени отпадъчни води със земните маси, които са се отекли в частния имот. Установени са следи с площ около 1м³. В изкопания канал не е налична отпадъчна вода. Получена е информация от представител на дружеството, присъстващ на проверката, за закупени строителни материали и довършване на каналната връзка. Дадено е предписание за почистване на замърсяването на имота след приключване на строежа, което е изпълнено.
Във връзка с получени 10 сигнала за наличие на миризми на химикали в центъра на град Русе, на 02.02.2024 г. е направен оглед на площадката на „Оргахим Резинс“ АД. Към момента на проверката е установено, че не се извършва производствена дейност и синтезът на смоли е приключил на 31.01.2024 г. При огледа на Локалната пречиствателна станция за отпадъчни води (ЛПСОВ) не са установени разливи на химични продукти в отпадъчните води, постъпващи в съоръжението и няма наличие на миризми. Помпите на ЛПСОВ са в автоматичен режим на работа и към пречиствателното съоръжение постъпват отпадъчни води от „Оргахим“ АД, съгласно договор, сключен между дружествата. Запазена е целостта на поставената от РИОСВ-Русе пломба на ножов шибър при байпасната връзка на пречиствателната станция.
През месеците януари и февруари приоритетите в направлението са били следните:
- изготвяне на становища по Глава Шеста от ЗООС– общо 12 бр.;
- попълване на информационната система за Разрешителни и мониторинг при управление на водите;
- кореспонденция с други институции.
- информация за Районна прокуратура Разград, във връзка с наличието на неприятни миризми в град Разград – 77 бр. протоколи, писма, заповеди и наказателни постановления;
- подготовка на информация за достъп на Център за съзидателно правосъдие-Разград – 86 бр. протоколи, писма, заповеди и наказателни постановления.
Почви
През месеците януари и февруари 2024 г. експертът по компонент „Почви”е извършил проверки по отпадъци и е работил по годишен план и годишен отчет за контролната дейност на РИОСВ – Русе.
Работено е също така по утвърждаване на работни листи за класификация на отпадъците, както и по преписки по процедури по Глава Шеста от Закона за опазване на околната среда.
Биологично разнообразие и НЕМ
През месец януари са извършени общо 4 броя контролни проверки, от които две планови и две извънредни.
Една от проверките е извършена по сигнал за екземпляр в безпомощно състояние. Един екземпляр от вида къдроглав пеликан (Pelecanus crispus) e предоставен за препариране на Регионален исторически музей гр. Русе.
През отчетния период e извършенa планова проверка във връзка с провеждане на 48-то среднозимно преброяване на водолюбивите птици. На 13.01.2024 г., съвместно с представители на Българското дружество за защита на птиците, е направено наблюдение и преброяване на водолюбивите птици по българския бряг на р. Дунав в участъка от речен километър 524 до км 492,5, както и в районите на рибарници „Мечка“, общини Борово и Иваново и при с. Басарбово, общ. Русе. Наблюдавани са следните видове екземпляри: сива врана (Corvus cornix) – 64 екз., голям синигер (Parus major) – 3 екз., зеленоглава патица (Anas platyrhynchos) – 123 екз., щиглец (Carduelis carduelis) – 10 екз., обикновен фазан (Phasianus colchicus) – 1 екз., къдроглав пеликан (Pelecanus crispus) – 3 екз., голям корморан (Phalacrocorax carbo) – 143 екз., голяма белочела гъска (Anser albifrons) – 66 екз., малък корморан (Phalacrocorax pygmeus) – 7 екз., каспийска чайка (Larus cachinans) – 53 екз., речна чайка (Larus ridibundus) – 1 екз., ням лебед (Cygnus olor) – 14 екз., гривяк (Columba palumbus) – 3291 екз., зелен кълвач (Dendrocopos viridis) – 2 екз., сива чапла (Ardea cinerea) – 1 екз., обикновен мишелов (Buteo buteo) – 10 екз., малък ястреб (Accipiter nisus) – 2 екз., голяма бяла чапла (Casmerodius albus) – 1 екз., малък гмурец (Tachybaptus ruficollis) – 2 екз., звънарка (Bucephala clangula) – 8 екз., посевна врана (Corvus frugilegus) – 190 екз. Данните са изпратени в ИАОС за обобщаване.
Извършена е една извънредна проверка във връзка с постъпило Уведомление за инвестиционно предложение за изграждане на фотоволтаичен парк с капацитет до 4 MW в поземлени имоти по КККР на с. Пожарево, общ. Тутракан. Същите са разположени в съседство с блатото при с. Пожарево, представляващо поземлен имот (ПИ), начин на трайно ползване „Рибарник”, площ 326 162 кв. м, собственост „Частна обществени организации“. Последният не е обект на постъпилото уведомление, но при извършена проверка на 27.10.2023 г. е констатирано, че се извършва подготвителна дейност за изграждане на фотоволтаична електроцентрала, като за същата към момента не са проведени необходимите съгласувателни процедури. Извършените дейности възпрепятстват преминаването на води от реката към блатото и обратно, което се отразява неблагоприятно на водния режим на блатото. По време на по-ранни наблюдения в района е установено наличие на плътно разположени дървета предимно от вида бяла върба (Salix alba), които в момента липсват. Това показва, че е извършена сеч на големи площи и изкореняване, видно и от многобройните купчини от коренища и пръст. При преглед на сателитни изображения/въздушни снимки от предходни години е установено, че са били налични приблизително 36 – 37 дка площи с гора от бяла върба, които впоследствие са били изсечени. По случая е подаден сигнал до Окръжна прокуратура Силистра.
Извършена е една извънредна проверка на физическо лице, размножаващо екземпляри по чл. 70 от Закона за биологичното разнообразие (ЗБР, ДВ бр. 77/2002 г.) и са издадени 4 броя регистрационни карти съгласно чл. 90 от ЗБР за защита на видовете от дивата флора и фауна, чрез регулиране на търговията с тях.
През отчетния период не са подавани заявления за регистрация на книги за билки и/или за организиране на билкозаготвителни пунктове.
През месец февруари са извършени общо 11 броя контролни проверки, от които 4 планови и 7 извънредни.
Две от плановите проверки са по сигнали за 2 броя екземпляри в безпомощно състояние. Един екземпляр от вида домашна кукумявка (Athene noctua) и един екземпляр от вида обикновен мишелов (Buteo buteo) са предоставени за препариране на Регионелен исторически музей гр. Русе.
Извършена е една извънредна проверка във връзка с постъпило Уведомление за инвестиционно предложение за изсичане на дървесна растителност по Кадастралната карта и кадастралния регистър (КККР) на с. Манастирци, община Лозница, област. Целта на проверката е била установяването дали дърветата, които възложителят планира да изсече, се използват от птици за гнездене, почивка или хранене, с оглед съобразяване на становището на РИОСВ – Русе с разпоредбите на чл. 38, чл. 41, ал. 3 и чл. 46 от Закона за биологичното разнообразие (ЗБР). При извършено посещение на място в южната част на ПИ 47041.13.116 е частично залята с вода, като е формиран блатист терен с влаголюбива тревиста и дървесна растителност. Тревистата растителност е с преобладаване на папур (Typha spp.), по-слабо тръстика (Phragmites australis), а дървесната е представена основно от върби (Salix spp.). Северната част на ПИ е заета основно с дървесна растителност, също основно от върби. В другите ПИ, предмет на инвестиционното предложение, дървесната растителност е представена от по-малки групи дървета, но съществуват изкуствено създадени поясни насаждения от хибридна топола. В тях преобладават площите, подложени на земеделска обработка, въпреки че начинът им на трайно ползване е определен за „Язовир”. В южната част на ПИ 47041.13.116 съществува група върби с височина над 20 м, върху които са установени голям брой почиващи птици. Самите дървета частично са покрити с екскременти от рибоядни птици, което показва, че в продължение на години са били използвани от птиците за почивка. Наблюдавани са над 200 екз. от вида голям корморан (Phalacorcorax carbo), минимум 50 екз. от вида голяма бяла чапла (Casmerodius albus) и минимум 50 екз. от вида сива чапла (Ardea cinirea), които са почивали кацнали по клоните на описаните дървета. Разположението на гореописаните дървета създава условия за почивка на птиците предвид установения голям брой екземпляри и отговаря на описанието за място за почивка в чл. 38, ал. 1, т. 4 от ЗБР. Видовете голяма бяла чапла (Casmerodius albus) и сива чапла (Ardea cinirea) са с голямо консервационно значение и са включени в приложение № 3 към чл. 37 от ЗБР.
Издадени са 2 броя регистрационни карти съгласно чл. 90 от Закона за биологичното разнообразие (ЗБР, ДВ бр. 77/2002 г.) за защита на видовете от дивата флора и фауна, чрез регулиране на търговията с тях.
Закон за лечебните растения
През месеци януари и февруари 2024 г. няма регистрирани книги за билки, нито са били организирани нови билкозаготвителни пунктове.
През месец февруари, с оглед на осъществяване на превенция върху търговията с ранно цъфтящи диви цветя е извършена 1 планова проверка на пазари и места за продажба на цветя в гр. Разград. Проверката е свързана с контрола върху търговията с растителни екземпляри, включени в Приложение III на Закона за биологичното разнообразие(ЗБР). Не бяха констатирани нарушения.
Една планова проверка е извършена в ДГС Разград, като предмет на контрол са издадените позволителни за ползване на лечебни растения. Нарушения на екологичното законодателство не са констатирани.
Извършени са 6 извънредни проверки по документи на билкозаготвители, във връзка с неизпълнение на задължения по чл. 31, ал. 2, т. 6 от Закона за лечебните растиния – ЗЛР. На лицата са изпратени покани за съставяне на АУАН.
Защитени територии
През месец януари 2024 г. са извършвани ежедневни проверки (31 за месец декември) на ПР „Сребърна“.  
През месец февруари 2024 г. са извършени ежедневни проверки на територията на ПР „Сребърна“, които са 29.
През месеца е извършена 1 планова проверка на защитена територия по смисъла на Закона за защитените територии – ЗМ „Находище на пролетно ботурче“ – с. Осенец, общ. Разград. При проверката не са констатирани нарушения в режимите на дейности, регламентирани в заповедта за обявяване на територията.
Отпадъци
През месец януари са извършени общо 27 бр. проверки: 8 по план,  и 19 извънредни, както следва: 6 бр. по сигнали, три по преустановяване образуването на отпадъци, две по заявление за дейности с отпадъци, една по нотификация на „Лубрика“ ООД, пет по изпълнение на предписание. Дадени са седем задължителни предписания. Експертите от направление „Отпадъци“ са съставили два АУАН, както следва: един за неизпълнено предписание, дадено по Закона за опазване на околната среда – ЗООС, един по Закона за управление на отпадъците за извършване на дейности с ИУМПС, без съответния разрешителен документ. През отчетния период няма издадени наказателни постановления.
Основните дейности през месец януари бяха: извършване на  проверки по постъпили сигнали и по предписания, свързани главно с нерегламентирано изгаряне на отпадъци, както и с изготвяне на плана и отчета за контролна дейност на инспекцията.
През отчетния период са получени 12 сигнала за нарушения на Закона за управление на отпадъците. Извършени са 6 проверки по сигнали, които касаят нерегламентирано изгаряне на отпадъци. Сигналите са неоснователни. Дадени са две предписания за недопускане на изгаряне на отпадъци. Съставени са два броя АУАН в деловодството на РИОСВ-Русе.
 По сигнали от предходни месеци, постъпили в инспекцията за изхвърлени битови и строителни отпадъци в община Русе и са извършени проверки за изпълнение на дадените предписания за почистване на замърсените площи. Терените са почистени. По предписание е извършена проверка на имот, в който през месец ноември е  установено съхранение на ИУМПС. Констатирано е неизпълнение на даденото предписание за премахване на ИУМПС от така обособената площадка. Съставен е АУАН. По случая е образувано досъдебно производство.  
През месец февруари са извършени общо 64 броя проверки,  от които 46 по план в това число и екипни/съвместни проверки и 18 извънредни. Проверки по предписания – 2 на „Автоморга Спартак“ ЕООД, на който е съставен АУАН за неизпълнено предписание, 8 по сигнали за нерегламентирано изхвърляне и изгаряне на отпадъци, 4 за преустановяване образуването на отпадъци, една по заявление за издаване на разрешение за дейности с отпадъци, две проверки са искане на ОД на МВР – Силистра, относно разкомплектоване на ИУМПС в междублоковите пространства на територията на община Силистра и една по сигнал до МОСВ на ДАНС за незаконни сметища в област Силистра. и една по писмо на Община Русе за замърсен с отпадъци имот в кв. Средна кула. През месец февруари са съставени два АУАН – един за неизпълнено предписание  и един за изгаряне на отпадъци на Регионално депо – Русе. Издадени са две НП на обща стойност 12000 лв.
През месец февруари в инспекцията са постъпили 10 сигнала, свързани с нерегламнтирани дейности с отпадъци. Извършени са седем проверки, три са препратени по компетентност на кметовете на съответните общини за предприемане на действия. Сигналите касаят изгаряне на отпадъци. Два от сигналите са основателни, за което са съставени констативни протоколи и са  съставени  АУАН.
Химикали
През месец януари експертите от направление „Опасни химични вещества и смеси“ не са извършвали проверки. Изготвени са четири вътрешни становища по Глава Шеста на ЗООС.
През месец февруари експертите от направление „Опасни химични вещества и смеси“ са извършвали 5 планови проверки, както следва:„Булмаркет Си Ен Джи” ЕООД, „Бадер България” КД, ,,Саксаˮ ООД „Шел България“ ЕАД. „Крафт ойл“ ООД, гр. Русе.
 Дадени са 12 предписания, като пет от тях са изпълнени, а останалите са със срок за изпълнени през следващия месец.
През отчетния период експерт от направлението е взел участие в 4 държавни приемателни комисии (ДПК) за строежи.
ОВОС и ЕО
През месец януари 2024 г. експерти от РИОСВ-Русе са взели участие в общо 5 броя Държавни приемателни комисии на различни обекти.
Експерти от дирекцията са взели участие в 1 заседание на експертния съвет по устройство на територията  в община Кубрат (ОЕСУТ), както и в обществено обсъждане в 3 общини на Доклад за ОВОС и приложенията към него за инвестиционно предложение по проект „Подобряване на условията за корабоплаване в общия българо- румънски участък на р. Дунав“.
Във връзка с плана за контролна дейност на РИОСВ-Русе през месец февруари 2024 г. са извършени са 5 проверки на постановени административни актове по реда на Глава Шеста от ЗООС. Проверени са 4 постановени Решения по ПНЕО, като е установено, че същите са послужили за одобрение на разглежданите планове, както и 1 решение по ПНОВОС, като е установено, че разглежданото ИП е реализирано.
Експерти от дирекцията са взели участие в 2 заседания на експертния съвет по устройство на територията (ОЕСУТ) на Община Русе, както и в 1 заседание на областен експертен съвет по устройство на територията за Област Русе.
Комплексни разрешителни
През месец януари не са извършвани проверки на оператори с издадени комплексни разрешителни. До всички оператори с комплексни разрешителни е изпратено писмено предписание
на основание чл. 14, ал. 4 от ЗООС във връзка със задълженията по докладване в ЕРИПЗ.
През месец февруари са извършени две планови проверки на оператори с издадено комплексно разрешително:
1. „Язошефи” ООД, с. Смирненски, интензивно отглеждане на птици в с. Смирненски, Община Ветово
2. „Ко и Бо Импорт Експорт” ЕООД, интензивно отглеждане на птици в с. Борисово, Община Сливо поле
Дадено е едно предписание от извършените проверки, което е изпълнено в срок.
През месеца са постъпили са 2 бр. Годишни доклади по околна среда (ГДОС).
Изпратено са писма до пет оператора с КР с по 4 писмени предписания за извършване на обследване на съоръженията и процесите, от където е възможно да се отделят (организирано или неорганизирано) интензивно миришещи вещества.
Комплексни проверки по компоненти и фактори на околната среда
През месец януари 2024 г. не са извършвани комплексни проверки по компоненти и фактори на околната среда.
През месец февруари 2024 г. са извършени 8 комплексни проверки по компоненти и фактори на околната среда на следните оператори: „Джеферови” ЕООД, гр. Разград, цех за млекопреработка в с. Драгомъж, Община Исперих (по компоненти въздух и фактор отпадъци), „Кемстийл” ЕООД - гр. София, площадка за рециклиране на бракувани кораби в гр. Русе (по фактори отпадъци и ПД), „Булмаркет Си Ен Джи” ЕООД, гр. Русе,  бензиностанция в гр. Русе (по компонент въздух и фактор химикали), „Бадер България ” КД,  гр. Русе, цех за шиеене на компоненти за авто интериор в гр. Русе (по фактор химикали и ЗОПОЕЩ), „Крафт ойл”  ЕООД - гр. Русе - бензиностанция  в гр. Русе (по компонент въздух и фактор химикали), „Сакса” ООД, гр. Долна Баня, бензиностанция  в гр. Русе (по компонент въздух и фактор химикали), „Шел България" ЕАД,  гр. София,  бензиностанция  в гр. Русе (по компонент въздух и фактор химикали) и ППК „Надежда-Ряхово” ЕООД, с. Ряхово, община Сливо поле,  мандра за производство на млечни продукти с капацитет 1 т в с. Ряхово (по компоненти въздух и води, фактор отпадъци и ПД).
При проверките са дадени общо 12 бр. предписания. Не са съставени АУАН.
СЕВЕЗО 
През месеците януари и февруари не са извършвани планови проверки. През отчетния период е изготвен и изпратен годишния план за контролната дейност по чл. 157а, ал. 4, т. 1 от ЗООС в съответствие с териториалния обхват на дейност на РИОСВ – Русе –  2024 г.
През отчетния период не са констатирани случая на аварии.
АУАН, НП и ПАМ 
Съставени АУАН през отчетния период месеци януари и февруари 2024 г.: 
 1. „Сириус стар БГ“ ЕООД, гр. Русе, АУАН № 0002829/10.01.2024 г. – не е изпълнено дадено задължително предписание, нарушение по чл. 166, т. 3,  съгласно Закона за опазване на околната среда.
2. „Автоморга Спартак“ ЕООД, гр. Русе, АУАН № 0002847/19.01.2024 г. – извършва третиране на отпадъци /ИУМПС/, без разрешение по чл. 35 от ЗУО, нарушение по чл. 136, ал. 2, т. 3,  съгласно Закона за управление на отпадъците, вр. чл. 17, ал. 1 от Наредбата за иумпс.
3. „Иридис“ ЕООД, гр. Русе, АУАН № 0002613/08.01.2024 г. – не е представен годишен доклад в нормативно определения срок, за изпълнение на дейностите, за които е предоставено КР , нарушение по чл. 123в, т. 6 от  Закона за опазване на околната среда, вр. чл. 20, ал. 1 от Наредбата за условията и реда за издаване на комплексни разреши
4. „Берус“ ООД, гр. Русе, АУАН № 0002886/15.02.2024 г. – допуснато нерегламентирано изгаряне на неопасни отпадъци, нарушение по чл. 29, ал. 2, пр. 3-то  съгласно Закона за за управление на отпадъците.
5. „Автоморга Спартак“ ЕООД, гр. Русе, АУАН № 0002848/22.02.2024 г. – не е изпълнило дадено задължително предписание на основание чл. 113, ал. 3, чл. 119 и чл. 120 от ЗУО, нарушение по чл. 113, ал. 2, вр. чл. 156, ал. 1  съгласно Закона за управление на отпадъците.
Издадени Наказателни постановления:
1. Р.Р., с. Калипетрово, НП № 01/07.02.2024 г., за нарушение на чл. 156, ал. 1, вр. чл. 113, ал. 3 от Закона за управление на отпадъците, в размер на 2 000 лв. – не е изпълнил дадено задължително предписание на основание чл. 113, ал. 3 от ЗУО.
2. „Сириус стар бг“ ЕООД, гр. Русе, НП № 02/08.02.2024 г., за нарушение на чл. 166, т. 3, вр. чл. 155, ал. 2 от Закона за опазване на околната среда, в размер на 10 000 лв. – не е изпълнил дадено задължително предписание на основание чл. 155, ал. 2 от ЗООС.
Споразумения
На основание чл. 58г, ал. 1 от Закона за административните нарушения и наказания Директорът на РИОСВ – Русе не са сключвани  споразумения през месеци януари и февруари 2024 г.:
Писмено предупреждение:           
На основание чл. 28 от Закона за административните нарушения и наказания Директорът на РИОСВ – Русе е издал писмено предупреждение:
1. „Иридис“ ЕООД, гр. Дулово, ПП № 01/08.02.2024г. по АУАН № 0002613/08.01.2024 г. – не е представен годишен доклад в нормативно определения срок, за изпълнение на дейностите, за които е предоставено КР , нарушение по чл. 123в, т. 6 от Закона за опазване на околната среда, вр. чл. 20, ал. 1 от Наредбата за условията и реда за издаване на комплексни разрешителни.
Резолюция за прекратяване:
Прекратени административонаказателни процедури на основание чл. 54 от ЗАНН през отчетния период – има една:
1. А.С., гр. Завет, РП № 1/05.01.2024 г., по съставен АУАН № 0002828/20.11.2023 г. – на основание чл. 34, ал. 1, б. „а“ от Закона за административните нарушения и наказания.
ПАМ:
На основание чл. 160, ал. 1, вр. чл. 158, т. 4, вр. чл. 159, ал. 1 и ал. 2 от Закона за опазване на околната среда, през отчетния период няма наложена принудителна административна мярка /ПАМ/.
Кратко обобщение по отношение на постигнат ефект спрямо околната среда, бизнеса и обществеността от осъществената контролна дейност
Околната среда
През месеци януари и февруари 2024 г. са установени само 4 дни с превишения на нивата на ФПЧ10 в град  Русе.
На оператори с издадени комплексни разрешителни на територията на град Русе и гр. Разград са дадени писмени предписания за обследване на производствените им площадки за наличие на източници на миризми и изготвяне на план – програми с конкретни мерки за ограничаване емитирането на миризми.
През месеците са извършвани проверки на производствените предприятия в град Разград, формиращи отпадъчни води и заустващи в река Бели Лом. Не са установявани нарушения. През двата месеца не са постъпвали сигнали от жители на град Разград за наличие на неприятни миризми.
Бизнеса
През месец януари 2024 г. са издадени становища, указателни писма и административни актове във връзка с провеждане на процедури по реда на Глава Шеста от ЗООС и чл. 31 от ЗБР, както следва:
· 149 писма по реда на Наредбата за ОС по внесени уведомления за инвестиционни предложения, горскостопански програми, и уведомления за план/програми, от които 0 указателни писма за последваща процедура по ОС;
· 18 писма във връзка с депозирани запитвания и заявления от физически/юридически лица или други институции;
· 10 указателни писма за провеждане на последващи процедури по реда на Глава Шеста от ЗООС, от които:
· 9 указателни писма за последваща процедура по преценяване на необходимостта от ОВОС;
· 1 указателни писма за последваща процедура по преценяване на необходимостта от ЕО;
· 66 писма във връзка с текущи процедури по реда на Глава шеста от ЗООС, в т.ч. писма до възложители за предоставяне на допълнителна информация, писма за консултации с РЗИ/БДДР/ИАОС/МРРБ, писма до общини и кметства за обявяване на инвестиционни предложения по чл. 95, ал.1 от ЗООС; писма до общини и кметства за осигуряване на обществен достъп до информации за преценяване на необходимостта от ОВОС
· 5 мотивирани решения за преценяване на необходимостта от извършване на ОВОС, с разпоредителна част „Да не се извършва ОВОС”;
· 2 мотивирани решения за преценяване на необходимостта от извършване на ЕО с разпоредителна част „Да не се извършва ЕО”;
· 3 решения за прекратяване на процедура по глава шеста от ЗООС;
· 1 становище по ЕО с разпоредителна част „Съгласувамˮ.
· 31 броя писма до физически/юридически лица, общини, институции във връзка с ежедневната работа на Дирекция „Превантивна дейност”;
· 1 брой Решение по преценяване на необходимостта от провеждане на ОС за ППП/ИП с разпоредително част „съгласува“.
· 1 брой Решение за прекратяване на процедури по оценка за съвместимост, на основание чл. 56, ал. 1 от Административнопроцесуалния кодекс.
През месец февруари 2024 г. са издадени становища, указателни писма и административни актове във връзка с провеждане на процедури по реда на Глава Шеста от ЗООС и чл. 31 от ЗБР, както следва:
· 189 писма по реда на Наредбата за ОС по внесени уведомления за инвестиционни предложения, горскостопански програми, и уведомления за план/програми, от които 2 указателни писма за последваща процедура по ОС;
· 20 писма във връзка с депозирани запитвания и заявления от физически/юридически лица или други институции;
· 17 указателни писма за провеждане на последващи процедури по реда на Глава Шеста от ЗООС, от които:
· 11 указателни писма за последваща процедура по преценяване на необходимостта от ОВОС;
· 1 указателно писмо за провеждане на задължителна ОВОС;
· 4 указателни писма за последваща процедура по преценяване на необходимостта от ЕО;
· 1 указателно писмо за провеждане на задължителна ЕО.
· 74 писма във връзка с текущи процедури по реда на Глава шеста от ЗООС, в т.ч. писма до възложители за предоставяне на допълнителна информация, писма за консултации с РЗИ/БДДР/ИАОС/МРРБ, писма до общини и кметства за обявяване на инвестиционни предложения по чл. 95, ал.1 от ЗООС; писма до общини и кметства за осигуряване на обществен достъп до информации за преценяване на необходимостта от ОВОС
· 9 мотивирани решения за преценяване на необходимостта от извършване на ОВОС, с разпоредителна част „Да не се извършва ОВОС”;
· 4 мотивирани решения за преценяване на необходимостта от извършване на ЕО с разпоредителна част „Да не се извършва ЕО”;
· 2 решения за прекратяване на процедура по глава шеста от ЗООС;
· 37 броя писма до физически/юридически лица, общини, институции във връзка с ежедневната работа на Дирекция „Превантивна дейност”;
През отчетния период са издадени, както следва:
- 7 решения за издадени регистрационни документи, от които за изменение и допълнение за транспортиране на отпадъци,  две нови за транспортиране на отпадъци, един отказа от издаване на регистрация и една регистрация на площадка за третиране на пластмасови отпадъци.
- 3 Решения за дейности по третиране на  отпадъци, от които за изменение и допълнение – 2 броя .
В НИСО са утвърдени над 50 работни листи.
През месеците януари и февруари е взето участие в  заседания на общо 20 ДПК за приемане на строежи.  
Обществеността
На 8 януари 2024 г. министърът на околната среда Юлиян Попов и двама заместник-министри посетиха град Русе. Срещата е планирана от предходната година  и е свързана с проблема с чистотата на въздуха в града. Министърът и директорът на РИОСВ-Русе инж. Цонка Христова  се срещнаха с кмета на гр. Русе, общинския съвет и областния управител на област Русе. Вечерта се проведе среща с представители на неправителствените организации, граждани и еко-активисти. По време на срещата беше съобщено, че е създадена междуведомствена работна група с участието на експерти не само от системата на МОСВ, но и от други министерства, която работи по проблема с разпространението на миризми. Целта е да се проучи международния опит  в отделни държави и да се направят предложения за законодателство за регулирането на миризми от производствените инсталации.
На продължилата близо три часа среща министър Попов и екипът му отговориха на десетки въпроси и изслушаха мнението на всеки участник, взел думата.  Освен чистотата на атмосферния въздух в Русе бе обсъдена и процедурата за трансграничен ОВОС на проекта за изграждане на инсинератор за болнични отпадъци в Гюргево, Румъния.
На 9 януари 2024 г. министър Попов и екипа се срещнаха с представители на медиите за обобщаване на резултатите от проведените срещи.
В същия ден те присъстваха на  извънредно заседание на Общинския съвет на Разград, по време на което беше представен доклад за резултатите от извънредния контрол, осъществен през втората половина на изтеклата година, свързан с разпространението на миризми в Разград.
През януари РИОСВ-Русе обяви  конкурс за комикс, посветен на Световния ден на влажните зони. На фокус е Eвроазиатския бобър (Castor fiber), чието присъствие бе регистрирано през  есента на 2020 г., във водосбора на р. Русенски Лом. Конкурсът е регионален и за учениците от трите области, като крайният срок за изпращане на творбите е  26 февруари, а резултатите ще бъдат обявени на 1 март. Най-добрите комикси ще бъдат изложени във фоайето на инспекцията за Международния ден на бобъра – 7 април. До предварително обявения срок в инспекцията постъпиха 100 комикса.
На 21 февруари във II група „Слънчеви зайчета” към ДГ „Слънце“ в гр. Русе се проведе открита педагогическа практика от гл. учител Екатерина Йорданова. Темата „Лебед” по Изобразително изкуство бе финала на редица дейности осъществени в групата, чиято основна цел бе превенция на агресивното поведение у децата. Предварително малчуганите бяха запознати с приказката „Грозното пате”, като получиха знания за растителни и животински видове във влажните зони и тяхното значение.
Денят на влажните зони ще бъде отбелязан с още две беседи с участието на СОУЕЕ и ОУ „Отец Паисий“ – гр. Русе.

